
PRATARMĖ 


Literatūros medis įvairiais laikotarpiais auga netolygiai. Bręs- 
tančią lietuvių literatūrą nuniokojo, jos kūrėjus išblaškė Pirmojo 
pasaulinio karo vėtra. Tačiau medis atsilaikė ir netrukus ėmė 
skleisti naujas atžalas. 

Jeigu bandytume gamtos simboliu išreikšti sudėtingus socia- 
linius ir ideologinius lietuvių literatūros procesus po Didžiosios 
Spalio socialistinės revoliucijos, tai turėtume įsivaizduoti tokį aug- 
menį, kurio šakos raizgosi ir kertasi viena su kita. Ypač tai 
akivaizdu peniodinės ir neperiodinės spaudos lapuose. Pokario 
literatūrinę spaudą stimuliavo bendra lietuviškos periodikos plė- 

1918—1919 metais Lietuvoje buvo įkurta Tarybų valdžia, ku- 
rią kontrrevoliucijai nuslopinus įsigalėjo buržuazinis parlamen- 
tinis režimas, baigęsis 1926 m. gruodžio 17 d. kariniu fašistiniu 
perversmu. Nacionalinio valstybingumo atgavimą lietuvių bur- 
žuazija laikė savo nuopelnų, nors ir pačioje jos spaudoje pra- 
sprūsdavo prisipažinimų, kad tam davė progos ir galimybės „tik 
darbo žmonių sukilimas Rusijoj ir paskui Vokietijoj“ !. 

Pirmajai socialistinei revoliucijai Lietuvoje bręstant ir jar 
vykstant, pagrindinis spaudos centras buvo Vilniuje, vėliau per- 
sikėlė į Kauną. Kaune suvešėjo įvairių pakraipų spauda, kuri 
atvirai ar maskuotai reiškė priešiškų klasių ir partijų interesus. 


! Darbas, 1920, gegužės 2. 


Ją apžvelgti, jos svarbiuosius daigus aptarti — šios khygos užda- 
vinys. Peržiūrėta daugiau kaip trys šimtai atskirų pavadinimų 
periodinių leidinių. Lenkijos užgrobtoje Lietuvos sostinėje leisti 
lietuviški spaudiniai, autonomiško Klaipėdos krašto periodika (iš- 
skyrus visai respublikai taikytas „Klaipėdos žinias“), užsienio lie- 
tuvių laikraščiai ir žurnalai lieka už šio darbo ribų. 

Lietuvių literatūros, kartu ir literatūrinės spaudos augimas 
priklausė nuo rašytojų produktyvumo, leidybos užmojų ir nuo 
skaitytojų skaičiaus. Leidybos apimtis buvo kur kas didesnė ne- 
gu prieškaryje pradėjusių reikštis rašytojų kūrybinis pajėgumas. 
Į besočio spaudos Molocho žiotis puolė antraeiliai literatai ir 
gausūs rašeivos. Skaitytojų masė vis labiau geidė suprantamos 
ir įtaigios kūrybos, tačiau istoriškai neišvengiami žodžio meno 
raidos poreikiai talentingiausius rašytojus lenkė į vienokius ar 
kitokius formos eksperimentus. Leidybos mastai apie 1923 m. 
susiaurėjo. Literatūros „alyvų žydėjimo dienų“ žūtį L. Gira ban- 
dė aiškinti išorinėmis priežastimis: bendra ekonomikos krize, 
„šviesuomenės“ ir valstybės nusigręžimu nuo kultūros, knygų 
rinkos pašlijimu 2. 

Didesnis laiko nuotolis K. Korsakui leido pastebėti, kad lite- 
ratūros ūgtelėjimas lydėjo rašytojus įgyvendinant „Gabijos“, 
„Vaivorykštės“, „Pirmojo baro“ skelbtą programą; šį tarpsnį, ku- 
riam būdingas simbolizmo iškilimas, vainikuoja žurnalas „Skai- 
tymai“. Nors netrukus literatūros žurnalai ėmė skursti, mažai 
rodėsi naujų originalių knygų, didėjo rašytojų atitrūkimas nuo 
visuomenės, bet kūrybos pulsavimas tebebuvo stiprus — tuoj pat 
„Suplakė naujas mūsų literatūros pulso tvinktelėjimas. Tai jau 
buvo nebe stabilizavimo, o protesto ir senųjų formų griovimo, 
laužymo pastangos,— kiek įžūlios, ekstravagantiškos ir triukš- 


2 Radzikauskas E. Mūsų literatūros dekadansas.— Gubos, 1927, 
p. 150; Mūsų literatūros krizis ir šiandieninis jos padėjimas.— Židinys, 
1927, Nr 2, p. 109—110. 


mingos. To antrojo mūsų pokarinės literatūros etapo priešakyje 
atsistojo „Keturių vėjų“ plejada" 3, 

Tarybinis lietuvių literatūros mokslas patvirtino, kad knygų 
ir žurnalų leidybos sunkumai tada anaiptol nereiškė kūrybos 
nuosmukio; V. Galinio teigimu, „tik blėstant simbolistų ir ke- 
turvėjininkų sukeltiems judėjimams, visame literatūros gyveni- 
me ėmė ryškėti atoslūgio ar netgi krizės žymės“ +. 

Šiuodu literatūros kaitos tarpsniai (jų skiriamasis slenkstis — 
maždaug 1923 metai) neatsiejami nuo literatūrinės spaudos: ji 
ugdė naujas meno kryptis, formavo estetinį klimatą, sudarė są- 
lygas kūrybinėms individualybėms atsiskleisti. Visas laikotarpis 
netoli teperžengia istorijos ribą, kurią žymi fašistinis pervers- 
mas, — apima ir 1927 metus (paskutinis „Keturių vėjų“ numeris 
pasirodė 1928 m. pradžioje, kai pats sąjūdis jau buvo nuščiuvęs). 

Šioje knygoje susitelkta ties 1918—1923 metų spaudos prob- 
lemomis, rašytojų ir žurnalistų organizacijų veikla. Daugelio pra- 
eities puslapių būtų buvę neįmanoma atkurti be archyvų ir ano 
meto liudytojų pagalbos. Stengtasi atskleisti vingiuotą kelią, at- 
vedusį prie stambiausio pokarinio literatūros žurnalo „Skaity- 
mai“ (1920— 1923). Jo istoriją paryškina rasta redakcijos archy- 
vo Medžiaga. 

Knyga pratęsia 1977 m. „Vagos“ išleistą autoriaus studiją 
„Platėjantys akiračiai. Lietuvių literatūrinė spauda, 1904—-1917 
metais“. Tyrinėjant tolesnį šios spaudos vystymosi tarpsnį, sie- 
kiama praplėsti filologų, žurnalistų, bibliografų, istorikų ir ap- 
skritai visų besidominčių mūsų kultūros istorija Žmonių supra- 
timą apie leidinius, kurie veikė visuomenės nuomonę, turėjo 
įtakos literatūros procesui, estetinės minties raidai, atskirų rašy- 
tojų kūrybai. 








3 Korsakas-Radžvilas K, Rašytojai ir knygos.— K., 1940, p. 8—9. 
4 Galinis V. Naujos kryptys lietuvių literatūroje.— V., 1974, p. 264. 

Mėginant kuo išsamiau apibūdinti sudėtingą lietuvių literatū- 
rinės spaudos evoliuciją, negalima išleisti iš akių literatūros is- 
torijos požiūriu negvildentos visuomeninės politinės periodikos. 
Dera ją grupuoti, aiškintis ideologines ir estetines jos skirtybes, 
nustatinėti redaktorius ir artimiausius bendradarbius, ieškoti ra- 
šytojų kūrybos ištakų, identilikuoti slapyvardžius. Tikimasi, kad 
nauji faktai padės skaitytojams geriau pajusti daugiasluoksnį 
viso dešimtmečio (1918—1927 metų) periodikos kontekstą, suvok- 
ti Kiteratūrinio gyvenimo dinamiką, priešingų socialinių jėgų ko- 
vą, tai, kas anų dienų spaudoje buvo pozityvų ir perspektyvu. 

Autorius dėkingas filologams mokslų kandidatui K. Doveikai, 
daktarui J. Girdzijauskui, rašytojui A. Žirguliui, istorikams mok- 


slų kandidatams |R. Maliukevičiui | ir M. Tamošiūnui, kurių 
pastabos ir patarimai padėjo gerinti šį darbą. 


TEĖKMES 
IR 
VERPETAI 


Jeigu istorija yra kūryba, jeigu istorija 
yra mokslas, tai laikraštininko menas yra 
ir viena, ir kita. <...> Jo objektas — ne 
praeities patamsiai, tik dabarties gyvoji 
jūra, 

BALYS SRUOGA 


Į PRIEŠINGAS PUSES 


1918 m. viduryje į Lietuvą plūstelėjo kelios grįžtančių karo 
pabėgėlių bangos. Lietuvių buržuazijos veikėjai, bijodami Didžio- 
sios Spalio socialistinės revoliucijos įtakos, ragino gyventojus 
vengti tų, kurie parkeliauja iš Tarybų Rusijos „pragaištingų idė- 
jų pagauti" !. Per Pirmąjį pasaulinį karą Lietuvoje buvo nemažai 
inteligentų, tačiau tik sugrįžus žymiausiems literatūros ir meno 
veikėjams, Vilnius vėl tapo svarbiausiu lietuvių kultūros centru. 
Tai nereiškia, kad jie išjudino senosios sostinės kūrybinį gyve- 
nimą. Jie tik suintensyvino kultūrinį judėjimą, prasidėjusį Vil- 
niuje prieš gerą pusmetį. 

Lietuvai buvo gyvybiškai reikalinga spauda. Vokiečių oku- 
pantų primestam „Dabarties“ laikraščiui mažai rūpėjo lietuvių 
reikalai. Buržuaziniai politikai, pataikaudami krašto niokotojams, 
nuo 1917 m. rudens vieną po kito gavo kelis leidimus karo cen- 
zūros kontroliuojamiems lietuviškiems leidiniams. Pirmiausia tris 
kartus per savaitę Vilniuje pradėjo eiti „Lietuvos aidas“, kuris 
ilgainiui virto dienraščiu. Jis atstovavo buržuazinei Lietuvos ta- 
rybai. Po to pasirodė du savaitraščiai: dešiniųjų socialdemokratų 
„Darbo balsas“ ir krikščionių demokratų „Tėvynės sargas“. Kle- 


! Noreika L. Kas tie toki, kurie grįžta iš Rusijos? — Lietuvos aidas, 
1918, gegužės 11. 

rikalines pozicijas rėmė gausėjantys katalikiški spaudiniai Kaune 
ir Vilniuje. Revoliucinė komunistinė spauda Lietuvoje eiti ne- 
galėjo, todėl kairioji visuomenės dalis kurį laiką turėjo tenkintis 
vieninteliu leidiniu — ideologiškai margu „Darbo balsu“. 
„LIETUVOS AIDO“ redaktoriais ir leidėjais pasirašinėjo būsi- 
mųjų tautininkų lyderiai: nuo įsteigimo dienos, 1917 m. rugsėjo 
6-osios,— Lietuvos tarybos pirmininkas A. Smetona, o 1918 m. 
pabaigoje — Tautos pažangos partijos ideologas L. Noreika. Laik- 
raštis nekovojo su okupacijos režimu, nekėlė opių socialinių 
problemų. Nelegaliai paskelbęs politinės nepriklausomybės aktą, 
jis pastoviai propagavo tautos vienybės šūkį, bet nedrįso aiškiau 
kalbėti apie būsimąją Lietuvos santvarką. „Lietuvos aidas“ la- 
viravo tarp dešiniųjų ir kairiųjų visuomenės srovių, naudojosi 
ir „Tėvynės sargo“, ir „Darbo balso“ literatų paslaugomis, nors 
šiuodu savaitraščiai ir pešėsi. Laikraštį tvarkė artimiausių bend- 
radarbių būrelis. Tikruoju, nuolatos dirbančiu redaktoriumi buvo 
išrinktas prieškarinės „Aušrinės“ redakcijos narys P. Klimas, 
laikomas nepartiniu socialdemokratu?. Į redakcijos darbą nuo 
1918 m. gegužės vidurio įsijungė J. Tumas. Laikraštis turėjo 
iliustruotą mėnesinį kultūros priedą, kurio literatūrinę dalį re- 
dagavo išstojęs iš LSDP M. Biržiška. Sumaniai organizuodami 
medžiagą, leidinio bendradarbiai pakėlė jo tiražą iki 17 tūks- 
tančių egzempliorių *. (Kiti Vilniaus lietuvių laikraščiai ir žur- 
nalai turėjo ne daugiau kaip po 5 tūkstančius skaitytojų.) 
Literatūros istorikui „Lietuvos aidas“ — savotiškas kultūrinio 
gyvenimo metraštis, iš kurio matyti, kaip sostinėje po Pirmojo 
pasaulinio karo telkėsi rašytojai. Nemaža jame ir grožinės kū- 
rybos. Organizuojant leidinį, buvo sušauktas Vilniaus literatų 
susirinkimas. Nutarta įsteigti gerai tvarkomą literatūros skyrių. 


Ž Tėvynės sargas, 1918, Nr 40, p. 8. 
3 Jfocaitisį V. Penkeri laikraštinio darbo metai.— Lietuva, 1924, 
sausio 11. 

A--—— 


L. Gira džiaugėsi: „Nors kartą garbės susilaukė literatūra, o tai 
lig šiol mūsų laikraščiai laikė ją per pastumdėlę kokią“ *. „Lie- 
tuvos aido“ prozoje vyravo vaizdeliai ir impresijos, kurių patei- 
kė V. Krėvė (cikle „Iš šios gadynės jausmų“ perspausdino ir 
vieną kūrinį iš Vaivorykštės“), J. Pronskus (Ainis), P. Vaičiūnas. 
Po vieną kitą eilėraštį eiliniams puslapiams davė B. Sruoga, 
J. Mikuckis, provincijos literatai M. Grigonis, B. Buivydaitė, ku- 
ri buvo pasirengusi talkinti P. Būdvyčio įsteigtam jaunimo sky- 
riui — „Laisvininkų žodžiui“ ?. Literatūros praeities klausimus 
gvildeno M. Biržiška. Verta paminėti jo straipsnį „Svetimosios 
kalbos lietuvių rašto istorijoje“. A. Janulaitis rašė apie Lietuvos 
metriką ir statutus. J. Tumas ėmėsi recenzavimo, kuris negalėjo 
būti įdomus: pagrindinę spaudos produkcijos dalį sudarė smul- 
kūs leidiniai. Įsidėmėtinas jo straipsnis apie pirmąjį F. Kiršos 
eilėraščių rinkinį „Verpetai“. Į recenzentų gretas sugrįžo V. Bi- 
čiūnas. 

Su „Lietuvos aidu“ susijusi F. Kiršos žurnalistinės veiklos 
pradžia. Jis dirbo prenumeratos rinkimo agentu, vėliau — nakti- 
nio skyriaus vedėju. Laikraštyje F. Kirša paskelbė eilėraščių, 
impresijų, vertimų, kelias anotacijas. Apkrautas darbais, poetas 
dienoraštyje graudinosi: „Redakcija, Redakcija! „„Aide“! ėdi ma- 
no visus gražiausius jausmus. <...> Sveikata nyksta. Fantazi- 
ja visai neveikia. Esmi paprastas pastumdėlis. Be juodo darbo 
nieko nematau“ P. Ateityje panašūs sunkumai F. Kiršos biogra- 
fijoje kartosis, bet jis jau nebegalės gyventi be spaustuvės dažų 
kvapo: žurnalisto darbas taps jo gyvenimo prasme. 

Literatūrai ir menui skirti „Lietuvos aido“ mėnesinio priedo 
„LIUOSOJI VALANDA" 8 numeriai (1917.10.04—1918.05.28). Iš- 


* LKLIR, f. 13—1792, 1. 32, 

3 Prano Būdvyčio autobiografija [rankr.].— Knygos autoriaus archy- 
vas; B. Buivydaitės laiškas [b. d.] J. Tumui— VVUBR, F 69—15. 

6 VRBR, f. 35—29, 1. 11, 17. 

spausdinti gerame popieriuje, su žymiausių lietuvių dailininkų 
darbų reprodukcijomis, nuotraukomis 32 didelio formato pusla- 
piai. M. Biržiška, be literatūrinių studijų, „Liuosojoje valandoje“ 
paskelbė nespausdintų A. Baranausko eilėraščių. Naujas savo ta- 
lento potencijas atskleidė Maironis. Karo nelaimių ir kančių 
dienomis jis baigė rašyti aktualią poemą „Mūsų vargai“. Lyriniai 
kūrinio ekskursai „Šitai ir Vilnius prie kalvos“, „Naktis graži, 
rami, vaizdi“, Kaip ir eilėraščiai „Slenka padangėmis debesys 
pilkos", „Snieguotos Alpių viršūnės“, žavi sugebėjimu išlaikyti 
dvasios pusiausvyrą. Tauria pasiaukojimo šviesa žėri eilėraštis 
„Palaimink, viešpatie, kelionę“, asmeniškais sumetimais išspaus- 
dintas be poeto parašo, tik su dedikacija A. P, [A. Petkaitei| — 
tuos inicialus skaitytojai palaikė dar vieno nežinomo autoriaus 
slapyraidžiais", 

Įspūdingi L. Giros eilėraščiai, ypač trioletų ciklas „Neris“ — 
aukščiausia jo poezijos viršūnė. Skirtinga ritmika parašyti pen- 
ki kūriniai, kuriuos jungia iš amžių rūko atbundančios upės vai- 
zdas ir apie ją Mąstančio, ja gyvenančio poeto paveikslas, pa- 
keri slėpininga nuotaika, tolydžio stiprėjančių emocijų įtampa ir 
tobula garsine instrumentuote, nenusileidžiančia vėliau parašy- 
toms žaismingoms K. Binkio „,„Utoms“š. Dar viena „Liuososios va- 
landos" poetinė aukštuma — Šveicarijoje studijuojančio V. My- 
kolaičio-Putino eilėraščiai „Tėvų šalis“ ir „Mano pasaulis“ — 
begalinės meilės gimtajam kraštui ir naujos, gražesnės ateities il- 
gesio dainos. Šiame „Lietuvos aido" kultūriniame priede išspaus- 
dintas F. Kiršos eilių ciklas H. Heinės motyvais, įdėta pavienių 


" Šie trys eilėraščiai visuose Maironio rinkiniuose neteisingai datuo- 
jami 1920 metais. Iš tikrųjų jie parašyti anksčiau. 

Šš L. Gira savo dienoraštyje „Neries" trioletus, vėliau padalytus į du 
kūrinius —,,Neris vasarą“ ir „Neris vakarą“, — taip pat vadino „,uto- 
mis“.— LKLIR, f. 13—3801, p. 142. 

A. Jakšto, M. Šeižio (M. Dagilėlio), Jovaro, A. Lasto (Adomo 
Juodojo) eilėraščių, V. Putvinskio alegorijų, lietuvių tautosakos, 

„Tėvynės sargas“ ir „Darbo balsas“ — platiesiems gyventojų 
sluoksniams skirti savaitraščiai, Juose nebuvo didelių meno ver- 
tybių, bet ir jie stimuliavo literatūros procesą, skatino kurti 
pradedančiuosius rašytojus. 

Klerikalinio „TĖVYNĖS SARGO“, ėjusio Vilniuje 1917— 
1918 m., faktiškuoju redaktoriumi buvo išrinktas L. Gira, sekre- 
toriumi — K. Ruginis?. Laikraščio šefas agronomas A. Stulgin- 
skis, kaip prisimena K. Ruginis, tik retkarčiais pasirodydavęs re- 
dakcijoje. L. Gira iš artimų bendradarbių rinko medžiagą, skirstė 
užduotis, rašė vedamuosius. K. Ruginis, versdamas informacijas 
iš lenkų kalbos, tvarkė kronikos skyrių ir skaitė korektū- 
rą. Redakcijoje dar dirbo jaunas vaikinas P. Jucaitis, kuris raši- 
nėjo eilėraščius bei prozos vaizdelius Pr. Žvalgonio, Pr. Girvai- 
nio ir Gatavainio slapyvardžiais; vėliau jis pasuko į chemijos 
mokslo sritį!?, 

Literatūriniu atžvilgiu „Tėvynės sarge“ įdomiausia F. Kiršos 
kūryba — eilėraščiai vienatvės, meilės bei gamtos motyvais ir 
prozos kūrinėliai vaikams, pasirašyti slapyvardžiu Mikas Abė- 
cė!!. L. Gira nejautė pareigos geriausius grožinius kūrinius 
duoti savam leidiniui; čia išspausdinta vos pora atsitiktinių jo 
eilėraščių. Gausiausiai „Tėvynės sargui“ rašė nedidelių gabumų 
jaunieji poetai P. Biržys (Liūdiškietis), A. Dailidė (Jaunutis), 
Just. Strimaitis (R. Žibuntas), ankstėliau pradėjęs reikštis J. Sta- 
nikūnas (Žemės Dulkė). Patyrę klerikalinės spaudos bendradar- 
biai A. Jakštas, J. Mikuckis, A. Šmulkštys (Paparonis), J. Tilvy- 
tis (A. Žalvarnis) čia paskelbė tik vieną kitą savo kūrinį, 

9 Ten pat, f. 13—1792, 1. 92. 

'0 Iš 1981 sausio 22 pokalbio su K. Ruginiu. 


"Šį slapyvardį, kaip ir kitus Vilniaus laikotarpio savo slapyvardžius 
(Kaukys, P. Kaitys), nurodė pats F. Kirša dienoraštyje.— VRBR, f. 35—29, 

Kairiosios krypties savaitraščio „DARBO BALSAS“ (1917— 
1919) idėjinė linija buvo šakota. Socialines problemas, kurios 
turėjo labiausiai rūpėti socialdemokratiniam leidiniui, pranoko na- 
cionalinės savivaldos klausimai. Populiariomis publikacijomis 
mėginta atitraukti liaudį nuo kunigų įtakos. Kai savaitraštyje 
buvo užsiminta, kad apie darbo žmonių reikalus bus kalbama 
„taip, kaip socializmo mokslas juos nustato“!Ž, pirmasis leidinio 
sekretorius P. Bugailiškis, kuris dirbo ir „Lietuvos aide“, redak- 
cijai patarė: „Tuo žvilgsniu, būtent įsiterpimo į liaudį, mažiau 
net -reikėtų vartot žodžiai: socialistas, kitaip ne baidyti skam- 
balu, 0 patraukti turiniu, prieš kurį nėra priešingi, bet že 28 
kurio bijo" !š, 

Artimiausių „Darbo balso“ bendradarbių būryje, šalia deši- 
niosios socialdemokratinės pakraipos publicistų, literatūros ty- 
rinėtojų M. Biržiškos, A. Janulaičio, buvo liaudininkas J. Vilei- 
šis. Iki 1918 m. vidurio laikraštyje bendradarbiavo vienas iš 
revoliucinės socialdemokratijos veikėjų ir Lietuvos Komunistų 
partijos kūrėjų P. Eidukevičius. „Darbo balse“ buvo ryškios 
oportunistinės tendencijos, kurias palaikė pašalintas iš LSDP už 
dalyvavimą buržuazinės Lietuvos tarybos veikloje, bet nesuti- 
kęs su partijos nuosprendžiu! savaitraščio atsakomasis redak- 
torius S. Kairys, žinomas kaip publicistas satyrikas Raulas Ke- 
meklis. 1918 m. gruodžio mėnesį jis pabėgo iš Vilniaus, o 
leidinį savarankiškai perėme A. Domaševičius ir J. Vilkaitis ne- 
sugebėjo jo priderinti prie naujų sąlygų. 

P. Bugailiškis įsakmiai ragino redakciją daugiau skelbti gro- 
žinės kūrybos, gerinti kas antrame numeryje pateikiamą ,„Jauni- 

18 Darbo balsas, 1918, Nr 5, įklija. 

13 P, Bugailiškio laiškas [b. d.į S. Kairiui.— LKLIR, f. 24—206, 1. 1. 


4 Lietuvos Komunistų partijos istorijos apybraiža— V., 1971, t. 1, 
p. 358. 


15 


i(no skyrių“, leisti vaikų lapelį „„Pumpurėlis“!5, „Darbo balsas“ 
išspausdino J. Janonio (Vaidilos Ainio) eilėraštį „Lapai pageltę, 
lapai sudžiūvę“ ir prozos vaizdelį „Ruduo“, paimtus iš veikiau- 
siai mums nežinomo Šiaulių rankraštinio laikraštėlio!“ Tris 
eilėraščius apie kalėjimą paskelbė B. Sruoga. Savaitraštyje ben- 
dradarbiavo buvęs Raudonosios Armijos karys, išvaduotas iš kai- 
zerinės Vokietijos nelaisvės, A. Regratis (tikr. pavardė K. Šlai- 
tas). B. Pranskus teigia, kad šio poeto eilėraščiai „Darbo balse“ 
liko nespausdinti!'. O iš tikrųjų laikraštyje įdėti A. Regračio 
eiliuoti kūriniai „Laisvės ieškotojai“ (Akordo slapyvardžiu), 
„Mirtis už laisvę“ ir „Klaida“ (Nr 14, 38, 45). Nemažai varguo- 
liams taikomų eilių, vieną kitą I. Turgenevo, M. Gorkio kūrinių 
vertimą pateikė provincijos mokytojas J. Palukaitis (Višakis), 
miręs tebeeinant „Darbo balsui“. Produktyviausias savaitraščio 
poetas J. Pronskus (Ainis), savo eiles publikavęs dar 1913 m. 
almanache „Sniegams tirpstant“, sklandžiai kartojo nebenaujus 
egocentrinius motyvus. Kaip poetai savaitraštyje užsirekomen- 
davo du sugrįžę iš Voronežo jaunuoliai — pedagogas K. Kiela 
ir moksleivis A. Šimėnas; šis parašė ir publicistinių straipsnių 
apie moksleiviją. 

„Darbo balse“ nėra raginimų į kovą prieš išnaudotojus. Dar 
prieš Pirmąjį pasaulinį karą parašytas Jovaro eilėraštis „Mes 
baisūs“, rodantis liaudies priešiškumą „didikams, kurie, aukso 
skrynią tarnais apsistatę, vien saugoja lobį“, galiūnams, kurie 
„Vargšo nekenčia per savo aklybę“, atsidūrė savaitraščio archy- 
ve!š. Liko nebaigtas redaguoti Jovaro (J-o) straipsnis „Kas gi 
toliau. (Balsas iš sodžiaus)“. Jame naiviai samprotaujama apie 


I5 P. Bugailiškio 1918 vasario 17, 25, [b. d.] laiškai „Darbo balso“ 
redakcijai. — MACBR, f. 54—1507, 1. 3—7; VVUBR, F 583—6. 

16 LKLIR, f. 24—206, 1. 1, 

7 Pranskus B. Arturo Regračio kūrybinis kelias.— Kn.: Regratis A. 
Raštai. V., 1962, p. 8. 

klasinės nelygybės panaikinimą Lietuvoje, išrinkus į valdžią so- 
cialistus, bet redakcijai turbūt labiausiai kliuvo autoriaus gėrė- 
jimasis Spalio revoliucijos rezultatais: „Rusija — tai geriausia 
mums lekcija, iš Rusijos darbo žmonių ir mes galime pasimokin- 
ti, ačiū Rusijos darbo žmonėms, gal jau mums kruvinos kovos 
nebereikės vesti, jei tik laiku susiprasime, jei rinkimo laike ne- 
prasnausime“ !?, Savaitraštyje pasirodė vienas iš geriausių Jo- 
varo lyrinių eilėraščių „Fsu savyje užsidaręs per dienas“, vė- 
liau niekur neperspausdintas. Be kita ko, jis įdomus savo akro- 
stichu: „Emilijai Adomaitei". 

„Darbo balso“ redakcija, turėdama savo stalčiuje visai ne- 
blogų jaunųjų literatų kūrinių, spausdino ne pačius geruosius. 
Laikraštyje galėjo pasirodyti J. Žlabio (Ž1.) eilėraščių 29, Jo poe- 
zijos jau buvo skelbta 1915 m. „Lietuvos žiniose“ ir „Lietuvos 
ūkininko“ priede „Jaunime“. Tada liberalinė spauda pradedan- 
tįjį autorių laiškais skatino literatūrinei veiklai Ž!, bet „Darbo 
balsas“ panaudojo tik jo informacijas iš Joniškio ir Žagarės apy- 
linkių. Anuometinės poezijos kontekste būtų gerai skambėjusios 
ir būsimojo kalbininko L. Kuodžio eilės 22. 

Pirmuosius eiliuotus bandymus ne klerikalinei spaudai, kaip 
manoma, o „Darbo balsui“ atsiuntė J. Ptašinskis, vėliau žymus 
rašytojas J. Paukštelis 2. Dar silpnus eilėraščius „Draugui“ ir 
„Į darbą!“ jis pasirašė Povilo Mokiniu, norėdamas iamžinti Po- 
vilo Spudo, ruošusio jį į Linkuvos progimnaziją, pastangas 24. Į 
poezijos valdas veržėsi ir kareivis J. Marcinkevičius (Kikonių 


18-19 LKLIR, f. 24—11, L. 4; f. 24—13, 1, 1. 

20 Ten pat, f. 24—43, 1. 1—5. 

2! Iš 1980 vasario 5 pokalbio su J. Žiabiu-Ženge. 

2 LKLIR, f. 24—16, 1. 2. 

* J. Ptašinskio 1918 balandžio 6 laiškas „Darbo balso“ redakcijai ir 
eilėraščiai. — Ten pat, f. 24—21, 1. 1—2, 

2 Iš 1981 sausio 13 pokalbio su J. Paukšteliu. 

Jonukas) — būsimasis romanistas 2, „Darbo balso“ archyve liko 
J. Baldausko, anuomet Šiaulių gimnazijos antraklasio, vėliau pa- 
garsėjusio etnografo ir tautosakininko J. Baldžiaus, eiliavimai 26. 

Laikraštyje pasirodė informacijų iš Ožkasvilių, Bartininkų, 
Gižų. Jaunutis korespondentas, Vilkaviškio gimnazijos trečiakla- 
sis J. Tysliava (tada dar J. Tyslevas), pasirašęs Turano slapy- 
vardžiu, buvo nepatenkintas, kad redakcija neįvertina jo poeti- 
nio talento: „Dėkingas esu aš jum, kad mano spausdinot anas 
žinutes, bet būsiu dar dėkingesnis, kai spausdinsit eilutes. Nes 
ir ant to esu gerai talento pašauktas“, — nesivaržydamas dėstė 
vaikinas. Redaktorius pasibraukė pastarąjį sakinį Ž". Išliko pir- 
mojo „Darbo balsui“ pasiųsto J. Tysliavos (Vytenio) eilėraščio 
„Pavasario gamta“ rankraštis, pažymėtas 1918 m. balandžio 16 d. 
data ?. Tai grakštus kūrinėlis humoristinės liaudies dainos mo- 
tyvais. Kiti neskelbti eilėraščiai, kuriuose pradedantysis poetas 
bandė kalbėti apie žemės darbą, žmogaus laimę, dar labai mo- 
kiniški ??, 

„Darbo balse“ Argalo slapyvardžiu humoristinį apsakymą „Iš 
atlaidų“ išspausdino A. Gricius, neseniai pradėjęs rašinėti rank- 
raštiniame leidinėlyje ,Kaimietis“. „Gavau dar ir redakcijos laiš- 
ką: pagyrė ir patarė puoselėti humoro pradus. Gal tas paskati- 
nimas ir pakreipė mane labiausiai į humoristiką" *?— vėliau pri- 
siminė rašytojas. Savo pavarde jis taip pat paskelbė publicistinį 
straipsnį. Kaip publicistai laikraštyje bendradarbiavo S, Matjo- 
šaitis (Esmaitis), K. Ralys (Vargovaikis). Literatūros ir tautosa- 


25 LKLIR, f. 24—17, 1. 1. 

2 MACBR, f. 54—708, 1. 1—4. 

7 J. Tysliavos 1918 balandžio 16 laiškas „Darbo balso“ redakcijai. — 
Ten pat, f. 54—1578, 1. 2. 

28-28 LKLIR, f. 24—33, 1. 1, 5; f. 24—39, 1. 1. 

3 Augustinas Gricius [Autobiografija]— Kn.: Tarybų Lietuvos ra- 
šytojai. V., 1977, t. 1, p. 311. Skatinantį laišką rašytojui atsiuntęs S. Kai- 
rys. (Iš 1969 gruodžio 2 pokalbio su A. Gricium.) 

kos tyrinėjimų pateikė M. Biržiška ir A. Janulaitis: pirmasis — 
apie Vydūną, darbo dainas, antrasis — apie M. Akelaitį, J. Ru- 
peiką, J. Biliūną. 

Būdamas pažangesnis už kitus to meto periodinius leidinius 
Lietuvoje, „Darbo balsas“ turėjo reikšmės lietuvių literatūros 
kairėjimui, nors ji Čia ir nepakilo iki revoliucinio proletarinio 
lygio. 

1918 m. liepos mėnesį pradėjo eiti dvisavaitinis „PAVASA- 
RIS“ — per karą nelegalia tapusios katalikų pavasarininkų orga- 
nizacijos bendravardžio žurnalo tęsinys ir kartu — naujas leidi- 
nys, kaimo jaunimui skirtas „Tėvynės sargo“ rėmėjas, turintis 
tikslą nukonkuruoti „Darbo balso“ „Jaunimo skyrių“. Jam leisti 
buvo sudarytas komitetas — K. Ruginis, dvasininkai M. Krupa- 
vičius ir M. Reinys *!,— tačiau pačiame žurnale kaip artimiausi 
bendradarbiai nurodyti pasauliečiai ir Vaituoklio slapyvardžiu 
užšifruotas kunigas P. Dogelis Žž. Atrodytų, tarsi šį leidinį būtų 
tvarkiusi jaunųjų literatų grupė: F. Kirša, P, Biržys, K. Ruginis, 
J, Talmantas ir kiti. Iš tikrųjų jį redagavo vienas žmogus — 
buvęs Seinų „Šaltinio“ redaktorius B. Stosiūnas 33, kuris dirbo 
„Tėvynės sargo“ patalpose. 

„Pavasaris“ patraukė kaimo jaunimą. Jo leidimas davė pel- 
no, iš kurio buvo šelpiamas „Tėvynės sargas“ 34. Apie jį susi- 
būrė L. Giros ir K. Ruginio parengto almanacho „Atžala“ (1917) 
bendradarbiai, lygia greta talkinantys ir „Tėvynės sargui“. „Pa- 
vasaris" taip atsidėjo literatūrinių bandymų publikavimui, jog 
net J. Tumas redakcijai priminė, kad jaunuomenei reikia ir po- 


31 LKLIR, f. 13—1792, 1. 36. Ė 

32 Dalį „Pavasario“ autorių slapyvardžių išaiškino V. Biržiška 1918 
m. žurnalo komplekte. — KPIB, Dž 378. 

33 Jaunem spaudos veikėjui / Red. J. Keliuotis. — K., 1926, p. 17; Įš 
1981 sausio 22 pokalbio su K. Ruginiu. 

34 Sg. [Saugus — L. Gira?]. 15.— Lietuva, 1927, gegužės 12, 

litikos 99. Be minėtų jaunų „Tėvynės sargo“ poetų, eiles žurnale 
skelbė M. Bagdonas (A. Vabalkšnis). Proza rašinėjo J. Talman- 
tas (tada dar J. Talmontas). Čia debiutavo buržuazinės kariuo- 
menės dainų autorius L. Žukauskas (L. Sakalinis). Kuklų pirmąjį 
cilėraštuką išspausdino L. Kuodys (L. Kd.). 

J. Tysliava siuntinėjo žinutes ne tik „Darbo balsui“, bet ir 
„Pavasariui“. Žurnale įdėti net penki jo eilėraščiai. Jo kūrinių 
turėjo ir Kauno klerikalinių leidinių redakcijos. „Vienybės“ sa- 
vaitraštis išspausdino silpną publicistinį J. Tysliavos eilėraštį 
„Ak, tu Lietuva!“, kuris laikytinas jo debiutu, Kauniškė „Ateitis“ 
jam atsakė: „Eiliavimas būtų pakenčiamas, bet mintys neišvesta 
kaip reikiant“ 39, Šiame A. Dambrausko-Jakšto atgaivintame žur- 
nale savo kūrybą publikavo daugumas jaunųjų „Pavasario“ poetų. 

Veikliausias Vilniaus kultūrinio gyvenimo organizatorius bu- 
vo Liudas Gira. Visą karo metą plūkdamasis dėl duonos kąsnio 
įvairiose tarnybose, redaguodamas sodžiui pritaikytas knygeles 
ir kalendorius kartu su A. Dirse įsteigtoje „Žinyno“ bendrovėje, 
dirbdamas teatro draugijose, jis svajojo ir apie literatūrinį lei- 
dinį. 1917 m. balandžio 8 d. dienoraštyje rašė: „Tegu tik baigias 
karas ir aš kiek apsiplunksnuosiu. Pradėsiu leisti mėnesinį grynai 
literatūros ir kritikos laikraštį, kurio tikslu pastatysiu literatūros 
gyvumo pažadinimą, literatinės minties pažadinimą mūsų taip ap- 
tingusioje į dailiąją raštiją visuomenėje. Turiu, būtinai turiu 
tverti ne tik pačią dailiąją raštiją, bet ir tikrąją literatūros kri- 
tiką Lietuvoje!“ 37 

L. Gira troško didelių darbų: išleisti bent du eilėraščių rinki- 
nius — „Atolas“ ir „Sapnų nepražydusios gėlės“, imtis lietuvių 
literatūros kritinių tyrinėjimų (buvo numatęs ir temas). Dar re- 
daguodamas pedagogikos ir literatūros almanachą „Atžala“, 1917 


$ Tumas J. Raštų raštai.— Lietuvos aidas, 1918, liepos 20. 
35 Ateitis, 1918, Nr 9, p. 255. 
37 LKLIR, f. 13—3801, p. 149. 

m. kovo pradžioje jis pasiūlė J. Strazdui ir A. Rucevičiui kartu 
rengti iliustruotą „artistų almanachą“. Sprendžiant iš konkretė- 
jančių planų, tai turėjo būti literatūros, teatro istorijos ir meno 
kritikos leidinys. L. Gira norėjo jam duoti pluoštą savo eilių 
(tarp jų — trioletus „Neris“), G. Landsbergio-Žemkalnio biogra- 
fiją ir sulietuvintą A. Ostrovskio dramą. Be savo raštų, ketino 
įdėti F. Kiršos poezijos ciklą „Nakties kelionė“, mirusio K. Ma- 
ciaus scenos vaizdelį „„Vergybos galas“, „Viltyje“ nespausdintą 
A. Vaičiūno straipsnį apie muziką. Iš J. Strazdo L. Gira tikėjosi 
gauti atsiminimų, iš A. Rucevičiaus — Vilniaus lietuvių teatro 
istorijos fragmentą, iš J. Talmanto — straipsnį „Teatras vaikų 
gyvenime“, džiaugėsi šiam almanachui rašomu M. Biržiškos straip- 
sniu apie XVI-XVIII amžių mokyklinį teatrą. Nesutikdamas su 
kauniečių kunigų nuomone, kad „dabar ne metas almanachus 
leisti — dabar reikią, girdi, politiką sekti“, L. Gira piktinosi: „Įsi- 
politikavo lietuviai! O mes tyčia leisime almamachus. Kad būtų 
pinigų, išleisčia dar ir trečiąjį — „Žinyno“ almanachą ?š ir net 
imčia jį leisti periodiškai, bent kas du mėnesiu. <...> ar gali 
būti kuomet nors toks laikas ir aplinkybės, kurios priverstų 1i- 
teratūrą nutilti“ 39, 

1918 metais politikos velenas įtraukė L. Girą į savo krumplia- 
račius. Vis dar eidamas Vilniaus miesto milicijos inspektoriaus 
pareigas, jis vykdė įvairias buržuazinės Lietuvos tarybos užduo- 
tis, be to, dalyvavo Lietuvių krikščionių demokratų partijos veik- 
loje, dirbo „Tėvynės sargo“ redakcijoje. Poetas redagavo net 
šešis „Žinyno“ kalendorius *9. Su malonumu būtų juos metęs ir 
steigęs specialų periodinį literatūros leidinį, jeigu šio darbo ne- 


388 J. Strazdo duomenimis, „Žinyno" almanachas buvo išleistas 1919 
metais (Lietuviškoji enciklopedija. — K., 1937, t. 6, sk. 1022). Jo nepa- 
vyko aptikti, 

3? LKLIR, f. 13—3801, p. 119, 128, 142, 144, 145, 150, 158. 

1 Ūkininkas, 1918, Nr 3, p. 14. 

būtų ėmesi iš Rusijos sugrįžę kiti rašytojai ir literatai. J. Tumas 
būrė autorius bandomam atkurti „Vairo“ žurnalui +!, S. Šilingas 
norėjo tęsti „Pirmojo baro“ leidimą*Ž . Šiuo reikalu 1918 m. lie- 
pos 2 d. savo bute S. Šilingas sušaukė pasitarimą, kuriame da- 
lyvavo L. Gira. Kvietė ir V. Krėvę, bet jis, ką tik atvykęs iš 
Baku, buvo užsiėmęs kraustymusi *?. B, Sruoga padėjo buržuazi- 
nės vyriausybės darbuose paskendusiam S. Šilingui rinkti me- 
džiagą. Tai rodo lapkričio 7 d. iš Skuodo rašytas B. Buivydaitės 
laiškelis B. Sruogai: „,„Gerbiamasis! Siunčiu Tamstai porą dalykė- 
lių į Barą — prašyčiau, įeigų galima, kritikos laišku, būsiu dė- 
kinga!“ 44 

L. Gira nuo seno turėjo polinkį traukti pradedančiuosius ra- 
šytojus į literatūrą. Iš „Atžalos“ literatų kuopelės jis laukė ne 
vienadienės kūrybos. 1918 m. balandžio pradžioje L. Gira sušau- 
kė savo globotinių susirinkimą, kuriame pažymėjo, kad „„kuope- 
lės rašytojai privalo dabar į naujas vėžes stumti literat[ūrą| ir 
sutverti didelių veikalų“. Dalyvavo F. Kirša, K. Ruginis, P. Ju- 
caitis, M. Bagdonas, J. Talmantas **, L. Giros visaip įkalbinėja- 
mas F. Kirša ryžosi atiduoti spaudai savo poezijos rinkinį *?. 
Kitų „Atžalos“ literatų kūrybos trajektorija buvo gana žema. 
L. Giros pagalbos šaukėsi Just. Strimaitis (R. Žibuntas), leisdamas 


*1 VVUBR, F 69—9, 

42 S. Čiurlionienės archyve aptiktas retas spaudinys — Petrograde 
rengtos antrosios „Baro“ knygos keturi įvadiniai puslapiai -— su A. Var- 
no ir S. Šilingo dedikacijomis. „Pirmajame bare“ skelbtų stilizuotų pa- 
sakų ciklo „Jūra“ autorė 1916 m. sausio 1 d. kviečiama bendradarbiauti 
periodiniu virstančiame leidinyje: „Nal pūsk Bangą, Sesute, kad Jūra 
braškėtų. Kad gelmės sukiltų. A. Varnas". ,„,Pasakomis-pasakaitėmis 
antrąjį Barą atausk... eilėmis-žvaigždutėmis — visumos paslaptimi vir- 
pančiomis — nusagstyk... naują Jūrą nuskaidrink... Siasys Šilingas“. 
Vadinasi, tie puslapiai išspausdinti 1915 m. pabaigoje. 

43 LKLIR, f. 13—1792, 1. 47. 

4 Ten pat, £. 1—4018, I. 1. 

45 Ten pat, f. 13—1792, I. 24. 

* VRBR, f. 35—29, 1. 9. 

eilėraščių knygutę „„Vargelių žiedai“ *7, kuri išvydo šviesą kaip 
techninis pusfabrikatis — be A. Žmuidzinavičiaus pažadėto nu- 
piešti viršelio. 

1918 m. vasarą daugiau kaip du mėnesius Vilniuje praleido 
V. Krėvė. Jis buvo numatęs pastoviai įsikurti Žvėryne, bet, iš- 
siilgęs šeimos, su širdperša, jausdamasis „negerai darąs apleis- 
damas Tėvynę tokiu metu“, išvažiavo į Baku. Rugpjūčio pabai- 
goje L. Gira, bandydamas rimtesne vaga pasukti „Žinyno“ bend- 
rovės veiklą, pasirašė su V. Krėve sutartį išleisti du jo raštų 
tomus * iš numatomų penkių ar šešių *. L. Gira pažadėjo ir 
B. Sruogai išleisti dvi jo raštų knygas, kurių vienos rankraštį 
netrukus gavo ?, 

Kai V. Krėvė buvo atvykęs į Vilnių, L. Gira pasiūlė įkurti 
„literatų ir dailininkų klubą“, kurį J. Tallat-Kelpša pavadino 
„Dainava“. Į klubo veiklą įsitraukė V. Bičiūnas, S. Čiurlionienė, 
F. Kirša, K. Sklėrius-Šklėris, S. Šilingas, J. Tumas, J. Zikaras, 
A. Žmuidzinavičius, galbūt ir kiti vilniškiai menininkai, Liepos 
mėnesį įvyko keli organizaciniai susirinkimai J. Tallat-Kelpšos ir 
A. Žmuidzinavičiaus butuose. Ten buvo skambinama, dainuoja- 
ma, aptariami nauji kūriniai. V. Bičiūnas rodė „kostiumuotus 
mimikos šokius“, J. Tumas skaitė „Pragiedrulių“ ištrauką apie 
Napalį Šešiavilkį, o V. Krėvė ją kritikavo. Pirmuosius renginius 
plačiai ir vaizdingai protokolavo L. Gira?! (protokolų nerasta). 
Šis meno salonas vargu ar ėmėsi rimtesnių darbų. 

Sugrįžę karo išblaškyti lietuvių rašytojai mielai dalyvavo pri- 
vačiuose pobūviuose. Prisimindamas vieną tokį pobūvį Žvėryne, 








47 Ten pat, f. 7—816, 1. 1, 4, 5. 

48 LKLIR, f. 13—1775, 1. 1. 

49 Lietuvos aidas, 1918, liepos 11. 

60 LKLIR, f. 13—1792, 1. 73, 78. 

31 Ten pat, 1. 47, 48, 51; Kūrybos keliais.— K., 1923, p. 54; Sutkus A. 
Vilkolakio teatras.— V., 1969, p. 21. 


23 


kur prie silpnos žvakės šviesos B. Sruoga skaitė savo simbolis- 
tines eiles, L. Gira šaipėsi: Tamsus pagirys, o vilkas kaukia...“52 
Nuo lapkričio mėnesio L. Gira, B. Sruoga ir F. Kirša pradėjo vie- 
šai skaityti savo poeziją lietuviškuose koncertuose. L. Gira orga- 
nizavo pirmąjį lietuvių lyrikos vakarą, kuriame, bę minėtų po- 
etų, turėjo dalyvauti S. Čiurlionienė, K. Ruginis ir J. Zubrickas. 
Numatyta trijų dalių programa buvo pavadinta skambiais ro- 
mantiškais vardais: „Žemės žygiai“, ,,Mylimajai dainos“ ir „To- 
limasai saulėtekis“ 93, Tačiau vakaras neįvyko. 

Vilniaus menininkų akys buvo mukreiptos į valdžią, iš kurios 
jie daug tikėjosi. Patys menininkai bandė „nustatyti meno rei- 
kalų aprūpinimo formą ir turinį“, reikalaudami atskiros Meno 
vadybos **, bet vietoj jos 1918 m. lapkričio vidury Švietimo mi- 
nisterijoje buvo įsteigtas „Meno ir dailės skyrius (departamen- 
tas)", kuriam pavesta ir buvusios Teatro komisijos sritis 99, Ne- 
galima sakyti, kad Meno departamentas neaprėpė esmingiausių 
to meto uždavinių ir buvo neveikiantis administracinis viene- 
tas 96, Lapkričio 26 d. buržuazinės Valstybės tarybos posėdyje 
švietimo ministras informavo, kad Meno departamentas „jau 
įteikęs darbų planą, ir jis neilgai trukus būsiąs paskelbtas. Dar- 
bas eisiąs sparčiai; tuo departamentu esą galima pasitikėti" *7. 

Departamento vedėju paskirtas A. Žmuidzinavičius turėjo sep- 
tynis etatinius darbuotojus. L. Gira apsiėmė dirbti teatro, muzikos 
ir literatūros globėju, B, Sruoga — sekretoriumi, V. Bičiūnas — 


92 Iš 1981 sausio 22 pokalbio su K. Ruginiu. 

5 Lietuvos aidas, 1918, spalio 29. 

54 Žalmargis [Sruoga B.]. Iš meno gyvavimo dienų: Rūpesnių istori- 
įa.— Darbas, 1920, kovo 10; Žmuidzinavičius A. Iš Žalmargio rūpesnių 
istorijos.— Ten pat, kovo 28, 

55 Lietuvos aidas, 1918, lapkričio 17. 

5 Valiuškevičiūtė A. Lietuvių meno kūrėjų draugija.— Kn.: Moks- 
lo, kultūros ir švietimo draugijos. V., 1975, p. 163. 

57-59 Lietuvos aidas, 1918, lapkričio 28, gruodžio 4, 21. 

dailės globėjo padėjėju *9. Literatūros ir scenos srities referentė 
vėliau buvo priimta S. Čiurlionienė *?. Departamento iniciatyva 
buvo atgaivinta Lietuvių draugija scenai remti. Į jos valdybą 
įėjo F. Kirša 90. Turėdami gražius teatro rūmus, vilniečiai lietu- 
viai neturėjo teatro. P. Vaičiūnas apgailestavo, kad Skrajojamojo 
teatro artistai rodo daug sykių matytus veikalėlius, vaidina pa- 
našiai kaip sodžiuje?!. Meno departamentas mėgino sudaryti 
nuolatinę vaidintojų trupę *2, muzikų būrelis rūpinosi operos OI- 
ganizavimu 6? (A. Vaičiūno choras repetavo M. Petrausko ope- 
rą „Birutė“)94, Buvo parengti dailės mokyklos nuostatai *?, ke- 
tinta atidaryti dramos mokyklą 99, surengti dailės parodą *7. L. Gi- 
ra galvojo apie rašytojų kolegiją, kuriai būtų pavesta versti į 
lietuvių kalbą geriausius kitataučių veikalus 98. Tačiau meninin- 
kų sumanymams vykdyti trūko lėšų: kylant pilietinio karo grės- 
mei, valdančioji viršūnė labiausiai rūpinosi savo egzistencija. 
Kaip tik tuo laiku propagandos tikslams buvo įkurtas Užsienio 
reikalų ministerijos Spaudos biuras 6?, 

Teatro, muzikos ir literatūros globėjas L. Gira ir sekretorius 
B. Sruoga gruodžio 18 d, sušaukė lietuvių rašytojų ir Žurnalistų 
pasitarimą 0, L. Gira informavo, kad Meno departamentas įtei- 
kęs Švietimo ministerijai literatūrinių konkursų ir premijų nuo- 
status. Pribrendo reikalas įsteigti Lietuvių rašytojų draugiją, ku- 
ri skelbtų konkursus, skirstytų premijas ir sudarinėtų fondus, 
parengtų perspektyvinį vertimų planą, kauptų lėšas talentingiems 


— 


60 Laisvoji Lietuva, 1918, gruodžio 12. 

6! Vaičiūnas P. Mūsų teatras.— Lietuvos aidas, 1918, gruodžio 19. 
62 Darbas, 1920, kovo 28. 

63 Lietuvos aidas, 1918, gruodžio 19. 

64 Iš 1981 sausio 22 pokalbio su K. Ruginiu. 

65 Darbas, 1920, kovo 28. 

66 Darbo balsas, 1918, Nr 41, p. 13, 

67 Galaunė P. Lietuvos meno keliai. — Baras, 1925, kn. 2, p 58. 
68-69 Lietuvos aidas, 1918, lapkričio 15, gruodžio 19. 

"0 LKLIR, £. 53—1236, 1. 1. 

kūrėjams paremti. Diskusijų metu iškilo sena rašytojų santykių 
su leidėjais problema: susirinkusieji siūlė nustatyti normas, ,„ku- 
riomis leidėjai įgyja rankraščius ar vaidintojai, vertėjai naudo- 
jasi svetimais veikalais“. Dalijantis mintimis, paaiškėjo, kad ra- 
šytojų būklei apsvarstyti reikia platesnio susirinkimo. Parengia- 
majam darbui atlikti, statutui paruošti išrinkta septynių- žmonių 
laikinoji valdyba: P. Galaunė, L. Gira, F. Kirša, J. Pajaujis, K. Ru- 
ginis, B. Sruoga ir J. Tumas. Numatytas valdybos posėdis ne- 
įvyko 7!, Keista, kad šiame pasitarime visai nebuvo siūloma steig- 
ti meno bei literatūros laikraštį ar Žurmalą, nors apie tai neseniai 
rašė aktorius A. Sutkus 72: bene aktualiausias kultūrinio gyveni- 
mo klausimas buvo užmirštas. 


2 


Tolesni įvykiai pakeitė menininkų planus. Pasitraukdami iš 
Vilniaus, okupantai vokiečiai norėjo perduoti miesto valdžią 
įvairių tautybių atstovų „Beiratui“ (ekspertų tarybai), į kurį lai- 
kinai buvo įtrauktas ir P. Mašiotas !. Tačiau jų pastangos buvo 
pavėluotos: 1918 m. gruodžio 16 d. Lietuvos Laikinoji revoliu- 
cinė vyriausybė sukilusių darbininkų, vargingųjų valstiečių ir 
raudonarmiečių vardu išleido manifestą, kuriuo paskelbė, kad 
vokiečių okupantų, Lietuvos tarybos ir visų kitų buržuazinių 
organų valdžia nuversta. Liaudies masių remiama Tarybų Lie- 
tuvos vyriausybė ėmė socialistiniais pagrindais pertvarkyti vi- 
sas gyvenimo sritis. Kad būtų galima sėkmingiau kovoti su kontr- 
revoliucija, 1919 m. vasario pabaigoje teritoriškai ir ekonomiškai 
artimos Lietuvos ir Baltarusijos Tarybų respublikos susivienijo. 


"! Laisvoji Lietuva, 1918, gruodžio 21; Lietuvos aidas, 1918, gruo- 
džio 24. 

72 Sutkus A. Teatrininkų suvažiavimo reikalu.— Lietuvos aidas, 1918, 
gruodžio 14. 

! Laisvoji Lietuva, 1918, gruodžio 21. 

Tarybų valdžia į savo globą paėmė ne tik ekonomiką, bet 
ir kultūrą, laikydamasi internacionalinio principo: „Visi žmonių 
sutvertieji kultūros turtai turį būti atiduoti darbo žmonių nau- 
dai, nepaisant į jų tautos skirtumą“ 2. Įvairiausių tautybių ir skir- 
tingiausių pažiūrų Vilniaus menininkus nustebino skiriamos gau- 
sios lėšos kūrybiniams užmojams realizuoti. Valstybės norai su- 
tapo su jų pačių troškimu kuo greičiau įveikti kultūrinį krašto 
atsilikimą. Išvydus pirmuosius kolektyvinių pastangų rezultatus, 
siūbtelėjo tokia gausybė pasiūlymų, kad jiems įkūnyti būtų ne- 
užtekę ir dešimtmečio. Apie tai, kaip sunkiausiomis pilietinio 
karo sąlygomis buvo plėtojamas visuotinis švietimas ir aukštasis 
mokslas, steigiamos bibliotekos, muziejai, teatrai, ugdoma dailė, 
muzika ir kinematografija, saugomos meno vertybės, parašyta 
ne viena studija. 

Revoliucija pažadino plačiųjų masių iniciatyvą. Atsirado nau- 
jų kultūrinio darbo formų. Vietoj gausybės Vilniaus darbininkų 
profesinių sąjungų pradėjus steigti gamybines („gaminimo“) 
sąjungas, 1919 m, pradžioje buvo mėginama internacionaliniu 
gamybiniu principu suvienyti ir inteligentiją 3. 

Sausio 25 d. J. Tumas ir S. Matjošaitis, pasivadinę „laikinąja 
komisija“, skubiai sukvietė lietuvių beletristus, publicistus, moks- 
lo populiarintojus ir kitus literatūros veikėjus į „Lietuvių raštijos 
darbininkų“ organizacinį susirinkimą, kuriame jie nutarė „jeiti 
kaipo atskira sekcija į bendrąją Gaminamąją sąjungą“ ir paruošti 
statutą. Išrinkta laikinoji valdyba: J. Tumas-Vaižgantas, A. Kriš- 
Čiukaitis-Aišbė ir A. Klimas *. „Lietuvių raštijos darbininkų sek- 
cija“ neturėjo ką veikti, kadangi kūrybos, organizacinius ir lei- 
dybos reikalus ėmėsi centralizuotai tvarkyti Švietimo liaudies 


Ž Naujais takais.— Švietimo reikalai, 1919, Nr 1, p. 2. 
S Hosaa 5pa, 1919, 12 anBapa; AuTroBCKHk Kypbep, 1919, 16 gnBapa. 
* Laisvoji Lietuva, 1919, sausio 21, 28, 

komisariatas. Ji liko oficialiai neįteisinta, nors tuo rūpinosi J. Tu- 
mas ir L. Gira?. Sausio 26 d. buvo įsteigta „Vilniaus plastinio 
meno dailininkų gaminimo sąjunga“, kurios valdybos pirmininkų 
tapo A. Varnas“, 

Žurnalistai (20 žmonių) kaip atskira sekcija įėjo į 805 narių 
„Spaudos darbininkų sąjungą“ — greta tipografų, litografų, knyg- 
rišių, kartonažininkų, vokų gamintojų, liniuotojų, laikraščių par- 
davėjų, korektorių, fotografų *. Artėjant antrajam visos Rusijos 
žurnalistų suvažiavimuiš, bendrame Vilniaus spaudos darbuoto- 
jų susirinkime buvo apsvarstyta tarybinių žurnalistų sąjungos 
konstitucija [įstatai] ir paskelbti spaudos darbuotojų atlyginimai 
bei honorarai ?, kuriuos 1919 m. vasario 23 d. buvo patvirtinęs 
V. Kapsukas !?, 


Pagal Lietuvos Laikinosios revoliucinės darbininkų ir valstiečių 
vyriausybės nutarimą periodinio leidinio redaktoriui buvo mokama 
1020, sekretoriui — 850, techniniam redaktoriui — 800, jo pavaduoto- 
jui — 755 rublių mėnesinė alga. Nustatyti honorarai maždaug 40 tūks- 
tančių raidžių spaudos lankui: už originalią kūrybą — 300—-450, verti- 
mus — 150—200, kompiliacijas — 100—150 rublių. Beletristikai skiria- 
ma po 30—60, publicistikai — po 30, kronikai — po 15 kapeikų už žur- 
nalo eilutę (50 raidžių). Už eilėraščio eilutę mokama nuo 50 kp iki 
1,5 rb. Anuometinius rašytojus ir žurnalistus, įpratusius spaudoje bend- 
radarbiauti be atlyginimo, tvirti honorarai turėjo skatinti intensyviam 
kūrybos darbui. 


1918 m. gruodžio mėnesį, prasidėjus Lietuvoje socialistinei 
revoliucijai, atsirado galimybių legaliai iš Voronežo į Vilnių 
perkelti komunistinės spaudos leidybą. Jau gruodžio 20 d. čia 


5 Gira L. Kun. Juozas Tumas-Vaižgantas.— Kn.: Vaižgantas. Raštai. 
K., 1922, t. 1, p. 19—20. 

6-7 Komunistas, 1919, vasario 2, kovo 18, 

8-9 KoMmynEcT, 1919, 14 MapTa; 38e3xa, 1919, 16 arpens. 

10 MACBR, f. 9—2854a, 1. 21, f. 9—2198, 1. 118. 

pradėjo eiti dienraštis „KOMUNISTAS“, Lietuvos ir Baltarusijos 
Komunistų partijos CK organas. Jis buvo leidžiamas lietuvių, 
lenkų, rusų ir žydų kalbomis su skirtingo turinio medžiaga, vė- 
liau — ir skirtingais pavadinimais. Lietuviško leidinio redakciją 
sudarė Z. Angarietis, S. Matulaitis, B. Matusevičius ir J. Šepe- 
tys !!| — pagrindiniai laikraščio publicistai, Keturis revoliucinės 
romantikos eilėraščius dienraštyje išspausdino „Tiesos“ išugdytas 
poetas J. Vitkauskas (Širvintietis). Kaip pažymėjo B. Pranskus, 
nuotaikingame eilėraštyje ,,Komunaras“ „ne tik ryškiai perteiktas 
revoliucinės kovos vadovų, komunistų, veržlumas, visos tos ko- 
vos pakilumas, bet pirmą kartą lietuvių revoliucinėje poezijoje 
suskamba pats „Komunaro“ žodis, išryškėja jo paveikslas“ !?, 
Vilniuje lietuviško „„Komunisto“ išėjo 49 numeriai. Dienraštis 
atliko labai didelį vaidmenį, skleisdamas Spalio revoliucijos idė- 
jas, ugdydamas darbo žmonių klasinį sąmoningumą. 

„TIESA“ Lietuvoje pradėjo eiti tiktai 1919 m. kovo 16 dieną. 
Spėjo pasirodyti vos penki savaitiniai numeriai. Redakcijos ko- 
misijoje dirbo V. Kapsukas, trumpai — S. Matulaitis 13. Laikraštis 
populiarino J. Janonio poeziją, pastoviai ją persispausdindavo. 
Vilniškę „Tiesą“ literatūriškai aktualino Demjano Bedno pavyz- 
džiu sueiliuoti Rimgaudo Kilpos (J. Šepečio) feljetonai, pajuo- 
kiantys ponų atsisveikinimą su dvarais ir buržuazinius Kauno 
veikėjus, 

Greta komunistinės spaudos 1919 m. pradžioje Vilniuje ėjo 
socialdemokratų, eserų, krikščioniškų partijų, nepartiniai inior- 
maciniai leidiniai vietos kalbomis. Lietuviškų buržuazinių laik- 
raščių redakcijos staiga išvyko į Kauną. Likusi sostinėje kun. 
M. Krupavičiaus 1918 m. lapkričio pabaigoje katalikiškajai inte- 

U Komunaras, 1922, Nr 9, p. 266. 

12 Pranskus B. Proletarinė lietuvių literatūra.— V., 1964, p. 134. 


13 Šarmaitis R. Už Tarybų valdžią, Lenino idėjas.— Kn.: „Tiesos“ 
kelias 1917—1977. V., 1977, p. 14. 

ligentijai įkurta „LAISVOJI LIETUVA“, redaguojama A. Ambra- 
ziejūtės, dėjosi lojali Tarybų valdžiai, o iš tikrųjų jai kenkė (tuo, 
beje, piktinosi laikraščio krikštatėvis L. Gira) !4. „Laisvoji Lietu- 
va“ neilgai trukus buvo uždaryta kartu su kitais kontrrevoliuci- 
niais leidiniais 15, 

Pačioje 1918 m. pabaigoje visuomenės veikėjas, publicistas 
M. Januškevičius, 1912—1917 m. Valstybės dūmos atstovas, pri- 
klausęs trudovikams, įsteigė ir redagavo !? Lietuvos revoliucinių 
socialistų liaudininkų partijos organą „KOVOS VĖLIAVA“, ku- 
ris pakeitė Petrograde leistą „Naująją Lietuvą“ !7. Kairiųjų eserų 
pozicija nerado tvirtesnės atramos liaudyje !š, ir po keturių nu- 
merių laikraštis sustojo. „Kovos vėliavai“ straipsnių rašė A. Ieš- 
manta, J. Žiugžda, vieną eilėraštį išspausdino Butkų Juzė, padėjęs 
kurti tarybas Plungės apylinkėse !*, 

Jaunutė Tarybų valdžia, užsimojusi nuveikti milžiniškus dar- 
bus, pajuto kūrybinių jėgų stygių. „Komunistas“ karštais žodžiais 
kreipėsi į inteligentiją: „Proletariato pergalė — tai jūsų laimin- 
go žmonijos gyvenimo svajonių pergalė. <...> Eikite kovoti 
drauge su mumis“ 20, Į Kauną buvo pasiųstos oficialios pasiun- 
tinės — F. Bortkevičienė ir F. Grincevičiūtė. Jos ragino inteli- 
gentus grįžti į Vilnių Ž!, kurio stambiausių kultūros židiniu tapo 
Švietimo liaudies komisariatas. 

Kultūros ir švietimo darbą organizavo V. Biržiška22, iš pra- 
džių švietimo liaudies komisaras, vėliau, sujungus Lietuvos ir 


4 LKLIR, f. 13—1793, 1. 16, 20. 

15 Komunistas, 1919, vasario 12. 

I6 Iš 1981 sausio 5 pokalbio su A. Iešmanta. 

17 Kovos vėliava, 1918, gruodžio 21. 

18 Bugailiškis P. Atsiminimai [rankr.]— LKLIR, f. 11—140, 1. 18. 

1? Respublikinis pedagoginis muziejus, f. IV-C, 27, p. 310. 

20 Simplex [Šepetys J.]. Proletariatas ir inteligentija. — Komunistas, 
1919, sausio 12. 

2! Tiesos kardas, 1919, sausio 15, 17. 

?2 Biržiška V. Autobiografija [rankr.]— MACBR, f. 163—1, I. 29. 

Baltarusijos Tarybų respublikas, komisaro pavaduotojas. Prie ko- 
misariato buvo įsteigta „Vaizdomosios dailės kolegija“, kurios 
pirmininku išrinktas A. Varnas, sekretoriumi — B. Sruoga. Ji 
rūpinosi „visais krašto meno reikalais“ 2. Komisariate ir jam 
priklausančiose įstaigose darbavosi būrys žinomų plunksnos žmo- 
nių: J. Basanavičius, S. Čiurlionienė, A. Janulaitis, A. Kriščiu- 
kaitis-Aišbė, P. Mašiotas, S. Matjošaitis, M. Šalčius, J. Tumas, 
jauni literatai P. Galaunė, S. Naginskas, A. Šimėnas, J. Žiugžda 
ir kiti. Nuo 1919 m. kovo mėnesio Švietimo liaudies komisariato 
įgaliotiniu reikalingai literatūrai pirkti Maskvoje dirbo J. Baltru- 
šaitis 24. Jis buvo kviečiamas į Vilniaus universitetą dėstyti vi- 
suotinę literatūrą ar kurį kitą dalyką 29, 

Komisariatas išleido keliasdešimt knygų vietos kalbomis, Lie- 
tuvių, lenkų, žydų literatūros leidimo sekcijos turėjo savo at- 
skirus dvisavaitinius organus. Baltarusių sekcija buvo bepra- 
dedanti leisti dvisavaitinį mokslo, dailės ir literatūros žurnalą *6, 

Lietuviškus „ŠVIETIMO REIKALUS“, kurių išėjo šeši nume- 
riai (paskutinis — dvigubas), 1919.02.15-—-04.23 redagavo V. Kap- 
suko iškviesta iš Maskvos aukštųjų moterų kursų studentė A. Di- 
džiulytė-Kazanavičienė *'. Žurnale ji pasirašinėjo mergautinė pa- 
varde, slapyraidžiais A. D. ir E. G.28, Švietimo darbui kryptį davė 
V. Boričo straipsniai apie Proletkultą — meno ir mokslo darbinin- 
kų organizaciją. Juose detaliai išaiškinta Proletkulto struktūra, 


2 Zmuidzinavičius A. Paletė ir gyvenimas.— V., 1961, p. 217. 

24 VRBR, f. 37—79: Barininkai.— Kibirkštis, 1925, Nr 10, p. 35. 

25 VRBR, f. 37—78. 

26 3Be5Aa, 1919, 15 anpens. 

7 A. Didžiulytės-Kazanavičienės 1926 lapkričio 30 laiškas V. Bir- 
žiškai.— MACBR, f. 163—414, 1, 2; Danilavičiūtė K. ĮKadžiulytė D.). 
Tauraus gyvenimo keliu — Komjaunimo tiesa, 1967, kovo 4. 

2 E. G.— antrojo vardo (Elena) ir senovinės protėvių pavardės 
(Gedgaudaitė) inicialai. — MACB, P 2140. 

siekiant „išmokyti darbininkus meno technikos ir nuvesti jų 
kūrybos pastangas į tikrojo meno sritį“ 29. 

Įdomus tautų ir kalbų draugystės faktas — 1919 m. vasario 
23 d. Švietimo liaudies komisariato išleistas vienkartinis leidi- 
nys „RAUDONOSIOS ARMIJOS DIENA“, kuriame, pažymint pir- 
mąsias tarybinių karinių pajėgų metines, išspausdinta revoliuci- 
nių dainų, vaizdelių, straipsnių. Rinkinio antraštė ir medžiaga 
pateikta rusų, lietuvių, lenkų, baltarusių ir žydų kalbomis. Lei- 
dinyje įdėtas gana silpnas meniniu atžvilgiu J. Stašelio vaizdelis. 

Vilnius buvo stambus žydų kultūros centras. XX a. pradžioje 
čia ėjo literatūros ir meno žurnalas „Literariše monatsšriften“ 
(„Literatūros mėnraštis“), literatūrinis visuomeninis žurnalas „Di 
jidiše velt“ („Žydų pasaulis“). 1919 m. sausio ir vasario mėnesį 
pasirodė keturi literatūros ir kultūros savaitraščio „Di voch“ 
(„Savaitė“) numeriai. Šiuos leidinius redagavo literatūros kriti- 
kas ir publicistas Š. Nigeris (tikr. pavardė Š. Čarnis) — vienas 
ir drauge su kitais literatais. 

1919 m. vasario ir kovo mėnesį Švietimo liaudies komisaria- 
tas leido Š. Nigerio redaguojamą mėnesinį literatūros žurnalą 
„DI NAJE VELT“ („Naujasis pasaulis“). Dviejose stambiose kny- 
gose (Nr 1—2.—120 p., Nr 3.— 160 p.) paskelbta nemažai gro- 
žinės literatūros kūrinių, straipsnių visuomeniniais politiniais, 
kultūros klausimais. Vienus pirmųjų eilėraščių čia išspausdino 
žymūs tarybiniai poetai D. Hofšteinas ir M. Kulbakas. Įdėta 
M. Gorkio „Vaikystės“ ištraukų, kurias vertė veiklus Vilniaus 
žydų literatūrinės spaudos bendradarbis ir redaktorius — rašyto- 
jas simbolistas A. Vaiteris (tikr. pavardė A. Devenišskis), ne- 
trukus lenkų nacionalistų nužudytas per pogromą 30. Š. Nigeris 


29 Švietimo reikalai, 1919, Nr 3, p. 6. 
30 Biržiška M. Iš 1919—1920 m. Vilniaus darbo atsiminimų.— Triį- 
mitas, 1937, Nr 31, p. 725. 

detaliai analizavo A. Bloko „Dvylikos“ vertimą, paskelbtą mask- 
viškiame žurnale, vos tik pasirodžius poemai *!. 

Švietimo liaudies komisariatas perėmė populiaraus dvisavai- 
tinio vaikų žurnalo „DI GRININKE BEIMELACH“ („Žalieji me- 
deliai“) leidybą. 1919 m. balandžio mėnesį pasirodė vienas jo 
numeris, kurį redagavo poetas D. Čarnis *Ž. Jo turinys žinomas 
tik iš anonso: tai eilės, dainos, apsakymai, pasakos ir, kas įdo- 
miausia, vaikų kūryba. Išspausdintas E. Seton-Tompsono apsa- 
kymas „Činkas“ Šš, Šis pažangus leidinys daugelį metų ėjo Vil- 
niuje (1926 m. jį redagavo E. Chackelsytė, vėliau pasireiškusi ir 
lietuvių vaikų literatūroje) 3*. 

Žurnalas vaikams rengtas ir lietuvių kalba, bet nespėta iš- 
leisti, Pirmajam numeriui jau buvusi sukaupta medžiaga (A. Di- 
džiulytės-Kazanavičienės, P. Mašioto straipsniai ir kt.), padarytos 
iliustracijos. V. Kapsukas skatinęs spausdinti daugiau pačių vai- 
kų kūrinėlių. Konkretesnių redakcinio darbo detalių neišliko. Patį 
žurnalo pavadinimą artimiausia bendradarbė A. Didžiulytė už- 
miršusi 38, 

Į Voronežą pasitraukęs revoliucinis socialdemokratinis lietu- 
vių jaunimas 1918 m. pradžioje mėgino atgaivinti proletarinės 
literatūros almanachą „Nauju taku“. V. Kapsuko ten įkurta „Jau- 
nimo Internacionalo“ organizacija *? buvo paskelbusi kreipimąsi, 
prašydama vienkartiniam leidiniui kitose Rusijos vietovėse gy- 


3 Cepe6panbii H, CoBpeMeHngnKu 4 KnaccaKA.— M., 1971, c. 37. 

92 Mertinienė E. Liepsningų metų liudytojai.— Žurnalistika 78.— V., 
1980, p. 16. | 

3 Di naje velt, 1919, Nr 3. 

84 Mažoji lietuviškoji tarybinė enciklopedija.— V., 1966, t. 1; p. 604. 

$5 Stonienė V. Lietuvos reikalų komisariato ir tarybinės Lietuvos vy- 
riausybės veikla kultūros-švietimo srityje 1917—1919 metais/ Istorijos 
mokslų kandidato laipsnio disertacija [rankr.į. 1964, p. 171— VVUBR, 
Ds 509. 6 

9 Žr: Pranskus-Žalionis B. Artimieji toliai.— V., 1962, p. 155—176. 

venančių tautiečių materialinės ir dvasinės paramos. Almanachas 
turėjo būti panašus į bendravardį 1914 metų rinkinį: „Šis tas 
iš visuomenės mokslų, iš teorijos mokslinio socializmo, iš dabar- 
tinio momento, iš jaunuomenės judėjimo ir t. t.“ Dalis rinkinio 
numatyta skirti grožinei literatūrai, proletariato kūrybai. Raštus, 
aukas, klausimus almanacho sumanytojai prašė siųsti moksleiviui 
B, Matusevičiui *7. 

Karo pabėgėliams pradėjus grįžti į Lietuvą, „Jaunimo Inter- 
nacionalo“ organizacija iširo, bet rudeniop „Nauju taku“ leidimo 
idėją perėmė Lietuvos reikalų komisariato Kultūros ir švietimo 
skyrius. Jis paragino rašytojus siųsti medžiagą ne vienai kny- 
gai, bet rinkiniams, ypač pageidavo darbininkų rašinių. ,„Pri- 
imami tiktai originaliai raštai — visų pirma beletristika, poezija 
(eilės gali būti ir verstos), drama, satyra; priimami ir rimti pub- 
licistikos straipsniai iš proletarų kultūros, darbininkų judėjimo 
teorijos ir praktikos, revoliucijos kovos, istorijos, literatūros 
kritikos, atsiminimai ir t. t.“ — rašė rinkinių rengėjai?ė. Vei- 
kiausiai dėl to Kultūros ir švietimo skyrius patikslino ir prailgino 
gegužės mėnesį paskelbtą literatūros konkursąs? iki gruodžio 
31 d., už geriausius revoliucinių dainų vertimus, Lietuvos dar- 
bininkų judėjimo istorijos, Lietuvos istorijos darbus, dramas ir 
apysakas iš darbininkų gyvenimo numatydamas nemažas premi- 
jas (nuo 150 iki 2000 rb)*0, 

Tarybiniame Vilniuje „Nauju taku“ rinkinių sumanymą sa- 
vaime išstūmė reikalas leisti literatūros žurnalą. Jo organizavimo 
aplinkybės tebėra neišaiškintos. Mūsų literatai ir istorikai šį 
reikšmingą faktą kartoja be nuorodų, pažymėdami K. Binkio 
vaidmenį: vieni jį vadina redaktoriumi, kiti — sekretoriumi, 
K. Binkis kaip leidinio organizatorius pirmąkart nurodytas „Lie- 


37 Tiesa, 1918, sausio 20 (vasario 2). 
38-40 Ten pat, gegužės 25, rugsėjo 21. 

tuviškojoje enciklopedijoje“: „1919 vyksta į Vilnių, kur švieti- 
mo komisaro Vac, Biržiškos pavedamas eiti sumanyto, bet ne- 
pradėjusio eiti literatūros žurnalo Liepsnos sekretoriaus parei- 
gas" *. Tačiau kyla klausimas: kurį mėnesį tai įvyko? 

1918 m. pabaigoje liaudies mokyklos mokytojas K. Binkis 
karštai įsijungia į revoliucinę veiklą savo gimtosiose apylinkėse, 
išrenkamas Papilio revoliucinės tarybos pirmininku, Biržų ap- 
skrities Tarybų suvažiavimo pirmininku *2, Tačiau, laikydamasis 
kairiųjų eserų platformos, jis greitai pasitraukia iš politinės are- 
nos, nors ir vadovauja Papilio valsčiaus vykdomajam komite- 
tui 4. Tuometiniai ir vėlesni K. Binkio darbai bei sumanymai 
atsiskleidžia iš jo laiškų būsimajai žmonai 44. 

1919 m. kovo 31-ąją K. Binkis su nerimu rašo apie Papilyje 
prasidėjusią anarchiją, likus miesteliui be jokios valdžios, bijo 
„baltųjų gotentotų“ keršto ir sakosi išvažiuojąs „pas savo geruo- 
sius draugus“. Balandžio 3-ąją jis jau Bakšėnų kaime (Kupiškio 
apskr.) klausosi šviežių K. Šimonio įspūdžių iš Vilniaus. Ir štai 
pagaliau Vilniuje rašytas laiškas su mums rūpima informacija: 
„Apsigyvenau kol kas pas naujavedžius Galaunės <...>. Švie- 
timo ministeris dr. Biržiška * man pasiūlė net 3 vietas: leidimų 
komisijoj, prie universiteto (sekretoriauti) ir dail. liter, laikraš- 
čio „Daina“ redaktoriaus pareigas pildyti. Aš pasirinkau pasku- 
tinę“. Taigi čia kalbama apie būsimąsias „Liepsnas“! Švietimo 
liaudies komisariate, draugų būry, poetas džiaugiasi galėsiąs 
naudingai padirbėti, juo labiau kad S. Čiurlionienė davusi Getės 


*1 Lietuviškoji enciklopedija.— K., 1935, t. 3, sk. 1046. 

42 Lietuvių literatūros istorija.— V., 1979, t. 1, p. 458. 

* Jakubėnas A. Kazys Binkis Papilyje ir vėliau socialistinės moks- 
leivijos gretose Kaune [rankr.|— LKLIR, f. 45—279, p. 23. 

* K. Binkio laiškai Pr. Adamonytei.— Ten pat, f. 45—102, 103, 138. 

4 V. Biržiška 1919 m. balandžio mėnesį buvo ne švietimo ministras 
ir ne liaudies komisaras, o švietimo liaudies komisaro pavaduotojas. 

„Faustą“ versti. Laiškas nedatuotas, bet aišku, kad rašytas pir- 
moje balandžio pusėje. 

Per savaite ar dvi, likusias iki Tarybų valdžios nuslopinimo 
Lietuvos sostinėje, poetas net ir didžiausiomis pastangomis ne- 
galėjo atlikti jam patikėto darbo. Po daugelio metų A. Didžiuly- 
tė-Kazanavičienė savo atsiminimuose rašė, kad Žurnalui buvo 
surinkta nemažai medžiagos, kuri žuvo lenkų legionieriams už- 
puolus Vilnių *. Bet šis jos teiginys abejotinas. Mes nežinome 
nė vieno lietuvių rašytojų kūrinio, kuris būtų siūlytas „Lieps- 
noms“. Tokių kūrinių nerastume ir paties K. Binkio kūryboje. 
Šiandieniniai duomenys leidžia kalbėti tiktai apie sumanymą 
leisti žurnalą. 

Kokios būtų buvusios oficialios K. Binkio pareigos — sekre- 
toriaus ar redaktoriaus? Aišku, kad jis buvo pakviestas daugiau 
techniniam darbui — medžiagai rinkti. Todėl arčiau tiesos yra 
V. Biržiškos redaguotos „Lietuviškosios enciklopedijos“ versija 
apie K. Binkio, jauno literato, dar neišleidusio nė vienos kny- 
gos, sekretorystę. 

„ Iš pacituoto K. Binkio laiško matyti, kad sumanyto leisti 
žurnalo pavadinimas staigiai pasikeitė. Antraštė „Daina“ buvo 
mažareikšmė verdančių įvykių dienomis; metaforiška sąvoka 
„Liepsnos“ jų esmę išreiškė įspūdingiau. Tačiau ši antraštė ne- 
originali. Nuo 1918 m. gegužės pirmosios Petrograde ėjo Tarybų 
Rusijos švietimo liaudies komisaro A, Lunačiarskio redaguoja- 
mas savaitinis iliustruotas mokslo ir literatūros žurnalas „Ilhama“, 
Kovingos eilės, apsakymai, straipsniai, piešiniai turėjo patraukti 
ir Vilniaus švietimo darbuotojus. Jie negalėjo būti abejingi in- 
telektualiems A. Lunačiarskio straipsniams, jo žodžiams, vaizdin- 
gai nusakantiems leidinio prasmę: „Liepsna — švarinančios, siau- 


46 Didžiulytė-Kazanavičienė A. Liaudies švietimo darbai.— Kn.: Pro- 
letarinė revoliucija Lietuvoje. V., 1960, p. 157, 

tulingos, vinklios, galingos, taurinančios jėgos rūsti ir švytinti 
emblema, pažinimo šviesos emblema, širdies kaitrumo simbolis, 
polėkio ženklas, didžioji revoliucijos alegorija“ 47. Galima spėti, 
kad lietuviškų tarybinių „Liepsnų“ redaktorius būtų buvęs V. Bir- 
žiška. 

A. Lunačiarskis leido laisvai plėtotis įvairioms meno sro- 
vėms *. Tuo metu, kai Lietuvoje vyko socialistinė revoliucija, 
Petrograde komisariato lėšomis ėjo futuristų savaitraštis „Hc- 
kKyccTBO KoMMyHEI“, Iki 1919 m. kovo mėnesio jame bendradarbia- 
vo V. Majakovskis; pirmuosiuose laikraščio numeriuose jo eilė- 
raščiai buvo spausdinami kaip vedamieji („Įsakymas meno 
armijai“, „Poetas darbininkas“ ir kt.). Masinis gyventojų judė- 
jimas ir maišymasis sudarė palankiausias aplinkybes skambiems 
futurizmo šūkiams sklisti. Lietuvoje jie nespėjo įsitvirtinti, bet 
įmlesni naujovėms literatai, ypač jaunimas, negalėjo nepajusti 
jų poveikio. Neatsitiktinai Vilniaus dienraštis „KoMmykucT" dis- 
kusijų tvarka išspausdino straipsnį „Proletariatas ir menas“ *?, 
Jame gausiai cituojamas V. Majakovskio „Įsakymas meno armi- 
jai“ ir įrodinėjamas vidinis futuristinio Meno artimumas darbi- 
ninkų klasei („Proletariatui keisti ir svetimi saldūs kaip cukrus 
meilės sonetai. <...> Tegul muzikoje kibirkščiuodamas sudun- 
da kūjis į priekalą. <...> Tiktai meno revoliucionieriai gali būti 
artimi proletaro sielai“). Futuristų dinamizmas ir kolektyvinio 
darbo metodai iškelti kaip kontrastas glebiam buržuaziniam in- 
dividualizmui. Tokie ir panašūs šūkiai artimiausiu laiku nuskar- 
dėjo ir lietuvių spaudoje. 

*7 Thnama, 1918, Ne 1, c. 3. 

48 Vardunas [Kurkulis P.]. Futurizmas ir revoliucija.— Raudonoji vė- 
liava, 1921, Nr 20, p. 8. 


49 Ipan A. MponeTapuaT x HCcKycCTBO.— KommyBzcT, 1919, 23 Gbes- 
pana, 

Tarybų valdžia Lietuvoje egzistavo pernelyg trumpai, kad 
lietuvių tarybinėje literatūroje būtų spėjęs išryškėti naujos epo- 
chos paveikslas. Tačiau rašytojai daug patyrė. Tikrovė negailes- 
tingai griovė senus stabus. Neseniai agitavęs už monarchizmą 
J. Tumas verčia N. Krupskajos knygą „Liaudies švietimas ir de- 
mokratija“, žavisi tautybių ir kalbų lygybe, smalsiai stebi ūkio 
reformų raidą *??. Dar atviriau, be jokių abejonių, kaip seniai 
laukiamą dalyką sutinka Tarybų valdžią L. Gira. Anuometinės 
poeto nuotaikos detaliai atsiskleidžia iš jo dienoraščio *!, 

Iš dienoraščio pastebime, kad L. Gira juo toliau, juo labiau 
buvo nepatenkintas buržuazine Lietuvos taryba ir niekingu savo 
vaidmeniu politikos žaidime. Lietuvių krikščionių demokratų 
partijos CK posėdyje priimama jo rezoliucija, smerkianti vyriau- 
sybės vadovų pabėgimą į užsienį. Vilniaus karo komendantui 
L. Girai pasitraukti į Kauną sutrukdė ne tiek liga, kiek naujų 
permainų laukimas. Tarybinę valdžią jis laiko išganymu nuo 
lenkų legionierių vergijos, džiaugiasi raudonarmiečių mandagu- 
mu, pateisina bolševikų sankcijas prieš kenkiančias įiems bur- 
žuazines įstaigas ir aukštus pareigūnus, net nesusimąstydamas, 
kad jis — toks pat pareigūnas. „Argi mes privalome būti tai 
tvarkai priešingi, argi mes taip pat nejaučiame visų kapitalo 
vergijos sunkumų?! <...> Kad mes tik neturėjome tos drąsos 
ir nesugebėjome pasiimti pasaulio reformavimo į savo rankas ir 
kad paėmė tai ir ėmė pirmi vykinti žmonės, kurie šiame tame 
su mumis nesutinka, tai argi mes dėl to turime stoti jiems sker- 
sai kelio“, — samprotauja poetas. Jis nutaria nutraukti ryšius su 
krikščionių demokratų partija, nes vis labiau komunistėjąs. 

L. Girai neduoda ramybės kūrybinės mintys: jis pradeda rink- 
ti medžiagą apie Spartaką ir studijuoti tų laikų gyvenimą, sva- 

00 Vaižgantas. Lenkų okupacija ir Lietuvos proletariatas.— Nepri- 
klausomoji Lietuva, 1919, gegužės 8. 

5! Čia ir toliau — LKLIR, f. 13—1792, 1793, 

joja apie poemą — lietuvišką „Faustą“. M. Šalčius įteikia L. Girai 
rusišką N. Rubakino knygą, A. Janulaitis — prancūzišką „Inter- 
nacionalo“ tekstą, prašydami išversti. Vasario pradžioje jis susi- 
kaupia prie H. Heinės poezijos. Per pusmėnesį V. Aksomaičio 
slapyvardžiu išverčia poemą ,„Vokietija“ (726 eilutes)?2. 

Už komunistų areštus Kaune tarybinė vyriausybė Vilniuje 
suima grupę buržuazijos veikėjų, tarp jų ir L. Girą 93. Nuo va- 
sario 20-osios jis laikomas įkaitu Vilniaus, Daugpilio, Smolensko 
kalėjimuose. Atrodo, kalinimo režimas nebuvo surikus. Poetas 
su juo apsipranta, tik stebisi: „Aš niekuo nekaltas, o revoliucijai 
ne tik nesu priešingas, bet jai užjaučiu, ir jei taip mano dabar 
vidų kas nufotografuotų — pasakytų: tikras revoliucionierius, ka- 
pitalistinės tvarkos priešininkas!“ Jis pasineria į kūrybą. Kalėji- 
mo dienoraštyje L. Gira komentuoja komunistinei spaudai siun- 
čiamus savo eilėraščius (,„Vai, kad taip tiltą nutiesus“, „(Gana 
kentėt, vaitot gana“, „Jei myli tu laisvę“, „„Viens už visus“ ir 
kt.), džiaugiasi būsima jų sėkme. „Parašiau šiandien eiles „Kada, 
kada nušvisi tujen“. Bus tai, rodos, savo stiprumu vienos ge- 
riausiųjų mano eilių ir iš viso revol. pasaulio literatūroj turės 
savo vertę, ypač jei atsirasiąs kada koks kompozitorius, kuris 
joms tinkamą melodiją priderintų. Pradedu įsitikint, kad Justas 
Debeikis 4 lietuvių revol. literatūroj išeis į priešakį. Ir jis yra 
„tarybininkų užstovas“! Ir juokas, ir pikta!“ Kalėjimo draugams 
L. Gira rašo eilėraščius rusų ir lenkų kalbomis. 

„Komunisto“ redakcija nepatiki poetu ir jo poezijos pluoštus 
deda į archyvą, užgesindama kūrybos įkarštį, rašymą „širdžia, 
jos ašaromis, jos kraujo prakaitu“. L. Gira laukia pasikeitimo 
įkaitais ir daug skaito. Didelį įspūdį poetui daro E. Voinič ro- 
manas „Gylys“, V. Fričės knygelė „Grožinė literatūra ir kapita- 

52 Nepriklausomoji Lietuva, 1919, balandžio 26. 

5 Akis už akį...— Komunistas, 1919, vasario 26, 

“* Vietovardinis L. Giros slapyvardis. 

lizmas“. Skaitydamas A. Bebelio „„Būsimąją visuomenę“, 1919 m. 
liepos 13-ąją, prieš pat grįžimą į Lieiuvą, savo dienoraštyje jis 
įrašo: „Be galo, tikrai gražūs socializmo uždaviniai, kad tik gra- 
žiai juos įvykinus! Skaitau apmąstydamas, mokindamasis, nes — 
pasirodo — taip trūko man lig šiol ir dar taip trūksta sterilio 
mokslo!“ 

Staigi grįžusio į Lietuvą L. Giros kontrrevoliucinė metamor- 
fozė dar labiau sustiprino „,„Komunisto“ redaktoriaus Z. Angarie- 
čio įsitikinimą, kad poetas, rašydamas kalėjime protarybines ei- 
les, meilinęsis stipresniesiems. Apie jo pastangas patekti į ta- 
rybinę spaudą informuojami laikraščio skaitytojai 59, Atsiranda 
kandus straipsnis „Kibirkštyje“, kurį pasičiumpa Lietuvos bur- 
žuazinė liberalinė spauda *€. Tos nuosėdos, be abejo, trukdė poe- 
tui kairėti. Ir tik po dešimtmečio, kai L. Gira vėl ėmė ieškoti 
bendros kalbos su komunistais, Z. Angarietis suprato savo klai- 
dą. „Štai ką jis tada rašė, o mes nespausdinom — netikėjome jo 
nuoširdumu“, — rodydamas L. Giros eilėraščius, sakė jis R. Šar- 
maičiui “7, Tie eilėraščiai (jų juodraščių ar nuorašų reikia pa- 
ieškoti poeto archyve) turėtų sudominti mūsų literatūros istorikus, 
nes tai reikšmingi socialistinės revoliucijos epochos dokumentai, 
rodantys L. Giros kūrybos vingį pažangos linkme. 

Revoliucijos audra išryškino kraštutinius lietuvių menininkų 
idėjinius prieštaravimus. Į Kauną išbėgusi jų dalis ilgesniam ar 
trumpesniam laikui sutapo su kontrrevoliucine buržuazija. Vil- 
niškiai buržuazinių ir smulkiaburžuazinių pažiūrų rašytojai ir 
žurnalistai, netgi dirbę atsakingą darbą tarybinėse įstaigose, ak- 


“5 Valaitis Z. Mokslas ir menas tarnauja bagočiams.— Komunistas, 
1919, lapkričio 25. 

96 M. T. Gira kaipo „proletarinis"“, eserinis ir peoviakiškas poetas.— 
Kibirkštis, 1924, Nr 1, p. 21—22; persp.; Lietuvos žinios, 1926, lap- 
kričio 27. 

“ 2 Sarmaitis R, Zigmo Angariečio biblioteka.— Kultūros barai, 1979, 
r 10, p. 5. 

tyviai reiškęsi švietimo, kultūros, meno srityse, vėliau ne kartą 
gražiais žodžiais tai prisiminę, negalėjo staigiai perimti socialis- 
tinės ideologijos. Interventams ir vietos kontrrevoliucionieriams 
nuslopinus Tarybų valdžią Lietuvoje, ne vienas jų mėgino atsi- 
riboti Nuo savo bendro darbo su komunistais, aiškino, kad lie- 
tuviai inteligentai buvę tik kitų valios vykdytojai, lietuvių kal- 
bos teisių gynėjai ir pan.?š Nepriklausomųjų klubo nariai P. Ma- 
šiotas ir M. Šikšnys naiviai ėmėsi taikytojų vaidmens: siūlė 
buržuazinės kariuomenės derybas su raudonarmiečiais“?. Tiktai 
komunistinės spaudos bendradarbiai, po nesėkmingų mūšių kartu 
su -„Komunisto“ ir „Tiesos“ redakcijomis pasitraukę į Tarybų 
Rusiją, liko ištikimi revoliucijai. 

Lenkų legionieriams įsiveržus į Vilnių, prasidėjo baltasis te- 
roras. Įbauginti tamsių gaivalų siautėjimo, 1919 m. vasarą lie- 
tuviais užsiregistravo tik 2547 miestiečiai 90, Lietuvių teisėms 
ginti visuotinis Vilniaus lietuvių susirinkimas skubiai išrinko 
Laikinąjį komitetą, kurio pakomitetis (M. Biržiška, S. Čiurlionie- 
nė, I. Jonynas, kun. J. Šepetys, J. Tumas) 1919 m. balandžio pa- 
baigoje ėmė leisti dienraštį ,NEPRIKLAUSOMOJI LIETUVA" *!, 
Jį redagavo S. Matjošaitis ir J. Tumas. Laikraštyje reiškėsi pa- 
jėgūs rašytojai ir publicistai. Daugumas jų neseniai bendradar- 
biavo su Tarybų valdžia, dabar keitė orientaciją. 

J. Tumas-Vaižgantas visuomeniniais politiniais straipsniais rūs- 
čiai talžė lenkus okupantus ir prieštaringai vertino tarybinį lai- 
kotarpį. Laikraštyje randame išgarsėjusį jo straipsnį apie V. Kap- 
suką; Lietuvos proletariato vadas jame iškeltas kaip pavyzdys 


9 Jonynas I. Laiškas „Saulėtekio“ redakcijai. — Saulėtekis, 1919, 
birželio 18. 
5 Komunistas, 1919, vasario 14. 
+ 0 Nepriklausomoji Lietuva, 1919, rugsėjo 6. 
Š! Ten pat, balandžio 25. 

idealų stokojančiai buržuazijai. Vaižgantas davė keliolika atkar- 
pų iš „Pragiedrulių“ trečiosios dalies, straipsnių iš būsimų knygų 
„Aplink Baltiją“ ir „Jaunam veikėjui“. Kaip publicistas jam tal- 
kino S. Matjošaitis. Aktualių straipsnių pateikė J. Basanavičius, 
pedagogikos klausimais rašė P. Mašiotas, atsiminimų paskelbė 
J. Šliūpas. M, Biržiška išspausdino lietuvių literatūros istorijos 
santrauką. 

Įsidėmėtini dienraštyje K. Binkio eilėraščiai „„(Gyviesiems“ ir 
„Iš Vilniaus gatvės ūpo“, parašyti pirmomis dienomis po Tarybų 
valdžios užgniaužimo: jo kūryboje pirmąkart pasigirsta oratorinės 
ir šnekamosios kalbos intonacijos. Laikraštis spausdino emociškai 
stiprius L, Giros eiliuotus laiškus žmonai iš kalėjimo. Gausu 
S. Naginsko poetinių bandymų su pretenzinga rubrika „Iš savo 
raštų“; įdomesni jo vertimai: J. Baltrušaičio „Žemės laiptų“ įžan- 
ga („Mintyj esu — ilgiuos žvaigždžių slaptybių'“) ir H. Longfelou 
„Hiavatos giesmės“ (,„Gajavatos dainuotės“) ištraukos, kurių vie- 
na pavadinta „Keturi vėjai“. 

Aišbė tęsė ciklą „Iš atliekamojo literato užrašų“, kurį toliau 
skelbs Kauno periodiniuose leidiniuose, deja, nesužadindamas 
didesnio atgarsio. S. Čiurlionienė išspausdino istorinės dramos 
kūrinėlį jaunimui „Kalinys“, parašytą dar 1911 metais. Laikraš- 
tyje atsirado žinomas Jaunučio Vienuolio slapyvardis: į Vilnių 
atvykęs J. A. Herbačiauskas griebėsi iškart kelių žanrų, kad 
atkreiptų visuomenės dėmesį. 

Neatlaikydami persekiojimų, kratų ir grasinimų, ,„Nepriklau- 
somosios Lietuvos“ bendradarbiai vienas po kito pradėjo važi- 
nėti į Kauną, ir laikraščio leidyba 1919 m. pabaigoje nutrūko. 
Istorija lėmė Vilniui tapti buržuazinės Lenkijos užkampiu. Su- 
kaustyta cenzūros, stokojanti kūrybinių jėgų, negalinti pasiekti 
Lietuvos skaitytojų tenykštė lietuviška spauda tenkino tik vietos 
poreikius, 

SIZIFŲ NAŠTA 


Lietuvių periodinė spauda Kaune ir periferijoje daugeliu at- 
žvilgių tęsė prieškarines tradicijas. Ėjo tų pačių partijų ir visuo- 
menės grupių leidiniai, kai kurie — netgi tais pačiais pavadini- 
mais. Tačiau tolesnei spaudos raidai atsiliepė nauji politiniai, 
socialiniai ir profesiniai visuomenės pakitimai. 

Užgniaužusi revoliuciją, buržuazija siekė įsitvirtinti valdžioje, 
patraukti bruzdančius, komunistinių idėjų veikiamus darbo žmo- 
nes. Represijų politiką ji derino su demokratiniais pažadais ir 
reformomis !. Į visas puses nuo Tarybų Rusijos įtakų Lietuvos 
gyventojus padėjo tąsioti gausios buržuazinės ir smulkiaburžua- 
zinės partijos. Varžyboms dėl valdžios jos naudojo seimą, kuris 
didžiajai tautos daliai, net matantiems jo užkulisius, buvo de- 
mokratinės santvarkos simbolis, ir savo spaudos organus. Lietu- 
vos Komunistų pantija, pogrindyje vadovaudama kovai prieš 
buržuazijos priespaudą, šiuo laikotarpiu skleidė tiesos žodį ne tik 
pogrindiniuose, bet ir legaliuose, buržuazinės administracijos per- 
sekiojamuose, greitai uždaromuose leidiniuose. LKP įtaka liaudies 
masėse tolydžio stiprėjo. 

„Griežtas partiškumas yra labai išsivysčiusios klasių kovos 
palydovas ir rezultatas“ — pabrėžė V. Leninas Ž. Mainantys par- 
tinę spalvą buržuaziniai Lietuvos ministrų kabinetai išlaikė val- 
džios oficiozą „Lietuva“ (1919—1928), kuris taikėsi prie visų 
konjunktūrų, nors įtikinėjo skaitytojus esąs nepartinis leidinys, 

k TSR / Vyriausioji enciklopedijų redakcija — V., 1980, 
Ž 2 Leninas V. Pilnas raštų rinkinys.— V., 1979, t. 12, p. 125, 

„valstybinės idėjos dienraštis“?, „reiškiąs gyvenamąją politiką““, 
ir pan. Jis mokė politinio neprincipingumo: pataikauti kiekvienai 
vyriausybei?, dangstytis plunksnomis, tinkamomis ir šiokiai, ir 
tokiai valdančiajai partijai ?. Tai, ką laikraštis vienu metu gir- 
davo, kitu — jam tekdavo išpeikti, ir atvirkščiai. Iš visų dien- 
raščių „Lietuva“ turėjo didžiausią apimtį (nuo 1922 m.—8, o 
šventėms — iki 16 p.), didžiausią tiražą (1923 m.— 18 000 egz.', 
atskiri proginiai numeriai siekė 25 000 egz.$) ir darė valstybei 
didžiausių finansinių nuostolių ?. 

Reikia įsivaizduoti, kaip sunku buvo išlaikyti savo periodinius 
leidinius toms buržuazinėms ir smulkiaburžuazinėms partijoms, 
kurios nepriėjo prie valstybės iždo. Tad įsitvirtino tiktai du dien- 
raščiai: nuo 1919 m. Lietuvių krikščionių demokratų partijos 
leidžiama „Laisvė“, 1923 m. pabaigoje pertvarkyta į „Rytą“, ir 
Lietuvos valstiečių liaudininkų sąjungos 1922 m. atgaivintos „Lie- 
tuvos žinios“. Krikščionys demokratai ir liaudininkai dukart buvo 
sudarę koaliciją. 1924 m, vidury stipriausias toje koalicijoje ka- 
talikų partijų blokas atsikratė savo konkurentų, bet 1926 m. 
vasarą liaudies nepasitenkinimas klerikaline reakcija jiems pa- 
dėjo trumpam sugrįžti į valdžią — šįsyk su socialdemokratais, 
Opoziciniai tautininkų spaudiniai buvo varžomi, uždarinėjami, 
daug kartų keitė savo antraštes. Vos metus Lietuvių tautininkų 
sąjungos kūrėjai įstengė leisti dienraštį „Tėvynės balsą“ ir „Kraš- 
to balsą“ (1922 m. balandis — 1923 m. birželis). Tam tikros įtakos 
politiniam ir kultūriniam gyvenimui turėjo dar priekabiau tik- 
rinama smulkiaburžuazinė (afišavusis socialistine) kairiųjų eserų 


3-4 Lietuva, 1920, gruodžio 24; 1927, rugsėjo 2. 

5 Lietuvis, 1926, Nr 50, p. 11. 

6 Lietuva, 1927, liepos 20. 

7 Jocaitis V. Periodinė spauda Lietuvoj.— Ten pat, 1923, rugsėjo 3. 
š Ten pat, 1927, balandžio 8. 

9 Lietuvos žinios, 1923, birželio 29, 

ir socialdemokratų periodika. Politikai gudriai mėtė pėdas, ir viš 
sunkiau darėsi atsekti laikraščio ar žurnalo ideologiją. 

Nebuvo tokios partijos ar stambesnės politinės grupės, kuri 
nebūtų turėjusi vieno ar kelių savaitraščių, žurnalų, biuletenių. 
Šalia partinių ir jiems artimų leidinių ėjo įvairių organizacijų, 
sąjungų, draugijų laikraščiai, žurnalai. Spauda sparčiai skaidėsi 
pagal visuomenės grupes, profesijas, skaitytojų amžiaus katego- 
rijas, tikybas, pasaulėžiūras. Du mėnesius entuziastų būrelis leido 
informacinį dienraštį „Kauno naujienos“ (1925 m. lapkritis ir 
1926 m. sausis). „Vaivorykštė“ susilaukė įpėdinių — tokių pat 
trumpalaikių literatūros žurnalų. Atsirado savaitraščių žymesniuo- 
se provincijos miestuose. Atgautame Klaipėdos krašte valdžia 
įsteigė dienraštį „Klaipėdos žinios“, bet jis teišsilaikė pustrečių 
metų (nuo 1924 m. sausio pabaigos iki 1926 m. liepos). Pagrin- 
dinės tautinės mažumos buvo prisirišusios prie savo spaudinių 
(vokiečiai — ne be „Faterlando“ pagalbos — išlaikė net keturis 
dienraščius!). 

Iki 1927 m. rugsėjo 1 d. Kauno miesto ir apskrities viršininko 
įstaigoje buvo įregistruoti 284 periodiniai leidiniai !9. Ne visi 
žurnalistinio profilio spaudiniai atsidūrė valdžios rejestre (ne- 
reikėjo registruoti vienkartinių leidinių, almanachų), kai kurie 
išvis nepasirodė, o daugelis žuvo vos užgimę. Neoficialiais duo- 
menimis, 1926 m. Lietuvoje leista 110 laikraščių bei žurnalų, trys 
ketvirtadaliai iš jų — Kaune. Lietuvių kalba ėjo 3 dienraščiai, 
2 triskartsavaitiniai laikraščiai, 25 savaitiniai, 10 dvisavaitinių, 
25 mėnesiniai, 4 dvimėnesiniai, 19 neperiodinių leidinių !!, t. y. 
88 įvairūs spaudiniai 12, 

Kaip niekada įsitempė spaudos ir visuomenės santykiai. Ta 
nesantarvė, jau žinoma iš prieškario, 1922 m. rudenį paliesta 


10 Lietuva, 1927, rugsėjo 30. 
!! Rytas, 1926, gruodžio 29, 
12 1914 m. leisti 25 lietuviški laikraščiai ir žurnalai.— PA, p. 47. 

V. Jocaičio!s, staiga tapo tokia nepakenčiama, kad ją ėmė visi 
gvildenti. „Kodėl nyksta mūsų spauda?“, „Ko reikia skaitytojui?“, 
„Kodėl kaimas neskaito laikraščių?“, „Ar mes turime spaudą? — 
tokios ir panašios antraštės bylojo apie periodikos stoką tuo 
metu, Kai jos buvo per daug. Mėginant išsiaiškinti, kodėl taip 
atsitiko, pareikšta aktualių minčių apie pamatines atsparas, tu- 
rinčias atlaikyti spaudos sunkenybę: žurnalisto pajėgumą, jo dar- 
bo vaisiaus materialinę formą ir turinį, skaitytojų paramą. 

Atsigręžus į žurnalistus, pastebėta, kad Lietuvoje „per daug 
priviso politikų, bet per maža turim rašytojų laikraštininkų“. 
Nors gyvenimas kelia naujus uždavinius ir niekam nebereikia 
rašinių apie sodžiaus vaidinimus bei šokių vakarėlius, svarbiau- 
siuose leidiniuose tebepluša prieškarinių laikų spaudos darbinin- 
kai — ir tie patys dažniausiai savo partinių organizacijų verčia- 
mi 14. Jų pamaina — studentai ir nė tiek mokslo neragavę jau- 
nuoliai !?, žurnalistika jiems tik laikina priebėga. 

Spaudai reikia plataus išsilavinimo ir daugiau negu vidutinių 
gabumų žmogaus, tačiau jis gauna tokį pat atlyginimą kaip eili- 
nis raštininkas !9, dirba ir už ačiū. Pažįstančius dienraščių kator- 
gą turėjo sujaudinti B. Sruogos žodžiai: „Darbas — vergo, atlygi- 
nimas — elgetos, pareigos — Sizifo! Nuo nemigos paraudusios 
akys, sudžiūvę skruostai, išsikišę kaulai, ne tai geltona, ne tai 
žalia odos spalva, nusvirę pečiai, susilenkęs kūnas — šit tipingas 
Lietuvos laikraštininko pavidalas! Gyvena momentu, momentu 
miršta, o gyvenimas, tasai rūstus, plėšrus, nepermaldaujamas siau- 
būnas, žengia savo nenuilstamoj kelionėje <...>, viską nušluo- 
damas į užuomaršos bedugnę. <...> Jeigu nepermaldaujama 


18 J[ocai]tis V. Spauda ir visuomenė.— Lietuva, 1922, rugsėjo 9, 10. 

4 Bagdonas M. Lietuvos laikraštija— Ten pat, 1924, sausio 11. 

Iš Bangpūtis. Mūsų laikraščių reikalu. — Lietuvos žinios, 1926, lap- 
kričio 27. 

!9 Lietuva, 1922, rugsėjo 9. 

lemtis lietuvių laikraštininkams uždėjo karžygio erškėčių aure- 
ole, tad tebūnie atleista, jeigu jų balsas tėra tiktai balsas, tesi- 
šaukiantis į dangų pavilgo!“ !" Tačiau B. Sruoga jiems neatleido 
profesinių ydų. Piktindamasis, jo akimis žiūrint, netikusiu ofi- 
ciozo „Lietuva“ tvarkymu, jis kaltino redaktorius, kad visuomenė 
neskaito dienraščių ir negerbia laikraštininkų 18. 

B. Sruoga bene vienintelis iš lietuvių autorių pamėgino api- 
būdinti žurnalisto meną. Žurnalisto „visažinojimas“ — geriausiu 
atveju diletantizmas, o blogesnių — šarlataniškumas, tačiau tai 
nepaneigia jo darbo svarbos. Jo objektas — „dabarties gyvoji 
jūra“, ir tik tuo jis skiriasi nuo istoriko. „Jeigu istorija yra 
kūryba, jeigu istorija yra mokslas, tai laikraštininko menas yra 
ir viena, ir kita“. Žurnalistas iš kasdienybės smulkmenų savo 
intuicija sukuria vertingą mozaiką. Rašytojas šitaip įsivaizdavo 
periodikos rytojų: „Ir ateis, ateis tas laikas, kada iš begalinių 
milijonų gyvenimo įvairenybės brangiųjų akmenėlių laikraščio 
bendradarbiai kurs kolektyviai kasdieną naują ekspresingą pa- 
saulio vaizdą, kada laikraštis bus viena aukščiausiųjų sintetinio 
meno kūrybos formų“ !?, 

Prabėgom buvo paliestas objektyvumo ir subjektyvumo san- 
tykis žurnalisto kūrybinėje veikloje. Tautininkų spaudos bend- 
radarbis, apgailestaudamas, kad Lietuvoje nėra „tikrai objekty- 
vios spaudos“, o kai kurie laikraštininkai rašo prieš savo pažiū- 
ras, iš Meno kritikos reikalavo objektyvumo, bet kartu pripažino 
subjektyvumo reikšmę ir būtinybę minios žmogui — publicistui: 
„Jis turi būti subjektyvus. Nustojęs juo būti, turi pasitraukti" 20, 


1 Sirakuzinas B. [Sruoga B.]. Aklasmatė. ,Magaryčios“.— Skaity- 
mai, 1923, kn. 21, p. 84—85. 

18 Sruoga B. Apie mūsų laikraščius.— Lietuvos žinios, 1926, lap- 
kričio 20. 

IS Sruoga B. Laikraštininko menas.— Lietuva, 1924, sausio 11. 

2 Pokarklis A, Lietuvos spauda ir žurnalistai — Lietuvis, 1926, 
Nr 30, p. 8. 

Tie, kurie prisiminė žumalisto atsakomybę būti visuomenės 
priešakyje, pabrėžė, kad ją gali pateisinti tik geri specialistai. 
Praktikos kelias spaudos profesionalams ugdyti buvo pripažintas 
per ilgas. Patarimai gabiems jaunuoliams studijuoti žurnalistiką 
ar praktikams pasimokyti užsienyje liko kol kas neįgyvendinami. 
Būtinybė vertė apmokyti spaudos darbuotojus Kaune. M. Šal- 
čiaus iniciatyva 1922 m. vasarą „Eltos“ surengtuose mėnesiniuose 
reporterių kursuose, kuriuose trisdešimčiai klausytojų P. Klimas 
pasakojo apie žurnalizmą, M. Biržiška, A. Dambrauskas, K. Gri- 
nius, J. Šliūpas, J. Tumas skaitė paskaitas iš lietuvių spaudos 
istorijos, o M. Bagdonas nagrinėjo laikraščių kalbą, ne kartą 
atsilankė A. Vienuolis, J. Pronskus-Aklasmatė ir kiti rašytojai, 
literatai 21. M. Šalčius buvo pakviestas vadovauti „Trimito“ re- 
dakcijos suorganizuotiems Korespondenciniams reporterių kur- 
sams; siuntinėdami hektografuotas paskaitas paštu, 1925 metais 
jie išleido dvi neakivaizdininkų laidas ?Ž, 1927 m. kovo 3 d. 
surengtuose vienos dienos spaudos darbuotojų kursuose ,„Pava- 
sario" žurnalo redaktorius J. Grušas skaitė paskaitą „Kaip bend- 
radarbiauti laikraščiuose“ ŽŠ; buvo kalbama apie spaudos centra- 
lizaciją ir decentralizaciją, smerkiamas slapyvardžių vartojimas 2*. 
Visi tie trumpalaikiai renginiai, tarytum menkas lašelis, ne mal- 
šino, o dar labiau žadino profesinių žinių troškulį. 

Žurnalistai nesiliovė skųstis laikraščių leidybos bėdomis. Re- 
dakcijos su viena kita išimtimi nuomojo prastai telefonizuotus 
privačius butus, Valstybės spaustuvės rūmuose susikimšę val- 
džios oficiozo darbuotojai kentė nuolatinį spaudos mašinų ūžesį 








2! Reporterių kursų tvarkaraštis ir programa [hektogr.]— VVUBR, 
F 108—45, 46, 47; Lietuva, 1922, rugsėjo 19, 

22 Trimitas, 1925, Nr 3, p. 95; Lietuva, 1925, lapkričio 5. 

*3 Rytas, 1927, vasario 18. 

k Mačernis J. Spaudos kursai.— Žemaičių prietelius, 1927, Nr 12, 
p. 3. 

ir vibraciją 2. Mažesnio periodiškumo leidinių redakcijos papras- 
tai būdavo ten, kur redaktorius laikydavo portfelį su rankraš- 
čiais, o administracijos — irgi dažniausiai jo paties bute. Tokiomis 
sąlygomis pastoviai dirbti buvo neįmanoma. Ketvirtadalis leidi- 
nių gyvavo privačių organizacijų ar asmenų lėšomis ir redakto- 
riaus bei jo talkininkų entuziazmu. 

Reikėjo taikytis prie silpnos privačių spaustuvių išgalės. 1923 
metais iš 34 spaustuvėlių 11 aptarnavo spaudą (6 Kauno, 4 pro- 
vincijos, 1 Berlyno). Tik ketvirtadalį viso šio darbo pajėgė at- 
likti Valstybės spaustuvė *ė. Standartinis dviejų lapų laikraštis 
buvo renkamas ištisą parą, tai negalėjo būti ir kalbos apie žinių 
operatyvumą. Dar daug kur buvo užsilikęs anachroniškas teksto 
rinkimas rankomis, Darbininkas per savaitę surinkdavo 16 pusla- 
pių lanką, už kurį spaustuvė imdavo 240 litų, tad lietuviška spau- 
da buvo brangiausia pasaulyje“'. Tai paaiškina, kodėl markės 
smukimo laikotarpiu (maždaug iki 1924 m.) daugelis knygų ir kai 
kurie žurnalai buvo renkami ir spausdinami Vokietijoje. Lietu- 
vos spaustuvių savininkai, žiūrėdami pelno, skubindavo rinkėjus 
dirbti kuo sparčiau, todėl spaudiniai pasiekdavo rinką su aibe 
techninių trūkumų ?, Nedažmai pasitaikantis metranpažo kūry- 
biškumas nusipelno gero žodžio. 

Užsienio vertelgų laikraščiai, ypač Rygos „CeroaHa" ir Berlyno 
„CAOBO“, savo pigumu, didumu, išvaizdumu ir turinio įvairumu 
konkuravo su lietuviška periodika 2?, pavėluotai perduodančia 
pasaulio naujienas, pažodžiui kartojančia Lietuvos gyvenimo kro- 
niką ir oficialius pranešimus. 


25-26 Lietuva, 1922, rugsėjo 9; 1923, rugsėjo 3. 

2 Puida K, Laiškai apie spaudą.— Ten pat, 1925, birželio 9, V. Jo- 
caičio apskaičiavimu, laikraščio puslapis kartu su spaudos darbu 1923 
metais kainavo maždaug 209 litus— Ten pat, 1923, rugsėjo 3. 

28 Liet. Sp. Darb. Prof. Sąj. Valdyba. Laiškų apie spaudą reikalu — 
Ten pat, 1925, liepos 1. 

2 A. J, K, G. Svarbiu reikalu.— Rytas, 1927, sausio 14. 

Visi buvo nepatenkinti lietuviškų laikraščių turiniu. K. Puida 
patarė bent perpus sumažinti nuskurusių leidinėlių elgetyną, su- 
jungus artimo profilio bei pakraipos spaudinius *?. Panašios nuo- 
monės buvo katalikų veikėjai, siūlydami suvienyti kai kuriuos 
savaitraščius 31 arba leisti bendrųjų žinių biuletenį — priedą ka- 
talikiškiems savaitraščiams, kad jie nesikartotų *2, tačiau nuo 
kalbų niekas nepasikeitė. 

Leidinių miške buvo nesunku pasiklysti rašančiam jaunimui. 
Daugelis savo kūrinėlius siuntinėjo ten, kur juos spausdino. 
Susigaudyti pradedantiesiems padėjo pačios redakcijos, skelb- 
damos viešus atsakymus. 

Pabrėždami, kad spauda yra tautos gyvenimo veidrodis, bur- 
žuaziniai publicistai buvo linkę ją apkaltinti nesugebėjimu dera- 
mai atspindėti visuomenę, nors kuo jau kuo, 0 tuo ji nenusikalto 
istorijai. Joks kitas šaltinis taip ryškiai neatskleidžia ano meto 
socialinių kontrastų, ideologinio susiskaldymo, estetinių priešta- 
ravimų, kaip periodika. Buvo daug priežasčių, kad laikraščiai ir 
žurnalai sunkiai skynėsi kelius pas savo skaitytojus. Tas kaltes 
kiekvienų atveju reikia nustatyti konkrečiai, neprarandant isto- 
rizmo nuojautos. 

Pati iniormacijos prigimtis kirtosi su įsigalėjusiu lietuviškų 
įstaigų kanceliarizmu. Štai būdinga spaudos naujienos estafetė. 
Vargais negalais pasiekusi „Eltą“, žinutė „darbo valandomis“ 
ruošiama spaudai, dauginama, po to paštas savo „darbo valan- 
domis“ siuntinėja ją laikraščių redakcijoms, kurios dirba irgi 
tik „darbo valandomis“ 33, O tuo tarpu visuomenė minta gandais 

30 Puida K, Laiškas apie spaudą.— Lietuva, 1925, birželio 3. 

31 Katalikų gyvenimo biuletenis, 1926, Nr 2, p. 7. 

32 Žemaičių prietelius, 1927, Nr 12, p. 3. 


3 Pronskus J. Mūsų spaudos reikalu.— Lietuvos žinios, 1923, spa- 
lio 19, 

arba graibsto užsieninius spaudinius. Turėjo praeiti geras dešimt- 
metis, kol visos grandys prisitaikė prie būtino spaudai tempo. 
Beje, „Elta“, įsteigta 1920 m. kovo mėnesį vietoj užsienyje ir 
Kaune veikusių spaudos biurų 34, priklausė Užsienio reikalų mi- 
nisterijai. Agentūros vadovams J. Eretui, M. Šalčiui, M. Bag- 
donui, M. Avietėnaitei nepavyko pakeisti biurokratinių darbo 
metodų. Plunksnos draugų pravardžiuojamą „Etjau“ agentūrą 3? 
ne juokais siūlyta atiduoti į privačias rankas; dėl jos susivaržė 
krikščionių demokratų ir liaudininkų oficiozų leidimo bendro- 
vės 39, Liaudininkų ir socialdemokratų vyriausybės 1926 m. vasa- 
rą „Eltos“ vedėju pakviestas J. Paleckis po fašistinio perversmo 
pareiškė nepataikausiąs oficiozams 37; jis turėjo atsistatydinti 38. 
Kita laikraščių yda buvo jų nuobodumas. („Laikraštis sausas 
kaip džiovininkė karvė, nuobodus kaip sendavatka! Nėra tem- 
peramento, plataus užsimojimo“,— rašė K. Jasiukaitis“?.) Jo prie- 
žastims pašalinti viešos atgailos nepakako. Kad išmoktų įdomiau 
mąstyti ir reikšti savo mintis, pajėgtų atrinkti skaitomiausią kitų 
autorių Medžiagą, patraukliau ją sumaketuotų ir vizualiai išryš- 
kintų, turėjo subręsti nauja žurnalistų karta. Tiražą mėginta kelti 
pataikaujant „savai“ auditorijai ir dirginant minios instinktus kri- 
minalinėmis sensacijomis. Medžioti skaitytojus sensacine grožinė 
literatūra, intriguojančiu laikraštiniu romanu, kaip siūlė V. Bi- 
čiūnas *9, dar tik pradėta. Literatūra iš kai kurių leidinių buvo 
tiesiog išguita „dėl vietos stokos". Tačiau, šiaip ar taip, laikraštija 
skatino lietuvių rašytojus pasitempti, ieškoti laiko dvasią atitin- 


34 Divikas. Elta.— Lietuva, 1920, rugpjūčio 11. 

25 Kultuvė, 1923, balandžio 1. 

96 Vairas, 1924, Nr 1, p. 22. 

7 Lietuva, 1927, sausio 11. 

38 Lietuvis, 1927, balandžio 30. 

* P, Blutėnas-Jasiukaitis K.]. Iš žurnalisto bloknoto.— Ten pat, 1928, 
sausio 26. 

* Bičiūnas V. Spauda ir skaitytojai. — Lietuva, 1925, gegužės 18. 

kančio turinio ir išraiškos. Literatūriniai leidiniai kolegoms žur- 
nalistams dažniausiai buvo sektinas pavyzdys, kaip varyti iš 
spaudos nuobodulį, veikti skaitytojų emocijas gyvu, šviežiu ir 
įtaigiu žodžiu, 

Nepataisoma laikraščių blogybe ir pagrindine neskaitymo prie- 
žastimi dauguma pripažino jų partines rietenas. Per parlamenti- 
nio režimo dešimtmetį valdžioje pabuvusios partijos spėjo taip 
susiteršti, kad 1926 m. gruodžio 17-ąją krauju apšlakstytą per- 
versmą tautininkams tapo paranku teisinti kaip nacijos gelbėjimą 
nuo politinės demagogijos, nesiliaujančių intrigų, anoniminių 
šmeižtų spaudoje. ,, Trumpai — demokratijoje nyksta asmenybės, 
o jų vietoje randasi begalinis algebros ženklų skaičius“, — šai- 
pėsi iš slapyvardžiais prisidengusių slapukų tautininkų ideologas 
I. Tamošaitis *!. Kol tautininkai buvo opozicijoje, jie dėjosi be- 
šališkais kitų partijų teisėjais, tiesos gynėjais, kultūros mokyto- 
jais, kovotojais dėl spaudos laisvės 2. Savo politiniams priešinin- 
kams jie išdrožė ganėtinai daug piktų pamokslų, nors, kaip 
parodė ateitis, tai buvo tiktai klastinga taktika moraliniam pra- 
našumui lengvatikių akyse laimėti. 

Ideologiniai barniai lietuvių periodikoje, vadinamoji „pirmei- 
vių“ ir „atžagareivių“ kova buvo senesnis reiškinys už partijas. 
Kai šios įsigijo savus leidinius ir ėmė juose demoralizuoti tautą, 
mėgdžiodamos seimo papročius (,„Koliojimaisi, plūdimai, obstruk- 
cijos buvo seime įprastas dalykas“, — apibendrino J. Purickis) 43, 
spauda kaip kultūros barometras ** juo toliau, juo labiau kėlė 


*1 Didžiulis I, [Tamošaitis I.]. Šis tas iš mūsų spaudos buities.— Vai- 
ras, 1924, Nr 5, p. 9. 

* Lietuvių balsas, 1921, lapkričio 3—4; Krašto balsas, 1922, lapkri- 
čio 22; Vairas, 1923, Nr 10, p. 11—14, 1924, Nr 3, p. 1—4; Tautos vai- 
ras, 1924, Nr 7, p. 1—6, Nr 16, p. 3—5; Lietuvis, 1926, Nr 48, p. 3—5. 

* Pirmasis nepriklausomos Lietuvos dešimtmetis 1918—1928— K., 
1930, p. 134. 

4 Lietuva, 1925, rugsėjo 14. 

nerimastį nepartiniams visuomenininkams, ypač rašytojams, žur- 
nalistams. „Begalinis politikavimas smaugia laikraštiją ir veda 
prie to, kad skaitytojui ima laikraštis nusibosti ',— teigė liberali- 
nio žurnalo „Naujas žodis“ redaktorius J. Paleckis **. „Ryto“ ir 
„Lietuvos žinių“ rietenas rūsčiai ironizavo B. Sruoga: „Abu par- 
tiniu organu savo skiltyse sudaro tokią murziną atmosferą, pri- 
pildytą smulkių šiukšlių, kad stačiai nėra kuo alsuoti. Ir kaip 
nesidžiaugti, jeigu sodžius šitokių kasdieninių svečių ne- 
mėgsta?" 16 

Visa tai spartino ir aštrino dviejų kultūrų kovą; dažnas inte- 
ligentas sprendė dilemą: eiti prieš buržuaziją — ar ją ginti? Tos 
kovos, kompromisų ir visiško pasidavimo valdančiųjų malonei 
ribas šiandien nelengva Nustatyti, žinant, kaip sunku buvo ano 
meto amžininkams teisingai orientuotis visuomenės gyvenimo 
peripetijose. 

Literatūros ir spaudos darbuotojai smerkė periodikos cinizmą, 
bet anaiptol ne visi šalinosi politinės veiklos. Seimų nariais 
ilgiau ar trumpiau pabuvo V. Bičiūnas, P. Dailidė, E. Draugelis, 
J. Eretas, V. Kvieska, K. Lekeckas, G. Petkevičaitė-Bitė, K. Ralys- 
Vargovaikis, A. Rimka, S. Šilingas, A. Šmulkštys, J. Vileišis *7. 
Kaip karščiausias krikščionių demokratų partijos agitatorius 
1919—1922 metais pasireiškė M. Vaitkus *. J. Tumas buvo ar- 
timiausias tautininkų spaudos bendradarbis; šios sąjungos veik- 
loje aktyviai dalyvavo V. Krėvė ir kai kurie kiti rašytojai, kal- 
bininkai. Galima išvardyti ne vieną dešimtį plunksnos Žmonių, 
kuriais rėmėsi „Santaros“ grupė, liaudininkai, eserai, socialde- 


45 Sytis [Paleckis J.]. Žurnalistai žurnalistėkim.— Naujas žodis, 1926, 
Nr 23—24, p. 3. 

49 Lietuvos žinios, 1926, lapkričio 20. 

*7 Lietuva, 1920, gegužės 15; 1923, gegužės 29; 1926, gegužės 22. 

4 Ganytojas, 1919, Nr 1, p. 8—11, Nr 17, p. 407—413; 1920, Nr 1, 
p. 11—20; 1922, Nr 9, p. 259—263. 

mokratai. Jie konfliktavo tarpusavyje ir su visa antagonistine 
aplinka. Nemažas būrys rašytojų ir žurnalistų komunistiniame po- 
grindyje ar priverstinėje emigracijoje spaudos žodžiu kovojo 
prieš buržuazinę santvarką. Todėl negalima teigti, kad lietuvių 
literatūrinės spaudos redaktoriai ir bendradarbiai vengė partinių 
simpatijų ar antipatijų. Tačiau daugumas literatūros ir meno 
leidinių stengėsi atsiriboti nuo politinių partijų ir srovių. 

„Nepartiškumas yra abejingųmas partijų Kovai. Bet tas abe- 
įingumas nėra lygus neutralumui, susilaikymui nuo kovos, nes 
klasių kovoje negali būti neutraliųjų, kapitalistinėje visuomenė- 
je negalima „susilaikyti“ nuo dalyvavimo produktų arba darbo 
jėgos mainuose. O mainai neišvengiamai sukelia ekonominę ko- 
vą, o paskui ją ir politinę kovą. Todėl abejingumas kovai iš 
tikrųjų anaiptol nėra nusišalinimas nuo kovos, susilaikymas nuo 
jos arba neutralumas. Abejingumas yra tylus rėmimas to, kas 
stiprus, to, kas viešpatauja“,— teigė V. Leninas *?, 

Literatūroje stiprėjančias apolitiškumo apraiškas iš dalies ska- 
tino rašytojų reakcija prieš dusinantį visuomenę buržuazijos 
veikėjų politikavimą, F. Kirša rašė: „Jei dabar mąstančios žmo- 
nijos galvos mistikon palinko, tai yra tik minties susigriebimas, 
nubudimas išeiti iš to užkampio, kurin ją užkimšė materialistinis 
kolektyvizmas, technika, birža. <...> Stebuklas vyksta kūrėjų 
sielose žmonijai gelbėti" 90, 

Opoziciniai leidiniai nesiliovė triukšmavę apie sukaustytą 
spaudos laisvę. 1919— 1922 m. (išskyrus 1920 m. kovo—liepos 
mėnesius) visoje Lietuvoje, nuo 1922 m. rugpjūčio iki 1926 m. 
liepos maždaug pusėje apskričių ir Kaune veikė ypatingieji vals- 
tybės apsaugos įstatymai, kurie įteisino karo padėtį, stabdė kons- 
titucijos teisių galiojimą *!. Tai sudarė sąlygas savivaliauti val- 

49 Leninas V. Pilnas raštų rinkinys, t. 12, p. 129. 

90 Kirša F. Pavojingi užrašai. — Klaipėdos žinios, 1924, rugpjūčio 3. 

9! Lietuvos TSR / Vyriausioji enciklopedijų redakcija, p. 194, 

džios organams. Iš spaustuvės išėję leidiniai pirmiausia atsidur- 
davo karo komendantų ar miesto ir apskrities viršininkų rankose. 
Jie turėjo teisę juos stabdyti, o nusižengusius bausti admi- 
nistraciniu būdu, uždarant koncentracijos stovyklose, kalėjimu 
ligi 3 mėnesių ir pinigine bauda ligi 5000 litų. Tos represijos 
buvo taikomos ne vien už karinių, bet ir už politinių reikalavimų 
nesilaikymą 52, Gana miglotai apibrėžti Spaudos įstatymo ?3 ne 
ką aiškesni, bet vienai ar kitai vyriausybei reikalingi tikslinimai 
1922, 1925, 1926 metais kėlė audringus debatus seime ir spaudoje. 
Karo cenzūra neveikė tik nuo 1926 m. liepos 2 d. iki gruodžio 
17 d., tačiau ministras pirmininkas M. Sleževičius 1926 m. liepos 
6 d. seimo plenume įspėjo: „Spauda buvo ir bus varžoma" 9*, 

Nežabotą administracijos savivalę 1922 m. pakeitė spaudos 
koniliktų sprendimas teisme. „Už visuomenės kurstymą nepasi- 
tikėti seimu ir valdžia ir už bendrą esamai valstybės tvarkai 
kenksmingą leidinių pakraipą“ ?? keliamų bylų skaičius didėjo 
tiesiog geometrine progresija. Kaune redagavęs dienraštį ,„2x0“ 
satyrikas A, Buchovas juokavo: „Spaudos laisvė — tai redakto- 
rių sodinimas į kalėjimą ne administracine tvarka, o solidžiau — 
teismo sprendimu“ 59. Saugant faktinius redaktorius, opozicinių 
leidinių metrikose jų pavardės buvo keičiamos „sitzredaktoriais“, 
ir dėl to šiandien nelengva nustatyti, kas ir kuriuo laiku redagavo 
net stambiuosius dienraščius. Kaip niekada numenko visuomeni- 
nis redaktoriaus prestižas. 








52 Bliržiš]lka Vc. Cenzūra.— Kn.: Lietuviškoji enciklopedija.— K., 
1937, t. 5, sk. 82—83. 

53 Laikinosios vyriausybės žinios, 1919, Nr 17. 

54 Rytas, 1926, liepos 7. 

55 Lietuva, 1922, gruodžio 22. 

66 Apkagokui A. [Byxos A.]. CupaanouHaK AAS HEONBITHBIX.— DxO, 
1926, 17 moHA, 

Apie konfiskuotus ir sustabdytus leidinius, mubaustus redak- 
torius būtų ilga ir skaudi kalba. Sunkiausia dalia teko kairiajai 
periferijos spaudai. 

Vietoj represinės, arba grasomosios, atsakomybės atėję į val- 
džią tautininkai įvedė preventyvinę, arba įspėjamąją, spaudos 
priežiūrą, vykdomą cenzūros. Nuo 1927 m. iš spaustuvės be karo 
cenzoriaus leidimo negalėjo išeiti joks spaudinys. Tačiau jau ir 
anksčiau opozicinė periodika būdavo tenai tikrinama — tai liu- 
dija „baltos dėmės“ ar daugtaškiais nusėti plotai, palikti tušti 
tarpai eilutėse, pašalinių tekstų intarpai (ypač — vedamuosiuo- 
se), kableliais nutrūkstantys sakiniai. Ir vis dėlto valdančioji 
buržuazija tada dar neįstengė užgniaužti spaudoje griežtesnio 
kritikos žodžio, 

Tikra periodikos rykštė buvo slapyvardžiai. Carizmo perse- 
kiojamoje lietuviškoje spaudoje pasirašinėti pavarde buvo pavo- 
jinga. Pasikeitus visuomeniniam gyvenimui, slapukavimas spau- 
doje, užuot nykęs, ėmė dar labiau plisti. Slapyvardžių priedan- 
goje suvešėjo grafomanija, neatsakingas ir nepadorus elgesys, 
nors, antra vertus, daugeliui talentingų jaunųjų jie padėjo leng- 
viau ateiti į literatūrą, 

1904 m. atgavus spaudą, laikraščiai, be kita ko, tapo visiems 
prieinama kalbos mokykla. Jų redaguoti buvo kviečiami žinomi 
rašytojai, publicistai. Puoselėti sunkiai iškovotą žodį, ravėti gajas 
piktžoles redaktoriams nesigarsindami padėjo kalbininkai. O da- 
bar laikraščio redaktorius buvo valdžios ar partijos lyderis ir 
tik atsitiktinai — geras literatas. Reikalingiausio darbuotojo — 
kalbos taisytojo pavardė stambiųjų redakcijų algalapiuose atsidū- 
rė apačioje, prieš korektorių. Ne tik daugumo periodinių leidi- 
nių redaktoriai, bet ir knygų leidėjai dabar tarėsi galį apsieiti 
be kalbininkų pagalbos. Šie nebenorėjo likti nuošaly ir bandė 
atsikovoti prarastas pozicijas. 

Kalbininkai tarytum nepastebėjo Vaižganto straipsnio „„Gar- 
bingosios jovalo tradicijos“ */. Išlieto jame sūdraus sarkazmo 
naujiesiems laikraštininkams — nepataisomiems kalbos darkyto- 
jams — būtų pakakę ilgai ir vaisingai diskusijai. „Gavome gra- 
matikų ir jos mokytojų; gavome du tūkstančiu mokyklų, gavome 
dešimtimis tūkst. inteligentų, — bet nustojome visų visų, ik vie- 
nam, Tedaktorių, kurie mokėtų ir norėtų <...> rankraštį kantriai, 
akylai ir rūpestingai ištaisyti; ik vienam nustojome korektorių, 
tų senųjų Stiklių, Vaitiekūnaičių, kurie iš proto ėjo, paskui ras- 
dami dar kai ko jų nepasergėta. <...> Pagaliau tiesiog pavydė- 
tinas lietuvių „rašėjų“ gabumas pasisavinti ir niekam nebeati- 
duoti tiesiog idiotiškai beprasmių kalbos ir rašybos dalykų ir 
griežtas kretinų užsispyrimas neklausyti dešimtimis kartų daro- 
mų pataisų“. Krikščionių demokratų oficiozas leido Vaižganto 
straipsnyje užkliudytam klerikalų ideologui A. Maliauskiui dema- 
gogiškai pasityčioti iš rašytojo nerimo ir iš pačios būtinybės 
laikytis kalbos bei rašybos normų *š, 

Kalbos požiūriu laikraščiai nepatenkino ne tik inteligentijos, 
bet ir valstiečių, reikalaujančių paprastesnio, suprantamesnio dės- 
tymo, tačiau tuo metu, kai 7095 respublikos gyventojų mokėjo 
skaityti 99, tai jau nebuvo rimtas argumentas dėl nepakankamo 
prenumeratorių skaičiaus kaime 60, Tik iš papratimo sodžius bu- 
vo kaltinamas tamsumu ir nesirūpinimu visuomenės gyvenimų *!, 
Didžiausia kliūtis įsistiprinti spaudai kaime, tapti kasdieniu uni- 
versitetu trims ketvirtadaliams žmonių 62 buvo blogas susisie- 


57 Lietuva, 1923, birželio 3. 

58 Laisvė, 1923, birželio 14, 

89 Salčius M. Kodėl nyksta mūsų spauda? — Lietuva, 1923, rug- 
sėjo 14, 

60 Ten pat, 1925, rugsėjo 14. 

6! Cimbolaitis. Pasileidimas.— Klaipėdos žinios, 1924, rugpjūčio 2. 

62 Pagal 1923 m. surašymo duomenis, Lietuvos kaime buvo 76,706 
gyventojų.— Kn.: Lietuva skaitmenimis 1918—1928. K., [b. d], p. 2, 

kimas ir per dideli pašto mokesčiai. Visa Lietuvos ekonomika 
reikalavo esminių pertvarkymų; į projektus gerinti spaudos pre- 
numeratos būklę 3 jokia valdžia rimtai nežiūrėjo. Lietuviška pe- 
riodika dar nepakankamai panaudojo tokį svarbų pajamų šaltinį 
kaip skelbimai, 

Kaimas troško šviesos, tačiau pavėluotai ateinantys dienraš- 
čiai ten negalėjo turėti pasisekimo. Labiau išprusę valstiečiai 
užsisakinėjo savaitraščius, kurie keliavo iš sodybos į sodybą. 
Literatūros ir meno žurnalų niekas kaimui dar nesiūlė. Jų skai- 
tytojas buvo miesto gyventojas — tarnautojas, mokytojas, stu- 
dentas, gimnazistas. Jeigu šių leidinių nedaug kas laukė 64, tai 
beliko kaltinti pačią kultūrą ir specifinius platinimo sunkumus, 

Visų pakraipų spauda kovojo dėl savo įtakos liaudies masė- 
se, tačiau niekas taip kryptingai nėjo į tikslą, kaip katalikiškų 
organizacijų vairuojama periodika. Lietuvos katalikų veikimo 
centras (KVC) ėmė rengti spaudos platinimo savaites, kurios 
truko po du ir net po tris mėnesiusė?, Klerikaliniai laikraščiai 
bei savaitraščiai buvo pilni tokių įspėjimų: „Skaitydamas neka- 
talikišką spaudą, geri taurę nuodų“ *ė, „Bedieviškų raštų palai- 
kymas yra sunki nuodėmė, kaip paleistuvystė ar žmogžudystė" 97, 
KVC niekingai kurstė: „Norint užkirsti jiems kelią, blogus raš- 
tus reikia maikinti" 9. 1925 m. pabaigoje buvo įkurtas Katalikų 
spaudos biuras, kuris rūpinosi vietinių spaudinių koordinavimu; 
biuro sekretoriumi buvo paskirtas studentas J. Keliuotis *9. Ši 


63 Puida K. Laiškai apie spaudą.— Lietuva, 1925, birželio 17; Pridot- 
kas [Sruoga B2]. Spaudinių platinimas ir pašto politika.— Ten pat, 
1926, rugsėjo 28. 

64 V. Jocaitis pastebėjo, kad „minimum skaitytojų turi stori brango- 
ki žurnalai (ligi 400)“.— Ten pat, 1923, rugsėjo 3. 

6 Vienybė, 1923, Nr 47, p. 372; Trimitas, 1924, Nr 213, p. 4. 

66 Tėvynės sargas, 1925, Nr 9, p. 93. 

6 Vienybė, 1921, Nr 15, p. 118. 

68 A. Zv. Katalikas ir spauda.— K., 1928, p. 15. 

69-70 Rytas, 1925, lapkričio 4, 8. 

kontora pradėjo organizuoti bendrą katalikiškų leidinių prenu- 
meratą '?,. Kitų pakraipų spaudiniai reklamavosi patys ar vienas 
kito puslapiuose. 1926 m. lapkričio mėnesį komunistinio savait- 
raščio „Darbininkų atstovas“ iniciatyva buvo surengta darbinin- 
kų spaudos platinimo savaitė 7!. 

1925 m. pradžioje laikraščiams ir žurnalams platinti Kauno 
paštininko žmona Z. Galvydienė įsteigė „Spaudos“ bendrovę /*, 
kuri oficialiai imdavo 109; komiso mokestį nuo prenumeratos 
kainos ir 895 — nuo nominalios pavienio numerio kainos '3, bet 
nesidrovėdavo pasilikti ir 350; pajamų už parduotus egzemplio- 
rius 74, Bendrovė priiminėjo prenumeratą, skelbimus visiems pe- 
riodiniams leidiniams "?, 

Periodikos gausumas, viršijantis realias leidybos galimybes ir 
sugebėjimus užpildyti didžiulį spaudos plotą svaria medžiaga, 
ne kėlė, o smukdė jos prestižą. Tačiau negalima sakyti, kad nie- 
ko gera anuose leidiniuose ir nebuvo. Visų sričių specialistams, 
juoba literatams, tai yra nepakeičiamas medžiagos aruodas, iš 
kurio vertingiausius dalykus būtina iškelti ir, nuvalius istorijos 
apnašas, padaryti prieinamus. Negailestingai peikiami laikraš- 
čiai užaugino skaitytojų kartą, kuriai prireikė įvairios paskirties 
žurnalų. Nors kritika aimanavo, kad niekas neskaito spaudos, 
bendras lietuviškos periodikos tiražas per aštuonerius metus iš- 
augo dešimteriopai (1919 m.— 20 000 egz., 1925 m.— 100 000 egz., 
1927 m.— 200 000 egz.) 76, 


"| Darbininkų atstovas, 1926, lapkričio 20. 

?2 Lietuva, 1925, sausio 13. 

7 [„Spaudos“ b-vės 1925 m. spalio mėn. hektografuotas raštas] — 
LTSR CVA, f. 891, ap. 2, b. 1. 

“* Iš 1969 spalio 8 pokalbio su P. Būdvyčiu. 

75 Spaktyva, 1927, Nr 1—2, p. 6. 

“8 Lietuva, 1927, liepos 18. 

Lietuvių rašytojus išjudino ir įtraukė į viešojo gyvenimo 
verpetus pirmoji spaudos banga atgijusiame Kaune — visuome- 
niniai politiniai leidiniai. 

Daugiausia literatūros ir kritikos kūrinių paskelbė valdžios 
oticiozas „LIETUVA“, ėjęs devynerius metus, iki 1928 m. vasario 
mėnesio. Jis išaugo iš Spaudos biuro, kuriame 1919 m. pradžioje 
dirbo K. Binkis, F. Kirša, B. Sruoga. „Lietuvos“ redaktoriaus (re- 
dakcijos vedėjo) kėdėje pasėdėjo aštuoni asmenys, atstovavę 
keliems ministrų kabinetams. Kai kurie dirbo labai trumpai arba 
jų veikla apsiribojo vedamųjų rašymu. Literatūrinį laikraščio po- 
krypį sustiprino du redaktoriai. B. Sruoga ėmė intensyviai leisti 
dienraščio priedus, kuriuos 1921 m. pavertė literatūriniu leidiniu 
„Sekmoji diena“. J. Purickis — savaitinių iliustruotų priedų kū- 
rėjas: 1925 m. jis priglaudė K. Puidos kūdikį — merdinčią „Kri- 
vūlę“, 1926 m. įsteigė „Iliustruotąją Lietuvą“. Redakcijos bend- 
radarbio Ž. Kuzmickio pastangomis metiniai prenumeratoriai 
1927 m. gavo literatūros almanachą „„(Gubos“. 

Per dienraštį su savo kūryba perėjo būrys žinomų lietuvių 
rašytojų, vienas kitas ir ilgėliau apsistodamas. 

Pirmasis redaktorius A. Rimka, užmetęs Vokietijoje pradėtas 
ekonomikos studijas, per karą redagavo JAV lietuvių liberalinius 
spaudinius. 1919 m. „Lietuvoje“ jis turėjo tik du bendradarbius: 
telegramų vertėją ir korektorių, feljetonų (pasiskaitymų) sky- 
riaus tvarkytoją F. Kiršą ir sekretorių, spaudos apžvalgininką 
V. Bičiūną !. Vasarą atėjo dirbti A. Vienuolis-Žukauskas. Ple- 
čiantis laikraščio apimčiai, redakcijos narių gausėjo, bet jie buvo 
nepastovūs, keitėsi kartu su redaktoriais. 

F. Kirša pradėjo tenai darbą nuo pavarde, raidėm F. K., dviem, 
trim ar keturiom žvaigždelėm pasirašinėjamų gana blankių pi- 


! Rimka A. Penkeriems metams praėjus.— Lietuva, 1924, sausio 11. 

lietinių ir peizažinių eilių 2, mums jau pažįstamu slapyvardžiu 
Mikas Abėcė skelbiamos publicistikos. B. Sruoga ir V. Bičiūnas, 
darbuodamiesi oficioze, taip pat nedaug paliko tenai kūrinių, 
kurie turėtų didesnę išliekamąją vertę. Tas tarpsnis žymus tuo, 
kad 1919 m. „Lietuvoje“ pasirodė pirmieji B. Sruogos eilėraščiai 
iš ciklo „Dievų takais“, Tačiau šie rašytojai ir toliau bendradar- 
biavo laikraštyje, paskelbė reikšmingų dalykų. (Vien ko verti 
B. Sruogos straipsniai apie literatūros mokslą bei jo metodus ir 
apie V. Krėvės „Skirgailos“ pastatymą!) A. Vienuolis iki 
1920 m. pabaigos 3 dienraštyje vilko nedėkingiausią „karo kores- 
pondento“ naštą. Jo reportažai ir anuomet garsūs feljetonai tėra 
literatūrinė žaliava visuomenės gyvenimui pažinti. Tik keliuose 
grožiniuose kūrinėliuose A. Vienuolis atsigavo, bet ir tai atidavė 
juos kitiems leidiniams. 

Valdžios oficiozas reikalavo plakatinės poezijos, raginančios 
vykdyti visuomeninius uždavinius, atsiliepiančios į svarbius įvy- 
kius, tačiau neatsirado talentingo poeto, kuris agitacinio užtaiso 
posmais pastoviai garsintų gyvenamojo meto aktualijas. Tik- 
rovė slopino kūrėjų idealizmą. Vos tik pradėjęs dirbti dienraštyje 
F. Kirša susimąstė: ,„Pats tėvynės reikalas ima siaurėti. Kiekviena 
partija kelia savo obalsius ir liepia jų klausyti“ *. B. Sruoga širdo: 
„Jokio kultūrinio judėjimo, jokios lakesnės minties, jokio prana- 
šingo skridimo. <...> skrenda į sodžių spausdintas žodis, nuo- 
dydamas visus visus partinių barnių nuodais“?. P, Vaičiūnas 
rūstavo: „Meno ir dailės kūrėjas privalo būt laisvas kaip dievas 
savo kūryboj. Kokia gi čia laisvė, kad jis turi rašyt kažin kokius 
nieko bendra neturinčius su jo sielos šventybių šventybės gy- 


2 VRBR, f. 35—29, 1. 22, 

3 Lietuvos albumas.— Kaunas—Berlynas, 1921, p. 434, 

* 1919 sausio 17 dienoraštis.— VRBR, f. 35—29, 1. 22. 

5 Padegėlis Kasmatė [Sruoga B.]. Gyventi, ne mirti! — Santara, 1919, 
gruodžio 15. 

venimu protokolus ir nešioti prie šono kanklių vietoj brauningą 
arba valyti šautuvą...“ 9 Maironis pačiame dienraštyje prisipažino, 
kad jam artimesnė praeities idealų nušviesta Lietuva, kurios 
„mylėtojai nieko nuo jos netroško, jai viską aukavo“, negu da- 
barties Lietuva: šios „mėgėjų šalininkų daugiau, bet jie jau 
sau reikalauja užmokesnio ir šiltos vietelės, kai kurie jos sim- 
patija apsimetę, ją skaudžiai užvylę naudoja...“ 7 Pakitusią pa- 
dėtį filosofiškai apibendrino S. Šalkauskis: „Gyvenimo Realiz- 
mas — štai karalius, kuris eina jau mus valdyti! Baisus jo veidas 
ir sunki jo letena. Bet jo gadynės pradžia jau išmušusi, ir tai yra 
istorinės mūsų eigos būtinybė. <...> buvusiųjų kovotojų eilės 
skyla į realistus ir idealistus. Pirmiems priguli dabartis, antri pa- 
kels kovą už geresnę pažangos žvilgsniu ateitį" 8, 

Poeto tribūno ragą stvėrė valstybės kontrolierius J. Zubrickas- 
Turčiniškis. Jis ketverius metus aprūpino „Lietuvą“ ir kitus lei- 
dinius ištęstais proginiais eiliavimais, kai kada išdalydamas iš 
anksto jų nuorašus. Poetų bendrija šaipėsi iš eilių, prasidedančių 
žodžiais: „Pasveikintas būk, mūs naujasis valdone...“ ar „Prie 
urnų, prie urnų visi, kas įstengia!“ Tačiau J. Turčiniškio labui 
reikia pasakyti, kad už jas iš redakcijų jis nepaėmė nė skatiko *, 

Tuo metu lietuvių literatūroje atsirado neįprastų reiškinių. 
Pirmiausia jie išryškėjo laikraščio priede „Sekmoji diena", kurį 
apžvelgsime vėliau. 

Sustojus ,„Sekmajai dienai“, grožinė literatūra dienraštyje su- 
menko. Tačiau vis įvairesnėmis formomis reiškėsi estetinės min- 
ties kova. Diskusijos dėl rašytojų ir literatūros būklės, dė] kmy- 
gos, spaudos, teatro vertė mąstyti, ieškoti, veikti. 


Š Vaičiūnas P. Mūsų Vaidykla.— Švietimo darbas, 1920, Nr 10, p. 28. 

7 Lietuva, 1920, vasario 15. 

š S. Šalkauskio 1918 balandžio 16 laiškas J. Tumui.— VVUBR, 
E 38—2, 

3 Jis. A. a, Justinas Zubrickas.— Tėvynės sargas, 1925, Nr 39, p. 516. 

Apie 1924 metus ima nykti feljetono sąvoka, reiškianti gro- 
sinės literatūros atkarpą. Kelias pradalges varo J. Tumas-Vaiž- 
gantas — recenzentas, literatūros istorikas, publicistas. Skelbiami 
jo skatinimu parašyti L. Didžiulienės atsiminimai. Aišbė tęsia 
satyrą „Iš atliekamojo literato užrašų“. „Autorius savo užrašams 
ima laikraštines, publicistines bėgamojo momento iškeltas temas, 
kurios šiandien jau nebeaktualios, ne visos nė suprantamos. Aiš- 
bės „užrašai“ turėtų reikšmės nebent kruopščiam mūsų visuome- 
nės ir žurnalistikos istorikui, kaip ir kiekviena kita laikraštinė 
medžiaga“, — neilgai trukus pareikš V. Mykolaitis-Putinas!?, 

Literatūra atsigavo apie 1926—1927 metus, sujudinta rašytojų 
kartų keitimosi. „Lietuvos“ komplektuose šis procesas aiškesnis 
negu kitur. Pagausėjo universiteto studentų kūrybos. Dailiausia 
puokštė — dvi dešimtys S. Nėries (tada dar S. Neries) eilėraščių. 
J. Kriaušės slapyvardžiu eilėraščių ir slambokų apsakymų iš- 
spausdino J. Grušas; šiuos kūrinius, kaip ir laikraštinius feljeto- 
nus, pasirašinėtus Liongino Padanginės slapyvardžiu, vėliau ra- 
šytojas su pašaipa atmetė!!. Ir poezijos, ir prozos bandymų davė 
J. Paukštelis. Nors dar nepasiruošę kūrybai, abudu jau buvo 
žinomi katalikų jaunimo periodikos autoriai. 

Netikėtas redaktoriaus padėjėjo Just. Strimaičio atradimas — 
penkiolikametis V. Šugždinis (Šiugždinis); A, Rucevičius kviečia 
jį Materialiai paremti, kad galėtų mokytis 12, 0 pirmąjį apsaky- 
mą „Vargšas“ Danijos pasiuntinybės Kaune vertėja K. Enberg 
išverčia į vokiečių kalbą !2. Redakcijoje pradeda dirbti studentas 
J. Ambrazevičius — dienraščio recenzentas V. Kietis. Pasirodo 
D Mykolaitis.Palinas V. Naujoji lietuvių literatūra— K., 1936, t. 1, 
p. : 


1 Kauno tiesa, 1961, lapkričio 16. 
I2 Rucevičius A. Lietuvos visuomene! — Lietuva, 1927, rugpjūčio 13. 

V. Romano (Ramanausko), L. Dovydėno (Liud. Do-no), G. Tulaus- 
kaitės ir kitų dešiniosios pakraipos debiutantų pavardės. 

Tuolaik neramiai sukrunta ir vyresnieji, J. Baltrušaitis pa- 
skelbia pirmą eilėraštį lietuvių kalba „Ilgu širdžiai“, G. Petkevi- 
čaitė-Bitė publikuoja atsiminimus, L. Gira — naujus eilėraščius, 
V. Krėvė — biblinio epo „Dangaus ir žemės sūnūs“ fragmentus, 
P. Vaičiūnas — komedijas „Tuščios pastangos“ ir „Patriotai“. 
J. Eretas ginčijasi su J. Linde-Dobilu dėl I. Teno vertinimo. 

Subrendęs bendradarbiaudamas literatūrinėje spaudoje ir ją 
redaguodamas, F. Kirša 1927 m. dienraštyje išspausdina 60 lyri- 
nių eilėraščių ciklą „Gyvenimo mirksniai. (Iš nykstančio archy- 
vo)“, kurio dalį panaudoja rinkinyje „Giesmės“ (1934). Jo eilė- 
raštis ,Kambarys, kuriame dainuoju“ išraiškingai apibūdina skur- 
džią ano meto lietuvių poetų dalią. Rašo F. Kirša laikraščiui ir 
prozos vaizdelių, taip pat kaip B. Sruoga, V. Bičiūnas, Paparonis, 
M. Vaitkus, įsitraukia į teatro kritiką. 

1927 m. iš „Eltos“ į „Lietuvos“ redakciją pereina A. Gricius, 
kuris spausdina feljetonus Pivošos slapyvardžiu, nusižiūrėjęs į 
„Lietuvos ūkininko“ žinutę iš Pivošiūnų 14, 

Nuo pirmos iki paskutinės dienos laikraštyje ištarnavo V. Jo- 
caitis !?, Baigęs Veiverių mokytojų seminariją, per karą metus 
laiko jis dirbo Kolpino miestelio (netoli Petrogrado) lietuviškoje 
mokykloje, 1918 m. pavasarį Tarybų valdžios buvo pasiųstas į 
pasitobulinimo kursus Maskvoje, Šaniavskio liaudies universi- 
tete, Liepos mėnesį V. Jocaitis sugrįžo į Lietuvą, įsitaisė „Lietu- 


13 Iš 1977 spalio 14 pokalbio su V. Šiugždiniu. 

4 Iš 1969 gruodžio 2 pokalbio su A. Gricium. 

I5 V, Jocaičio vardas — Viktoras, o ne Vincas, kaip neteisingai nu- 
rodyta chrestomatijoje „Lietuvių literatūros kritika“.— V., 1972, t. 2, 
p. 489. Viktoro vardas įrašytas gimimo metrikuose, kuriuos rado V. Va- 
nagas (Centrinis valstybinis istorijos archyvas, f. 669, ap. 9, b. 93, 1. 303), 
ir visuose Kauno politechnikos instituto kadrų skyriaus dokumentuose, 
užpildytuose V. Jocaičio ranka. (Asmens byla Nr 929.) 

vos aido" administracijoje, tačiau veikiai J. Tumas pasikvietė į 
redakciją savo pagalbininku !*, 

„Lietuvos“ dienraštyje V. Jocaitis taip pat pradėjo nuo ad- 
ministracinio darbo, o 1921 m. buvo paskirtas sekretoriumi (re- 
dakcijos vedėjo padėjėju). Jaunas literatas nepriklausė nuo be- 
sikeičiančios leidinio konjunktūros (vadovavo metranpažams) ir 
galėjo rašyti apie tai, kas jam patiko, Slapyvardžiais jis bandė 
reikštis grožinėje kūryboje: eiliavo (A. R.), vertė A. Puškiną, 
A. Bloką (V. Petkus), rašinėjo vaizdelius ir apsakymus (A. Ro- 
mus, A. Rom., A. R-mus, V. Levitas, V. L.), tačiau niekas į tai 
neatkreipė dėmesio. V. Jocaitis tikra pavarde ar jos santrumpo- 
mis (V. J-tis, V. J) nemažai paskelbė kritikos darbų. Visuomeni- 
nės tematikos straipsnius ir teatro spektaklių recenzijas jis pa- 
sirašinėjo Alfa, Betagama (Bg.), su B. Sruoga-Zablockiu polemi- 
zavo Nezablockio slapyvardžiu V. 

V. Jocaičio nepatenkino kartą per savaitę knygų recenzijoms 
skiriama atkarpa. Platiems analitiniams savo straipsniams apie 
naująją lietuvių poeziją, literatūros ir gyvenimo santykius, lite- 
ratūrinės spaudos kritikai jis sumanė rubriką „Literatūros pele- 
nai“. V. Jocaitis stengėsi teoriškai pagrįsti ir pateisinti simbo- 
listinį meną, tačiau buvo nepatenkintas jo atitrūkimu nuo tik- 
rovės, pesimistinėmis tendencijomis. Jis mėgino laikraštyje švel- 
ninti ir taikstyti kritikų prieštaravimus. 

„Lietuvos“ puslapiuose vešėjo filologinė spaudinių kritika. 
Jos puoselėtojas J. Jablonskis ne pagal amžių žvaliai skabė kal- 
bos klaidas ir nė per nago juodymą nenusileido kitaip manan- 
tiems. Savo akibrokštais šią kritikos atšaką kompromitavo Da- 








Iš Iš 1969 balandžio 2 pokalbio su V. Jocaičiu. 
17 Savo slapyvardžius atskleidė V. Jocaitis. 


3. Laiko balsai 65 


bušių Stasys (1919 m. jis taisė laikraščio stilių) 18, apšaukęs kal- 
bos nemokėliu Vaižgantą !. 

Daugiausia literatūros straipsnių ir recenzijų pripliekė stu- 
dentas Z. Kuzmickis, 1923 m. pradžioje priimtas „Lietuvos“ laik- 
raščio kalbos taisytoju. 1924 m. jis gavo mokytojo darbą „„Auš- 
ros“ gimnazijoje ir perėjo į neetatinius redakcijos bendradar- 
bius 0, tačiau tai neatsiliepė produktyvumui. Z. Kuzmickis (Zg. 
Kz., Z. K., K-kis, B. Kantautas, B. Kantvydis, B. K-dis, K.) įsisuko į 
literatūros istorijos varsnas. Jo recenzijos, negilios kaip ir straip- 
sniai, irgi dažniausiai kliudė praeities tematiką — universiteto 
dėstytojų, istorikų, kraštotyrininkų knygas, pedagoginę ir vaikų 
literatūrą. 

Tarp gausybės politinių partijų, sąjungų ir organizacijų pla- 
čiausiai buvo išsikerojusi Lietuvių krikščionių demokratų partija 
su gausiais klerikaliniais, t. y. kovojančiais už religijos ir baž- 
nyčios įtaką visuomenėje, daliniais. Ji gynė konservatyviosios 
buržuazijos interesus, gniaužė laisvesnę minti, padėjo slopinti re- 
voliucinį judėjimą, naudodamasi religiniais darbo žmonių jaus- 
mais, skleidė nacionalizmą ir antisemitizmą. Kol kraštą valdė 
krikščionių demokratų blokas, tol jis neišleido iš savo rankų ofi- 
ciozo „Lietuva“. 

1919 m. kovo viduryje iš du ir triskart per savaitę einančio 
laikraščio „Tiesos kardas“ išaugo šios partijos dienraštis „,„LAIS- 
VĖ“. Iki 1920 m. lapkričio pabaigos jį redagavo V. Bičiūnas, ei- 
damas ir „Lietuvos“ redakcijos sekretoriaus pareigas, vėliau — 
E. Draugelis, L. Bistras, A. Šmulkštys. Laikraštis vos laikėsi iš 
aukų ir neturėjo gero vardo dėl spaudos etikos pažeidinėjimų. 

= Dirva. Dešimt sėjos barų 1918/9—1929.— Kaunas— Marijampolė, 
p. 26. 


I? Lietuva, 1919, birželio 27. | 
20 Iš 1969 balandžio 1 pokalbio su Ž. Kuzmickiu. 


Jo būklės nepataisė nei susikūrusi bendrovė dienraščiui leisti 2! 
nei pagerėjęs informatyvumas. 

Pagrindiniai „Laisvės“ poetai buvo menki eiliuotojai K. Sa- 
kalauskas-Vanagėlis, A. Naujokaitis-Naujokas (A. Kiliukas), 
A. Vaičiūnas. Pusšimtį neskoningų politikos „sakmių“ pririmavo 
Botagas — A. Jononis, spausdinęs jas ir kituose leidiniuose ?2. 
Literatūros vardą laikraštyje palaikė Lazdynų Pelėdos apsakymai, 
vaizduojantys buities bei moralės konfliktus („Jonuko vaišės“, 
„Laimingi“, „Įspindo saulužė“, „Du pasauliu“, „Iš miesto rojaus“ 
ir kt.), ir vienas reikšmingiausių jos kūrinių — apysaka „Ponas 
Dramblevičius“ apie dvarininkijos išsigimimą. Šis kūrinys buvo 
skelbiamas su didelėmis nuotrūkomis. Redaktorius E. Draugelis 
guodėsi, kad dienraščio valdyba jam prikaišiojusi: „Tos apysa- 
kos vietoje būtų buvę galima išspausdinti tiek ir tiek straipsnių 
ir feljetonų aktualiomis visuomenės ir politikos temomis" 23, 1920 
m. gruodžio — 1921 m. sausio mėnesiais Vaižgantas vaisingai ra- 
šė „Laisvei“ recenzijas. Kaip publicistas iki 1921 m. vidurio reiš- 
kėsi A. Vienuolis. Tuo laiku senu Aitvaro slapyvardžiu K. Puida 
spausdino pastabas dienos aktualijomis „„Meirūnai“, A. Šmulkš- 
tys-Paparonis pasidarbavo teatro kritikos srityje. Pastoviai laik- 
raščiui talkino A. Jakštas. 

1923 m. gruodžio 15 d. „Laisvę“ pakeitė dienraštis „RYTAS“", 
kuris ėjo iki 1936 m. Jo sumanytojai norėjo „sukurti katalikų 
visuomenei tokį dienraštį, kuris vadovautų Lietuvos politikai" 24, 
Įsteigta „Minties“ bendrovė įgalino kuriam laikui padidinti laik- 
raščio formatą,— nuo įprastų vokiško tipo plačių 3—4 skilčių 


2! Laisvė, 1920, lapkričio 28. 

2 Iš M. Čilvinaitės personalijų Respublikinės bibliotekos Rankraščių 
skyriaus kartotekoje. Trečiojo dešimtmečio pradžioje šis autorius siun- 
tinėjo savo kūrybą iš Jonavos. — MACBR, f. 96—104, 1. 1. 

2 Bičiūnas V. Erškėčiai ir rūtos.— Kn.: Kūrybos keliais, 1923, p. 18. 

24 Klarvelis] P. „Rytui" antrus metus pradedant. — Rytas, 1924, 
gruodžio 16. 

puslapyje pereita prie prancūzams ir anglams būdingo šešiaskil- 
čio laužymo, — tačiau tai nepašalino finansinių krizių, nors re- 
daktoriai Z. Starkus, A. Dėdelė, J. Talmantas, P. Tamošaitis, L, Gi- 
ra (dirbo 1926 m.) ir kiti stengėsi pagerinti turinį. 

Stambiausia publikacija „Ryte“ buvo Lazdynų Pelėdos roma- 
nas iš dvarininkų gyvenimo „Iki mirties“, produktyviausi bend- 
radarbiai — L. Gira, paskelbęs nedidelės vertės pilietinių ir reli- 
ginių eilėraščių, prieiliavęs reklamų, savo pavarde ir L. V. Aks- 
tino slapyvardžiu parašęs įvairios tematikos straipsnių, J. Paukš- 
telis (Juozas Čiulba-Ulba), išbandęs kone visus žanrus — nuo 
žinutės, feljetono iki soneto, V. Bičiūnas, prirašęs recenzijų ir 
straipsnių Pr. Daugio, V. Radauto, J. Toleikio, Tut-Anch-Amono, 
T. Vaišnoros slapyvardžiais, L. Str, A. Žv. slapyraidžiais?5, 

Daugumas pasauliečių autorių dienraštyje buvo katalikiškų 
pažiūrų studentai. Jauni žmonės tenkinosi kukliu honoraru, pub- 
likuodami eilėraščius ar prozos dalykėlius (S. Nėris, K. Inčiūra, 
K. Bajerčius-K. B. Sūkurys, S. Grigaliūnas-S. Daila), kiti rašinėjo 
recenzijas (S. Naginskas-Pumpuras, J. Sužiedėlis, S. Dabušis), tre- 
ti — publicistikos straipsnius (J. Leimonas-Juozas Švaistra) 2ė. 
Studentas A. Žirgulys, 1927 m. debiutavęs „Sargyboje“ A. Ber- 
žynėlio polemika su S. Tijūnaičiu 27, tais pat metais „Ryte“ iš- 
spausdino pirmąją recenziją, pasirašytą pavardės santrumpa 
A. Žrgls. 

Rašytojai ir literatai kunigai buvo įpareigoti bent retkarčiais 
šį tą duoti „Rytui“, tad laikraštyje randame daugumos jų pa- 
vardes, pradedant J. Tumu, V. Mykolaičiu, baigiant A. Liepiniu — 
prozininku ir recenzentu Byru. Dienraštyje blykstelėjo paskutiniai 
M. Gustaičio lyrikos atšvaitai. Konfesinio turinio prozos kūri- 
nius skelbė būsimas vyskupas, taikos šalininkų judėjimo dalyvis 


? MACBR, f. 189—67. 
28 Slapyvardį išaiškino A. Žirgulys. 
27 Iš 1978 balandžio 5 pokalbio su A. Žirguliu. 

p. Maželis. Papildydamas teatro kritiką P. Lubicką (Vikt. Pr.), 
A. Šmulkštys (Paparonis) recenzavo spektaklius ir kitus meno 
renginius. A. Jakštas ne vieną prajuokino kraštutiniu konserva- 
tyvumu: jis atmetė lietuviškus sonetus kaip neįmanomą žanrą 
ir šoko mūšin prieš nuogybes mene, sukeldamas šurmulingą po- 
lemiką. 

Kuriozai „Ryte“ lydėjo Maironį: satyrą „Kai kam“ redakcija 
bandė taisinėti 2, pakilųjį „Vilnių“ persispausdino be autoriaus 
parašo, 0 eiliuotą repliką dėl Kauno skerdyklos pats autorius 
pridengė slapyraidžiu J. G. Dėl taisymų neatsiklausus autoriaus 
laikraštyje nenoriai bendradarbiavo J. Tumas 2?, 

Karščiausiai klerikalines pozicijas gynė ir su kitokių pažiūrų 
skleidėjais kirtosi mažai išprususiems gyventojų sluoksniams tai- 
komi spaudiniai: Lietuvių krikščionių demokratų partijos savait- 
raštis „Tėvynės sargas“ (atgaivintas Kaune 1919—1926), šv. Ka“ 
zimiero draugijos savaitraštis „Vienybė“ (atgaivintas čia 1918— 
1933), žurnalas „katalikų dvasiškiems reikalams“ „Žvaigždė“ 
(1920— 1940), kurį ilgainiui perėmė jėzuitai, pranciškonų viefuo- 
lių leidžiamas mėnesinis žurnalas „Šv. Pranciškaus varpelis“ 
(1923— 1925 Kretingoje, 1925—1934 Kaune). 1919 m. šv. Kazimie- 
ro draugija įsteigė ir kunigų žurnalą „„Ganytojas“, 1925 m. tapusį 
trijų vyskupijų organu „Tiesos kelias“. Stengiantis bet kuria 
kaina įtvirtinti viešpataujančią religijos ir bažnyčios padėtį, 
literatūra minėtuose leidiniuose buvo tik viena iš ideologinės 
kovos priemonių, ne pati stiprioji. Retas talentas ryžosi tenai To- 
dytis greta menkiausių rašeivų. 

Klerikalizmo židinį Kaune triukšmingai kurstė nemažą tiražą 
turinčios ,,VIENYBĖS“ redakcija. Savaitraščiui vadovauti pakvies- 


28 Satyra perspausdinta „Vaire“, 1924, Nr 1 su Maironio prierašu, 
kad jis nemanęs „ką nors asmeniškai užgauti"“. Tačiau ir „Vairo“ pub- 
likacijoje neišvengta klaidų.— Žr. repliką; Mūsų mintis, 1924, sausio 17. 

2 J, Tumo 1926 rugsėjo 3 laiškas L. Girai — VRBR, f. 7—891, 1. 4. 

tas bažnyčios istorikas A. Alekna buvo užsiėmęs kitais reikalais, 
tad faktiškojo redaktoriaus pareigos atiteko kunigui J. Šnapščiui. 
Ištisus numerius užpildydamas savo straipsniais, grožiniais kūri- 
niais ir žinutėmis, šis daugiadarbis netruko išsisemti ir buvo iš- 
prašytas 90, „Vienybėje“ J. Šnapštys-Margalis-Kabarkšteika nu- 
slydo į primityviausią antitarybiškumą, antisemitizmą ir antiiemi- 
nizmą. Naujasis redaktorius A. Maliauskis paskelbė nuožmią 
kovą priešiškiems tikybai raštams ir tiesiog įžūliai reklamavo 
savo atžagareiviškas brošiūras. 

„TĖVYNĖS SARGAS“, redaguojamas S. Tijūnaičio ir kitų ka- 
talikų veikėjų, buvo palankus nepripažintų literatų kūrybos ban- 
dymams, įvedęs priedų vaikams („Žvaigždutė“), jaunimui. Šiame 
savaitraštyje dvi dešimtis trumpų „gyvenimo vaizdelių“ pažėrė 
Lazdynų Pelėda. Aktyviausias čia buvo J. Tumo skatinamas sa- 
vamokslis I. Lapienis, pradėjęs rašinėti raudonarmiečių karo lau- 
ko laikraščiuose 3!, 

Poetas kunigas M. Vaitkus atspėjo, kad jo redaguojamo žur- 
nalo „ŽVAIGŽDĖ" „nemėgs <...> šio pasaulio mandruoliai, kur 
didžiuojas savo išmintim ir mokslu“ 32. Paties redaktoriaus reli- 
ginė poezija, pasirašinėjama inicialais M. V., nedarė garbės nei 
jam, Nei literatūrai *2. „Žvaigždėje“ ir „Tėvynės sarge“ savo pro- 
duktyvumu stebino prieškarinės klerikalinės spaudos bendradar- 
bis J. Naruševičius, paskelbęs per pusantro šimto sentencinių 
eilių. 

Faktiškai, paskiau ir oficialiai M. Vaitkaus redaguojamas žur- 
nalas „GANYTOJAS“ atėjo į pagalbą bažnytinei cenzūrai Kovo- 
jant su laisvamanybės ir ateizmo apraiškomis. 


80 Vaižgūntas J. Kun. Juozas Šnapštis-Margalis.— Skaitymai, 1921, 
kn. 6, p. 80—81. 

31 VVUBR, D 239—4. 

31 Žvaigždė, 1920, Nr 1, p. 5. 

3 M. Gustaitis religinių giesmių tekstus „Tėvynės sarge" ir „Šalti- 
nyje“ taip pat pasirašinėjo santrumpa — M. G. 

Be Lietuvių krikščionių demokratų partijos, klerikalų bloką 
sudarė Lietuvos ūkininkų sąjunga ir Lietuvos darbo federacija. 
LDF savaitraštis „DARBININKAS“ (1919—1940) persispausdinėjo 
Maironio ir Margalio eilėraščius, ragino pradedančiuosius atsi- 
liepti „momento dainelėmis“ **. Redakcija buvo nereikli literatū- 
ros pretendentams, todėl laikraščio puslapiuose praėjo provinci- 
jos eiliuotojų paradas, kuriam vadovavo B. Rimša, 1940 m. Mari- 
jampolėje mėginęs išleisti stambų rinkinį „Ant beržo tošės“ *?, 
Su rimtesniais eilėraščiais pasirodė B. Rutkūnas (Bn. Rt.), S. Bū- 
davas, A. Dičpetris (Aleksys Viasaris), P. Kubilevičius. Čia 1925 
m. prozos vaizdeliu debiutavo „Ryto“ talkininkas moksleivis 
P. Karuža (P. Kapsainis) *, jau parengęs du rankraštinius savo 
kūrinių tomelius 37, 

Lietuvių krikščionių demokratų partija globojo gausiausią 
Lietuvoje pavasarininkų kaimo jaunimo organizaciją, kuri 1927 
m. turėjo apie 50 tūkst. narių *$, tačiau dvisavaitinis jos žurma- 
liukas „PAVASARIS“ (atgaivintas Kaune 1919—1940) sunkiai ver- 
tėsi, o redaktoriai ilgą laiką dirbo be algos 39. Vis dėlto literatū- 
rinė jo dalis tolydžio stiprėjo, nes žurnalui vadovavo literatai: 
Just. Strimaitis (1920 m. ir nuo 1922 m. vasaros iki 1923 m. ru- 
dens), J. Grinius (iki 1924 m. vasaros), J. Ambrazevičius ir J. Mi- 
čiulis (vasarą) *?, J. Keliuotis (nuo 1924 m. rudens iki 1926 m. 
rudens), J. Grušas (iki 1927 m. gegužės pabaigos) +!. 

*4 Darbininkas, 1920, lapkričio 8. Ž 

3 VRB Lituanistikos skyrius, A 782/940. 

3 VVUBR, F 338—1065. 

7 Jurkynas M. Bijografija— Kn: Karuža P. Giesmės apie daiktus 
ir žmones. K., 1933, p. 7. 

8 Razma P. Jaunimo spauda ir jos platinimas.-—- Jaunimo vadas, 
1927, Nr 4—6, p. 27, 


i 39—11 Pavasaris, 1923, Nr 18, p. 11; 1924, Nr 17, p. 28; 1927, Nr 8— 
0, p. 38. 

J. Strimaitis stambiame straipsnyje ,„Jaunas rašytojas ir jo 
uždaviniai" + kitus mokė kūrybos meistriškumo, bet pats nesu- 
gebėjo pritaikyti gerų patarimų Žibunto slapyvardžiu pasiraši- 
nėjamiems savo eilėraščiams. Žurnale bendradarbiavo vienas ki- 
tas prieškario laikų jaunasis poetas — pavasarininkų himno kon- 
kurso laureatas K. Žitkus (V. Stonis), J. Stanikūnas (Žemės Dul- 
kė), — o daugumo literatūros pretendentų skaitytojai dar nebuvo 
įsidėmėję. 

Nors ir palankiai žiūrėdamas į kūrybos bandymus, J. Strimai- 
tis „Pavasario“ literatams slopino rašytojų ambicijas: „Patardami 
rašyti, betgi nepatariam per daug tam atsidėti, kad kartais bendrą 
mokslą, lavinimąsi netrukdytų; tai visai laisvų valandų dar- 
bas“ *3, 1921 m. žurnale pasirodė K. Borutos (K. B-tos), 1922 — 
K. Inčiūros ir S. Laucevičiaus-Lauciaus eilėraščių pluošteliai **. 
Pastebėjusi didelius K. Inčiūros gabumus, redakcija apgailestavo, 
kad kai kurios jo eilės „nors labai skambios, bet žymu labai 
„naujos“ mūsų „poezijos“, „Skaitymuose“ spausdinamos, įtakos ir 
todėl „Pavasariui" netiks“ *5, Taigi žurnalas vengė atotrūkio nuo 
savo skaitytojų masės. Iki 1924 m. „Pavasaris“ pagarsino prade- 
dančiuosius poetus J. Paukštelį, K. Bajerčių (K. Sūkurį), D. Mic- 
kaitę (Pirmąją Žibutę), pravarde P. Lemberys pasirašinėjusį 
P. Lembertą (čia paskelbtas jo eilėraštis Tau sesute...")*9, Kleri- 
kalinius leidinius recenzavo studentas teologas S. Telksnys 
(St. Tautietis). 


42 Straipsnį persispausdino Amerikos „Vytis“, 1924, Nr 10—13, 

* Pavasaris, 1920, Nr 6, p. 32. 

*4 Informaciniai šaltiniai nepamatuotai nurodo, kad K. Inčiūra pra- 
dėjęs spausdinti eilėraščius 1925 m., o S. Laucius debiutavęs ,Krivu- 
lėje“ (vadinasi, 1924 m.). 

45 Pavasaris, 1922, Nr 5, p. 32. 

* Trumpesniam šio eilėraščio variantui 1927 m. „ĮIliustruotojoje 
Lietuvoje" S. Graužinis parašė muziką. 

Dideles viltis katalikybės ideologai dėjo į naujuosius „„Pa- 
vasarjo" redaktorius. J. Žaliūko (Ž-kas) slapyvardžiu kaip prozi- 
ninkas bandė jėgas J. Grinius *7. Publicistas J. Keliuotis po 1926 
m. seimo rinkimų ragino: „„Budėkime, kad ir kūrybos srityje 
nepralaimėtume, nes toks pralaimėjimas būtų lygus mirčiai!“ 48. 
kaimo jaunimą jis patraukė sentimentalia proza „Meilės žiedai". 

J. Grušas jau buvo išleidęs spausdintą savo redaguojamo Šiau- 
lių gimnazijos ateitininkų žurnaliuko „Ateities žiedas“ (1924 m. 
balandis) numerį, į kurį įdėjo Viskantos slapyvardžiu pasirašytų 
eilių liaudies dainų motyvais, impresiją ir J. Mikuckio eilėraš- 
čio „Baletas“ sekimą. 1925 m. pradėjęs dirbti „Pavasario“ redak- 
toriaus pavaduotoju, o 1926 m. rudenį paskirtas redaktoriumi, jis 
įsigijo būtiniausių žurnalistikos įgūdžių, J. Kriaušės slapyvar- 
džiu paskelbė kelis prozos kūrinius. Pakaitom su bičiuliu I. Pet- 
rušaičiu rašytas apsakymas „Julius mylėjo Kastę“ buvo didžiau- 
sias masalas neišrankiam skaitytojui. Pavykęs apsakymas ,„Pas- 
kutinės piršlybos" (,„Aleksiuko piršlybos“) skatino jauną autorių 
mokytis psichologinio skvarbumo, o dar gana naivūs aforizmai — 
ieškoti lakoniškos išraiškos, netikėtos ir apibendrinančios minties. 
Savo rašiniais ir medžiagos atranka neįtikęs dogmatiškai pava- 
sarininkų vadovybei, 1927 m. pavasarį J. Grušas turėjo palikti 
redakciją 29. 

„Pavasaryje“ bendradarbiavo S. Nėris, A. Jasiūnas-Jasinevi- 
čius, V. Jakševičius (Pr. Vitolis, Vitolis Svajonis). Spaudos bar- 
jerą čia įveikė lig tol džiaugęsis savo kūryba tik Amerikos lie- 
tuvių laikraščiuose K. Baltutis (Klemas Dulkė). Pradėjęs vertimais 
ir kompiliacijomis “0, beletrizuotą straipsnį „Radio“ paskelbė 
V. Sirijos Gira. 


*7 Iš 1979 gruodžio 8 pokalbio su J. Keliuočiu. 

48 Keliuotis J. Gyventi ar mirti? — Pavasaris, 1926, rugpjūčio 7. 
*9 Iš 1982 lapkričio 23 pokalbio su J. Grušu. 

0 V. Sirijos Giros 1983 sausio 26 laiškas knygos autoriui. 

J. Keliuočio tvirtinimu, žurnale Vacio Miliuko slapyvardžiu 
debiutavęs P. Cvirka ?!, betgi neįtikėtina, kad jau 1923 m. jis 
būtų galėjęs taip sklandžiai eiliuoti. Aštuoni V. Miliuko eilėraš- 
čiai atskleidžia kitokios prigimties literatą, pirmųjų „Vainikų“ 
sekėją, tikriausiai pasirašinėjusį savo pavarde ?2. P. Cvirka 1926 
m. išspausdino „Pavasaryje“ eilėraštį „Ryto belaukiant“ Klangių 
Petro slapyvardžiu. | 

1925 m. buvo išleistas „Pavasario“ žurnalo priedas „KALĖDŲ 
VIEŠNIA", kuris prasidėjo V. Miliuko eilėraščiu. Leidinyje įdėta 
J. Grušo, K. Meškausko, J. Ereto rašinių, du S. Nėries (Neries) 
eilėraščiai: „„Albinai D-tei“ |,Ilgesio pirštai, šalti lyg plienas...“] 
ir „Amt mano kapo“ [„Atlėk, paukšteli, tu mėlynasis...'|. 

Jaunųjų literatų ugdymu rūpinosi 1917 m. atgaivintas moks- 
leivių žurnalas „„ATEITIS“. Iki 1919 m. kovo žurnalą redagavo 
ir leido A. Dambrauskas. Jis recenzavo naujas knygas, spausdino 
Putiną, V. Stonį, Tyrų Dukterį. Per žurnalo puslapius perėjo 
K. Bizausko „Raštijos bei literatūros teorijos“ I dalis, buvo pa- 
liesta aktualių jaunųjų poezijos problemų. 

Vėliau „Ateitį“ leido Moksleivių ateitininkų sąjunga. 1919— 
1920 m. rankraščius taisė ir kelias recenzijas parašė S. Dabušis 
(Vilkanasrys, Dbš.), paskui redaktoriumi pasirašinėjo valdžios 
atstovas L. Bistras. 1923 m. vidury žurnalą ėmė paeiliui redaguoti 
studentai J. Mičiulis, J. Grinius, A. Januševičius ir kiti, įvairia- 

5! Iš 1979 gruodžio 8 pokalbio su J. Keliuočiu; Ruzgas A. Nežinomi 
P, Cvirkos ir S. Nėries kūriniai — Kultūros barai, 1983, Nr 1, p. 55. 

52 Žr. Vaciaus Miliuko atsakymą į „Pavasario“ anketą Nr 2 — 1927 
[?] rugsėjo 15: „1. Esu ūkininkas. 2. Turiu 24 metus. 3. Esu pavasari- 
ninkas. <...> 6. Apie kitus žmones esu pratęs manyti blogai, bet apie 
„Pavasario“ sąjungą tai manau, kad yra tobuliausia jaunimui auklėti ir 
dorinti įstaiga. 7. Skaitau dar „Ateitį“ ir ,Židinį".— LTSR CVA, f. 1268, 


ap. 2, b. 12, 1. 9. Miliukas yra paskelbęs rašinėlį apie Upninkus (Jonai 
vos raj.).-— Trimitas, 1924, Nr 194, p. 25. 

pusiškai pakeldami jo lygį. 1920 m. išleistas „ATEITIES“ SUKAK- 
TUVIŲ SĄSIUVINIS“ — literatūros priedas, kuriame sukaupta 
įdomių kūrinių, tarp jų — Putino apsakymas „Medūza'. 

V. Mykolaičio-Putino cikluose „Žiburių nešėjai", „Plaukėjai 
verpetuose“ atbundančio rytmečio vilčių dar nedrumstė abejo- 
nės ir nusivylimas, kurie netrukus apniaukė jo lyriką, Putino 
poezija buvo stipriausia, nors ir trumpalaikė, „Ateities“ literatū- 
rinė atrama. 

Keliolika grakščių, bet neautentiškų eilėraščių Ilgesio ir Žvai- 
nio slapyvardžiais paskelbė J. Stanišauskas. Redakcija iškart 
pajuto šio literato ydą: „Rimai skambūs, natūralūs, palyginimai 
vaizdingi. <...> Tik viena, Drauge, leisk mums pastebėti: ne- 
sek per daug vergiškai. Sveiko eilutėse vietomis atsitinka ištisi 
Maironies posakiai“ ?3, 

Bendradarbiavimas „Ateityje“ davė naudos J. Paukšteliui: bū- 
simasis rašytojas įsitikino, kad lyrika — ne jo žanras („Būk, 
draugas, sukrakalbis ir apvilk savo mintis gražia lytim“,— patarė 
redakcija) 94; vienas pirmųjų apsakymų „Dėdė Vilkelis“ ir tragi- 
komedija „Bajorų rūpesčiai“, kurią Liaudies teatre pastatė P. Ku- 
bertavičius ??, bylojo apie vaizduotojo sugebėjimus. Nesėkmingai 
lipdė eilėraščius ir V. Jakševičius (Vyt. Svajonis). O dar neto- 
buluose S. Nėries bandymuose redaktoriai įžvelgė didelio talento 
užuomazgų: ,„Mes džiaugėmės skaitydami dr. eiles, kad jose ne- 
kyšo „stebuklingi“ galvosūkiai, varginantieji žmogų, ir kad dr. 
turi skonį“ 8. 1924—1927 m. jaunoji poetė dirbo „Ateities“ re- 
dakcijoje grožinės literatūros skyriaus tvarkytoja: atrinkinėjo 
spaudai kūrinius ir pačiame žurnale skelbė atsakymus auto- 


| 8-8 Ateitis, 1919, sąs. 3—4, p. 128; 1922, Nr 4—5, p. 112, 
55 Rytas, 1925, birželio 5. 
55 Ateitis, 1923, Nr 10, virš. p. 3. 

riams7. „Ateitis“ išspausdino apie trisdešimt jos eilėraščių ir 
išleido pirmąjį rinkinį „Anksti rytą" (1927). 

Savitą žodį žurnale tarė „Aušros“ moksleivių laikraštėlio 
„Skaidra“ poetų trijulė — būsimojo „Piūvio“ šerdis: jau debiuta- 
vęs „Lietuvio“ žurnale A. Miškinis, literatūros naujokai J. Alek- 
sandravičius ir P. Juodelis. Gražių lūkesčių žadino pirmąkart 
pasirodančio Vilkaviškio „Žiburio“ gimnazijos moksleivio A. Vai- 
čiulaičio apsakymai ir surimtėjusi J. Grušo proza. „Ateitis“ at- 
stūmė L. Skabeiką ir V. Montvilą: pirmą — atsainiu atsakymu 
„Dr. eilių netalpiname, netinka" 9, antrą — išspausdinusi tik vie- 
ną eilėraštį iš kūrinių siuntos *?, 

„Ateityje“ susibūrė intelektualių idealistinės pakraipos meno 
vertintojų ir publicistų grupė. Prozos, dramaturgijos ir teatro kri- 
tikos sritis stengėsi aprėpti J. Grinius, literatūros kritikai buvo 
atsidėjęs J. Ambrazevičius, jaunimą prie katalikiškų idealų kvie- 
tė J. Keliuotis, spaudos teorijos ir praktikos klausimus gvildeno 
ateitininkų judėjimo skatintojas J. Eretas. 

1919 m. A. Dambrausko prikeltas literatūros, mokslo ir poli- 
tikos žurnalas „DRAUGIJA“ nebeturėjo ankstesnės įtakos lite- 
ratūriniam gyvenimui ir estetinės minties raidai. A. Jakštas skun- 
dėsi, kad jaunimas žurnalą boikotuoja 60, Iš poetų pasauliečių 
jame pasireiškė vien J. Mikuckis, ir tas tik pirmajame numeryje. 
Po kelis neišraiškingus meditacinius eilėraščius „Draugijai“ davė 
A. Jakštas, M. Gustaitis, M. Vaitkus. Margalio eilių pluoštu pa- 
gerbtas jo atminimas. Dramatiškai padvelkė Putino pesimizmas 
(„Ant temstančio tako“, „Merkiasi saulė"). Žurnalas galėjo di- 
džiuotis Maironio balade „Čičinskas“. Po dviejų tęsinių 1921 m. 


7 Alekna V. Pradedantiems pataria Salomėja Nėris — Nemunas, 
1982, Nr 3, p. 55. 

—59 Ateitis, 1923, Nr 10, virš. p. 3; 1924, Nr 1, p. 64, Nr 2, p. 128. 

50 A. Maliauskio 1920 birželio 4 laiškas A. Dambrauskui.— VVUBR, 
181—33, 

buvo nutraukta „Kęstučio mirties“ publikacija: ši Maironio dra- 
ma, spausdinama ir „Skaitymuose“, pasirodė atskira knyga. „Žiū- 
rint pasauliečio skaitytojo akimis, trūksta beletristikos. Papras- 
tieji inteligentai skaitytojai mėgsta, kad mėnesiniameę laikraštyje 
šalia rimtų straipsnių būtų po gabalą romano ir po vieną antrą 
novelytę. Ir ką jiems padarysi? Jie taip įgudę nuo jaunatvės į 
beletristiką! Taigi duokim jiems jos. Tik geros“, — patarė M. Vait- 
kus $!, Tačiau A. Jakštas jos negavo. Grožinės literatūros trū- 
kumą bandyta užpildyti poezijos vertimais. 

Svarbiausias „Draugijos“ indėlis į literatūrą -- A. Dambraus- 
ko-Jakšto recenzijos. Žurnalo redaktorius ir leidėjas po senovei 
stengėsi pirmasis įvertinti naujas knygas ir periodinius leidinius, 
neapeidamas „nei vienos literatūros veikalų rūšies, nei vienos 
mokslo šakos, nei vieno svarbesnio bažnyčios, visuomenės bei 
politikos klausimo“ 62. Daugumui rašytojų jau buvo tiek įgrisęs 
jo klerikalinis dogmatizmas, kad net ir teisingas pastabas jie 
linko su triukšmu atmesti. A. Jakšto kritika, ypač dvitomis ,, Mūsų 
naujoji literatūra" (1923—1924), kuriame sukrautas ilgalaikis re- 
cenzijų derlius, kurstė žymiai griežtesnę idėjinę ir estetinę kovą 
negu prieškario metais. Turėdamas nedaug pastovesnių talkinin- 
kų (anksti mirusį S. Šultę, A. Maliauskį, P. Malakauskį, J. Gobį, 
dar vieną kitą), žurnalo vadovas atkakliai kamšė „Draugijos“ 
spragas savo straipsniais ir recenzijomis, 

1923 metais „Draugiją“ perėmė Lietuvos universiteto teologi- 
jos-filosofijos fakultetas, palikdamas A. Dambrauską redaktoriumi, 
Šis prašė sudaryti redakcinę komisiją abejotiniems straipsniams 
peržiūrėti ir žurnalo profiliui patikslinti („kam galutinai skiria- 
ma: ar plačiai publikai, ar studentams, ar kam kitam“")93. tačiau 
fakultetas neapsiėmė ieškoti pagalbininkų 64. Ir vis dėlto teolo- 


8 Ganytojas, 1920, Nr 4, p. 121. 
52 Draugija, 1919, Nr 1, p. 4. 
63-64 VVUBR, F 113—50; F 85—246. 

gijos profesoriai buvo nepatenkinti „Draugija“, kuri pakito tik 
tiek, kad nebeliko grožinės kūrybos, o pagrindinių straipsnių 
turinys buvo verčiamas į prancūzų kalbą, kad jį suprastų užsie- 
nio universitetuose. Rezencentui A. Jakštui dabar talkino fakul- 
teto dekanas P, Būčys, studentas J. Grinius. 

Pasipiktinusi D. Dumbrės straipsniu „Krikščionys demokratai 
kryžkely“, naujoji teologijos-filosofijos fakulteto vadovybė kon- 
fiskavo „Draugijos“ 9—10 numerį *?, parodydama, kad jai, tau- 
tininkų publicisto žodžiais tariant, „kur kas yra brangesnė gyvoji 
kr. demokratų partija negu negyvoji tiesa" *9. Fakultetui atsisakius 
„Draugiją“ laikyti savo organu “7, A. Dambrauskui beliko žurnalą 
sustabdyti 98, Iš pakirstos „Draugijos“ kamieno 1924 m. išdygo 
V. Mykolaičio-Putino redaguojamas „Židinys“, literatūrinei spau- 
dai artimas žurnalas. 

Besimokančią katalikų jaunuomenę traukė filosofo S. Šal- 
kauskio asmenybė ir jo redaguotas bei leistas almanachinio tipo 
žurnalas „ROMUVA“ (2 numeriai 1921—1922 m.), kuris ugdė 
modernesnę pasaulėjautą, grindžiamą tariama prigimties, kultū- 
ros ir religijos vienove, propagavo humanistinę prancūzų XIX a. 
rašytojo E. Helo filosofiją. Jungdami tautinės individualybės ir 
krikščioniškosios civilizacijos idėjas, jaunieji projektavo inteli- 
gentijos savaitraštį ,Naujoji romuva“ 99, 

Daugiausia katalikiškų žurnalų trečiajame dešimtmetyje pri- 
steigė universiteto profesorius P. Dovydaitis: mokslo žmonėms — 
„Kosmos“ (gamtos ir gretimų mokslų), „Logos“ (filosofijos), „So- 


65 Vairas, 1923, Nr 11, p. 20. 

66 Didžiulis Įz. |Tamošaitis I.]. Šis tas iš mūsų spaudos buities.— 
Ten pat, 1924, Nr 5, p. 9. 

67-68 Lietuva, 1923, gruodžio 1, 5. 

9 F. Kemėšio 1930 lapkričio 19 laiškas A. Dambrauskui.— VVUBR, 
E 27—9, 

ter" (teologijos), pedagogams — „Lietuvos mokyklą“, mokslei- 
vėms — „Naująją vaidilutę“. Žurnale „LOGOS“ (1921—1938) iš- 
spausdinta R. Bytauto, S. Šalkauskio darbų, V. Mykolaičio 
studija „Grožio ir meno kuriamosios dailės reikšmė“, mėginta 
apibūdinti filosofijos ir poezijos santykį, filosofiškos literatūros 
kritikos objektą (J. Ereto tyrinėjimai), meno ir visuomenės idea- 
lus (I. Šlapelio straipsnis). 

Lietuviški moterų žurnalai buvo stiprios klerikalinės tenden- 
cijos leidiniai. „MOTERĮ“ (1920—1940) palaikė Lazdynų Pelėda 
„vaizdeliais iš gyvenimo“, o Marijampolės Rygiškių Jono gim- 
dramatiškos biografijos literatė 70, paskatinta kūrybai E. Žalin- 
kevičaitės, netrukus užvertė spaudą savo eilėmis, lig tolei siun- 
tinėjamomis Amerikos lietuvių laikraščiams bei žurnalams, 

„NAUJOJI VAIDILUTĖ“ (1921—1940), perduota redaguoti 
spaudos darbo nepažįstančioms mergaitėms *!, skaldė ateitininkų 
jėgas 72. Nelli, Zanavykų Ašara (P. Orintaitė), Ežerų Karalaitė 
(K. Pažėraitė)"?, Jūružė (J. Drungaitė)'* ir panašūs slapyvardžiai 
atspindėjo sentimentalią autorių jauseną. Pagrindinė žurnalo au- 
torė buvo M. Pečkauskaitė, paskelbusi kelis apsakymus, tarp 
jų — „Mėlynąją Mergelę“, daug publicistikos straipsnių, F. V. 
Fersterio ir Dž. Papinio vertimų. M. Pečkauskaitė aukštino kū- 
rybos galią. „Jei lyriški rašiniai tėra nudėvėtų, šabloninių, seniai 
pakyrėjusių sakinių rinkinys, tai nėra pasaulyje nuobodesnės li- 
teratūros rūšies. Tai tikras — atleiskite trivialų palyginimą — sei- 


"T 


mui.— Ten pat, F 385—9, 

"1 P. Dovydaičio 1922 balandžio 3 laiškas J. Tumui— Ten pat, 
F 545—68. 

72 Ganytojas, 1922, Nr 2, p. 56. 

"3 Slapyvardžius atskleidė J. Laurinavičiūtė, 1927/1928 mokslo me- 
tais redagavusi ,,„Naująją vaidilutę“. 

“* Slapyvardį išaiškino A. Ruzgas. 


79 


liojimasis“ "5. Studentė P. Orintaitė, nuo 1925 m. dirbanti redak- 
cijos komisijoje '9, ragino autores vengti pesimizmo, agitavimo, 
rašyti turiningai '/. Tuo laikų moterų spaudoje ėmė bendradar- 
biauti S. Nėris, , Naujosios vaidilutės“ 1927 m. literatūriniam prie- 
dui „KALĖDŲ ŽVAIGŽDUTĖ“ L. Gira davė draminį fragmentą 
„Žemė“, 

Lietuvių katalikų blaivybės draugija leido žurnalą, pamažėle 
virtusį savaitraščiu, „SARGYBA“, kuris ėjo su pertrauka 1922— 
1934 ir 1937—1939 metais. Savo kūrinius jam siuntinėjo P. Cvir- 
ka, K. Korsakas (K. Gelvainis). Jautriais eilėraščiais „Kalėjime“ 
ir „Gamtos poilsis“ 1924 m. čia prabilo kalinys J. Marcinkevi- 
čius. Palaikydama atvirą didaktiką, „Sargyba“ trukdė jauniems 
rašytojams gilintis į charakterių psichologizmą ir siekti natūra- 
lios meninės įtaigos. 

1924 m. viduryje iš padrikos Tautos pažangos partijos, Eko- 
nominės ir politinės žemdirbių sąjungos, studentų „„Neo-Lithua- 
nia" korporacijos ir kitų tautininkiškos pakraipos organizacijų 
susikūrė negausi, bet karinga Lietuvių tautininkų sąjunga. Tai 
buvo nacionalistinė partija, stambiosios buržuazijos, dvarininkų 
ir stambiųjų buožių interesų reiškėja. Tautininkai orientavosi į 
Italijos fašistus, nenorėjo pripažinti centrinio bažnyčios vaidmens 
valstybėje, ėjo prieš buržuazinį parlamentarizmą, reikalavo dik- 
tatūros. Šie bruožai jiems buvo būdingi ir ankstesniu, organiza- 
ciniu laikotarpiu. 

Tapęs pirmuoju valstybės prezidentų, Tautos pažangos partijos 
rėmėjas A. Smetona parsikvietė iš Vilniaus J. Tumą redaguoti 
valdžios išlaikomo tarsi mepartinio kultūros ir politikos laikraščio 


“5 Pečkauskallė M. Vaidilutės, sukruskit! — Naujoji vaidilutė, 1924, 
sąs. 5, p. 225, 

7“ Ten pat, 1925, sąs. 4, virš. p. 2. 

"7 Orintaitė P. Apie mūsų kūrybiškus raštus.— Ten pat, 1926, sas. 2, 
p. 89—91. 

„TAUTA“" (1919—1920), kurį įsteigė ir devynis numerius sureda- 
gavo krikščionių demokratų veikėjas V. Petrulis 7š. Jo pažadai 
autoriams ramiai dirbti kultūros darbą ir plačiai aprėpti meno 
reikalus 79 sutapo su prieškarinės „Vilties“ ideologija, todėl J. Tu- 
mui turėjo patikti. Tačiau „Tauta“, kaip matyti iš V. Krėvės, 
A. Vienuolio ir naujojo redaktoriaus straipsnių, nevengė aštrių 
politikos bei visuomeninio gyvenimo problemų, gvildenamų tau- 
tininkiška dvasia. Prisidengę slapyvardžiais, šiame dukartsavai- 
tiniame laikraštyje bendradarbiavo būsimieji tautininkų ideolo- 
gai: A. Purtulis — A, Voldemaras, Lėnas — A. Smetona, V. Šlaiti- 
nis — V. Gustainis. J. Tumo straipsnis „Kauno Sodoma“ su 
tokia apibendrinančia jėga pasmerkė buržuazijos išsigimimą, kad 
jis turėtų įeiti į lietuvių publicistikos istoriją. 

„Tautoje“ J. Tumas paskelbė M. Pečkauskaitės simbolistinę 
dramą „Pančiai“, pavadinęs ją „rinktinio gražumo veikalu“, ir ža- 
dėjo P. Vaičiūnui publikuoti jo mitologinę pasaką „Milda, meilės 
deivė" š!, Anoniminėse naujų spaudinių apžvalgose J. Tumas 
nekaip įvertino Maironio „Jaunosios Lietuvos“ II leidimą: „„Cha- 
rakteristikos neaiškios, <...> kulminacinis jų punktas — ašaros. 
Tai per piga — tokioje knygoje" 82, 

Tautos pažangos partijai perėjus į opoziciją, nebeliko angų 
prie valstybės iždo. „Tautą“ teko uždaryti. 1921 m. balandžio 
mėnesį „Rašto ir spaudos bendrovė“ įsteigė A. Smetonos reda- 
guojamą laikraštį „LIETUVOS BALSAS“, kuris ėjo iš pradžių tri- 
skart per savaitę vis kitokiais, „pataisytais“ vardais: iki metų 
pabaigos atgijo kaip „LIETUVIŲ BALSAS" ir „TAUTOS BAL- 


78 Merkelis A. Juozas Tumas Vaižgantas.— K., 1934, t. 1, p. 266—267. 

79 V. Petrulio 1919 lapkričio 22 laiškas A. Žukauskui.— LKLIR, 
f. 16—739, 1. 1. 

80 Slapyvardžius atskleidė J. Tumas „Tautos“ laikraščio komplek- 
te— KPIB, Gž 28. 

81-82 Tauta, 1920, gegužės 26, liepos 30. 

SAS", 1922 m. sausio mėnesį — kaip ,TĖVYNĖS BALSAS", ba- 
landžio mėnesį virto dienraščiu, nuo spalio pabaigos vadinamu 
„KRAŠTO BALSAS“, kol 1923 m. birželio vidury, nepakėlęs fi- 
nansinių teismo represijų, atsisveikino su skaitytojais. Iš esmės 
tai buvo vienas laikraštis, pasirašinėjamas atsakomųjų redaktorių 
A. Smetonos (iki 1922 m. sausio), A. Voldemaro (iki spalio pa- 
baigos), L. Noreikos (iki uždarymo). Jo redakcija ir administ- 
racija buvo J. Tumo gyvenamajame name Kaune, Aleksoto g. 6. 
Tuo, matyt, ir reikia aiškinti nepaprastą rašytojo žurnalistinį 
suaktyvėjimą. 

Tautos pažangos partijos laikraštis vengė slapyvardžiais besi- 
dangstančių bendradarbių, todėl autorių būrys nebuvo gausus. 
Net ir nepalikę išskirtinių kūrinių, kai kurie poezijos naujovių 
ieškotojai — Putinas, J. Tysliava, A. Rimydis, S. Santvaras — 
pranoko tradicinės manieros eiliuotojus B. Buivydaitę, A. Kiliu- 
ką, A. Vaičiūną, J. Stanikūną. K. Pakalniškio (Dėdės Atanazo) 
vaizdeliai laikraštyje atrodo kaip literatūros atgyvena. Nieko ki- 
to ir nebuvo galima laukti iš didakto, užsimojusio įrodyti, kad 
A. Vienuolio apsakymai „Paskutinė vietelė“ ir „Užžėlusiu taku“ 
tėra... patvirkusi beletristika 6, 

Vaižgantas laikraštyje recenzavo ar anotavo iš eilės visas 
pasaulietines knygas ir periodinius leidinius, publikacijų gausu- 
mu varžydamasis su „Draugijos“ redaktoriumi, o spartumu jį 
nurungdamas. Jis ne vien šiūpčiojo pagyrimus, bet ir pareiškė 
rūsčių kritinių pastabų tokiems pripažintiems autoriams kaip 
Lazdynų Pelėda ar Aišbė. Apie K. Vanagėlio „Raštus“ jis atsi- 
liepė šitaip: ,„Pusinteligenčio eilutės <...>. Paskutiniųjų laikų 
Turčiniškis — tai pakartojimas Ks. Vanagėlio, tik daug inteli- 
pentingiau; ta pati didaktika ir atsitiktinos pilietinės temos“ 84, 








83 Tėvynės balsas, 1922, balandžio 12. 
84 Ten pat, balandžio 27. 

Kai kurie Vaižganto vertinimai kirtosi su politine, ideologine ir 
konfesine konjunktūre. Kaip tik šiuo metu dėl tolerancijos kitaip 
manantiems A. Maliauskis dviejuose straipsniuose iškoneveikė 
rašytoją ir siūlė jį apdovanoti „juodu katalikų kultūros grioviko 
diplomu" š2, 

Tautos pažangos partijos laikraštyje Vaižgantas su O. Plei- 
ryte-Puidiene buvo pagrindiniai teatro recenzentai. Vien apie 
„Fausto“ spektaklius Vaižgantas rašė keturis kartus. Svarbių vi- 
suomenės ir kultūros problemų, be ką tik minėtų autorių, pub- 
licistiškai pajudino A. Vienuolis ir P. Galaunė (Egzomas), 1922 
m. bene pirmąsyk spaudoje pasirodė S. Vaineikienės pavardės 
santrumpa V-nė: autorė išvilko į aikštę Palangos kunigo suk- 
tybes 89, 

„Krašto balsas“ palaikė Kauno menininkų streiką. Jis kilo, 
kareiviams iškrausčius K. Sklėrių-Šklėrį ir M. Songailą iš buto, 
kuris patiko krašto apsaugos ministrui. 1923 m. vasario 24-osios 
numeris išėjo perpus plonesnis: antrąjį lapą su laišku redakcijai 
„Menininkus mėto iš butų“ karo komendantas kontiskavo. Ketu- 
rių puslapių numerio šūsnį streiko organizatoriai slapta išnešė 
iš spaustuvės ir dalijo praeiviams Laisvės alėjoje *?. 

Vietoj „Balsų“ 1923 m. rudenį tautininkai pradėjo leisti savaitinį 


kultūros žurnalą „Vairas“, kuris taip pat buvo stabdomas ir kaitaliojo 
pavadinimus. 1924 m. lapkričio viduryje įkurtas tautininkų sąjungos 


85 Maliauskis A, Pragaištingas kan. J. Tumo veikimas.— Laisvė, 1923, 
birželio 10; Dėlei docento J. Tumo-Vaižganto straipsnio: ,„Garbingosios 
jovalo tradicijos“.— Ten pat, birželio 14; Patėmijimas prie kan. Tumo 
biografijos [rankr.|— VVUBR, F 506—211. 

9 Autorystė išaiškinia „Tėvynės balso“ komplekte.— KPIB, Gž 12. 
1924 m. pradžioje S. Vaineikienė dėl savo pavarde išspausdintos ko- 
respondencijos ,,„Socialdemokrate“ bylinėjosi. 

Š' Iš 1979 gruodžio 3 pokalbio su P. Galaunė, Šis retas „Krašto 
balso“ numeris išlikęs Kauno viešosios bibliotekos komplekte, Nr 6738. 

organas „Lietuvis“ tęsė „Vairo“ linkmę; po 1926 m. fašistinio pervers- 
mo jis buvo pertvarkytas į dienraštį, kuris, 1928 m. vasario mėnesį su- 
jungtas su oficiozu „Lietuva“, toliau ėjo vilniškio „Lietuvos aido“ vardu. 


V. Gustainio sumanyta korporacija „Neo-Lithuania“šš 1923— 
1927 m. leido neperiodinį žurnalą „JAUNOJI LIETUVA“, kuris 
vėliau tapo mėnesiniu. Jame bendradarbiavo Maironis, Vaižgan- 
tas, P. Vaičiūnas. Įvairius literatūros žanrus išbandė V. Gustainis 
(Valentas). Vieną numerį suredagavo ir savo eilėraščių davė 
L. Kuodys. Nedidelį būrelį jaunų poetų žurnalas įtraukė į tau- 
tininkų įtakos sferą, 


3 


Dėl vaidmens politiniame krašto gyvenime su krikščionimis 
demokratais pastoviai varžėsi Lietuvos valstiečių liaudininkų 
sąjunga, palaikanti vidutinės ir smulkiosios agrarinės buržuazi- 
jos ir liberalinės inteligentijos siekimus. Ši sąjunga pripažino 
vien taikią visuomenės plėtotę ir skatino privačią iniciatyvą, 
steigdama kooperatyvus ekonomikai intensyvinti, švietimo drau- 
gijas gyventojų kultūrai kelti. Greta būdingų liberalizmo požy- 
mių — nuolaidžiavimo valdantiesiems sluoksniams, neryžtingumo 
vykdant didelius ir mažus uždavinius — sąjungos veikloje nesti- 
go kovingų nuotaikų. Nors nebūdami ideologiškai nuoseklūs, 
liaudininkų leidiniai prisidėjo prie Kovos dėl sąžinės ir spaus- 
dinto žodžio laisvės; jie klibino klerikalizmo atramas ir mėgino 
tobulinti buržuazinę parlamentinę valstybės santvarką. Lietuvių 
literatūros procesui turėjo reikšmės liaudininkų žurnalas ,„Var- 
pas“, dienraštis „Lietuvos žinios“, jaunuomenei skirti leidiniai 
„Jaunimas“ ir „Moksleivių varpai“. 


88 Gustainis V. Apie Lietuvos ir Pabaltijo studentus 1920—1927 me- 
tais [rankr.|].— LKLIR, f. 11—148. 

Politikos, mokslo ir kultūros žurnalas „„VARPAS“ (1918, 
1920 — 1921) laikėsi senosios varpininkų programos, mėgindamas 
ją taikyti naujų dienų reikalavimams !. Čia epizodiškai bendra- 
darbiavo G. Petkevičaitė ir Lazdynų Pelėda, išspausdinta A. Las- 
to (Adomo Juodojo), J. Mikuckio, J. Papečkio (Juozo Rainio), 
J. Žlabio (Juozo Žengės), J. Tysliavos (J. Tyslevo) eilėraščių, 
A. Rimkos (A. Žiūrono) straipsnių, recenzijų. 

Įdomiausias literatūros reiškinys šiame žurnale — antiklerika- 
liniai kunigo J. Lindės (J. Dobilo) apsakymai „Saliutė“ ir „„Juod- 
nugaris“. „Varpo“ redaktorius A. Rimka siūlė autoriui psicholo- 
giškai pagilinti pirmąjį kūrinį: „Man rodosi, kad tikrenybei ir 
reikalui daug daugiau būtų patarnauta, duodant labiau kompli- 
kuotą ir gyvenime dažniausiai sutinkamą tipą — tipą, kur ir re- 
ligingumas yra tikras, nuoširdus ir drauge gaivalingas, ir eroti- 
niai bei seksualiniai motyvai gaivalingai eina šalia tikro, gal 
net prie asketizmo linkstančio religingumo. <...> tuo būdu bū- 
tų galima arčiau prieiti prie Lietuvoj gana plačiai žinomo „da- 
vatkų“ tipo, kuris pas mus lig šiol iš lengvos Žemaitės, Lazdynų 
Pelėdos rankos (dalinai ir Kudirka su Vaižgantu prie to prisi- 
dėjo) literatūroje yra žinomas tik kaip „parazitų“ tipas, tuo tarpu 
kai iš tikrųjų, bent man taip rodos, čia slepiasi gilus psichologi- 
nis reiškinys, reikalingas didesnio domumo, nes tas pat reiškinys 
daro didelės įtakos visuose žmonėse ir priveda prie politinių (ir 
„mokslo“) davatkų tipo“ Ž. J. Dobilas atsakė, kad A. Rimkos 
mintis jam esanti artima, bet „Saliutės“ „pagilinti negalima, ne- 
darkant viso veikalėlio“ 3. Siųsdamas „Varpui“ antrąjį kūrinį, 
jis sakė vengęs tendencijos: „Visa „,Juodnugario“ intriga slepia- 
si Onytės ir Niūros būduose. Čia niekas nebus užgautas — užtik- 
rinu, jeib tik tamsumas ir nedorybė, bet ir tai labai atsargiai. 








! Varpas, 1920, Nr 1, p. 1. 
Ž VVUBR, F 546—166. 

Moralizavimais užsiimti tokiam rašytojui kaip aš irgi ne per 
sveika“ *. Tuo laiku J. Dobilas buvo suartėjęs su ekskunigu P. Vi- 
lūnu. Rašytojas davė jam įvertinti „Kariškių žodžio“ nespaus- 
dintą dramą „Širdis neišturėjo“ ?, netrukus pasirodžiusią „Skai- 
tymuose“. 

Vėliau buvo išleisti du stambūs vienkartiniai jubiliejiniai 
„Varpo“ leidiniai, skirti V. Kudirkai (1924) ir K. Griniui (1926). 
Juose paskelbta vertingų tyrinėjimų ir atsiminimų. 

1922 m. vasario 16 d. liaudininkai atgaivino dienraštį „LiE- 
TUVOS ŽINIOS“, kuris ėjo iki 1940 m. vidurio. Jis skelbėsi esąs 
nepartinis, „daugiau progresyvinės minties“ laikraštis. Dienraš- 
čio, kaip ir kitų liaudininkų leidinių, redaktore pasirašinėjo ak- 
cinės bendrovės direktorė F. Bortkevičienė, tačiau faktiškai iki 
1924 m. gegužės mėnesio jį redagavo K. Grinius 9, padedamas 
P, Rusecko (juodu buvo laikraščio steigėjai) 7, paskiau — A. Su- 
gintas, nuo 1925 m. pradžios — J. Pronskus. 

„Lietuvos žinių“ redakcija žadėjo spausdinti apysakas, dra- 
mas, eiles ir neužmiršti meno dalykų 8. Grožinės literatūros šiame 
laikraštyje buvo pateikiama netolygiai. Didžiausias pakilimas 
vytis, J. Kardelis, L. Vitkauskas ?. Vėliau literatūros smarkiai 
sumažėjo, ir jos reikalų nepataisė nė 1925 metais pradėtas leisti 
kultūros lapas geresniame popieriuje. Tačiau tuo laiku dienraš- 
tyįe ėmė gausėti literatūros ir meno kritika. 

Perkėlus į Kauną liaudininkų sąjungos savaitraštį „Lietuvos 
ūkininkas“, buvo atgaivintas jo priedas, Lietuvos jaunimo są- 


3-4 MACBR, f. 276—145, 1. 2, 

9 Ten pat; VVUBR, F 546—227. 

6 Tautos vairas, 1924, Nr 8, p. 21. 

7 Ruseckas P. Curriculum vitae [rankr.]— MACBR, f. 192—263, 1, 1. 
8 Redakcija. Vėl darbą pradedant.— Lietuvos žinios, 1922, vasario 16. 
9 LTSR CVA Kaune, f. 10, ap. 1, b. 5, 1. 10. 

jungos organas „JAUNIMAS (1921—1936), kuris 1925 metais 
tapo savarankiškų spaudiniu. Jį redagavo Jonas Strimaitis, P. Ke- 
siūnas, J. Valaitis, J. Norkus, J. Kauneckis, K. Beleckas. „Jauni- 
mas“ buvo švietėjiškas leidinėlis, Konkuruojantis su klerikalų 
„Pavasariu“. Abu dvisavaitraščiai rinkosi „savuosius“ ne tik 
pagal kūrybos kryptį, bet ir pagal pažiūras. „Jaunimas“ perėmė 
prieškarinės „Aušrinės“ patyrimą: savo skaitytojus ir bendra- 
darbius orientavo kairėn, bet stengėsi neprimesti ideologijos ir 
skatino mokytis savarankiškai !9. Kad ir kokia neišranki buvo 
„Jaunimo“ redakcija (savo tikslu ji laikė „padėti kiekvienam 
<...> prasilavint rašinėti“!!), ji neįsileido dar silpnų K. Baltu- 
čio (Kl. Dulkės), K. Barausko, P. Basčio (Pr. Imsrio), A. Jasučio 
(A, Adalo), V. Kropo, J. Marcinkevičiaus, B. Railos eiliavimų !2, 
o Alf. Dargį, vėliau išleidusį menkaverčių eilėraščių knygelę 
„XX amžiaus veidas“ (1931), įspėjo: „Nors prasižengimo eiles 
rašyti nėra, bet mes patariame Tamstai jų nerašyti" 13. Pavarde 
ir Klevėnų Rapolu pasirašytais straipsneliais „,Jaunime“ pradėjo 
bendradarbiauti R. Šaltenis !4. 

Liaudininkų leidiniai turėjo atskiras redakcijas, tačiau jos 
priklausė tai pačiai bendrovei, dirbo tose pačiose patalpose ir, 
reikalui esant, galėjo keistis medžiaga pagal savo profilį. Ir 
„Lietuvos žiniose“, ir „Jaunime“ kartojosi tų pačių autorių, jau- 
nų rašytojų ir literatų, pavardės bei slapyvardžiai. Vyriausias 
amžiumi Jovaras, sutikdamas savo literatūrinio darbo 20-metį, 
bandė atgaivinti poetinį balsą. Be kita ko, T. Mickūnaičio sla- 
pyvardžiu jis pakartojo 1911 m. „Jaunime“ spausdintą eilėraštį 


10 Jaunimas, 1924, Nr 24, p. 6. 

"| Ten pat, 1923, Nr 6, p. 2. 

12 Ten pat, 1924, Nr 25—26, p. 11; 1925, Nr 15, p. 8, Nr 18, p. 8, 
Nr 22, p. 8, Nr 24, p. 8; 1926, Nr 1, p. 15, Nr 3, p. 16; 1927, Nr 14, 
virš. p. 2. 

13 Ten pat, 1924, Nr 8, p. 8. 

'* R. Šaltenio 1983 sausio 12 laiškas knygos autoriui. 

„Nors...“ Margam bendradarbių būriui priklausė B. Sruoga, A. Ki- 
liukas, ,„Varpo“ poetai, iš kurių plačiausiai pasireiškė J. Tysliava. 

Produktyvumu nepralenktas liko P, Būdvytis: jis pavarde, 
Vyto Klajūno, Bangų Lingūnėlio slapyvardžiais pateikė septynias 
dešimtis eiliuotų bandymų. Girdėtais simbolizmo aidais skambėjo 
ciklai „Vylio naktis“, „Mirties glėby“, „Žaibų audra“. Ir vis dėlto 
pastarojo ciklo prakeiksmai dangui išgąsdino kunigų žurnalą !S, 
Tikras akibrokštas piktnaudžiaujančiai ir parazituojančiai val- 
džios viršūnei buvo P. Būdvyčio „Vyčių tautos pasaka“, susieta 
su penktosiomis buržuazinės nepriklausomybės metinėmis; išėju- 
si atskira knygele, ji buvo uždrausta, bet didžiulį 5000 egz. ti- 
ražą spėta išplatinti !*, 

Daug eilėraščių paskelbė L. Vitkauskas (Vargo Poeta) !'. 

„Lietuvos žinios“ ir „Jaunimas“ dosniai atvėrė savo pusla- 
pius Šiaulių gimnazistui L. Skabeikai. Nesigilindami į darbštuo- 
lio Miško Aido asmenybę, redaktoriai spausdino jo kūrybą be 
kliūčių. 1924 m. L. Skabeika pradėjo pasirašinėti pavarde. ,Jau- 
nimo“ redakcija staiga pajuto, kad šio debiutanto eilėraščiai 
prašoka įprastinę tematiką, ir ėmė priekabiauti: „Eilėraščio dėl 
vietos stokos sunaudoti negalėsime. Rašykite straipsnelių“. „Ei- 
lėraščiai jaunimui ne visai tinka. Šiuo tarpų jų nedėsime“ 18, 
Vėliau L. Skabeika gausiai rašinėjo Jono Strimaičio redaguoja- 
mam mėnesiniam moksleivių žurnalui „MOKSLEIVIŲ VARPAI" 
(1925—1929), kurį leido „Varpo“ sąjunga. 

Liaudininkų spaudoje bandė jėgas įvairių spaudinių bendra- 
darbiai, taip ir neišleidę savo eilėraščių rinkinių: studijuojantis 
universitete mokytojas P, Kesiūnas, vokiečių gimnazijos absol- 
ventas, dvarelio savininkas B. Melngailis, moksleiviai P. Gaida- 


15 Ganytojas, 1923, Nr 6, p. 177. 

Iš Prano Būdvyčio autobiografija [rankr.]. 

17 Slapyvardį išaiškino A. Ruzgas. 

!š Jaunimas, 1924, Nr 12, p. 8, Nr 25—26, p. 11. 

mavičius, J. Jasinevičius. Kai kurie jaunieji — P. Genys, B. Rut- 
kauskas (Benys Rutkus), S. Santvaras, — ilgainiui subrendę kituose 
leidiniuose, tapo žinomais poetais. Socialdemokratų „Žiežirboje“, 
„Lietuvos žiniose“ ir „Jaunime“ pradėjo ir baigė savo trumpą 
poetinį kelią kuklaus rinkinėlio „Lankose“ (1928) autorius S. Bak- 
šys, kaimo pradžios mokyklos mokytojas. 

Liberalinė spauda ugdė kairiąją literatų pamainą: P. Cvirką, 
K. Jakubėną (K. J.), K. Korsaką, J. Šimkų (Nėlį), A. Venclovą. 
Čia gimė ir greitai išsirito iš simbolizmo vystyklų poetai V. Mont- 
vila ir T. Tilvytis. Trisdešimt V. Montvilos eilėraščių ir keli 
vaizdeliai rodė polinkį į demokratinius motyvus. T. Tilvytis 
pamažu perėjo į satyrą, pirmąkart „Lietuvos žiniose“ pasirašy- 
damas Bokso slapyvardžiu. Kartu su minėtų literatų kūrinėliais 
„Jaunimas“ skelbė užsiangažavusių klerikalinėje spaudoje 
B. Brazdžionio (Jaunojo Vaidevučio, Nardžio, Bern. Žvainio) ir 
S, Būdavo eilėraščius, B. Brazdžionio kūrybą spausdino ir atsi- 
riboję nuo partijų liberaliniai žurnalai „Kultūra“ ir „Naujas 
žodis". 

1926 metais „Lietuvos žinių“ redakcijai mielai talkino K. Bin- 
kis !?. Šiame laikraštyje, „Lietuvos ūkininkė“ ir „Spaktyvoje“ 
Fu-Turisto, Ab. Krimo, Chadži-Muros slapyvardžiais jis publika- 
vo eiliuotus feljetonėlius visuomeninėmis politinėmis temomis — 
satyrinių poemų pirmtakus. 

Per „Lietuvos žinių“ skiltis perėjo G. Petkevičaitės-Bitės ,,Ka- 
ro meto dienynas“. Pagrindinis laikraščio beletristas buvo A. Gri- 
cius; pusšimtis jo humoreskų bei feljetonų Algio ir Argalo sla- 
pyvardžiais lygiavosi į populiarią A. Buchovo kūrybą ,„3x0“ 
dienraštyje. „Rimtosios“ prozos spragą stengėsi užpildyti du bi- 
čiuliai — kaunietis felčeris R. Striupas ir šiaulietis mokytojas 
P. Čiučelis. Pirmojo impresijos ir aforizmai, antrojo apsakymai 


18 LKLIR, f. 45—147. 

nepasižymėjo menine įtaiga, tačiau ano meto periodikos sraute 
buvo pastebimi. Šiauliuose P. Čiučelis organizavo taip ir neiš- 
ėjusį jaunųjų literatų almanachą 20, Pasitraukęs iš socialdemok- 
ratų partijos ir susidėjęs su eserais2!, po fašistinio perversmo 
jis išvyko į užsienį, tenai bendradarbiavo liberalinėje antifašis- 
tinėje spaudoje 2. Su R. Striupu jie buvo pritapę prie tolstoji- 
ninkų žurnalų „Meilės keliai“ (1922) ir „Atgimimas“ (1923— 
1924) 23, 

Daugelis liaudininkų spaudos talkininkų tebelieka slapukų 
brūzgyne: retas jų kūrinėlis lig šiol prašėsi autorystės paieškų. 
Šių leidinių, visų pirma „Jaunimo“, prozos lygį tik 1927 m. 
kilstelėjo nauja literatų karta — J. Būtėnas, J. Marcinkevičius, 
J. Šukys, V. Žilionis. 

Publicistikos straipsnių „Lietuvos žinioms“ rašinėjo A. Vie- 
nuolis, J. Pronskus (Aklasmatė), I. Šeinius (Irvis Gedainis), taip 
pat B, Sruoga (Padegėlis Kasmatė), kuris reiškėsi ir kaip teatro 
kritikas Jurgis Zablockas; jis buvo kviečiamas dirbti laikraščio 
redaktoriaus pirmuoju padėjėju 24. Knygas abiejuose leidiniuose 
gana paviršutiniškai anotavo ir recenzavo Jonas Strimaitis 
(J. Kalvelis, K.), A. Braziulis (A. Gelmė, A. Narimantas, A. Vėja- 
vaikis, E. Vingėla). Nemažai diskutuotinų literatūros ir gyvenimo 
problemų iškėlė V. Kvieska dienraščio straipsnių cikle „Naujų 
kelių beieškant“. 


20 Kauno naujienos, 1926, sausio 22, 23. 

21 Socialdemokratas, 1925, gegužės 28. Iš 1979 spalio 3 pokalbio su 
A. Jakubėnu. 

22 Balsas, 1928, Nr 21, p. 632. 

2 Plačiau apie šiuos žurnalus žr.: Masionienė B. Levas Tolstojus ir 
Lietuva. V., 1978, p. 248—249, Cenzūrinis „Atgimimo“ Nr 1 egzemplio- 
rius — KPIB, Dž 733. 

2 M. Sleževičiaus 1924 kovo 31 laiškas B. Sruogai.— LKLIR, f. 53— 
845, L. 1. 

Sugrįžusius iš Rusijos kairiuosius eserus suspietė Lietuvos 
revoliucionierių socialistų liaudininkų partija. Keliolika vienas 
po kito einančių trumpalaikių provincijos ir Kauno leidinių lai- 
kėsi jos politinės platformos. 1919 m. Raseiniuose J. Žiugžda 
suredagavo penkis savaitraščio „RYTOJUS“ numerius, kuriuose 
maištingų posmų paskelbė Butkų Juzė (Baltas Jurginas), savo 
demokratines nuotaikas išsakė raidėmis V. V. pasirašęs jaunas 
poetas V. Vitkauskas, vietinis karo komendantas; beje, jo įsa- 
kymų laikraštis buvo ir uždarytas Ž?. Eserinės pakraipos laikraš- 
čius organizavo ir redagavo publicistas M. Januškevičius (K. B.— 
Kunigo Bernas, A. N.— A. Navinskas). Trumpai Kaune ėjusiame 
žurnaliuke kaimo jaunimui „,„DRAUGAS“ (1922, 5 numeriai) ir 
kituose leidiniuose išspausdinta Butkų Juzės, A, Šimėno, krip- 
tonimais Aš, Ša prisidengusio A. Iešmantos 2 kovų ir vargo 
simbolikos eilėraščių. Nuolat stabdomus ir konfiskuojamus 
kairiųjų eserų spaudinius vėliau steigė ir juose bendradarbiavo 
K. Boruta, 

1919 m. pabaigoje Marijampolėje „aušrininkų“ organizacija 
atgaivino moksleivių žurnalą ,,AUŠRINĖ“, kuriame jau buvo žy- 
mios eseriškos tendencijos. Tenai redaguojamo ir spausdinamo 
žurnalo iniciatorių grupei priklausė K. Binkis?7. 1920 m. jis 
pirmininkavo „aušrininkų“ konferencijai, pabrėžusiai interna- 
cionalizmo svarbą 2š, ir materialiai parėmė „Aušrinę“ 29, Nepa- 
tenkintas agitaciniu žurnalo pobūdžiu („skleist laisvosios socia- 


2 Iš 1980 sausio 16 pokalbio su A. Šimėnu. 

2 1š 1982 gruodžio 21 pokalbio su A. Iešmanta. 

27 Lietuva, 1919, liepos 23. 

28 Lietuvos socialistinės moksleivijos aušrininkų organizacijos isto- 
rijos bruožai /rankr,, sudarė A. Murzaitė— Respublikinis pedagoginis 
muziejus, f. IV-C, 27, p. 315. 

2 Aušrinė, 1920, Nr 4, p. 28. 

listinės minties idėjas“) ir visišku abejingumu „moralinei ver- 
tybei“, su „aušrininkais“ viešai nutraukė ryšius B. Sruoga 90, 

Marijampoliškėje „Aušrinėje“ atsisakyta Maironio epigrafo, 
raginančio dirbti ir lavintis tautos labui. Leidinio pakraipa api- 
brėžta jo paantraštėje: „Socialistinės moksleivijos laikraštis“. 
Tolydžio stiprėjanti etinio socializmo ideologija pavertė įį re- 
voliucionierių socialistų partijos tribūna. Suvalkijos „aušrininkų“ 
suvažiavime 1926 m. vasarą V. Montvilos pasiūlymu nutarta 
moksleivių organizaciją laikyti socializmo mokykla 3!. Tuo laiku 
buvo beišeinąs pirmasis šio įauno poeto eilėraščių rinkinys, bet 
jį konfiskavo policija ?2. 1926 m. žurnalas buvo perkeltas spaus- 
dinti į Kauną (redakcija ten pradėjo dirbti 1925 m.), tačiau jis 
ėjo tik iki fašistinio perversmo; 1927 m. balandžio pabaigoje 
valdžia pranešė, kad „aušrininkų“ organizacija uždaroma, o 
„Aušrinė“ sustabdoma 33. 

Dėl lėšų stokos žurnalas iš pradžių rodėsi neperiodiškai — 
du, triskart per metus. Nuo 1924 m. jis virto mėnesiniu leidiniu, 
nors ir neįstengė eiti kas mėnesį. Periodiškumas didėjo todėl, 
kad išaugo tiražas, bet daug kas priklausė ir nuo naujosios re- 
dakcinės komisijos, į kurią įėjo K. Boruta, M. Gudelis, J. Luko- 
ševičius, J. Norkus (liaudininkų spaudos autoriaus bendrapavar- 
dis ir bendravardis — Jonas). K. Boruta skundėsi rašančiųjų sto- 
ka ir redakcinio darbo sunkumais: „Iškrikusios inteligentijos 
nesugraibysi, reikia pasitikėti jaunaisiais. <...> Gana svarbus 
ir antras reikalas: dailiojo skyriaus. Jis, tiesa, serga. Ir tik pačiu 
paskutiniu laiku griebtasi gydyti. Kalta redakcija, kad leido 
kažką iš tos pačios „A-nės“ Kopijuoti, todėl ir gavosi — nuo- 
bodu. Kožnas rašytojas turėtų sugalvoti ir savus siužetus, ir 


30 Sruoga B. „Aušrinė“.— Lietuva, 1920, sausio 8. 
31 Resp. pedagoginis muziejus, f. IV-C, 27, p. 104. 
32 Aušrinė, 1926, Nr 2, p. 12. 

3 Resp. pedagoginis muziejus, f. TV-C, 27, p. 116. 

savą stilių. Bet toks reikalavimas vargu pakeliamas jauniems, 
dar neįgudusiems rašyti. Tą red-ja turėjo galvoje, leisdama „A- 
nėn“ silpnesnius rašinius“ 9*, 

Pokario „Aušrinę“ aprūpino eilėmis Butkų Juzė, daugiau ar 
mažiau reiškėsi būsimieji keturvėjininkai A. Šimėnas, S. Šeme- 
rys (S. Jasulaitis), J. Petrėnas (P. Tarulis), J. Tysliava. Juos 
žurnale pakeitė K. Boruta, V. Montvila, K. Jakubėnas. K. Bo- 
rutos eilėraščiuose ir vaizdeliuose vyravo prisiskaityti socialinės 
neteisybės ir kalėjimų vaizdai, gana anksti pasigirdo majakovs- 
kiškos intonacijos (eil. „Marš“, 1924, Nr 3). K. Boruta poetizavo 
streiką, „vėtrų raudoną plakatą“ sieloje. Priespaudos ir maišto 
motyvai kartojosi patekusio į jo įtaką V. Montvilos poezijoje. 
Abu literatai, Marijampolės mokytojų seminarijos moksleiviai, 
sukūrė eilėraštį „Gegužės šventė“. Dar nebrandžias poetines dek- 
laracijas bičiuliai netrukus patvirtino savo biografijomis. Už 
Gegužės pirmosios šventimą 1924 m. K. Boruta buvo pašalintas 
iš seminarijos ir turėjo laikyti egzaminus eksternu. 

Kovingas mintis „Aušrinės“ poetai stiprino Aušros, Laisvės, 
Kovos, Laimėjimo ir panašiais simboliais, kuriuos Z. Angarietis 
ironiškai vadino pagalbiniais dievais *?, Tokių eilių ir impresijų, 
be minėtų autorių, paskelbė Rygiškių Jono gimnazijos mokslei- 
vis J. Norkus (J. N.), taisęs žurnalo kalbą ir prižiūrėjęs korek- 
tūrą Š9, 

Lyriniais kūrinėliais „Aušrinėje“ debiutavo, bet ilgiau čia 
neužsibuvo socialdemokratai P. Ancevičius (Pr. Antė) 37, Dz. Bud- 
rys (Dz. Vaidulis), A. Jakubėnas (Kaušiškis), komunistas L. Žal- 








34 K. Borutos 1923 kovo 30 laiškas B. Railai. — LKLIR, f. 1—4572. 
8 J, B. Aušrinė, Nr 5(53).— Kibirkštis, 1924, Nr 5, p. 44. 

35 Iš 1982 spalio 23 pokalbio su J. Norkum. 

37 Slapyvardį nustatė A. Jakubėnas. 

daris (Liūdas Žalvaris) 3; artimas „aušrininkams“ liko A. Biliū- 
nas (Audros Varpelis). Pradėjęs „Aušrinėje“ antiklerikalinėmis 
korespondencijomis, į liberalinės spaudos barus pasuko J. Bū- 
tėnas (Talis, Variagas). Daugiau kaip dviem dešimtimis slapy- 
vardžių pasirašinėjo publicistas V. Karosa 99. 

„Aušrinės“ redakcija iš literatų reikalavo idėjinio apsispren- 
dimo. Pvz., A. Vilučiui ji siūlė rinktis arba socialistinę, arba 
klerikalinę spaudą *?. „Poetai! Tampriai riškite žodžių ir vaizdų 
grandinę. Būkite kairūs! Ne tik atskirais žodžiais, bet ir visa 
poezija. Sakykite dar nepasakytą žodį. Jei mokinatės, tai bent 
kairiuosius poetus imkite mokytojais. Kitaip — vienas vargas“ — 
vėikiausiai „Aušrinės“ gairininko K. Borutos rašytame kreipi- 
mesi išreikšta literatūrinė žurnalo pozicija. Recenzuodamas 
A. Lasto „Lietuvos knygnešio likimą“, K. Boruta (K. Lino) kairio- 
sios spaudos įpročiu suabsoliutino antiburžuazinę kūrinio tema- 
tiką, kad suniekintų priešingos ideologijos autorius („Lietuvoje 
tai visai naujo tipo poema po nublukusių Maironio, Vaitkaus ir 
k, ponų scholastiškų peckeliojimų visokiom patriotiškom, katali- 
kiškom temom“), ir šaipėsi iš tradiciškai surimuotų ketureilių 
(„Mūsų laikais žodžio darbininkai tą patį rimą daug įdomiau 
sunaudoja: jis — ne kauksėjimas eilučių tarpuvartėj, bet — ai- 
das, atmušantis stipresnį taktą“) *!. Rėksminga vulgarizatoriška 
deklaracija K. Sudoklio (slapyvardis) straipsnyje „Meno persilau- 
žimas“ toli paliko „Keturis vėjus“: „Liaudies nebepatenkinsi 
Rubensu ar Rafaeliu, piešiančiu Madonas. Šalin buržuazinis Šeks- 
pyras, šalin slaptasis patarėjas Getė! Mums reikia artimo sau 


*8 B. Pranskaus knygoje „Proletarinė lietuvių literatūra“.— V., 1964, 
p. 215 teigiama, kad L. Žaldaris savo eilėraščius pradėjo spausdinti 
1922 m.; jo eilėraštis „Sunkios mano vargo dienos“ paskelbtas ,„Aušri- 
nėje“, 1920, Nr 3. 

3 Boruta K. Vlado Karosos bibliografija. — VRBR, f. 10, 19—354, 

4 Aušrinė, 1925, Nr 3, p. 16. 

*1 Ten pat, Nr 6, p. 16, Nr 7, p. 15. 

meno. <..> Nekenks, jei bus ieškoma naujų, laisvesnių ke- 
lių“ 42, 

1919 m. pabaigoje senieji LSDP veikėjai S. Kairys, K. Bieli- 
nis, V. Požela, apsisprendę ne griauti buržuazinę sistemą, o 
„įgyvendinti demokratinę tvarką" *3, įsteigė reformistinę Lietu- 
vos socialdemokratų partiją. Valdančioji buržuazija kurį laiką 
pakentė ją todėl, kad partija buvo nusistačiusi prieš Spalio 
revoliuciją ir komunistinį judėjimą, trukdė darbininkų klasei 
kilti į kovą dėl socialinio išsivadavimo. LSDP priklausė II In- 
rernacionalui, atvirai revidavo esminius marksizmo teorijos tei- 
ginius. Ir vis dėlto kai kurie socialdemokratų reikalavimai savo 
radikalumu pranoko kitas buržuazinės ir smulkiaburžuazines par- 
tijas. Tuo jie patraukė atskirų dirbtuvių darbininkus, amatinin- 
kus, buožių samdinius, kai kuriuos inteligentus. Eiliniai partijos 
nariai tolydžio kairėjo, ir jų pozicijos daugeliu atžvilgių buvo 
artimos komunistams **. Tie poslinkiai ryškiai matomi iš prof- 
sąjunginių leidinių. 

LSDP savaitraštį „,„SOCIALDEMOKRATAS"“ (1919—1933) iki 
1928 m. redagavo S. Kairys, tačiau jį pasirašinėjo tik nuo 1925 
m. vidurio. Atsakomieji redaktoriai (vienas jų, J. Daukšys, ne- 
mokėjo teisingai parašyti netgi laikraščio pavadinimo) *? sau- 
gojo redakciją nuo pastovių karo cenzūros ir valdžios represijų. 
Siekdama patraukti darbininkų jaunimą, LSDP įkūrė „Žiežirbos“ 
sąjungą, kuri leido žurnaliuką „ŽIEŽIRBA“ (1922—1926), iš 
pradžių — „Socialdemokrato“ priedą, paskiau — savarankišką lei- 
dinėlį. Iki 1924 m. vidurio jį pasirašinėjo laikraščio administra- 

12 Ten pat, Nr 4—5, p. 15. 

4 Steigiamojo seimo darbai, 1920, birželio 23, p. 151. 

*4 Vienas buvusių LSDP veikėjų A. Janulaitis ironizavo, kad „dar- 
bininkai išspruko iš po rankų — vieni nuėjo pas krikščionis, kiti pas 
bolševikus. <...> Eina tik vienas laikraštis, kuris ne visuomet seka 


Lietuvos gyvenimą..."— Socialdemokratas, 1921, balandžio 28. 
45 LTSR CVA, f. 402, ap. 6, b. 26, L. 7. 

torius K. Savickas, vėliau redagavo studentai Dz. Budrys ir 
A. Jakubėnas. 

„Socialdemokratas“, o ypač „Žiežirba“ būrė nepatenkintus tik- 
rove jaunus literatus. Būdingiausia šiems leidiniams — A. Jaku- 
bėno (A. J., Kaušiškio), K. Jakubėno (K. J., St. Kaimiečio), 
K. Snarskio (K. Žvaigždulio) poezija, P. Čiučelio, J. Vilkaičio 
(Tolimojo Jono) proza. Daugumos autorių kūryboje vyravo skur- 
do, skriaudų ir išnaudojimo vaizdai, besikaupiantis kerštas įvai- 
riems engėjams ir šviesesnio rytojaus ilgesys. Kartais tai per- 
augdavo į kovos šauksmą, kaip, pvz., A. Jakubėno eilėraštyje 
„Už duoną“, dėl kurio „Žiežirbos“ redaktorius buvo patrauktas 
į teismą 49, 

„Socialdemokrato“ redakcijos užsakymu K. Binkis išvertė 
„Internacionalą“. Laikraštyje randame Alijošiaus ketureilį ,„Auk- 
sas ir darbas“, bet tai tikriausiai ne K. Binkio kūryba. 1923—1924 
m. čia bendradarbiavo gabus poetas, ankstesnis „Internacionalo“ 
vertėjas J. Minius (Šilo Sapnas). Po revoliucijos jis reiškėsi 
Maskvos „Raudonojoje vėliavoje“ *7. Jo eilėraščius LSDP vado- 
vybė laikė proletarinio meno šedevrais ir rengėsi išleisti atskiru 
rinkiniu *, Tačiau J. Minius su skandalu pasitraukė iš social- 
demokratų partijos 4? ir 1925—1927 m. spausdino eiles Darbo 
federacijos savaitraštyje „Darbininkas“. 

Vienas ankstyvosios eserų ir socialdemokratų spaudos talki- 
ninkų buvo A. Lastas. Šičia bandė plunksną K. Kiela (K. K.), 
B. Raila, Aldonos slapyvardžiu siuntinėjo eiles darbininkas 


* Iš 1979 rugsėjo 29 pokalbio su A. Jakubėnu. 

* Beržas J. [Angarietis Z.] Mūsų Frontas.— Kibirkštis, 1925, Nr 
6—7, p. 56. - | 

4 Darbininkas, 1925, balandžio 26. 

4 LTSR CVA, f. 938, ap. 1, b. 69; Socialdemokratas, 1925, balandžio 
2, 'spalio 15, 1926, sausio 21; Darbininkas, 1925, balandžio 4, 12, 26, 
gegužės 3, lapkričio 1, 1926, gegužės 2. 

J. Snarskis iš Biržų ir iš Panevėžio apskrities kalėjimo *9, Bendra- 
darbiaujant šioje spaudoje, kitėjo L. Skabeikos ir J. Tysliavos 
visuomeninės bei estetinės pažiūros. L. Skabeika ėmėsi kalvės, 
Gegužės pirmosios, Naujojo Ryto temų. Poetizuodamas darbinin- 
ką, J. Tysliava suerzino ankstesnius savo globėjus — klerikalus *!, 
Rinkinį „Auksu lyta“ poetas anonsavo žemiškų pavadinimu — 
„Vaikščiojanti duona“ 32, Galimas daiktas, J. Tysliava dar toliau 
būtų pažengęs proletariškos tematikos linkme, jeigu kairioji 
periodika būtų įstengusi mokėti honorarą ?š, 

Gana įdomi socialdemokratinėje spaudoje buvo būsimo ar- 
chitekto V. Švipo lyrika. Į poetus taikėsi J. Marcinkevičius, 
J. Baldauskas. Pirmuosius prozos vaizdelius „Socialdemokrate“ 
paskelbė A. Jasutis (A. Adalas). 

„Socialdemokrato“ ir „Žiežirbos“ redakcijų reikalavimai pra- 
dedantiesiems buvo gana primityvūs: „turėti poetiško pajautimo 
ir žinoti eiliavimo taisykles“, vengti „pamokslų ir sentimentalu- 
mų“, „nusiminusio tono“, o svarbiausia — persiimti „proletariška 
dvasia“. „Mums nesuprantama, kam dar „Laisvės Rūmuose" bus 
statomi „granito aukurai“. Socializmui įvykus, jokiems stabams 
nebus vietos, Kodėl „tamsi minia grūmoja“ laisvės „Idėjai“, ku- 
ri turi „baltą, gražų kūną“? Mažiau atitraukto ideališkumo“, — 
mokė „Žiežirbos“ redaktorius debiutantą J. Kasperavičių (Juoz. 
Giedrovarą). Šis žurnaliukas neįsileido Jovaro („Kukavo gegu- 
tė“ per daug ištęstas dalykas“), atmetė gerą partijos aktyvisto 
E. Skujenieko vertimą („Charl[es] Baudelaire yra buržuazinis 


60 Slapyvardis nustatytas pagal eilėraščius, perspausdintus kn.: 
Snarskis J. Kovos dešimtmečiai. — [K.], 1926, rugsėjo mėn, 

8! Dainotas. Raudoni smegens.— Darbininkas, 1926, liepos 25. 

52 Lietuvos žinios, 1925, sausio 25. 

53 Iš 1979 rugsėjo 29 pokalbio su A. Jakubėnu. 

rašytojas, ir jo raštai nieko neturi proletariško“). „Socialdemok- 
rato" redakcija ribojo politinį eilėraščių aštrumą 94. 

Šmaikščiausias „Socialdemokrato“ publicistas buvo pats re- 
daktorius, pagarsėjęs ironiškomis Raulo Kemeklio „Pasakomis“ 
ir satyra „Vyrai, sukiaulinkime Lietuvą!“ Po fašistinio pervers- 
mo išspausdintame redakcijos atsakyme jis bukliai pašiepė cen- 
zūrą: „„Raului Kemekliui. Brangus drauge! Atsiprašom, kad ne 
Jėl mūs kaltės „Ir vėl nerimsta manoji siela“ ne ištisai pateko 
į laikraštį Rašinėkit ir toliau“9?. Aštrių straipsnių paskelbė 
A. Žvironas (Pipiras, A. Smėliūnas). Naujus leidinius recenzavo 
Dz. Budrys (J. Laputaitė, J. Lp., L.), K. Bielinis (Rašto Dulkė), 
J. Dagys (J. Ajaras), L. Čeraška (S. A.), J. Januškis (J. A. De- 
gutis, J.) ?9, Laikraštyje bendradarbiavo M. Biržiška, pasirašinė- 
damas senu slapyvardžiu Miglotas ir raide B, 

1926—1927 m. ėjo J. Januškio redaguojamas socialdemokra- 
tų mėnesinis žurnalas „NAUJOJI GADYNĖ“, Literatūrinis jo 
branduolėlis — K. Snarskio (Žvaigždulio) ir B. Railos eilėraščiai, 
P. Ancevičiaus (F. Roguzos) kritika, 


Kiti socialdemokratiniai leidiniai —,, Naujoji banga“ (1923), „Mūsų 
frontas“ (1925), „Naujas frontas“ (1926), skirti moksleivijai, dėl reiklaus 
redagavimo pasiekę aukštesnę grožinės kūrybos meniškumo pakopą, 
nagrinėtini atskirai. 

Su buržuazine ir smulkiaburžuazine ideologija dėl darbininkų 
klasės interesų kovojo pogrindyje Lietuvos Komunistų partija. 
Jos jėgą liudijo periodinė spauda, leidžiama ir nelegaliais, ir 
legaliais būdais, prisidengus profsąjungų skraiste. Komunistinius 
leidinius siejo kovos šūkis: „Visų šalių proletarai, vienykitės!“ 

1 

54 Žiežirba, 1922, Nr 3, p. 4, 1925, Nr 6, p. 16, 1926, Nr 1, p. 16; 
Socialdemokratas, 1925, gegužės 14, 1926, vasario 18, 1927, spalio 20. 

55 Socialdemokratas, 1927, balandžio 14. 

56 Socialdemokratinės spaudos bendradarbių slapyvardžius padėjo 
išaiškinti A. Jakubėnas. 

Ką tik pradėjusi eiti komunistinė spauda turėjo svarbesnių 
uždavinių negu literatūros ir meno reikalai. Laikraščiai „Tiesa“, 
„Kareivių tiesa“, Jaunasis komunistas", Darbininkų jaunimas“, 
LKP atsišaukimai?7 demaskavo buržuazinę santvarką, žadino dar- 
bo žmonių klasinį sąmoningumą ir telkė juos kovai už išsivada- 
vimą. 1919—1923 metų pogrindžio komunistiniams leidiniams 
būdingi trumpi direktyviniai straipsniai, daug žinučių įvairiuose 
skyreliuose *Ž. Revoliucingai nusiteikusių Lietuvos gyventojų es- 
tetinius poreikius, ir tai tik iš dalies, iki fašistinio perversmo 
tenkino legali komunistinė periodika, 

Partijos istorijos instituto prie Lietuvos KP CK bendradarbių 
surinktais duomenimis, 1919—1926 m. Lietuvos Komunistų par- 
tija išleido 96 pavadinimų legalius laikraščius: Kaune — 77, 
Šiauliuose — 10, Klaipėdoje — 5, kitose respublikos vietose — 6. 
Nors ši spauda buvo atkakliai persekiojama (vien 1920—1922 m. 
valdžia uždarė 15 darbininkų laikraščių) ?9, jos leidyba nenutrū- 
ko: 1919 m. išleisti 4, 1920 m.—7, 1921 m.— 15, 1922 m.— 15, 
1923 m.— 11, 1924 m.— 10, 1925 m.— 13, 1926 m.— 23 laikraš- 
čiai *0, Periodinius leidinius redagavo ir publicistikos žodžiu ak- 
tualino LKP vadovai V. Kapsukas, K. Požela, J. Greifenbergeris, 
P, Glovackas, B. Pušinis. a 

Daugumas legalių komunistinių laikraščių buvo uždaryti po 
pirmo, antro ar trečio numerio („einant Kauno karo komendanto 
nutarimu <...> sulaikytas platinimas visam karo stoviui“; „N. 


57 Partijos istorijos instituto prie LKP CK 1962 m. išleistame „Lie- 
tuvos Komunistų partijos atsišaukimų“ 1-ame tome, apimančiameę 1918— 
1923 metus, paskelbta 316 atsišaukimų. 

58 Šarmaitis R, Už Tarybų valdžią, Lenino idėjas.— Kn.: „Tiesos“ ke- 
lias 1917—1977, p. 16. 

S Lietuvos Komunistų partijos istorijos apybraiža — V., 1978, t. 2, 
p. 6l. 

60 Beresnevičius P. Legali komunistų veikla Lietuvoje 1920—1940 
metais.— V., 1983, p. 74—75, 

konfiskuotas ir pasiųstas nutarimas Kauno apygardos teismo 
valstybės gynėjui“; „išėjo tik 1 N. <...> ir toliau nėjo, nes 
redaktorius buvo kalėjime“; „už kenksmingą valstybei pakraipą 
sustabdyti iki atskiro parėdymo“ — tokios ir panašios pastabos 
mirga Kauno miesto ir apskrities viršininko raštinės bylose) *!, 
Tarytum estaietę jie vienas kitam perdavinėjo revoliucinės kovos 
ugnį. Ją padėjo palaikyti tai šen, tai ten pasirodanti grožinė 
kūryba. 

Atidus poezijai buvo „Darbininkų žodis“ (1920—1921), persi- 
spausdinėjęs J. Janonio (Vaidilos Ainio) eilėraščius ir paskelbęs 
V. Kopkos (Vinco Meilučio) eiliuotų kūrinių. Atsakyme A. Vir- 
kučiui (Ontei Vikručiui) redakcija rašė: „Eilės netinka, Bet 
draugas eilėmis rašyti gali. Lauksime“ 92, „Darbininkų atstove“ 
(1921—1922 ir 1926) bendradarbiavo A. Regratis (Kazė Vilkmer- 
gietė), B. Pranskus (V. Žalionis), Juzės slapyvardžiu rašinėjęs 
autorius. „Kaimo žodžio“ (1924) jaunimo skyriuje „Spinduliai" 
vaizdeliu „Tebūna prakeiktas karas!“ debiutavo žinomas prole- 
tarinis poetas B. Pauliukevičius (Bernas). Veikiausiai jam pri- 
klauso ir anonimiškai išspausdintas socialinis keturvėjiškos sti- 
listikos eilėraštis „Naujiems metams“. Čia pat Beržas (ko gera, 
tas pats Bernas) susilaukė ironijos: „Draugo futuristinių eilių 
redakcija negalėjo sukačioti. Reikėtų pasimokyti pas tikrus „Ke- 
turių vėjų“ futuristus“. Suvalkiečių jaunimo laikraštyje „Spin- 
dulys“ (1926) paskelbta Berūkščių Vinco, J. Dudonio eilėraščių, 
D. Kučinsko (D. Radeikiečio) 92 apsakymas „Piemenaitė“. Iš re- 
dakcijos atsakymo sužinome, kad B. Pauliukevičius (Bonplas) 
buvo atsiuntęs kūrinius „„Angliakasiai" ir „Kalėjime“ 94, 

8 LTSR CVA, £. 402, ap. 6, b. 75, 96, 121, 186a. 

62 Darbininkų žodis, 1921, Nr 9, p. 8. 


6 Slapyvardį atskleidė E. Mertinienė, ž 
64 Spindulys, 1926, Nr 2, p. 12. 

Didesnę reikšmę jaunųjų rašytojų brandai turėjo legaliu bū- 
du Lietuvoje išspausdinti komunistiniai žurnalai ir almanachų 
tipo spaudiniai, 1922 m. gruodžio mėnesį Šiauliuose išėjęs vien- 
kartinis darbininkų leidinys „NAUJOJI GADYNĖ“ plačiai pa- 
minėjo 5-ąsias J. Janonio mirties metines: pateikta šiai datai 
skirtų poeto sesers Marės, A. Regračio, J. Stašelio (J. Skribliuko) 
eilėraščių, B. Pranskaus-Žalionio ciklas „Vaidilos Ainio atmi- 
nimui“. Z. Valaitis (P. A.) plačiame straipsnyje „Julius Jano- 
nis“ ne tik pamėgino įvertinti poeto svarbą darbininkų klasei, 
bet ir palietė bendresnių gyvenimo ir meno santykių problemų, 
kurias, deja, aiškino proletkultiškai. Kalbėdamas apie proletari- 
nius rašytojus, Z. Valaitis į pirmą vietą kėlė ne platų tikrovės 
atspindėjimą, remiantis apskritai socialistine, marksistine pasau- 
lėžiūra, o tiktai kolektyvinio darbo ir darbininkų klasės kovos 
elementus *. „Naujosios gadynės“ redakcija kvietė remti ko- 
munistinės „Šviesos“ leidyklos (viešai vadinamos kooperatinė 
bendrove) įsteigtą Janonio fondą šio poeto ir rašytojų darbinin- 
kų grožinei kūrybai leisti. 

Vienkartinėje komunistinėje „Naujojoje žūšnčiės įdėta Jo- 
naičio (Vargotyros)*?, A. Virkučio (Ontės Vikručio) eilėraščių, 
A. Didžiulytės-Kazanavičienės (Elviros Stasytės) apsakymas „Pie- 
menė“, P. Vilūno straipsnio „Vydūno kūryba“ pradžia. Šio lei- 
dinio redaktoriumi leidėju pasirašęs ekskunigas L. Adomauskas, 
tačiau faktiškai jį parengė „Darbininkų žodžio“ patalpose suim- 
tas „kaipo dalyvavęs neleistame susirinkime“ ir ištremtas į 
Šiaulius ekskunigas P. Vilūnas97, kuris, nusivylęs darbu ,So- 
cialdemokrato“ redakcijoje *ė, suartėjo su komunistais, tapda- 


65 Pranskus B. Proletarinė lietuvių literatūra, p. 191—192. 
66 Slapyvardį atskleidė E. Mertinienė. 

67 Darbininkų atstovas, 1921, Nr 2, p. 8. 

6 Vilūnas P, Kunigo išpažintis.— [Niujorkas], 1921, p. 53. 

mas jų frakcijos — kuopininkų atstovu seime. „Rimtas leidinys. 
Tr ne paskutinis“, — konstatavo Vaižgantas 6?, 

1923 m. sausio ir vasario mėnesiais P. Vilūnas kaip seimo 
atstovas bandė Kaune toliau leisti „NAUJĄJĄ GADYNĘ“, jau 
pavadintą visuomenės, mokslo ir literatūros žurnalu (redakcinia- 
me straipsnyje pažymėta: „Mūsų žurnalas bus marksininkų pa- 
kraipos žurnalas“), bet išėjo tik vienas jo numeris (Nr 1—2): 
II seimo rinkimų išvakarėse redaktorius kartu su 92 kuopinin- 
kais buvo apkaltintas priklausymu Lietuvos Komunistų partijai 
bei sukilimo rengimu ir atiduotas kariuomenės teismui. Su žur- 
nalo leidyba susijusius dokumentus Kauno miesto ir apskrities 
viršininkas perdavė Kauno apygardos teismo valstybės gynėjui, 
siekiant „patraukti kaltininkus atsakomybėn" 70, 

Z. Angarietis nepritarė žurnalo pokrypiui į inteligentiją ?!, 
priekaištavo redakcijai, kam spausdinami simboliais pagrįsti 
B. Pranskaus posmai'2. Vis dėlto šalia šio Amerikos lietuvių spau- 
doje debiutavusio literato eilėraščių blanko V. Kopkos (Vincu- 
čio), L. Žaldario (L. Žalvario), P. G-čiaus (P. Gaidamavičiaus), 
P. Darvyto, Laisvojo Aro eilės. P. Vilūnas toliau nagrinėjo Vy- 
dūno kūrybą — kritikavo misticizmą. „Naujoji gadynė" buvo 
gavusi pluoštą A. Didžiulytės apysakaičių ir E. Tautkaitės vaiz- 
delių, bet jų nespėjo paskelbti. Propaguodamas proletarų kū- 
rybą, žurnalas didžiavosi, kad ji „jau gerokai sustiprėjo ir įsten- 
gė pakelti — per galvas taip įgudusių ir prityrusių savo prie- 
šų — raudoną kolektyvės proletariato kūrybos vėliavą“, 


59 Krašto balsas, 1923, sausio 17. 

70 LTSR CVA, f. 402, ap. 6, b. 118. 

"1 Beržas M. [Angarietis Z.J. Naujoji gadynė, 1923, Nr 1—2.— Ko- 
munistas, 1923, Nr 7, p. 195, 

72 Beržas M. Lietuvos darbininkų poezija 1923 metais.— Kibirkštis, 
1924, Nr 2, p. 21. 

1923 m. „Šviesa“ išleido stamboką „DARBININKŲ KALEN- 
DORIŲ 1923 METAMS“, kuriame įdėta Jovaro (J-o), S. Jasilio- 
nio (Buolio Sūnaus), A. Regračio (Kazės Vilkmergietės), L. Žal- 
dario (L. Žalvarnio) eilėraščių, A. Jakševičiaus (N. B.) vaizdelis 
„Maratonas“, A. Didžiulytės (Elviros Stasytės) ir S. Matulaičio 
(Žarėnų Vinco) vertimų. 


1924 m. sustiprėjo komunistinės spaudos leidimo centras Smolenske. 
Čia buvo atgaivinta pogrindžio „Tiesa“, toliau ėjo , Komunistas“. Tais 
pat metais įsteigtas „,„Kibirkšties“ žurnalas tapo pagrindine lietuvių 
proletarinių rašytojų tribūna. 1926 m. pasirodė legalūs komunistiniai 
žurnalai „Skardas“ (trys numeriai su tęsiniu — vienkartiniu leidiniu 
„Mūsų skardas“) ir „Vilnis“. Šie leidiniai įsijungė į vėlesnio literatūri- 
nės spaudos vystymosi tarpsnio ideologinę ir estetinę kovą. 

Komunistinė periodika iš pagrindų skyrėsi nuo liberalinės ir 
smulkiaburžuazinės spaudos revoliuciniu proletariniu kryptingu- 
mu, pagarba Tarybų Rusijos darbo žmonių pasirinktam keliui, 
Joje ėmę reikštis jauni literatai dar nespėjo parašyti įsimintinų 
kūrinių, tačiau jų pastangos atskleisti herojų, pasiryžusį per- 
tvarkyti pasaulį, tikrovės vertinimas Komunistų partijos interesų 
požiūriu ruošė dirvą naujam meno metodui — socialistiniam re- 
alizmui. 

Kaip matome, socialinis ir kultūrinis praėjusios epochos kli- 
matas, menininkų susiskaldymas, politinės jų simpatijos ar anti- 
patijos ir daug kitų dalykų, kurie dažnai praslysta pro literato 
akis, yra palikę ryškių žymių politinių partijų ir joms artimoje 
spaudoje. Daugelyje priešiškos ideologijos leidinių bendradar- 
biavo tie patys autoriai. Tai būdinga mažam kraštui, kurio in- 
teligentija buvo negausi. Čia politiniai priešai dažnai buvo mo- 
kyklos suolo draugai, juos jungė slapta palaikomi bičiuliški ar 
šeimyniniai santykiai. Todėl visi iš anksto žinojo savo prieši- 

ninkų žingsnius ir galimą reakciją. Tiktai komunistai nedarė ide- 
ologinių sandėrių 7?. 
Įvairių pakraipų laikraščiai ir žurnalai, šie nepakeičiami idėjų 
kovos liudytojai, atskleidžia svarbių detalių, padedančių geriau 
suprasti rašytojų ir žurnalistų pozicijas, kūrybos paskatas ir re- 
zultatus, Visuomeninė politinė periodika pastebimai veikė lite- 
ratūros procesą ir turėjo įtakos literatūrinės spaudos raidai. 


MEDIS ŠAKOJO 


Bene pirmasis specialaus literatūrinio leidinio organizavimu 
Kaune susirūpino poetas F. Kirša. Pačioje 1919 m. pradžioje 
džiaugsmingai atsisveikinęs su naktiniu darbu vilniškiame „Lie- 
tuvos aide“ („Didelis akmuo, nukritęs nuo širdies, užvertė juodo 
pasaulio duris“, — rašė poetas savo dienoraštyje) !, netrukus jis 
pateko į naujo dienraščio — oficiozo „Lietuva“ — nelaisvę. Pa- 
silgęs naujo lietuvių rašytojų žodžio, jis sumanė išleisti 
almanachą, pavadintą „Šaka“. To sumanymo liudytoja ano meto 
spaudoje liko ar tik ne vienintelė V. Bičiūno užuomina, iš 
kurios galima spręsti, kad tai turėjo būti solidus leidinys Ž. Šiam 
almanachui du ar tris eilėraščius (vienas jų vadinosi „Pempė“) 
buvo atsiuntęs Žagarėje gyvenęs J. Žlabys-Žengė 3, 

Gyvendami Vilniuje, lietuviai buvo pripratę prie lenkų vi- 
suomenės kasmet rengiamų labdarybės dienų, vadinamų gėlių 


"3 Eossowski P. Kraje baltyckie na drodze od demokracji parlamen- 
tarnej do diktatury (1918—1934)— Wroclaw—Warszawa—Krakėw— 
Gdansk, 1972, s. 158. 

1 VRBR, f. 35—29, 1. 20, 

2 Laisvė, 1919, liepos 31. 

Š Iš 1971 vasario 22 pokalbio su J. Žlabiu; Žlabys J. Atsiminimai 
apie poetą Kazį Binkį.— LK 14, 1977, p. 485, 

vardais. Lietuvių moterų globos komitetas sumanė 1919 m. bir- 
selio 1 d. suorganizuoti Kaune Gėlių dieną *. Šia proga rašyto- 
jams pasiūlyta išleisti vienkartinį leidinį, kurį apsiėmė sudaryti 
Spaudos biuro naktinio skyriaus vedėjas K. Binkis ?. 

Nebuvo kada rinktis autorių ar tobulinti gautus kūrinius. 
Medžiagą leidiniui „GĖLIŲ DIENA“ K. Binkis surankiojo tiesiog 
Laisvės alėjoje, kurioje anuomet buvo galima surasti „visą Kau- 
ną" Š. Autoriams jis, matyt, nekėlė ypatingų reikalavimų — te- 
norėjo, kad karo baisumų iškamuota lietuvių visuomenė išgirstų 
jaunosios kartos literatų balsą apie gamtą ir meilę. 

Didžiausia „Gėlių dienos“ puošmena — šiandien chrestomati- 
niu virtęs plastiškų ir muzikalių K. Binkio trioletų ciklas ,„Utos“. 
Pr. Ad-tei įAdamonytei| dedikuotiems trioletams, kurių artizmą 
deramai, nors ir santūriai, įvertino V. Mykolaitis 7, ir skaidrios 
melancholijos sklidinai poemėlei „Be tavęs“ (vėliau pavadintai 
„Persiskyrimo daina“) neprilygo rinkinyje niekas. „Apskritai 
imant, tai dabar aš vien literatūra ir tegyvenu. Tuo pasisekimu, 
kuris mane čia sutiko, aš beveik girtas“ — rašė poetas būsimai 
žmonai 8, 

Ekspromtiška B. Sruogos lyrika (,„Apsistok nors mirksnio mo- 
ja“ ir „Nemuno dainužė“), kaip ir M. Vaitkaus eilės, apdainuo- 
jančios bekūnį grožį, išvargti A. Lasto (Adomo Juodojo) posmai, 
lermontoviška F. Kiršos dialogų poemėlė „Peteliškė ir Aras“, 
J. Talmanto eilėraštis apie berželį, nedarė tokio įspūdžio. 

A. Lastą į kūrybos aukštybes bandė tempti slapyvardžiu Vox 
prisidengęs V. Bičiūnas?. Prieštaringų nuomonių susilaukė J. Mi- 


* Iš 1969 spalio 1-——9 pokalbių su J. Mikuckiu. 

5 Dulkinienė R. Surasti autografai— Švyturys, 1969, Nr 21, p. 23, 

5 Iš 1969 spalio 8 pokalbio su P. Būdvyčiu. 

7 Jūbilis V. [Mykolaitis V.]. Aplink gimtąjį židinį — Ateitis, 1920, 
Sukaktuvių sąsiuvinis, p. 100. 

Š LKLIR, f. 45—138. 

9 Laisvė, 1919, liepos 31. 

kuckio poemėlė „Dainius“, kuriai prototipu paimtas P. Vaičai- 
tis 10, A. Jakštui ji patiko dėl „harmoningomis eilėmis“ išsakytos 
idėjos, kad poeto gyvenimas „pavirstų daina" !!, o V. Bičiūnui — 
dėl ekspresyvių, nors ir futuristiškai skambančių eilučių (,,„Griaus- 
mai! /Ūmai /Žaibu /Stabų /Sugriaukit galią..."), kurios jam atrodė 
„pirmasai ekstra posmas mūsų raštijoje“ 12, nepajutus, jog čia 
ataidi J. A. Herbačiausko balsas iš „Gabijos“. Teatrališkos J. Mi- 
kuckio frazės V. Mykolaičiui padvelkė neskaniu patosu, o „sti- 
liaus viršūnė“ su kas antrame skiemenyje sugrūstais rimais pa- 
liko tokį pat nemalonų įspūdį“ !š, 

„Gėlių dienoje“ įdėtos dvi I. Jurkūno-Šeiniaus erotiškos mi- 
niatiūros su filosofine potekste, jau skelbtos švedų kalba 1918 m. 
išėjusioje knygoje „Naktis ir Saulė“. Bet iš tų kūrinėlių ne- 
buvo galima susidaryti vaizdo apie rašytojo ir diplomato nau- 
jąją kūrybą, kuri peržengė gimtojo krašto ribas. M. Bagdono 
(A. Vabalkšnio) ir P. Būdvyčio (Svyruonėlio) vaizdeliai nepra- 
šoko pradedančiųjų lygio. Idomesnis V. Bičiūno prozos kūrinys 
„Laiškas“ iš trilogo „Meilė“, kuriame skaitytojus galėjo intri- 
guoti jaunuolio ir vyresnio amžiaus Moters jausmų kompleksai. 


Anonsuojant „Gėlių dieną“, pirmoje vietoje buvo iškelta S. Čiur- 
lionienės pavardė!“, bet jokio jos kūrinio šiame leidinyje nepasirodė. 
Skubant rinkinį išleisti laiku, apsieita be V. Jomantui užsakytų vir- 
šelių ir vinječių!?. Valstybės spaustuvės raidžių rinkėjas P. Stiklius vir- 
šeliui parinko skoningą šriftą, o tekstams — kuklius poligrafinius orna- 
mentus!ė, 


10 Iš 1969 spalio 1—9 pokalbių su J. Mikuckiu. Vėliau autorius 
kūrinį perdirbo ir paskyrė V. Kudirkai, 

N Druskius ĮDambrauskas-Jakšias 'A.]. Gėlių diena.— Draugija, 1919, 
Nr 4—6, p. 271. 

12 Laisvė, 1919, liepos 31. 

13 Ateitis, 1920, Sukaktuvių sąsiuvinis, p. 99—100. 

M4-16 Lietuva, 1919, gegužės 28. 

Iš Iš 1980 gegužės 18 pokalbio su P. Stiklium. 

Leidinys „Gėlių diena" buvo platinamas dviejuose tam tikslui pasta- 
tytuose kioskuose Laisvės alėjoje!" birželio pirmąją, pet pačią šventę. 
Jos Metu tautiniais drabužiais pasipuošusios mergaitės pardavinėjo gė- 
les, grojo orkestrai, Vytauto kalne buvo surengta gegužinė su atrak- 
cionais, loterijomis!š, Tokio gražaus atgaivos sekmadienio kauniečiai 
dar neregėjo. Tačiau rengėjoms ne grožis rūpėjo: Gėlių dienos šventė 
davė 38561 auksiną 80 skatikų gryno pelno!?, Lietuvių moterų globos 
komitetas tais pačiais metais surengė Kaune dar tris rinkliavas — 
Uogų, Kareivių (gatvėse buvo pardavinėjamas dobilas) ir Varpų die- 
nas — be jokių iškilmių? Ši komercija kauniečiams darėsi grisi. 


„Gėlių dienos“ autoriams patiko atsiradusi galimybė nemo- 
kamai leisti literatūros rinkinius. Daug dėmesio leidiniui parodė 
Amerikos lietuvių spauda 2!. K. Binkis iš anksto pradėjo rinkti 
medžiagą antrajai „Gėlių dienos“ knygai. K. Šimonis nupiešė 
jai viršelį — geltonas purienas su lapeliais, parašė lyrinės prozos 
gabalėlį. Tačiau ir šventė kitąmet suiro, ir leidinys nebuvo pa- 
rengtas. K. Šimonio piešinį K. Binkis pasikabino savo darbo 
kambarėlyje 22. 

1919 m. rudenį įvyko savotiškos periodinių leidinių varžy- 
bos. Spalio 9 d. K. Binkis išsiuntinėjo kvietimus bendradarbiauti 
būsimajame iliustruotame savaitraštyje „Veja“, kurio redakci- 
ja — Spaudos biuras 2, o mėnesio pabaigoje „Lietuva“ paskelbė 
tokį anonsą: „Literatūros Iaikraštis. Lapkričio mėn. pirmomis 
dienomis pasirodys literatūros ir dailės laikraštis Dainava, Re- 


'7 Iš 1969 spalio 1—9 pokalbių su J. Mikuckiu, 

Iš Lietuva, 1919, gegužės 25, birželio 3. 

19 Saulėtekis, 1919, birželio 29. 

20 Lietuva, 1919, rugpjūčio 6, 31, rugsėjo 10. 

2! Kai kuriuos „Gėlių dienos“ kūrinius persispausdino „Vytis“, 1919, 
Nr 11, 12; 1920, Nr 8. 

2 Iš 1969 rugpjūčio 17—20 pokalbių su K. Šimoniu. 

3 LKLIR, f. 13—2358, L. 2; P. Galaunės archyvas, 

dailės istorininkas Paulius Galaunė" 24, Varžybas laimėjo K. Bin- 
kis: gruodžio vidury pradėjo eiti mėnesinis (pagal metriką — 
dvisavaitinis) iliustruotas žurnalas „VEJA“., O „Dainava“, per- 
tvarkyta į literatūros ir meno almanachą, pasirodė 1920 m. kovo 
pabaigoje 2?, nors tituliniame puslapyje pažymėtas sausio mėnuo. 

„Vejos“ žurnalą leido bendrovė, kurią sudarė K. Binkis, 
V. Bičiūnas ir J. Mikuckis. Pirmieji du nariai neturėjo pinigų, 
todėl bendrovės pirmininku ir finansuotoju teko būti poetui 
J. Mikuckiui?ė, 1917 m. jis administravo Rygos liberalinį kari- 
ninkų laikraštį „Laisvas žodis“, spausdino savo kūrybą „Rygos 
garse“. Kaune jis ėjo karo komendanto pareigas. Turėti savo bū- 
ryje materialiai aprūpintą valdžios atstovą menininkams buvo 
paranku, juoba kad jis geraširdiškai padėjo bičiuliams ir kūrybos 
reikalus vertino labiau už viską. 

K. Binkis redagavo „Veją“ ne Spaudos biure, o savo bute, 
Maironio g. 19. Darbo pradžia buvo pakili. Jis parašė trumpą, 
bet jaudinantį įvadinį žodį, kuriame pro ašaras džiaugėsi, kad 
„žiauraus karo slibino sumindžiotas, supurvintas mūsų jaunosios 
kultūros augmuo vėl tiesias ir leidžia naujų gyvybe tryškančių 
šakų. Visų šakų opiausia, meno kūrybos šaka, skaudžiau už ki- 
tas paliesta, vėliau už kitas ir taisosi. „Vaivorykštės“ ir „Baro“ 
talkininkai tik pastaruoju metu bepradeda susirasti vieni kitus 
ir mėgina tęsti pradėtąją meno dirvoje pjūtį toliau“. 

K. Binkis rengėsi pasaulį nustebinti lietuvišku meno žodžiu, 
bet kelią pastojo poeto charakteris. Vilkolakio klube buvo iš- 
kilmingai atšvęstas „Vejos“ pirmojo numerio pasirodymas: įvyko 
poezijos vakaras klubo nariams ir svečiams 2", jame dainavo 


24 Lietuva, 1919, spalio 29. 

2 Tauta, 1920, kovo 31. 

28 Čia ir toliau — iš 1969 spalio 1—9 pokalbių su J. Mikuckiu. 
27 Lietuva, 1919, gruodžio 21. 

v. Jonuškaitė 2š, Po žurnalo krikštynų K. Binkis nerūpestingai 
„Jaistė“ kūrinius su bičiuliais ir visai nepaisė raginimų ruošti 
naują medžiagą. Antrasis numeris išėjo tik po mėnesio. Nujaus- 
damas, kad toliau gali būti dar blogiau, „Vejos“ bendrovės pir- 
mininkas J. Mikuckis davė K. Binkiui avanso ir paprašė pakont- 
roliuoti Berlyne spausdinamą jo eilėraščių knygą „Aušros 
rasos" 29, o žurnalą redaguoti pakvietė „Lietuvos“ dienraščio pub- 
licistą A. Žukauską-Vienuojį. 

Redakcijai J. Mikuckis užleido savo darbo kabinetą Kęstu- 
čio g. 42 nuomojamame bute. Išleidus trečiąjį numerį, 1920 m. 
vasario 18 d. Kauno miesto ir apskrities viršininko įstaigoje jis 
apsiformino „Vejos“ bendrovės pirmininku, A. Žukauskas — žur- 
nalo redaktoriumi 20. Tačiau žurnalas toliau nėjo. Yra duomenų, 
kad spaustuvė išbarstė jau surinktą ketvirtąjį numerį ?!. Visuo- 
menei buvo pranešta, kad „Veja“ dėl popieriaus krizės „tuo 
tarpu nespausdinama“, o norintiems nutraukti prenumeratą grą- 
žinami pinigai 32. Tikroji priežastis buvo rimtesnė: vis didėjan- 
čios leidinio skolos pakirto Valstybės spaustuvės vadovų pasiti- 
kėjimą „Vejos“ bendrove. 

„Veją“ norėjo perimti Lietuvių meno kūrėjų draugijos Lite- 
ratų sekcija, bet paaiškėjo, kad žurnalo leidimas iš pradžių jai 
būtų nepakeliamai nuostolingas; menininkai tarėsi su „Švyturio“ 
bendrove, bet ir ji atsisakė gelbėti leidinį, nors ir žadamą tvar- 


2 Meno dienos, 1935, Nr 17, p. 11. 

2 „Vejos“ Nr 3 „Kultūros kronikoje" pranešta, kad K. Binkis 1920 m. 
sausio 30 d. „išvažiavo į užsienius lavintis toliau dailiosios raštijos sTi- 
ty". Nepaisant K. Binkio poligrafinės priežiūros, J. Mikuckio „Aušros 
rasos" išėjo su apipavidalinimo ir teksto defektais. Dėl jų, neminėdami 
poeto pavardės, spaudoje piktinosi knygos dailininkas ir autorius.— 
Lietuva, 1921, vasario 2, 8. 

30 LTSR CVA, f. 402, ap. 6, b. 32, L. 1. 

si Iš 1969 rugpjūčio 17—20 pokalbių su K. Šimoniu. 

92 Lietuva, 1920, balandžio 28. 

kyti Literatų sekcijos 33. 1922 m. spalio 20 d. „Vejos“ bendrovė 
buvo likviduota. Ta proga liberalinėje spaudoje pasakyta, kad 
žurnalas, kuris turėjo pasisekimo, „žlugo dėlei susitelkusių ap- 
link jį menininkų nesugebėjimo tą darbą vesti ir jų apsileidi- 
mo" 34, 

Kad patrauktų įvairaus išsilavinimo skaitytojus, „Veja“ skel- 
bėsi esanti vienintelis paveiksluotas literatūros, meno ir kultū- 
IOS žurnalas. Tačiau įkištos į prozos tekstus ir atskiruose pusla- 
piuose prastai atspaustos atsitiktinės landšaftinės ir reportažinės 
nuotraukos žurnalą ne puošė, o gadino““. Dailės darbų reproduk- 
cijų, piešinių, išskyrus išraiškingą T. Daugirdo portretą 39, ne- 
buvo. Didelio formato 16 puslapių sąsiuviniams, galintiems turėti 
savitą meninį veidą, trūko dailininko rankos ir akies, 

Nors keitėsi „Vejos“ redaktoriai, bet leidinio kryptis ir pa- 
grindiniai bendradarbiai išliko tie patys. Daugumas autorių, jau 
spėjusių pasireikšti ir visuomeninėje politinėje periodikoje, buvo 
kauniečiai. Tokia padėtis, kai redakcinio darbo klausimus gali- 
ma išspręsti vietoje, gyvu žodžiu, taps spaudos kasdienybe, kuri, 
deja, nepaliks reikalingiausių dokumentinių pėdsakų daugelio 
leidinių istorijai, autorių santykiams nušviesti. 

„Veja“ nesivaikė literatūrinių vardų ir rėmėsi jaunesniosios 
kartos rašytojais, kuriuos iškėlė XX a. pradžios neoromantinių 
ir impresionistinių ieškojimų banga. Šeštą dešimtį įpusėjęs A. 
Kriščiukaitis-Aišbė pritapo prie jaunimo kaip niekada nesens- 
tančio satyros žanro atstovas. Žurnalo poetai tesė lyrinę „Gėlių 
dienos“ linkmę, apdainuodami gamtą ir meilę. Karo atspindžiai 


3 Menas, 1920, Nr 2, p. 10. 

34 Lietuvos žinios, 1922, spalio 24. 

35 Spaudoje buvo pažymėta, kad literatūros ir meno leidinio jungi- 
mas su „Ogonioko“ tipo iliustruotu žurnalu ,„Vejai“ nieko gero ne- 
duoda.— Varpas, 1920, Nr 2, p. 69. 

5 Žurnale nenurodytas piešinio autorius — H. Strukas. 

ir nerimo gaidos pagilino išgražintas M. Vaitkaus peizažines eiles. 
J. Mikuckio romansuose irgi atsirado tikresnio dramatizmo; ly- 
gia greta poetas žaidė trumpų eilučių sąskambiais. K. Binkis ei- 
lėraštyje „Sniegas“ subtiliai niuansavo ritmiką. J. Papečkys (Juo- 
zas Rainis) labai originaliai surimavo „„Metmenų“ ketureilius, 

L. Gira paskelbė 1917 m. sukurtą estetizuotą svajonių poemė- 
lę „Burtų šalis“, kurioje viešpatauja grožio deivė, o poetas moka 
paversti savo raudą meilės daina. Šie žodžiai „Vejoje“ skambėjo 
kaip nerealus bandymas atsitverti nuo tikrovės. 

A. Jakštą nustebino Vito Vakario eilėraščiai „,Vejoje“. „Labai 
simpatiškas ir naujas, jaunas bene pirmąkart pasirodančio, nes 
lig šiol negirdėto, Vito Vakario talentas. Jo eilės iš knygos 
„Šventosios liepsnos“ parodo ir jausmų gyvumą, ir gana aukštą 
eiliavimo techniką. P. Vakario „mylimoji“ gali drąsiai gėrėtis 
savo dainium — ypač jei jis, be savo pirmos meilės, apdainuos 
dar ir ne vieną kitą kilnų ir gražų dalyką“, — rašė kritikas. Jis 
tik patarė poetui vengti asonansinių rimų: meilė—gaili, neįsten- 
gė— padangę“!. Vito Vakario slapyvardis vėliau sušmėžavo ir 
kituose leidiniuose; nežinomas autorius visur išliko jautrus mei- 
lės dainius. Jo eilėraščiai tada neišėjo atskira knyga, ir niekas 
nesuko galvos dėl jų autorystės. 

Skaitydamas ,„Vejoje“ Vito Vakario eiles, iš karto atpažįsti 
L. Girą. Tie eilėraščiai rinkinyje „Šilko gijos“ (1929) ir tarybi- 
niuose leidiniuose pateikti su antraštėmis: „Veltui lauktas šypsu- 
lys“, „Banga“, „Nutrūkusių dainų aidai“. Kodėl poetas buvo pa- 
sirinkęs tokį slapyvardį, išaiškėja iš L. Giros dienoraščio. 1917 m. 
balandžio 20—21 dienomis jis įrašė tokius žodžius: „Gimė mintis 
poemai — simbolinei. <...> Mintis tos poemos pagavo mane, 
ir šiandien užsibrėžiau keletą eskizų. Išleisiu tik ją būtinai po 
kokiu nauju slapyvardžiu. Sumaniau „Vitas Vakaris“. Psicholo- 


*7 Jakštas A. Veja.— Draugija, 1920, Nr 1—2, p. 56. 

giškai to pavadinimo neišaiškinti, tiesiog „Ccoasywue“ gimė gal- 
voje, ir gana. Išleisiu užsienyje, sakysim, Paryžiuj, kad niekas 
neįspėtų, kas autorius. Nežinant autoriaus, mūsų „kritikai“ gal 
įstengs bešališkiau jį apvertinti“ 38, L. Giros užrašų knygelėje 
1918 m. gruodžio 2 d. Vito Vakario slapyvardis įrašytas didžio- 
siomis raidėmis *?. 1923 m. birželio 21 d. poetas savo dienoraš- 
tyje užfiksavo: „Vakar vakare perrašiau savo „poezijų prozoj“ 
ciklių iš 1918 palyginęs kiek ir įteikiau šiandlien| Skaitymų 
XXIII knygjai] Vito Vakario vardu" *?, Taigi šie kūriniai vei- 
kiausiai buvo rašomi 1917—1918 metais, o atiduodant vienam 
ar kitam leidiniui — pataisomi. Jų datavimas remiantis „Šilko 
gijų" išleidimo metais yra neteisingas. 

„Vejoje“ pradėtas spausdinti F. Kiršos eilėraščių ciklas „Idio- 
tas“ įvesdino poetą į simbolizmą. Nykūs romantiniai vaizdiniai 
(ūkanų žemė, žalčių išrangyta pilis) ir naujadarais užšifruoti įvaiz- 
džiai (įžambėkeliai, naktikova, vairaračiai), susipynę su miglo- 
tais dvasios potroškiais, sudarė logine mintimi nepramušamą 
daugiasluoksnę simbolių užtvarą. Šioje tvirtovėje kaip grakštus 
šokis nuskambėjo paprastučiai vienarimiai dvieiliai: „Einam pa- 
jūrin kartu — / Aš ir tu...“ Keistai pavadintą savo eilėraščių cik- 
lą F. Kirša pratęsė „Skaitymuose“, 

„Vejos“ prozoje taip pat ryškūs gamtos ir meilės motyvai, 
bet įtaigiausi — mirties tematikos kūriniai, ypač A. Vienuolio 
apsakymas ,„Auka“. Jo veikėjas — visa siela atsidavęs visuome- 
nės tarnybai gydytojas, kovojantis ne tik su ligomis, bet ir su 
kaimo žmonių tamsumu, prietaringumų,— miršta apkrėstas šilti- 
ne, skaudžiai abejodamas savo veiklos prasme, Žiaurių ir netei- 
singų socialinių sąlygų padarinius autorius atskleidžia vaizduo- 
damas ligonio kliedesį; šmėklos, su kuriomis jis niaujasi, su- 
kurtos veikiant modernistinei literatūrai. Tai patvirtina greta 


8-0 LKLIR, f. 13—3801, p. 160; f. 13—1827, 1. 20; f. 13—1795, 1. 42. 

įdėta skandinavų rašytojo P. Nanseno fantazija „Mirtis“: joje 
taip pat vaizduojami deformuoti mirštančio žmogaus regėjimai, 
Kaip teisingai pastebėjo L. Gira, „Auka“ nurungė J. Pronskaus 
verstą kūrinį, todėl „galėtų būti lygiu pamatu išversta ir skan- 
dinavams pasiskaityti, nors ir nėra tai labai jau vykęs Vienuo- 
lio kūrinėlis“ *!. V. Putvinskis mėgino beletristiškai filosofuoti 
apie mirtį, keldamas kūrybą kaip vienintelį ir amžiną Kovos su 
ja būdą. 

Nieko naujesnio skaitytojui nepasakė J. Pronskaus (Ainio) 
peizažinės miniatiūros, kuriose jis paviršutinišku žvilgsniu ste- 
bėjo gamtą. I. Šeinius naujose ištraukose iš knygos „Naktis ir 
Saulė“ impresionistinėmis detalėmis vaizdavo rasos lašą, bangą 
ir vėją, kupinus gyvybės jėgų bei paslapčių. A. Jakštas išgėdino 
autorių, kad jis rašąs gimnazistiškus niekus 4? 

Skaitytojai daugiau laukė iš V. Bičiūno. Jo kūriniai „Meilė 
pažemintoji“ ir „Meilė išaukštintoji“, tęsiantys „Gėlių dienoje“ 
pradėtą meilės trilogą, buvo fragmentiški kaip ir pirmasis, Pa- 
vaizduoti gatvės meilės trupiniai, kuriuos rankioja gašlus Kupre- 
lis, sukėlė nepasitenkinimą Amerikos lietuvių spaudoje dėl ne- 
aiškios autoriaus etinės pozicijos 2. Taurinančią meilės jėgą 
V, Bičiūnas mėgino parodyti tagoriškomis miniatiūromis **, bet 
jos buvo mažakraujės ir bedvasės. 

A. Žukauskas-Vienuolis, tapęs redaktoriumi, panoro praplėsti 
autorių ratą. Trečiajame „Vejos“ numeryje atsirado literatūros 
naujokų pavardžių. 1920 m. sausio mėnesį į Aukštuosius kursus 
atvažiavęs S. Šmerauskas įteikė A. Vienuoliui gana silpną eilė- 


*1 Radzikauskas E. A. Vienuolio Raštai. — Skaitymai, 1921, kn. 7, 
p. 132. 

* Draugija, 1920, Nr 1—2, p. 56. 

4 Tam[oliūnjas A. Veja.— Vytis, 1920, Nr 7, p. 15. 

* Jos persispausdintos „„Vytyje“, 1920, Nr 7. 

raštį ,„Vaiduoklis“ *, kuris buvo išspausdintas jau žinomu iš 
Maskvos „Aušrinės“ Salio Jasulaičio slapyvardžiu““. Iš šios 
publikacijos atrodė, kad į literatūrą J. Baltrušaičio pėdomis 
(plg. įvaizdžius eil. „Šauklys“ iš rink. „Kalnų takas“) bando pra- 
simušti dar vienas simbolistas. 

Pradedančiųjų kūryboje A. Vienuolis, atrodo, pirmiausia ieš- 
kojo prasmės. Neišaiškinto autoriaus gražbylystes apie sielos 
potraukius, kaip rodo keli atsitiktinai aptikti „Vejos“ archyvo 
lakštai, redaktorius palydėjo su pastaba: „Ničnieko nepasa- 
kyta!" *7 

1920 m. vasario 14 d. A. Vienuolis parašė laišką Šenberge 
(Skaistkalnė, Latvija) kunigaujančiam J. Lindei-Dobilui, kuriam 
prieš karą „Aušrinėje“ buvo dedikavęs savo apsakymą „Pasken- 
duolė". Redaktorius pageidavo trumpesnių raštų, kurių nereikėtų 
spausdinti tęsiniais, arba ilgesnių kūrinių ištraukų, pažymėda- 
mas, kad trumpesnius dalykus redakcija stengsis apmokėti po 
auksiną už eilutę*š. J. Dobilą sujaudino netikėtas dėmesys. 
„Anuose laikuose, tikrai „,metiežos“ metuose, kada prieš mane, 
skubotai gimusį karžygį, sukilo cieli legionai ir telikau vienas 
su keletu apsigandusių draugų, — Tamsta paaukavai man vieną 
iš savo apysakėlių. Nežinai dar, Tamsta, kokias Tantalo kančias 
aš tada iškentėjau, bet žinai, kaip brangus yra tokiame stovyje 
esančiam kiekvienas prijautimas“,— atsakydamas A. Vienuoliui, 
rašė „Blūdo“ autorius. Apgailestavęs, kad literatūros darbui truk- 
do atotrūkis nuo Lietuvos ir begalės rūpesčių, 1920 m. kovo 15 d. 
jis išsiuntė „Vejos“ redakcijai ką tik parašytą apsakymą „Sa- 
liutė", smerkiantį klastingąjį davatkiškumą. „(Tokie dalykai trum- 
pinti ar trupinti nesileidžia. Be to, mano nuomone, reikėtų prie 

* Iš S. Šemerio rankraštinių atsiminimų. — Knygos autoriaus išrašas. 

48 Siuo slapyvardžiu jis debiutavo 1917 m. „Aušrinėje“, 


* MACBR, f. 162-—3, 1. 33. 
41-19 VVUBR, F 546—234: F 620—1, 2, 3, 

šitokios rūšies literatūros mūsų publiką pratinti — aiškino au- 
torius.— Mūsų tauta perjautrinta. Dar neseniai bažnyčiose gir- 
dėdavome pamokslus, kame, apart klyksmo, nieko daugiau ne- 
būdavo. <...> Dabar virto kitaip, ir žmonės pamoksluose jau 
ko kito ima ieškoti. Tas pats matoma ir literatūroje — vien sal- 
dumynų geidžiama. Tik jau nekuris grįžtelėjimas regėti. Tiesa, 
mums tų visų „izmų“ atkartoti nereikia, tiktai reikia žinoti, jog 
kiekvienas „izmas“ ką nors amžino į literatūrą įneša“. Turėda- 
mas galvoje ir ,„Vejos“ kūrinius, J. Dobilas skatino aiškią mintį 
netgi simbolistinėje kūryboje. Savo laiške jis platokai pakomen- 
tavo kai kuriuos „Saliutėje“ pavartotus retesnius tarminius žo- 
džius *9, 

A. Vienuolis nieko nepranešė autoriui apie „Vejos“ krizę. 
J. Dobilas per „Varpo“ redaktorių A. Rimką atsiėmė apsakymą *0 
ir jį, kaip jau minėta, paskelbė šiame liaudininkų žurnale. 

Trečiajame „Vejos“ numeryje pradėtas spausdinti esejinis 
rašinys „Kūryba“. Jo autoriumi pasirašęs K. Šimonis, bet paant- 
raštėje pažymėta: „Sekant impresionistų studija“. K. Šimonis 
sakė rėmęsis kažkurio rusų dailininko mintimis ir davęs valią 
savo fantazijai. A, Vienuolis atnešęs jam iš spaustuvės rašinio 
pabaigos atspaudą ir pasakęs, kad toliau žurnalas neis ?!, 

Nemažai vietos „Veja“ skyrė literatūros ir meno kritikai, Pir- 
muosiuose dviejuose žurnalo numeriuose atsirado iš „„Vaivo- 
rykštės“ pažįstamas E. Radzikausko slapyvardis; kad jis slepia 
L. Girą, nedaug kas tenutuokė. J. Tumo kadaise išaukštintas 
„kritikų karalius“ paskelbė platų straipsnį „Kūrybos pradai mū- 
sų raštijoje“, paantraštėję kukliai pavadintą metmenimis lite- 


50 J. Lindės-Dobilo 1920 gruodžio 15 laiškas A. Rimkai. — MACBR, 
f. 276—145, 1. 1. 

5! Iš 1969 rugpjūčio 17—20 pokalbių su K. Šimoniu. „Vejos“ 4-ajam 
numeriui surinktą „Kūrybos“ tekstą K. Šimonis teigė perdavęs Lietuvos 
TSR knygų rūmams, 

ratūros kritikai. Juo L. Gira tarytum pradėjo vykdyti 1917 me- 
tais sumanytą didžiulę literatūros kritinių tyrinėjimų programą. 

Įvadinėje straipsnio dalyje L. Gira pabrėžė jau ,„Vaivorykš- 
tėje“ iškeltą literatūros meniškumo (grožio) reikalavimą. Lietu- 
vių Menininkai su savo šviežiomis jėgomis dabar galį dalyvauti 
pasaulinėse kūrybos varžybose. „Nors literatūros mes jau turim, 
bet kritikos mums dar nėra“, — kategoriškai teigė L. Gira. Lie- 
tuvių kritika nemėginusi apžvelgti nueito literatūros kelio, 
gyvu žodžiu pakeisti kažkada paskubom vienam kitam kūrėjui 
prilipintų etikečių. „Labiausiai trūko mums lig šiol mūsų jau- 
nosios Kūrybos sintezio, trūko drąsaus ir tvirto žodžio, kuris 
būtų kaip gairė jauniesiems grožio ieškotojams". Tokį žodį ry- 
žosi tarti L, Gira. Kritikos objektais jis pasirinko dvi poemas — 
M. Vaitkaus „Brėkšta“ ir B. Sruogos „Deivę iš ežero“, 

L. Gira ragino jaunus rašytojus plaukti į nežinomus uostus, 
neklaidžioti išvažinėtais literatūros keliais, „Kur gyviesiems jau 
nebėr kas veikia“. Kaip tokio beprasmio klaidžiojimo pavyzdį 
jis nurodė M. Vaitkaus poemą. Šis kūrinys, jo nuomone, prisi- 
gėręs romantinio kvaitulio, nenatūraliai sentimentalus nuo pra- 
džios ligi galo — silpnas F. R. Šatobriano „Atalos“ aidas. M. Vait- 
kaus kūryboje poema „Brėkšta“ — žingsnis į priekį kompozicijos 
ir formos atžvilgiu, tuo tarpu pasaulinės raštijos gyvenime ji 
yra tik anachronizmas. Konkreti kūrinio analizė kompromitavo 
tuo pat metu pareikštą nepaprastai gerą A. Jakšto nuomonę 
apie M. Vaitkaus poemą 52, 

B. Sruogos „Deivę iš ežero“ L. Gira savo straipsnyje pavadino 
konspektu gražiai, bet neparašytai poemai. Jaunosios raštijos 
pirmoje grandinėje stovintis poetas kaitrias ir gaivališkas eiles 
pradėjęs klostyti dirbtiniais „ne tai simbolizmo, ne tai impresio- 
nizmo ūkų šydais“. Tačiau labiausiai kūriniui pakenkę tai, kad 


52 Draugija, 1919, Nr 11—12, p. 543. 

epopėjišką dievų ir žmonių kovos temą autorius palikęs neiš- 
plėtotą — kaip dailininkas juodraščio brėžinius, kuriuos jis iš 
pradžių tik anglimi nusipiešia. Kritikas nurodė ir pavykusias 
poemos vietas, vaizdingus aprašymus. 

Lakius ir šmaikščius teiginius savo straipsnyje L. Gira moty- 
vavo taikliomis citatomis, plačiais turinio komentarais. Pažy- 
mėtina, kad mūsų literatūros mokslas patvirtino kritiko išvadas 
apie M. Vaitkaus ir B. Sruogos kūrinius. 

L. Gira išanalizavo Vilniaus teatro studijos pastatytą S. Čiur- 
lionienės komediją „Pinigėliai“. Pirmajame didesniame drama- 
turgės veikale jis pastebėjo aštrios satyrikės ir tikros humoristės 
tulentą. „Dialogą Čiurlionienė valdo meistriškai, akcija bėga len- 
gvai, ristele, verste versdama žiūrėtojus juoktis vis nuoširdžiau 
ir nuoširdžiau“,— rašė L. Gira. Vienintelę „Pinigėlių“ ydą jis 
nurodė nereikalingą komiškų scenų atskiedimą lyrinėmis, kurios 
kartais atrodo „tiesiog šaržo padaru“. L. Gira aptarė ir aktorių 
vaidybą, pasidžiaugė savita K. Glinskio teatro pakraipa, kartu 
pabrėždamas, kad ji negali užstoti kelio kitų dviejų režisierių — 
J. Vaičkaus ir A. Sutkaus — mokykloms: „Kas tik teikia pasigro- 
žėjimo, tas ir turi teisės gyventi meno šventnamyje“. 

F. Komisarževskio režisūros mokyklos auklėtinis A. Sutkus 
ėmė aktyviai reikštis kaip teatro teoretikas. ,,Vejoje“ išspausdinti 
jo straipsniai apie dramos elementą operoje ir apie japonų te- 
atrą pabrėžė meninio sąlygiškumo svarbą. K. Banaitis ir J. Štar- 
ka aptarė Kaune įvykusius koncertus. Menkai žurnale atsispin- 
dėjo dailės gyvenimas. Vis platėjo kultūros kronikos skyrius, 
kuriame stengtasi fiksuoti reikšmingiausius meno įvykius. 

„Vejoje“ aprašyta viena Vilkolakio klubo vakaronė ir iš- 
spausdintas Lietuvių meno kūrėjų draugijos pirmininko A. Var- 
no žodis prieš atidarant draugijos steigiamąjį susirinkimą. Šios 
dvi menininkų organizacijos, kurių vėlesni nesutarimai suardė 

kūrybinių siekių vienybę ir sujaukė kūrėjų tarpusavio santy- 
kius, savo veiklos pradžioje davė impulsų lietuvių literatūrinei 
spaudai. 

Į apmirusį, karo išvargintą Kauną suvažiavę lietuvių mMeninin- 
kai pajuto organizacinio susivienijimo svarbą, tačiau ne iš karto 
rado tinkamiausią bendro darbo formą. Literatų ir dailininkų 
nepatenkino valdžios įstaigoje, Švietimo ministerijoje, A. Žmui- 
dzinavičiaus atkurtas Meno departamentas; kelis mėnesius pa- 
vegetavęs, jis buvo panaikintas. Dingo be atgarsio Meno aka- 
demijos projektas, kurį rėmė S. Šilingas *. Tiktai Vilkolakio 
klubas **, įregistruotas 1919 m. vasarą ?*, patraukė dalį kūrybinės 
inteligentijos, ypač jaunimą. Iš pradžių tai buvo menininkų ir 
menui prijaučiančių žmonių sambūris *“. Jis ieškojo naujų kū- 
rybinio reiškimosi būdų, kuriuos ne sykį dar prieš revoliuciją 
Maskvoje lietuvių menininkams priminė J. Baltrušaitis ?7. Vilko- 
lakis rengė uždarus vakarus, minėjimus, paskaitas su diskusijo- 
mis. Pirmuoju klubo prezidentu (vaidila) buvo išrinktas iniciato- 
rius B. Sruoga, sekretoriumi — vardo parinkėjas F. Kirša. Vilko- 
lakį sudarė dailininkų ir literatų sekcijos. Pastaroji, vadovaujama 
P. Galaunės ir M. Bagdono, spietėsi trečiadieniais ?ž. Šioje sekci- 
joje išaugo „Dainavos“ almanacho sumanymas. 

1919 m. lapkričio 24 d. Vilkolakio klube įvyko posėdis miru- 
siam archeologui, dailininkui ir literatui T. Daugirdui paminėti. 
A, Sutkus jame perskaitė B. Sruogos esejinį straipsnį apie tra- 


5 Žalmargis. Iš meno gyvavimo dienų: Rūpesnių istorija.— Darbas, 
1920, kovo 10; Žmuidzinavičius A. Dėl Žalmargio rūpesnių istorijos.— 
Ten pat, kovo 19. 

84 Menininkų klubas Kaune pradėjo kurtis dar vokiečių okupacijos 
metais.— Darbas, 1920, kovo 10. 

55 Laikinosios vyriausybės žinios, 1919, Nr 17, p. 8. 

S Vilkolakio statutas.— VRBR, f. 12—762, I. 1. 

57 Sutkus A. Dėl Vilkolakio žygių.— Kn.: Kūrybos keliais, p. 54. 

58 Lietuva, 1919, gruodžio 6. 

gišką lietuvių menininkų lemtį 99. Gruodžio 10 d. P. Galaunė 
skaitė paskaitą apie žymiausią Lietuvos klasicizmo architektū- 
ros kūrėją L. Gucevičių *?, Medžiagą šiai temai jis buvo pradė- 
jęs rinkti dar prieš karą, dabar ruošėsi plačiam pranešimui Lie- 
tuvių mokslo draugijos susirinkime. P. Galaunei vilkolakininkai 
pasiūlė skubiai parengti specialią studiją sumanytam almana- 
chui ?!. Platus jo darbas „Lauras Gucevičius“, pavadintas me- 
džiaga monografijai, kartu su B. Sruogos straipsniu pasirodė 
„DAINAVOJE“ (1920). 

P. Galaunės studiją redagavo F. Kirša, tuo metu gyvenęs ma- 
žame kambarėlyje Maironio gatvėje, viename bute su K. Jab- 
lonskio šeima. Jis labai atidžiai taisė rankraštį, aiškinosi meno 
terminus ir siūlė savo pakaitus, kuriuos autorius, gerai nemokė- 
damas lietuvių kalbos, be išlygų priimdavo 92. L. Gucevičiaus 
portretą P. Galaunės paskaitai nupiešė V. Dubeneckis (almana- 
che jis išspausdintas be dailininko parašo)9?. Tai paskatino 
P. Galaunę parašyti „Dainavai“ straipsnį apie naują V. Dubenec- 
kio architektūros projektą. Šiose publikacijose jis pasirodė esąs 
subrendęs dailėtyrininkas. 

Almanacho — „literatūros ir dailės lapų“ — pirmos knygos re- 
daktoriais pasirašę F. Kirša ir B. Sruoga — „Lietuvos“ laikraščio, 
taip pat ir Vilkolakio vadovai. Sunki „Vejos“ žurnalo leidyba 
atėmė B. Sruogai norą steigti panašų į jį literatūros ir meno 
savaitraštį. Ne tik finansiniais sumetimais, bet ir dėl sunkumų 
gauti spaudos popieriaus „Dainavą“ sutarta leisti apystambėmis 
knygomis, nenurodant periodiškumo. 


99 Padegėlis Kasmatė, Tadui Daugirdui paminėti.— Ten pat, lapkri- 


cio 25. 

60 Ten pat, gruodžio 12, 

61 Iš 1969 rugpjūčio 27—28 pokalbių su P. Galaune, 

62 P. Galaunės atsiminimai apie F. Kiršą [rankr.]— P. Galaunės 
archyvas. 

6ė Iš 1969 rugpjūčio 27—28 pokalbių su P. Galaune. 

Almanacho redaktorių prašomas P. Galaunė sukūrė „Daina- 
vos“ viršelius, antraštinį puslapį ir pripiešė vinječių tekstams 64, 
Didelio formato 120 puslapių knyga savo išvaizda mėgino ly- 
giuotis į prabangiausią lietuvių literatūrinį leidinį — „Pirmąjį ba- 
rą“, o kreidiniame popieriuje išspausdintomis įklijomis — su juo 
varžytis. Penkis grafikos darbus pateikė aktyvus Vilkolakio da- 
lyvis, vėliau šio klubo scenografas, A. Galdikas. Jo peizažuose 
jau ryškėjo polinkis į ekspresionizmą. Nujausdamas nepalankią 
meno vertintojų reakciją, J. Tumas iš anksto užstojo talentingą 
autorių: „Galdiko futuristiniai [piešiniai] bus kritikuojami. Tegu 
sau. Visi jie paliks įdomūs ypatinga savo rūšimi“9?, Savo sku- 
binoje anotacijoje jis pastebėjo, kad ir daugumas kitų „Daina- 
vos“ bendradarbių, prozininkų ir poetų, susilauks kritikos, bet 
geraširdiškai juokavo, jog dėl leidinio grožio, įvairumo, turinin- 
gumo Vilkolakiui „bus daug nuodėmių atleista“. 

Leidinys susilaukė prieštaringų vertinimų. Palankiai pirmąją 
„Dainavos“ knygą sutiko L. Gira “9. Griežtai, be jokių išlygų į 
almanachą pažiūrėjęs A. Jakštas įžvelgė jame dar daugiau nei- 
giamybių negu anksčiau jo aptartuose literatūriniuose leidiniuo- 
se 97, Jisai sumalė beveik visus autorius. Vėliau B. Sruoga, pri- 
sidengęs slapyvardžiu, išdėstė savo nuomonę apie kolegų daina- 
viečių kūrinius 98, 

Pagrindiniai „Dainavos“ bendradarbiai — rašytojai B. Sruoga, 
F. Kirša, I. Šeinius, teatralas A. Sutkus ir jau minėti dailės sri- 
ties atstovai P. Galaunė ir A. Galdikas. Kitų autorių — poetų 





6t „Dainavos“ anonse skaitytojai buvo informuoti: „Paveikslai at- 
skiruose lapuose ir vinjetės dailininkų P. Galaunės, A. Galdiko, L. Pa- 
lavinsko, V. Jomanto“.— Lietuva, 1919, gruodžio 14. 

65 [Tumas J.]. Dainava.— Tauta, 1920, kovo 31. 

66 Gira L, Dainava.— Lietuva, 1920, balandžio 2. 

67 Jakštas A, Dainava.— Draugija, 1920, Nr 5—6, p. 218—224. 

66 Ašigalis [Sruoga B.]. Knygų lobis.— Sekmoji diena, 1921, Nr 1, p. 7. 

M. Vaitkaus, A. Lasto, B. Buivydaitės, bibliografo V. Biržiškos — 
kūryba nesudaro nė dešimties almanacho puslapių. „Vejos“ re- 
daktorius K. Binkis, veiklus Vilkolakio dalyvis“?, „Dainavoje“ 
nebendradarbiavo, kaip ir B. Sruoga ,Vejoje“. Matyt, tai nulėmė 
nelabas konkurencijos jausmas. į 

Almanachą sudaro dvi dalys. Pirmojoje spausdinama grožinė 
kūryba ir studijiniai straipsniai apie teatrą ir dailę. Antrojoje, 
pavadintoje „Darbai ir dienos“, pateikta mažesnės apimties kri- 
tinių ir informacinių straipsnių apie įvairias meno sritis, biblio- 
grafinių apžvalgų. 

„Dainava“ pradedama ne originaliąja kūryba, kaip galima 
laukti iš almanacho pavadinimo, o senovės indų, Okeanijos sa- 
lyno liaudies kūrybos, japonų poezijos vertimais. Romantikų su- 
sidomėjimą archaiškąja Rytų kultūra perėmė ir pagilino jaunoji 
jų atmaina — neoromantikai bei simbolistai. ,„Vaivorykštėje“ 
V. Krėvė spausdino orientalinės tematikos prozą, M. Gustaitis 
moksliškai nagrinėjo rytietiškus A. Mickevičiaus poezijos mo- 
tyvus. Tačiau apie tų tolimų kraštų gyventojų kūrybos galias 
lietuvių skaitytojai sprendė tiktai iš „Japonų pasakų“ (1907, ver- 
tė S. Banaitis) ir vis labiau pasaulyje garsėjančio R. Tagorės 
vertimų, nuo 1914 m. pradėjusių rodytis periodikoje. ,„Daina- 
voje“ B. Sruoga paruošė bene pirmą Rytų poezijos chrestomatiją 
lietuvių kalba. Tuo metu jis gilinosi į orientalizmą, o vėliau 
netgi skaitė paskaitą „apie Lietuvos meno paraleles su Elada ir 
artimybes su indais“ 70, 

Seniausio Indijos literatūros paminklo — Vedų himnų — iš- 
trauka vaizduoja visatos atsiradimą kaip gaivališką stichiją. Ki- 
tame himne egzotiškų Ramiojo vandenyno salų aborigenai pa- 
gonišku ritualu lyg senovės lietuviai šlovina saulę kaip vienintelį 


89 Vilkolakio programoje buvo rodomos inscenizuotos K. Binkio 


eilės „Ramioji bakūžė".— Laisvė, 1920, gruodžio 8. 
"0 Savickis J. Kauno pafrontėj.— Lietuva, 1920, gegužės 15. 

gyvybės ir grožio šaltinį, visatos sielą. Dar „Pirmajame bare“ 
išryškėjo polinkis kildinti kūrybą iš tų pačių šaltinių kaip ir 
tikybą. Antrojoje almanacho knygoje ketinta pateikti „filosofi- 
niai religinių metmenų, kurie pasakytų laukiamosios kūrybos ir 
kultūros kryptį“ 7!. „Dainavos“ autoriams būdinga ta pati kryptis 
rodyti intuityvius kūrybos akstinus, slėpiningas pasąmonės galias. 

Civilizacijos priešaušrio žmonių naivios pirmapradės pasau- 
lėjautos atšvaitai, kuriais žavėjosi B. Sruoga, nepatiko A. Jakš- 
tui, pajutusiam netiesioginį išpuolį prieš katalikų religiją. Net 
nepanorėjęs išsiaiškinti, kas ta Okeanija „per viena — kokia au- 
torė ar poema“, — jis padėkojo tiktai už japonų tankų vertimus: 
„Čia duota tikri poezijos deimantėliai, žavintys savo švelnumu, 
jausmų gyvumu ir grakštumu". 

Dvylika nerimuotų japonų miniatiūrų apie metų tėkmę, mei- 
lę, ilgesį paįvairino ano meto lietuvių poezijos strofiką ir menine 
išraišką, darė poveikį jauniems poetams. B, Sruoga nenurodė 
nei autorių, nei šaltinio, iš kurio tankos paimtos. Dabar jau 
nustatyta, kad vertėjas išrankiojo kūrinius iš G. Račinskio stu- 
dijos „Žtonckax 105382" (M., 1914) 72, Vertimuose neišryškėjo ka- 
merinių japonų penkiaeilių, privalančių turėti 31 skiemenį, struk- 
tūra (5—7—5—7—7 skiemenys)“3. Paredaguotas miniatiūras 
B. Sruoga pakartotinai paskelbė Amerikos lietuvių spaudoje; 
šiuos kūrinius vertėjas pavadino „Japonų utos"74, 

"1! Tadas Vaišnora [Bičiūnas V.]. Mūsų meno kultūros pradmenys.— 
Kn.: Kūrybos keliais, p. 4. 

72 Kubilius V. Lietuvių literatūra ir pasaulinės literatūros procesas,.— 
V., 1983, p. 90. 

“ Rusų vertėjai tankas dažniausiai verčia nepaisydami skiemenų 
skaičiaus, rimuodami eilutes (to pageidavo A. Jakštas iš B. Sruogos), 
nors rimo kaip organizuojančio eilėraščius komponento japonų poezį- 


joje nėra. Kanoniškos tankų struktūros laikėsi Butkų Juzė. 
“* Naujienos, 1923, spalio 9. 

B. Sruoga išvertė ir du J. Baltrušaičio eilėraščius — „Žemės 
laiptų" įžangą („Visa mintis mana — ilgėjims žvaigždžių paslap- 
ties“) ir „Pjovėją“. Kaip jau pastebėta, pirmąjį kūrinį vos prieš 
pusmetį buvo išspausdinęs S. Naginskas „„Nepriklausomojoje 
Lietuvoje“. Šis literatas, pastoviausias J. Baltrušaičio vertėjas 
įkirevoliuciniu laikotarpiu, tik apčiuopom atpasakojo filosoiinį 
poeto credo. B, Sruogos vertimas tikslesnis, bet irgi neįtaigus, 
perkrautas keistais frazeologizmais. Antrasis J. Baltrušaičio ei- 
lėraštis — „Pjovėja“, nepaisant sudėtingos jo simbolikos, reiš- 
kiančios kruviną dramą *?, perteiktas geriau. 

J. Baltrušaičio kūryba buvo didžiausia B. Sruogos literatūrinė 
atrama, kurią jis atsivežė iš Rusijos. „Dainavoje“ išspausdintą 
trijų dalių simbolistinį eilėraštį ,,Audėja“, kaip pastebėjo A. Jak- 
štas, jis sukūrė paveiktas J. Baltrušaičio „Audėjo“. „Švelnaus 
tai ūpo dalykėlis, ir skaitydamas netiki, kad sunkokiį vertimai yra 
to paties, taip dailiai lengvai rašančio Sruogos kūriniai“, — pa- 
žymėjo L. Gira. Įspūdingiausia trečioji eilėraščio dalis, kurioje 
jaunas poetas ištrūksta iš savo mokytojo kūrybinės nelaisvės. 

B. Sruogos publicistinis etiudas T. Daugirdo atminimui — tai 
parafrazė J. Baltrušaičio „Žemės laiptų“ tema. Straipsnyje nuo 
pradžios iki galo cituojamas, perpasakojamas ir siejamas su tra- 
gišku žmogaus ir menininko likimu „Dainavoje“ išverstas eilė- 
raštis. 

„Dainavoje“ įdėtas B. Sruogos verstas dialogas „Saulei lei- 
džiantis“, kurio autoriumi pažymėtas Pieras Liny. Pavardėje įsi- 
brovė korektūros klaida, pakartota ir almanacho turiny. Tai XX a. 
pradžioje greitai išgarsėjusio ir taip pat greitai užmiršto pran- 
cūzų rašytojo Pjero Luji (Pierre Louys, 1870—1925) kūrinys. Jo 


“5 Ten pat, 1920, liepos 9. 

eilėraščiai, novelės, romanai patraukė prieškarinę rusų inteli- 
gentiją savita stilistika ir erotine tematika, Simbolistinėmis ir 
impresionistinėmis detalėmis atkurdamas antikinį pasaulėvaizdį, 
rašytojas žavėjosi aistrų grožiu. Tai būdinga ir dialogui „Saulei 
leidžiantis", kuriame atskleidžiami prabundančios įaunučių anti- 
kos piemenų meilės niuansai. Dialogo prasmę A. Jakštas aptarė 
be sentimentų: „Šis dalykas pridera tai kūrinių rūšiai, kurie 
kinematografuose terodoma „vien suaugusiems“, Grynas nuogas 
pagoniškas natūralizmas, tik bent kiek gražiais žodžiais pri- 
dengtas". 

Po kurio laiko A. Jakštas paskelbė skaitytojo M. Š. išvadas 
apie B. Sruogos vertimą, analitiškai palygintą su prancūzišku ori- 
ginalu 78, Pasirodo, vertimas nutolęs nuo originalo, o kai kur ir 
prieštarauja autoriaus tekstui. A. Jakštas piktai šaipėsi, kad su 
sena prancūzų kalba, jos gerai nemokėdamas, B. Sruoga „pasiel- 
gė taip, kaip ir su sena poetikos teorija — jis drožė jomdviem 
į veidą ir nušvilpavo sau laisvas kaip paukštis“. Tačiau galimas 
daiktas, ir tai labiau įtikėtina, kad P. Luji kūrinys verstas ne 
iš originalo, o iš rusiško vertimo. 

Stambiausia poezijos publikacija „Dainavoje“ — F. Kiršos 21 
eilėraščio ciklas „„Aidų aidužiai“. Poetas čia pradėjo spausdinti 
naująją savo eilių knygą, kurios anonsas pasirodė dar 1918 me- 
tais*7. Įvairiausių konstrukcijų posmais F. Kirša fiksavo meilės 
jausmo atspalvius kaip impresionistas. Tokio plataus emocinių 
variacijų kūrinio lietuvių literatūroje ligi tol nebuvo. Tas emoci- 
jas jis jau bandė simbolinti. Pirmosios „Aidų aidužių“ eilutės „Iš 
padangių, iš aukštųjų, tolimojo krašto,/Nusileido baltos gulbės, / 

“6 Druskius. Kaip svetimi veikalai pas mus lietuviškai verčiama.— 
Draugija, 1921, Nr 3—4, p. 124—126. 

" Kirša F. Verpetai. — V., 1918, virš. p. 3. 

Nusileido putų plotan, ir jas bangos taško“ ilgam tapo klasiki- 
niu lietuvių simbolizmo pavyzdžiu 78. 

F. Kiršos eilėraščių ciklu žavėjosi L. Gira, kuris baltąja gulbe 
pavadino visą „Dainavos“ knygą. V. Mykolaitis-Putinas taip pat 
teigiamai įvertino F. Kiršos eilėraščius, nors ir pasigedo juose 
didesnio jausmų įvairumo, fantazijos blyksnių *?. A. Jakštas pri- 
pažino, kad „Aidų aidužių“ cikle esama tikrai gražių dalykų, 
kur forma atitinka mintį, bet veltui bandė nustatyti, kas yra ta 
poeto Ji": „Sykį ji — lietuvaitė, antrą — pasakaitė, trečią — net 
„girios medžiai supami“. Rezultate — galvosūkis, paslaptis, juo- 
ba kad toliau dainius po keletą kartų sakosi mylįs Jos „veidą 
ir krūtinę". 

Šios detalės atskleidžia kritiko įžvalgumą: jis teisingai nusta- 
tė, kad F. Kiršos simboliai užšifruoti. Tačiau toks rašymo būdas, 
kaip ir kūrinių cikliškumas,— esmingiausias simbolistinio meno 
požymis: tie patys žodžiai ten įgyja įvairių reikšmių; vienareikš- 
mės būna tik alegorijos. Kritikas ir poetas A. Jakštas pasirodė 
nesuprantąs pagrindinės XX a. pradžios lietuvių poezijos vys- 
tymosi linkmės, 

M. Vaitkus savo eilėraščiuose reiškė ilgesio ir liūdesio jaus- 
mus trioleto ir panašiomis į jį pasikartojančių eilučių formomis 59, 
A. Lastas (Adomas Juodasai) mėgino perteikti nuotaikų kaitą 
metatoriškomis simbolistinėmis detalėmis, vienur turinčiomis api- 
brėžtą prasmę, kitur užkoduotomis. Pirmąsyk didesnį eilėraščių 
pluoštą davė B. Buivydaitė (Tyrų Duktė). Už nerūpestingus jau- 
natviškus kūrinėlius, kurie atitiko bendrą „Dainavos“ dvasią, 


“8 V. Jocaitis šitaip aiškino jų simboliką: balios gulbės — įkvėpimo 
ir drauge poeto dainų simbolis“, putų plotu „čia reikia suprasti gyve- 
nimą“.— Žr. jo str.: Simbolizmas mūsų literatūroje.— Lietuva, 1925, 
lapkričio 4. 

7“ Ateitis, 1920, Sukaktuvių sąsiuvinis, p. 94. 

80 M. Vaitkaus eilėraščiai vieninteliai iš „Dainavos“ persispausdinti 
„Vytyje“, 1920, Nr 18, 19. 

„Ateities“ poetę išbarė A. Jakštas, įžiūrėjęs „per daug dekoltuo- 
tą realizmą“. 

Didelius pluoštus poetinės prozos iš švedų kalba išėjusios 
knygos „Naktis ir Saulė“ pateikė I. Šeinius, pakartodamas ir tai, 
kas buvo „Gėlių dienoje“. Devyniolikos impresionistinių minia- 
tiūrų cikle „Naktis ir Saulė" greitai kintantys gamtos vaizdai 
žadina įvairias mintis, emocijas, asociacijas. Nuolatinė šviesos 
ir tamsos kova kosmoso platybėse, metų laikų kaita susieta sų 
permaininga žmogaus būtimi, gyvenimo geismo, meilės ir mirties 
realijomis, sapnų ir nemirtingumo iliuzijomis. Sakmėje „Mėnulis“ 
I. Šeinius papasakojo apie paslaptingos nakties viešnios užke- 
rėtą Žemės palydovą. Pasakoje „Trys paukščiai" jis stengėsi sim- 
bolius apibendrinti. 

„Dainavoje“ išspausdinta I. Šeiniaus kūryba buvo bene ryš- 
kiausia estetizmo apraiška ligtolinėje lietuvių prozoje. Skaity- 
tojui, ieškančiam konkretaus turinio ir aiškios prasmės, šie kū- 
riniai nedaug ką tesakė. A. Jakštas juos pavadino lengvučiais 
niekniekiais, kuriuos gali parašyti bet kas ir apie ką tiktai no- 
ri — „turėk tik bent krislelį fantazijos ir mokėk narstyti mintis 
kaipo rožančiaus karolėlius ant siūlo“, Įrodydamas savo teiginį, 
kritikas gana šmaikščiai parodijavo naujuosius I. Šeiniaus kū- 
rinius, 

„Darbų ir dienų“ skyriui PF. Kirša parašė kandų straipsnį „Ait- 
ra poezijoje“, kuris laikytinas programiniu dainaviečių pareiš- 
kimu. Juo ironizuojama dogmatinė kritika, nepajėgianti suprasti 
ir įvertinti naujosios poezijos. „Asmenys, kurie lemia literatūros 
laimužę"“, tenai tebeieško naudos, tikslingumo, Jau atgyventi tie 
laikai, kai tauta garbino kiekvieną plunksnos darbininką. Dabar 
būtina skirti „pažibas nuo šlamšių, dainas nuo kvazi dainų, eiles 
nuo kvazi eilių“. Nepakanka garbinti liaudies dainas ir jaustis 
lietuviais. Reikia suprasti, kad tautos dvasia nešama ne ant pe- 
čių, o širdyje. Rašančio rusų kalba J. Baltrušaičio mistikos vaiz- 

duotė išaugusi lietuviškoje žemėje ir lietuviams geriausiai su- 
prantama. A. Jakštas bepročiu pavadino tautos genijų M. K. Čiur- 
lionį. Nesant priešininkų, „literatūros šlamštų“ proteguotojai visur 
laimėtojais skelbėsi. Tačiau „atėjo metas kovai. <...> vietoj 
mėtymo kitų bepročiais, dekadentais, modernistais, bombastais 
ir t. t. laikas tinkamai apsispręsti patiems“. A. Jakštui sviestas 
iššūkis rodė ne tiktai paties autoriaus pyktį dėl pirmojo jo eilių 
rinkinio „Verpetai“ sutalžymo Š!, bet ir išreiškė jo kolegų nepa- 
sitenkinimą klerikaliniu naujosios literatūros administravimu. 
Nėra ko ir stebėtis, kad A, Jakštas taip priekabiai žiūrėjo į 
drąsėjančių savo oponentų kūrybą almanache. 

Simbolistinio meno principus teatre palaikė režisierius A. 
Sutkus, neseniai įkurtos vaidybos studijos vadovas. 1919 m. 
vidury „Lietuvos“ laikraštyje paskelbtuose savo straipsniuose jis 
pripažino teisę gyvuoti visoms meno kryptims, bet esmingiausiu 
dalyku laikė sugebėjimą atskleisti sielą. ,,Du pasauliai, kažkokiu 
slaptu rėčiu atskirti, nuolatai darbuojasi greta ir vienas kito 
neliečia: pasaulis šviesos ir tamsos, pasaulis objekto ir pasaulis 
dvasios, realingasis pasaulis ir mistikos pasaulis,— aiškino A. 
Sutkus.— Esama pavydėtino mokėjimo ir galėjimo pažvelgti akia 
į nematomąjį pasaulį, kažką reikalingą asmens dvasiai ten pa- 
matyt ir suprasti ir paskum teatro priemonėmis, scenos kalba 
pasakyti miniai“ 82, „Dainavoje“ ši mintis plėtojama. 

Straipsnyje „Sena ir nauja vaidyba“ A. Sutkus plačiai papa- 
sakojo apie vaidybos būdų raidą, sunkią teatro kovą dėl sceninės 
kūrybos savarankiškumo, Ieškant kelių į „veikslo pasakos šven- 





šl „Verpetų“ recenzijoje A. Jakštas rašė: „„Bevaikydamas rimų skam- 
bumą, jis mažne visur darko dedamą eilėsna mintį. Iš čia ir eina jo 
eilių tamsumas, painumas ir nenatūralumas; mažnė visose mintys kaž- 
kokios neaiškios, lyg rūkais apdumtos, o kartais per tuos rūkus jose 
net ir visai prasmės nesimato“.— Ateitis, 1918, Nr 8, p. 214. 

82 Sutkus A, Mūsų teatro žingsniai.— Lietuva, 1919, liepos 21. 

tovę“, autorius skatino remtis liaudies kūrybos liekanomis, bet 
nepamiršti ir „išmiklintos šių laikų žmonijos psichologijos“, 
A. Jakštui ir jo beveidžiam antrininkui „Laisvėje“ 83 užkliuvo 
bažnyčios, scenos meno persekiotojos, smerkimas straipsnyje. 

Dar labiau A. Jakštui kliuvo antrasis A. Sutkaus straipsnis 
„Dainavoje“ — „Ibseną vaidinsiant", kurį parašyti paskatino Skra- 
jojamojo J. Vaičkaus teatro parodyta drama „Statytojas Solne- 
sas“ ir rengiama „Šmėklų“ premjera. Neliesdamas matyto spek- 
taklio, A. Sutkus išdėstė savo nuomonę, kaip statyti simbolisti- 
nius H. Ibseno kūrinius, Jis siūlė „nesitenkinti išsivystančia 
pjesėje įvykių fabula, bet pasakyti paslėptą, paprastam žmogui 
nenuklausomą jų prasmę“. A. Jakštas pasipiktino skandinavų 
dramaturgo piršimu lietuviškai scenai: „jo dramos mūsų dvasiai 
visai svetimos ir negali rasti sau atbalsio“. H. Ibsenas tegalėtų 
vien padidinti anarchiją, „nes jis, kad ir bandęs savo dramose 
judinti įvairius klausimus, bet nei vieno dorai neišgvildęs ir 
jokios sintezės nepriėjęs“. Kritikas čia kalbėjo katalikų bažny- 
čios vardu, kadangi H. Ibsenas buvo jos indeksuotas rašytojas. 

Scenos meno klausimus „Dainavoje“ nagrinėjo ir B. Sruoga. 
Straipsnyje „Iš mūsų vaidybų“ pritaręs simbolistinei stilizacijai, 
jis ragino tuo neapsiriboti ir, remiantis nacionalinėmis kultūros 
tradicijomis, atsigręžti į svarbiausius gyvenimo poreikius, lie- 
tuvių mitologiją, ugdyti žiūrovų kūrybingumą. 

"Kaip nujautė J. Tumas, audrą sukėlė A. Galdiko piešiniai, 
„Dainavos“ redaktoriui B. Sruogai jie itin patiko dėl naujos 
technikos: „Galdikas neduoda piešinio kaip tokio su visomis 
smulkmenomis, bet duoda bendrą kontūrų vaizdą. Ir paveikslas, 
iš karto nesuprantamas, įsižiūrėjus į jį, sudaro ypatingo ūpo“ 84, 
A. Jakštas paskyrė visą savo redaguojamos „Draugijos“ puslapį 


88 J, Ž, Dainava.— Laisvė, 1920, balandžio 23, 
84 Sekmoji diena, 1921, Nr 1, p. 7. 

autoriaus ieškojimams koneveikti. Apeliuodamas į jo kataliky- 
bę ir „amžinojo Logoso nustatytus dėsnius“, kritikas graudino 
dailininką („Vaikydamas savo ūpą, tempdamas ant dekadentiško 
trikojo savo sielą, tik užmuši ir pražudysi ją...') ir ragino, metus 
„šungrožio šuntakius“, grįžti į „tikrąjį grožio kelią“. Šiandien 
lieka tik stebėtis, kad tokio puolimo susilaukė gana dar atsargus 
peizažo deformavimas. 

Aptardamas A. Galdiko piešinius, tarp jų ir spausdintus „Dai- 
navoje“, J. Tumas-Vaižgantas teigiamai įvertino ekspresionizmą 
kaip meno kryptį, neskirdamas jos nuo futurizmo: „Futuristai 
šarlatanai negi gali sugadinti tai, ką yra rimtai pradėjęs tikras 
žmogus — dailininkas Majakauskis ir jam lygūs ekspresionistai, 
šie paskutiniojo dailės žodžio tarėjai. Pas mus ekspresionistų 
nėra, Bičiūnas tik sauvaliauja, visai nemanydamas šioje pakrai- 
poje dirbti. O mėginti reikia, nes grožio esama ir bjaurume“ 85, 

„Dainavos“ almanachas, sekdamas „Pirmuoju baru“, bandė 
nustatyti savo rašybą. Atsisakyta f, ch raidžių (rašoma parsas, 
kaosas). Nosinės raidės vartojamos tik linksniams žymėti ir da- 
lyvių galūnėse; žodžių šaknyje bei priešdėliuose jos keistos il- 
gosiomis bei dvigarsiais (manūjų, inžvelgę). Tačiau griežtesnės 
sistemos neišlaikyta. Korektūros klaidos dar labiau padidino ra- 
šybos maišalynę. 

„Dainavoje“ modernistinės tendencijos stipresnės negu ,„Ve- 
joje“. Kaip pažymėjo V. Bičiūnas, „tai dar nebuvo nei pakrai- 
pomis skirstymas, nei kultūriniai filosofinė antitezė, bet iš žmo- 
nių būdo ir vedamojo ūpo kylantieji garai“ 89. Šiame almanache 
visapusiškiau atsiskleidė nauji lietuvių meno bruožai, išryškėję 
„Pirmajame bare“. Čia susispietė menininkai, atsidavę kūrybi- 


š5 Vaižgantas. Lietuvių meno apžvalgos paroda.— Tauta, 1920, ge. 
gužės 22. 
* Kūrybos keliais, p. 7. 

niams ieškojimams. Jie stengėsi patraukti skaitytojus naujomis 
įdėjomis ir naujomis formomis. Rašytojai gręžėsi nuo loginio 
racionalizmo į stichinį jausmų pasaulį, mėgindami kuo įtaigiau 
atskleisti žmogaus dvasios slėpinius. B. Sruoga ir F. Kirša užsi- 
rekomendavo kaip simbolistai, J. Baltrušaičio sekėjai, Simbolizmo 
atgarsiai palietė ir publikacijas apie teatrą. I. Šeiniaus impresio- 
nizmas įgijo estetizmo atspalvių. A. Galdikas pasireiškė kaip 
ekspresionizmo pirmtakas lietuvių dailėje. 

Daugumo rašytojų kūryboje vyravo kameriniai motyvai, iš 
dalies rodantys visuomeninių idealų stoką. Iš almanacho menkai 
tejuntama, kad Lietuva atgavo valstybingumą, dėl kurio turėtų 
keistis menininkų kūrybos sąlygos. L. Gira „Dainavos“ recenzi- 
joje bene pirmasis pakėlė balsą prieš „ministerijų bei departa- 
mentų Minkštųjų kėdžių ir šimtų valdininkų subordinacijos bei 
kinkų linkavimo kultūrą“, apgailestaudamas, kad „neturi mūsų 
raštija, mūsų dailusis menas nei mecenatų, nei paramos iš ten, 
iš kur privalytų būti“. 

Aktyviausias lietuvių literatūros ir meno kritikas A. Jakštas, 
stovėdamas katalikybės interesų sargyboje, rūsčiai smerkė tradi- 
cijoms prieštaraujančius kūrybos ieškojimus. Iš literatūros jis po 
senovei reikalavo kiekvienam suprantamo turinio ir konkrečios 
prasmės. Išvydęs almanache jaunimo akciją prieš jo estetikos 
kanonus, A. Jakštas pasistengė rimtai argumentuota kritika nu- 
skabyti savo literatūrinių priešų laurus. Patyrusiam polemistui 
ir nuovokiam kritikui tai neblogai pavyko, kadangi nepažeidžia- 
mų kūrybos vertybių „Dainavoje“ buvo nedaug. Tačiau kartu 
su aiškiais vieno ar kito menininko darbų trūkumais A. Jakštas 
atmetė ir palaikytinas pastangas plėsti vaizdavimo galimybes, 
o tai stabdė literatūros pažangą. Tokia kritika dar labiau kaitino 
kūrybingo jaunimo aistras. 

Almanachą norėta paversti periodiniu leidiniu. 1920 m. rug- 
pjūčio 16 d. Lietuvių meno kūrėjų draugijos valdybos posėdyje 
V. Krėvė pasiūlė „duoti paskolos „Dainavai“ leisti“. Tačiau al- 
manachą kol kas nutarta palikti Vilkolakiui. 1921 m. sausio 
19 d. LMKD valdyba nusprendė išleisti antrą „Dainavos“ knygą *7. 
Kovo pradžioje A. Lastas rašė V. Krėvei: „Paskaitykit siunčiamas 
trejas eiles, ir, jei esat tikri, kad jos visos tilps „Dainavos“ 2-oj 
knygoj, — tuomet prašau pasilikti; o jeigų ne, sugrąžinkit jas 
atvežusiai mano giminaitei“. Poetas teiravosi, kada išeis „Dai- 
nava", kokios bendradarbiavimo sąlygos, kas sudaro redakciją Šš. 

Kaip matome, V. Krėvė ėmėsi tęsti B. Sruogos ir F. Kiršos 
pradėtą darbą. Galimas dalykas, „Dainavos“ antraštė susijusi ne 
tiek su vilniškiu klubu, kiek su 1910—1911 metais neįgyvendinto 
V. Krėvės ir L. Giros almanacho vardu *?, Tokiu atveju V. Krėvė 
laikytinas leidinio pradininku, 

1921 m. liepos viduryje pasirodė žinutė, kad „Dainavos“ ant- 
ra knyga išeisianti rudenį to paties ūpo; joje „tuo tarpu daly- 
vauja V. Krėvė, Ig. Šeinius, B. Sruoga, F. Kirša, V. Dubeneckis, 
P. Galaunė, A. Sutkus“ 99. A. Lastas neminimas — jo kūriniai 
veikiausiai buvo grąžinti. Tačiau almanacho rengimas greitai 
nutrūko. A, Sutkus aiškina, kad Tilžėje, „Spaudos“ spaustuvėje, 
kurioje išvydo šviesą pirma „Dainavos“ knyga, nepavyko priei- 
nama kaina gauti popieriaus, ir Vilkolakio klubas pasijuto ne- 
galįs apmokėti antros knygos leidimo *!. Vadinasi, Lietuvių meno 
kūrėjų draugija almanacho nefinansavo. 

Tuolaikinei visuomenei „Dainava“ dar tiek pat tebuvo reika- 
linga, kiek ir kiti literatūriniai leidiniai. Praėjus penkeriems 


87 MACBR, f. 45—194, 1. 96, 125, 

88 A, Lasto 1921 kovo 1 laiškas V. Krėvei.— LK 17, 1981, p. 145, 
ė PA, p. 179—182. 

0 Sekmoji diena, 1921, Nr 20, p. 7. 

91 Sutkus A. Vilkolakio teatras.— V., 1969, p. 43. 

metams, V. Krėvė su širdgėla pasakė, kad, nepaisant patrauklaus 
almanacho vardo, didžioji tiražo dalis tebeguli Vilkolakio pa- 
lėpėse ?2, 


KŪRĖJŲ CECHAI 


Vilkolakis neaprėpė visų meno reikalų ir nepretendavo į 
profesionalią organizaciją. Jo renginiai nepatenkino vyresniosios 
kartos menininkų. Vilkolakiui A. Jakštas siūlė susijungti su jo 
sumanyta Homero draugija, kuri turėtų rinkti ir skelbti tautinį 
epą !. 1920 m. sausio 29 d. įsteigta Lietuvių meno kūrėjų drau- 
gija į savo narius priėmė tik pasireiškusius menininkus. Ji už- 
simojo ugdyti meną ir remti jo kūrėjus. 

Atgyjant kultūriniam krašto gyvenimui, tikslinamos įvairios 
sąvokos. Visuomenėje dar gana neapibrėžiai vartojamas rašy- 
tojas 2, o menas ir dailė, menininkas ir dailininkas laikomi sino- 
nimais. Lietuvių meno kūrėjų draugija, kuriai greitai prilipo 
humoristiškai skambanti B. Sruogos santrumpa „Lemenkudra“, 
meno sąvoką išplėtė iki šiandieninio jos turinio. Literatų, muzi- 
kos, dramos, plastikų (dailininkų, architektų) sekcijose ji laips- 
niškai mėgino sutelkti visų sričių menininkus, LMKD pastango- 


92 Vidmantas "A, [Braziulis A.]. Mūsų dailiosios literatūros vargai— 
Klaipėdos žinios, 1925, spalio 4, 

| Jakštas A. „Homero draugija“ ir „Vilkolakis"“.— Draugija, 1919, 
Nr 4—6, p. 226—238. 

Ž Rašytojų save laikė Vyg. Mašanauskas, rašęs arklių kaustymo 
vadovėlį. — Lietuva, 1925, rugsėjo 1. 

mis buvo įsteigtos Dramos ir Operos vaidyklos, M. K. Čiurlionio 
galerija, piešimo kursai, tapybos studija, reorganizuota muzikos 
mokykla, pradėta platesniu mastu rinkti liaudies meną, rengti 
dailės parodas, Jau atkurta šios universalios draugijos istorija, 
plačiai aptarta dailininkų ir teatralų veikla 3, Mažiau rašyta apie 
literatus. 

Draugijos „pradžios kuopoje“ daugumą sudarė rašytojai: K. 
Binkis, F. Kirša, J. Mačiulis-Maironis, B. Sruoga, S. Šilingas, 
A. Žukauskas-Vienuolis (J. Savickis figūravo kaip dailininkas) *. 
Kauno miesto ir apskrities viršininkui 1922 m. birželio 15 d. 
pristatytame pirmajame LMKD narių sąraše, į kurį įrašyti 98 
menininkai, trečdalis buvo plunksnos žmonių ?. Paskutiniajame 
sąraše, parengtame 1932 m. gegužės 5 d., tarp 14 tikrųjų narių 
ir 2 siekėjų randame V. Mickevičiaus-Krėvės, B. Sruogos, P. Vai- 
čiūno ir J. Balčiūno-Švaisto pavardes“. Draugijos sudėtis ne 
sykį keitėsi ir mažėjo dėl nesutarimų bei konfliktų, nepatenkin- 
tų asmeninių ambicijų. Besikeičiančiose centro valdybose visa- 
da buvo rašytojų, jie dirbo reikalų vedėjais, sekretoriais (F. Kir- 
ša, L. Gira, K. Binkis, V. Mykolaitis-Putinas), vicepirmininkais 
(1923 m. pradžioje — L. Gira, 1925 m.— F. Kirša), pirmininkais 
(1925 m.— B. Sruoga, 1920 m. viduryje ir nuo 1926 m.— F. Kirša, 
nuo 1931 m.— V. Krėvė). 

LMKD veikloje žymūs du laikotarpiai: 1920—1922 ir 1925— 
1933 metai. Reikšmingiausias buvo ankstyvasis laikotarpis. Tada 


— 


3 Valiuškevičiūtė A. Lietuvių meno kūrėjų draugija. — Kn.: Mokslo, 
kultūros ir švietimo draugijos. V., 1975, p. 162—199; Maknys V. Lie- 
tuvių teatro raidos bruožai.— V., 1979, t. 2, p. 67—68; Umbrasas J. Lie- 
tuvių meno kūrėjų draugija ir dailė— Kn.: Umbrasas J., Kunčiuvienė E. 
Lietuvių dailininkų organizacijos 1900—1940. V., 1980, p. 54—96. 

* LKLIR, f. 3—215, 1. 3. 

5 MACBR, f. 45—119. 

6 LKLIR, f. 18—106, 1. 4. 

draugijoje aktyviai reiškėsi V. Bičiūnas, K. Binkis, L. Gira, 
F. Kirša, V. Krėvė, K. Puida, B. Sruoga, J. Švaistas. 

Būrys žinomų plunksnos žmonių dėl įvairių priežasčių me- 
nininkų organizacijai nepriklausė. 1908 m. bandytos kurti rašy- 
tojų draugijos entuziastę Žemaitę su Lietuvių meno kūrėjų drau- 
gija simboliškai sujungė tiktai LMKD vainikas ant šviežio jos 
kapo 7. Nuošalyje nuo kauniškių menininkų sambūrio liko ato- 
kiai gyvenantys K. Jasiukaitis, A. Lastas, J. Lindė-Dobilas, M. 
Pečkauskaitė-Šatrijos Ragana, S. Pšibiliauskienė-Lazdynų Pelėda. 

Nepaisydamas atstumo, su draugija artimus ir nuoširdžius ry- 
šius palaikė tilžiškis Vydūnas. Jis teturėjo vienintelį pageidavi- 
mą: „Noriu, kad nebūtų menamas arba atspausdinamas kur nors 
pilietinis-šeimyninis mano vardas nei pavardė. Tegul pasiliksiu 
visuomet Vidūnas ir niekas daugiau" š. Į draugiją mielai įsirašė 
ir panevėžietė G. Petkevičaitė-Bitė ?. 

J. Baltrušajtis, pradėjęs eiti Lietuvos nepaprasto pasiuntinio 
ir įgalioto ministro pareigas Tarybų Rusijoje, bet dar dirbantis 
tenykščio Švietimo liaudies komisariato Teatro draugijoje (TEO) 
ir vykdantis A. Lunačiarskio įpareigojimus !9, 1920 m. viduryje 
buvo paskirtas trumpalaikės LMKD Teatro tarybos pirmininku 
Vilniuje!!, Vėliau jis berods tiktai kartą kaip svečias apsilankė 
lietuvių menininkų draugijos valdybos posėdyje 12. Tačiau J. Balt- 
rušaitis nuoširdžiai padėjo tvarkyti organizacinius reikalus Mask- 
voje, jo pastangomis į Lietuvą atvyko M. Dobužinskis !3, taip 
pat S. Pilka, kuris atsivežė iš Petrogrado ir padovanojo draugi- 
jai vertingą tūkstančio tomų savo biblioteką teatro klausimais 14, 


7 MACBR, i. 45—4, 1. 20. 

Š- VVUBR, F 610—68, 88. 

10 BecrHHK TeaTpa, 1920, 16—21 Aeka6pa. 

! Sutkus A. Meno gyvenimas.-— Laisvė, 1921, vasario 24, 

12 Zr. 1920 rugpjūčio 3 protokolą.— MACBR, f. 45—194, 1. 129, 

15-14 Žr. J. Baltrušaičio 1923 balandžio 8 laišką LMKD valdybai — 
Ten pat, f. 96—289; f. 45—167, 1. 7, 

Šeštą dešimtį bebaigiąs draugijos valdybos narys J. Mačiulis- 
Maironis posėdžiuose autoritetingai reiškė savo nuomonę, bet 
jaunimo akyse jau nebeturėjo pirmykštės aureolės. „Prieš dieną 
susipažinau su Maironiu, kuris buvo atėjęs į Lietuvių M[eno| 
Kūr[ėjų] Draugijos valdybos posėdį. Kaip jis pasenęs! Ar verta 
tokios senatvės laukti? Kame gi jo poezijos šventumas? — 1920 
m. vasario 29 d. savo dienoraštyje stebėjosi F. Kirša.— Šiandien 
jis liūdnai vis drebina galvą, nes jos nesulaiko. Riebus, tarsi 
ištinęs. <...> Nepoetingas ligi nepakenčiamumo. Kuomet buvo 
tartasi eiti vaizduotis [fotografuotis] ir buvo paskirta 2 val. die- 
ną, jis didžiausiu susirūpinimu pasiaiškino negalįs, nes paliksiąs 
be pietų. Na, kaip čia, girdi, nevalgius reikės būti. Man pasi- 
sukė aštri mintis, ir norėjau pasiūlyti pietauti Vilkolaky, bet nusi- 
gandau ir pamanęs taip, nes Vilkolakis tokių žmonių keikia- 
mas“ 15, Šioje pernelyg subjektyvioje charakteristikoje išreikštas 
ne tik F. Kiršos, bet ir kai kurių kitų jaunų literatų ironiškas 
požiūris į Maironį kaip į, jų nuomone, atgyvenusį rašytoją. 

Draugijoje beveik nesigirdėjo kunigų A. Jakšto, M. Gustai- 
čio, M. Vaitkaus balsų. Pirmaisiais LMKD veikimo metais Fri- 
būro universiteto studentas V. Mykolaitis-Putinas tiktai formaliai 
buvo įtrauktas į narių sąrašą !Š, 

Steigiant Lietuvių meno kūrėjų draugiją, didžiausią akty- 
vumą rodė S. Šilingas. Jis parengė pirmąjį Literatų („Literatūros 
ir poezijos“) sekcijos statutą !7 ir daugelį kitų dokumentų. Šio 
patyrusio juriskonsulto !š parama labai pravertė menininkams. 





15 VRBR, f. 35—29, 1.:33—34. Ir iš tiesų Maironis buvo nusistatęs 
prieš Lietuvių meno kūrėjų draugijos suartėjimą su Vilkolakiu. 1920 
vasario 5 LMKD valdybos posėdyje jis pareiškė: „Vilkolakio bloga 
opinija. Neverta rimtos draugijos vardo jungti su klubu".— MACBR, 
t. 45—194, 1. 158. 

Iš Ten pat, f. 45—173. 

17 Žr. rankraštį — LKLIR, f. 45—47. 

18 LTSR CVA, f. 101, ap. 1, b. 155. 

Gaila, kad, įsikinkęs į politikos vežėčias, jis negalėjo realizuoti 
literato gabumų. Literatų sekcija, kuriai jis mėgino pirminin- 
kauti, dėl sveikatos būklės atsisakius šių pareigų J. Jablons- 
kiui 19, buvo reorganizuota 1920 m. viduryje, kai sugrįžo į Lie- 
tuvą V. Krėvė. Jis pradėjo dirbti Švietimo ministerijos Knygų 
leidimo komisijos sekretoriumi ir tapo LMKD Literatų sekcijos 
pirmininkų; šios sekcijos sekretoriumi buvo išrinktas J. Tumas- 
Vaižgantas, knygininku — B. Sruoga, sekcijos valdybos nariais — 
J. Papečkys ir K. Binkis Ž?. 1922 m. sekcijos pirmininku dirbo 
L. Gira, sekretoriumi — K. Binkis 2!. 

Ne vienas rašytojas darbavosi ir Literatų, ir Dramos sekcijo- 
se, o L. Gira tarpais abiem vadovavo. Didžioji rašytojų dalis 
būrėsi Literatų sekcijoje, kuri buvo pasiryžusi steigti literatūros 
mokyklas ir studijas, organizuoti paskaitas, vadovauti vertimų 
darbui, skelbti konkursus ir skirti premijas, rinkti tautosaką bei 
etnograiinę medžiagą, tiekti mokykloms vadovėlius, rūpintis 
spaudos estetika, organizuoti literatūros leidinius, aprūpinti rei- 
kalingomis knygomis menininkus ir pradedančiuosius literatus 22, 

Rašytojai stimuliavo draugijos kūrybinį tonusą, kurstė kovą 
dėl įvairių meno reformų, buvo pagrindinė kitų sričių meninin- 
kų atspara konfliktinėse situacijose. Tačiau Literatų sekcija ne- 
sugebėjo iš valdžios išsikovoti tiek lėšų, kiek gavo kitos LMKD 
sekcijos. Pagrindinė draugijos finansuotoja — Švietimo ministe- 
Tija, kuri smunkančiomis markėmis (auksinais) ir dar neįsigalė- 
jusiais litais 2 visų pirma stengėsi palaikyti teatrą ir dailės ren- 
ginius, atsainiai žiūrėjo į literatūros reikalus, 


—— 





19 Pirmuoju Literatų sekcijos valdybos sekretoriumi buvo išrinktas 
A,  Žukauskas-Vienuolis, iždininku — P. Čiurlionis, knygininku — 


„ A. Kriščiukaitis-Aišbė.— Lietuva, 1920, balandžio 2. 


20-21 MACBR, f. 45—92, 1. 1; £. 45—397, L. 9. 
22 Menas, 1920, Nr 2, p. 9—10. 
3 Apie markės ir lito kursų santykį žr.: Lietųva, 1922, spalio 31, 

Pirmajame „Literatūros ir poezijos sekcijos“ projekte buvo 
numatyta paskelbti eilių rinkinio vaikams konkursą ir netgi nu- 
rodyti terminai, kada turėtų būti pateikti kūriniai pavasario, 
vasaros, rudens ir žiemos tematika 2 (konkurso projektą paren- 
gė J. Tumas) *5. 1922 m. Literatų sekcija nutarė surengti dramos 
veikalų konkursą, paprašydama Švietimo ministerijos 12 tūks- 
tančių auksinų pirmajai ir 6 tūkstančių auksinų antrajai premi- 
jai *. Gavus prašomą sumą, šį konkursą „Skaitymuose" ir ki- 
tuose leidiniuose paskelbė Lietuvių dramos teatro (būsimojo 
Valstybės teatro) direkcija, kuriai vadovavo LMKD Literatų sek- 
cijos pirmininkas L. Gira. Tai buvo pirmas tokio plataus masto 
literatūrinis konkursas po karo. I premiją jame laimėjo M. Vait- 
kaus simbolistinė drama „Žvaigždės duktė“?7. LMKD literatūrinių 
premijų projektą Švietimo ministerija išbraukė 28. 

Pabaltijo valstybių konferencija Rygoje 1920 m. rugpjūčio 
mėnesį rekomendavo sudaryti literatūros ir meno konvencijas, 
o pirmiausia — sutvarkyti autorių teisių apsaugą. Lietuvių me- 
nininkai, pritardami numatytam įsteigti bendram kultūros ir 
meno biurui, kuris parengtų tas konvencijas, siūlė glaudžiau 
bendradarbiauti Pabaltijo meno organizacijoms bei menininkams 
tarpusavyje, keistis dvasinėmis vertybėmis, o svarbiausia — leis- 
ti bendras iliustruotas monografijas bei almanachus 2. To bend- 
radarbiavimo vaisiai ne tik tada, bet visą buržuazijos valdymo 
laikotarpį buvo menki. Tačiau konferencija Rygoje paskatino 
LMKD vadovybę susirūpinti lietuvišku autorių teisių projektu, 


24 MACBR, f. 45—214, 

2 Menas, 1920, Nr 2, p. 10. 

2 MACBR, f. 45—115, 

27 Laisvė, 1923, balandžio 14. 

2 MACBR, f. 45—115, 

2 LMKD valdybos 1920 rugpjūčio 24 raštas Baltijos valstybių kon- 
ierencijos kultūros ir meno sekcijai. — Ten pat, f. 45—162. Raštą paren- 
gė S. Šilingas.— Ten pat, f. 45—200. 

Susipažinę su senaisiais rusų teisės įstatymais“, Literatų sekcijos 
nariai įsitikino, kad jį parengti ne taip jau paprasta. Keblu buvo nu- 
statyti universalią honorarų skalę periodikai, kadangi daugumas lej- 
dinių jų išvis nemokėjo, kompensacija autoriams už išleistas knygas, 
kurių tiražo niekas nekontroliavo, priklausė tik nuo leidėjų malonės, 
Amerikos lietuvių laikraščiai ir žurnalai peisispausdinėjo Lietuvos ra- 
šytojų kūrinius neatsiklausdami ir niekuo neatsilygindami. Dramaturgai 
neturėjo aiškesnės juridinės garantijos, kiek gaus už savo veikalų 
pastatymus, 

Dramos vaidykla ir LMKD Literatų sekcija iš pradžių buvo suta- 
rusios dramaturgams mokėti 204 pajamų nuo originalių kūrinių ir 
eiliuotų vertimų veiksmo, 1,59; — nuo vertimų veiksmo“!. Dramos vai- 
dyklos repertuarą tvarkė speciali komisija, į kurią įėjo V. Biržiška, 
J. Mačiulis- Maironis, J. Papečkys, S. Šilingas, A. Šmulkštys-Paparonis 
ir P. Vaičiūnas??. Kai 1921 m. viduryje buvo įkurta Dramos sekcija, 
kuri į savo globą paėmė Dramos vaidyklą, sekcijos pirmininkas ir vai- 
dyklos vedėjas L. Gira originalių veikalų autoriams nustatė 595, vertė- 
jams — 305 pajamų už kiekvieną vaidinimą“: užsakytus kūrinius teat- 
ras pirko pagal atskiras sutartis. S. Čiurlionienė už savo „Aušros sū- 
nus“ buvo išsireikalavusi 1005 pajamų““. 

K. Puida, J. Balčiūnas-Švaistas ir P. Vaičiūnas parengė „Literatų 
sekcijos scenos kūrinių teisių apdraudimo“ projektą, kuriame nurody- 
tas ne tiktai honoraras už originalius kūrinius ir eiliuotus vertimus 
(nuo 296 iki 1005 spektaklio pajamų), paprastus vertimus (1,59) nuo 
veiksmo), operų ir operečių libretus (premjeros — 495, kartojimai — 
205), bet ir numatyta steigti autorių teisių agentūras visuose apskričių 
miestuose, pateiktos instrukcijos agentams“, Pastarajai naujovei dar 
nebuvo pribrendusi visuomenė, 


80-31 Ten pat, f. 45—92, 1. 9; f. 45—157. 

32 Laisvė, 1921, balandžio ?2. 

33 LTSR CVA, f. 101, ap. 1, b. 155, 1. 18, 

34 MACBR, f. 45—106, 1. 118. 

8 Ten pat, f. 45—25, 1. 20—21. a 

Daugelis skaitytojų stebėjosi, po kurio laiko skaitydami Laš- 
menpamūšio dvarininko B. Melngailio pareiškimą spaudoje, kad 
jis pasirašęs sutartis su J. Rainiu ir Aspazija, pagal kurias gavęs 
šių rašytojų dramos veikalų vertimo, spausdinimo, vaidinimo 
monopolį 3, Nors P. Vaičiūnas, remdamasis veikiančiais įstaty- 
mais, ne kartą griežtai draudė be įo leidimo vaidinti originalias 
ir verstines dramas", bet saviveiklininkai jokių draudimų ne- 
paisė. 

LMKD Literatų sekcija 1922 m. kovo 25 d. įpareigojo V. Krė- 
ve, J. Papečkį ir V. Bičiūną parengti Lietuvos rašytojų ir leidėjų 
sutartį 2. Nekonkretus sutarties projektas 3? buvo karštai svars- 
tomas, K. Binkis su Maironiu mėgino nustatyti honoraro mini- 
mumą, bet ničnieko nenutarta *9. Savus įkainius turėjo Švietimo 
ministerijos Knygų leidimo komisija. Vadovaudamasis kovo 25 d. 
posėdžio nutarimu, Literatų sekcijos prezidiumas pareikalavo, 
kad, pabrangus pragyvenimui, komisija sekcijos nariams savo 
leidžiamuose žurnaluose 5090 pakeltų honorarų normas *!, 

1923 m. vasarą „Lietuvos“ dienraštyje pasirodė straipsnis apie 
autoriaus teisių apsaugą. Jame bene pirmąkart lietuvių skaityto- 
jams taip plačiai išaiškinta, kad rašytojo kūrinys pirmiausia 
gerbtinas kaip jo nuosavybė, kurią gina įstatymai 42. Nors au- 
torių ir leidėjų santykiuose nuo to niekas nepasikeitė, bet tie, 
kurie skaitė straipsnį, galėjo geriau įsivaizduoti lietuvių rašytojų 
materialinį nelygiateisiškumą. 

Lietuvių meno kūrėjų draugija dar gana nedrąsiai perženg- 
davo nacionalinius rėmus, ieškodama kontaktų su užsienio me- 








86 Lietuva, 1924, liepos 28; Klaipėdos žinios, 1924, liepos 30. 
37 Lietuva, 1927, rugsėjo 7; Lietuvis, 1927, rugsėjo 17. 

3 Lietuva, 1922, balandžio 4. 

39-40 MACBR, f. 96—25, 1. 38, 42. 

41 Ten pat, f. 45—146, 1. 17. 

* K. B-ys. Autorių teisės.— Lietuva, 1923, rugpjūčio 1. 

nininkais. 1920 m. viduryje Lietuvos pasiuntinys Prancūzijoje 
O. Milašius norėjo parašyti „tragediją ar dramą iš Lietuvos gy- 
venimo ir praistorinių laikų“. Lietuvių rašytojai buvo prašomi 
parūpinti jam žemaičių pasakos apie Jūratę ir Kastytį siužetą *8, 
Tas pasiūlymas vienaip ar kitaip susijęs su garsiąja Maironio 
balade, pasirodžiusia 1920 metų „Pavasario balsuose“. O. Mila- 
šiaus poezija lietuvių skaitytojams dar buvo bemaž nepažįs- 
tama **, 

1921 m. birželio mėnesį LMKD visuotiniame susirinkime da- 
lyvavo latvių menininkai, kurie kalbėjo apie kūrybinį susiarti- 
nimą *9. Lapkričio mėnesį Literatų sekcija surengė tris A. Belo 
paskaitas *9. Poetas simbolistas ir simbolizmo teoretikas vienoje 
paskaitoje pažymėjo, kad Tarybų Rusijoje steigiamos eilėtyros 
katedros, ir ši mokslo šaka tenai ima įsigalėti *7. Tai paskatino 
lietuvių menininkus kažką panašaus įsteigti Kaune. Tačiau Švie- 
timo ministerija iš Literatų sekcijos 1922 m. sąmatos išbraukė 
literatūros (eilėtyros) studijos, į kurią buvo numatyta priimti 20 
moksleivių, projektą. Studija turėjo kolektyviai nagrinėti liau- 
dies dainų ir poezijos ritmiką, rimiką, metaforas, o tyrinėjimų 
rezultatus skelbti mokslo leidiniuose **. Šis ir kai kurie kiti Li- 
teratų sekcijos sumanymai kirtosi su Lietuvos universiteto hu- 
manitarinių mokslų fakulteto planais. 


43 P. Bielskaus 1920 birželio 30 raštas Lietuvių meno kūrėjų drau- 
gijai. — MACBR, f. 45—198, 

44 Pirmasis O. Milašiaus vertimas į lietuvių kalbą — eilėraštis „Tali- 
ta Kumi" / vertė A. Spaknis.— Vytis, 1920, Nr 3; netrukus B. Sruoga 
išvertė eilėraštį ,Okeanui“.— Lietuva, 1920, spalio 10. 

45-10 MACBR, f. 45—198; f. 45—154. 

47 Šlamas L. ĮŠemerys S.] Andrejo Bielojo paskaitos.— Sekmoji die- 
na, 1921, Nr 37, p. 8. 

4 MACBR, f. 45—262. 

Literatų sekcija padėjo Švietimo ministerijai sudaryti leistinų 
knygų sąrašus *?. 1920 m. viduryje ji pasiūlė ministerijai koo- 
peruotis grožinės literatūros leidybai *9. Rugpjūčio 20 d. S. Si- 
lingas parengė sutartį, pagal kurią draugija įsipareigojo ruošti 
spaudai originalius ir verstinius veikalus, organizuoti jų spaus- 
dinimą ir platinimą, prašydama Švietimo ministerijos finansų ?!. 
Sutartis su visais parašais pasiekė švietimo ministrą, bet šis jos 
nepasirašė ?2. Kalčiausias dėl to liko kuklus eiliakalys, valstybės 
kontrolierius J. Zubrickas-Turčiniškis, užrašęs nelauktą rezoliu- 
ciją: „„Dailioji literatūra, kaipo meno sritis, privalo būti nepri- 
klausoma ir plėtotis savistoviai“ 93, 

Vykdydami savus leidybos sumanymus, rašytojai pirmiausia 
būtų organizavę literatūros žurnalą 4, V. Krėvės pasiūlymu 1920 
m. pabaigoje jį pradėjo leisti pati Švietimo ministerija ir suma- 
nytoją tarnybiškai paskyrė „Skaitymų“ vardu pavadinto žurnalo 
redaktoriumi“?. Literatų sekcijos pirmininkas V. Krėvė. artimai 
bendraudamas su plunksnos draugais, galėjo rinktis jų kūrybos 
vaisius, todėl „Skaitymai“ tapo pagrindine lietuvių rašytojų tri- 
būna. 

Lietuvių meno kūrėjų draugija norėjo išlikti savarankiška, 
turėti savo knygų leidyklą, kurios planą 1922 m. vidurvasaryje 
buvo pavesta parengti K. Binkiui 99, „Matyt, galų gale pradėsime 
realiai veikti taip, kad šmugelninkai nesipelnytų iš mūsų pro- 
čios", — rašė poetas būsimai žmonai ?7. Tačiau tai buvo tik gra- 
žūs norai. 

1922 metais Literatų sekcija planavo parengti du literatūros 
almanachus po 200 puslapių 2000 egz. tiražu. Švietimo ministerija 


49-50 Ten pat, f. 45—289, l. 4; f. 45—397, L. 1. 

51-58 Ten pat, f. 45—147, 1. 8—10; f. 45—113; f. 45—88, 1. 7. 
94 Ten pat, f. 45—88, L. 6. 

95 Lietuva, 1920, spalio 23. 

5 MACBR, f. 45—194, 1. 22, 

57 LKLIR, f. 45—122, 

pabūgo nuostolių, kurių ji neišvengė, leisdama „Skaitymus“ 58, 

Lietuvių meno kūrėjų draugija 1920 m. vasarą ir rudenį iš- 
leido du informacinio leidinio „MENAS“ numerius. Juose įdėta 
oficialių draugijos dokumentų (raštų, įstatų, apyskaitų ir pan.), 
sekcijų veiklos apžvalgų. Ši medžiaga padeda geriau suprasti 
LMKD darbų pradžią. Kūrybos, išskyrus J. Turčiniškio „Meno 
dainą“, leidinyje nėra. Pažymėtina, kad politinių aktualijų ei- 
liuotojas savo kūrinyje pabrėžė meno nepriklausymą nuo tur- 
tingųjų ir galingųjų, savus jo įstatymus, išreikštus kraštutinė 
forma („menas dėl meno gyvena visur"). Ar tik autorių nebus 
įkvėpęs S. Šilingas, kuris kartu su F. Kirša ir muziku J. Žilevi- 
čiumi buvo „Meno“ redakcinės komisijos narys? 

S. Šilingo ranka jaučiama leidinio rašyboje. „Žodis, apkrau- 
tas daugybe uodegėlių, taškelių, brūkšnelių, iš tikrųjų yra pa- 
našus į baidyklę, kurios paprastam žmogui nė nebandyk supras- 
ti; juoba jis negražus estetiniu atžvilgiu, ant jo akis ne pasilsi, 
bet susierzina“, — rašoma redakcijos pasiaiškinime. Nusistatę 
leisti „Meną“ „švelnesne“ rašyba, medžiagos tvarkytojai vietoj 
prielinksnio į vartojo in, nosines raides Keitė ilgosiomis balsė- 
mis, palikdami jas tik galūnėse žodžių lytims atskirti, daugiskai- 
tos naudininko galūnėje nubraukė s, kad išvengtų „dviejų prie- 
balsių susibėgimo“. Vadinasi, „Menas“ tęsė „Pirmojo baro“ ir 
„Dainavos“ tradiciją reformuoti rašybą pirmiausia estetikos su- 
metimais. 

Antrajam „Meno“ numeriui S. Šilingas turėjo daugiau me- 
džiagos negu jos galėjo tilpti 16 puslapių leidinėlyje, Teko ati- 
dėti du A. Sutkaus straipsnius, jau parengtą spaudai Vaižganto 
„Pragiedrulių“ kritiką, kurią parašė Paparonis **. 


5 MACBR, f. 45—115. 
S Ten pat, f. 45—51. 

Trečiąjį informacinį „Meno“ numerį norėta išleisti 1920 m, 
pabaigoje padidintą iki 50 puslapių; čia turėjo būti paskelbta 
LMKD veiklos apyskaita €0. Jo rengimas nusikėlė į kitus metus. 
LMKD valdyba jau galvojo apie naują meno leidinį, kuriame in- 
formacinė draugijos medžiaga būtų tik priedas *!, tačiau paaiš- 
kėjo, kad ir kuklios apimties trečiajam „Meno“ numeriui išleisti 
nėra lėšų, 

Vos atvykęs į Lietuvą, V. Krėvė patarė pradėti energingą 
akciją lietuvių liaudies dainų tekstams ir melodijoms rinkti 92, 
Jis ir K. Būga buvo paskirti Švietimo ministerijos planuojamo 
leisti „Tautosakos“ žurnalo redaktoriais. 1922 m. birželio 9 d. 
LMKD Literatų sekcijos posėdyje buvo aptartas sistemingo folk- 
loro rinkimo ir skelbimo planas 63, pagal kurį liepos mėnesį du 
muzikai (S. Šimkus ir J. Žilevičius) ir trys literatai (A. Sabaliaus- 
kas, K. Binkis ir J. Petrėnas) pasiųsti užrašinėti liaudies kūry- 
bos 84, K. Binkis ką tik buvo parengęs antologiją „Dainos“ (1922). 
Tautosakos rinkimas, į kurį įsitraukė du pagrindiniai jau pasi- 
rodžiusio „Keturių vėjų pranašo“ šulai, atsiliepė būsimo žurnalo 
simpatijoms liaudies kūrybai. 

1921 m. liepos 13 d. Dramos sekcijos posėdyje L, Gira pasiūlė 
išleisti Dramos vaidyklos metraštį, kuris parodytų vaidyklos dar- 
bus bei rūpesčius ir turėtų teatro literatūros dalį. P. Vaičiūnas 
buvo įpareigotas rinkti metų dramos įvykių kroniką €*, LMKD 
Dramos sekcijos vadovybė paskelbė kreipimąsi „Lietuvių teatro 
metraščio“ reikalu“, kuriame aiškino ketinanti metraštį pateikti 
skaitytojams rudenį ir ilgainiui jį paversti periodiniu teatro žur- 
nalu 99. Švietimo ministerija 1922 metų LMKD sąmatoje patvir- 


—— 


60-60! Ten pat, f. 45—194, 1. 86, 107. 

62-04 Ten pat, 1. 40; f. 45—397; f. 45—147, 1. 55. 

65 LTSR CVA, f. 101, ap. 1, b. 155, L. 8. 

60 Lietuva, 1921, rugpjūčio 30; Lietuvos balsas, rugpjūčio 30—31. 

tino išlaidas leidiniui, kuris turėtų maždaug 200 puslapių ir būtų 
išspausdintas 2000 egz. tiražu 97, 

LMKD tikslus, siekius ir darbus taip pat ketinta nušviesti 
metraščiais. Redaguoti tokį leidinį pasisiūlė K. Puida. 1922 m. 
gegužės 1 d. jis pasirašė sutartį, gaudamas penkeriems metams 
koncesiją 98. Sudaryta metraščio redakcijos komisija — V. Bičiū- 
nas, K. Puida ir J. Vienožinskis — rugpjūčio 11 d. posėdyje pa- 
siskirstė darbus: oficialią LMKD veikimo ataskaitą rašo V. Bi- 
čiūnas, Plastikų sekcijos veikimą aprašo J. Vienožinskis, Dramos 
sekcijos — L. Gira, Operos būklei parodyti numatytas A. Sodei- 
ka. Medžiagos atidavimo terminas — rugsėjo 10 d. Komisija nu- 
statė honoraro minimumą — 5 auksinus už eilutę ir paprašė 
LMKD valdybos avanso 69. Oficialiai medžiagai apmokėti reika- 
lingą sumą redakcija gavo '?, tačiau LMKD sekcijos nepateikė 
laiku medžiagos. Rugsėjo 25 d. draugijos valdybos posėdyje 
K. Puida pratęsė knygos leidimo terminą iki 1923 m. vasario 
1d7! 

1922 m. antrojoje pusėje prasidėjusios Vilkolakio teatro va- 
dovybės intrigos ir kova su LMKD valdyba dėl patalpų sukir- 
šino menininkus ir sukėlė draugijos suirutę. Skaldytojiškai vilko- 
lakininkų veiklai pasmerkti K. Binkis suorganizavo pamfletiškai 
paspalvintą dokumentinį leidinį ir parašė jam pagrindinę dekla- 
raciją'2, kurią pasirašė visų LMKD sekcijų atstovai. Susirinkę 
K. Binkio bute, įvairių sričių menininkai padėjo redakcijai — 
K. Binkiui, P. Galaunei, L. Girai ir I. Šlapeliui — rengti kalėdų 
siurprizą — „LIETUVIŲ MENO KŪRĖJŲ DRAUGIJOS BIULETE- 
NĮ“, savotišką „Meno“ tęsinį. „Daug buvo dešrų valgyta, žino- 

6 MACBR, f. 45—115. 

68-71 Ten pat, f. 45—137; f. 45—197; f. 45—194, 1. 10, 16. 

72 LKLIR, f. 13—1794, 1. 94, 


„r 


144 





ma, nesausai, ir komponuota tulžinga literatūra“, — prisiminė 
I. Šlapelis"?, Netilpusius leidinyje rašinius V. Krėvė žadėjo pa- 
skelbti „Skaitymuose“74, 

Vilkolakio teatre buvo ne vienas bandantis plunksną (A. Bra- 
ziulis, A. Gricius, P. Lembertas, E. Žalinkevičaitė ir kt.), bet jie 
nesikišo į konfliktą. Taikomąją poziciją užėmė naujasis teatro 
administratorius S. Zaleskis-Santvaras“?. Vilkolakio artistas 
J. Petrėnas puikiai sutarė su K. Binkiu, kuris stengėsi savo bičiulį 
išvaduoti iš kariuomenės ir išrūpinti jam LMKD stipendiją to- 
liau mokytis 70, 

Už draugijos diskreditavimą iš LMKD pašalinta vilkolakinin- 
kų grupė — V. Bičiūnas, A. Sutkus, A. Šmulkštys-Paparonis — 
kartu su anksčiau pasitraukusiais K. Puida, O. Pleiryte-Puidiene 
ir muzikas J. Žilevičius 1923 m. kovo mėnesį savo lėšomis išlei- 
do K. Puidos redaguotą pirmąjį lietuvių meno metraštį „Kūrybos 
keliais“, kuriame mėgino įvertinti lietuvių literatūros, teatro, 
muzikos raidos linkmes, įrodinėjo Vilkolakio kūrybos kelio tei- 
sumą. Ano meto sąlygomis toks leidinys buvo nemenkas kultū- 
ros laimėjimas, juoba kad „pasmerktoji mažuma“ nešaukė į at- 
virą polemiką ir stengėsi iškelti pozityvius lietuvių menininkų 
ieškojimus. Šis metraštis, išaugęs į „Gairių“ žurnalą, vertas at- 
skiros analizės. 

1922 m, birželio 7 d. Lietuvių meno kūrėjų draugijos visuo- 
tiniame susirinkime K. Binkis pasiūlė leisti meno žurnalą. V. Krė- 
vė parėmė sumanymą ir patarė materialinės paramos kreiptis į 
Švietimo ministeriją. Rūpintis šiuo klausimu buvo pavesta Li- 
teratų sekcijai'". Dar kartą meno žurnalo būtinumą K. Binkis 





7 VRBR, f. 21—2, 1. 5. 

“ LKLIR, f. 13—1794, 1. 96. 

75 Žr. jo straipsnius: Krašto balsas, 1923, kovo 28, 29, gegužės 17. 
76 MACEBR, f. 45—194, 1. 6. 

"7" Ten pat, f. 45—198. 

priminė gruodžio 8 d. LMKD visuotiniame susirinkime. Jis pa- 
brėžė, kad, „atsižvelgiant į mūsų laikraštijos tuštumą ir partin- 
gumą, nėra kitos galimybės informuoti visuomenę apie meno 
reikalus“, P. Galaunė taip pat išreiškė apgailestavimą, kad, ne- 
turėdami savo organo, rašantys apie meną partijų leidiniuose 
turi taikstytis prie jų pasaulėžvalgos. Susirinkusieji karštai pri- 
tarė žurnalo leidimui, įpareigodami LMKD valdybą įgyvendinti 
idėją. Čia pat J. Vaičkus paleido aukų lapą, ir susirinkimo da- 
lyviai sumetė 475 litus "8, 

Gruodžio 28 d. K. Binkis referavo LMKD valdybai apie dvi- 
savaitinį meno žurnalą, numatomą spausdinti in guario (albu- 
miniu) formatu 3000 egz. tiražu 16 puslapių gerame ir 4 pusla- 
pių prastesniame popieriuje (skelbimams), sų atskirais spalvo- 
tais viršeliais. Jo matmenys ir medžiagos apimtis tokie kaip 
„Vejos“. Smulkioje sąmatoje tarp visų numerio išlaidų numatyti 
ir honorarai už raštus (100 1t) 79. Spausdinti žurnalą sutiko „Rai- 
dės“ spaustuvė, redaguoti jį buvo pavesta „Lietuvių meno kū- 
rėjų draugijos biuletenio“ redakcijai. L. Gira patarė surengti 
vidaus balių, kuris padengtų bent pusę žurnalo išlaidų; jam 
paruošti buvo išrinkta komisija $0. 1923 m. pradžioje išsiplėtus 
LMKD vaidams su Vilkolakiu, kilus dailininkų konfliktui su 
valdžios atstovais ir įvykus visuotiniam menininkų streikui, iš 
savo patalpų išstumtos draugijos veikla faktiškai nutrūko, ir 
nebeliko kam organizuoti meno žurnalą. Tokio leidinio reika- 


"8 Lietuvių meno kūrėjų draugijos biuletenis, 1922, gruodžio 24, 
p. 10, Tuo laiku K. Binkis kartu su jaunu literatu Kauno miesto ir ap- 
skrities viršininku P. Morkum buvo sumanę steigti „autorių knygų lei- 
dimo bendrovę“.— Žr.; LKLIR, f. 13—1794, I. 76. 

"* MACBR, f. 96—25, 1. 90, 92. Būsimasis meno žurnalas buvo anon- 
suotas ir spaudoje: Lietuva, 1922, gruodžio 24; Lietuvos žinios, gruo- 
džio 28. 

0 LKLIR, f. 13—1794, 1. 99, 

lingumą nevaisingai svarstė ir vėlesnės LMKD valdybos 1927, 
1931 metais Š!, 

Lietuvių meno kūrėjų draugija gyvavo Švietimo ministerijos 
ir kitų Valdžios įstaigų subsidijomis. Patys tvarkydami sunkiai 
gaunamas lėšas, menininkai neišvengė finansinių nesusipratimų. 
Kai kurie draugijos tarnautojai, žinomi rašytojai, piktnaudžiavo 
savo padėtimi. Užuot nagrinėjus kūrybos problemas, susirinki- 
Ne vienas buržuazijos veikėjas buvo nepatenkintas valstybei 
brangiai atsieinančiu menininkų organizacijos išlaikymu. Jų nuo- 
monę atvirai išdėstė kun. P, Būčys: „Mūs meno žmonės klaidin- 
gai mintija, būk menas esąs toks veršelis, kuris tik valdžios 

“subsidijų pienu teminta. Menas tik tada būna sveikas ir tvirtas, 
kada jisai pats sau sugeba maisto rasti" 82, 

Tik nedaugeliui menininkų pavyko išsikovoti negrąžinamą 
pašalpą. Geriausiai pasisekė B. Sruogai ir F. Kiršai, kurie iš 
Amerikos lietuvių fondo per draugiją gavo lėšų studijoms už- 
sienyje $3. Atskiri literatai kukliomis aukomis mėgino remti me- 
nininkų organizaciją. Vydūnas parėmė draugiją pajamomis, gau- 
tomis už paskaitas 84. J, Zubrickas perdavė „Lietuvos“ laikraščio 
paskirtus jam honorarus *9. S. Šilingas 1921 m. kovo mėnesį at- 
sisakė algos, aiškindamasis negalėjęs draugijai skirti „tiek laiko 
ir energijos, kiek <...> vidaus nusijautimu yra reikalinga" *?, 
Aplinkoje, kurioje pinigas gadino žmonių santykius ir naikino 
padorumą, tokie reiškiniai buvo unikalūs, ir jų negalima ne- 
paminėti. 


8! Lietuvis, 1927, gruodžio 23; LKLIR, f. 18—106, 1. 21. 
82 Būčys P. Mūsų menas.— Laisvė, 1921, lapkričio 15. 
83 MACBR, f. 45—316, 1. 5. 

8 LKLIR, f. 52—283. 

8 MACBR, f. 45—343, 

“6 Ten pat, f. 45—307, I. 7. 

LMKD lietuvių menininkams pirmąkart parodė planingo, vals- 
tybės remiamo kūrybos darbo teigiamybes. Susibūrę į vieną 
organizaciją, jie galėjo geriau pažinti vienas kitą, pajusti bend- 
rų kūrybos siekimų svarbą, solidaraus veikimo jėgą. Tačiau bur- 
žuazinė valdžia nepakankamai ir netolygiai skatino meno vys- 
tymąsi, varžė kūrėjų užmojus. Draugija menininkus formaliai 
sujungė, o faktiškai dar labiau išryškėjo jų prieštaravimai, 

Aprėpusi visas meno sritis, LMKD privalėjo atlikti meno de- 
partamento funkcijas, bet tai viršijo jos išgales?'. Aštrėjant 
organizaciniams ir asmeniniams konfliktams, 1922 m. Švietimo 
ministerija pagrindines meno įstaigas perėmė į savo žinią. P. 
Vaičiūnas teisingai įspėjo apie grėsmę kūrybos savarankiškumui, 
valdžios siekimą „užkinkyti visus Menininkus dirbti po valdžios“ 
priežiūra'88, 

Literatų sekcija neteko savo reikšmės, tais pat metais įsikū- 
rus Lietuvių rašytojų ir žurnalistų sąjungai. Pirmasis jos pirmi- 
ninkas J. Tumas-Vaižgantas tų pat metų kovo 7 d. parašė tokį 
raštelį LMKD Literatų sekcijai: „,Susidėjusiomis aplinkybėmis lai- 
kau valstybei nusidėjimu daryti dvi rašytojų organizaciji. Taigi 
prašau mane iš Lit. sekcijos išbraukti“ 39, Tačiau jo pareiškimas 
liko nepatenkintas. 


2 


Lietuvos žurnalistai dėl paties savo darbo pobūdžio nuolatos 
turėjo bendrų profesinių reikalų, tačiau tikriausiai dar negrei- 
tai būtų pajausta organizacinio susivienijimo svarba, jeigu ne 


87 Vienožinskis J. Lietuvių menas ir meno organizacijos.— Kn.: Pir- 
masis nepriklausomos Lietuvos dešimtmetis 1918—1928. K., 1930, p. 367. 

88 Vaičiūnas P. Mes ir mūsų menas.— Tėvynės balsas, 1922, rugpjū- 
čio 25. 

8 VRBR, f. 7—891, 1. 2, 

1921 m. vasarą Kaune įvykęs Pabaltijo valstybių spaudos atstovų 
pasitarimas !, kuris privertė šeimininkus susitelkti. Netrukus po 
to Latvijos rašytojų ir žurnalistų sąjunga pakvietė nesamą lie- 
tuvių spaudos organizaciją 1922 m. vasario pabaigoje dalyvauti 
pirmojo latvių laikraščio 100-ųjų metinių iškilmėse. Kaune veikė 
tik Žydų rašytojų ir žurnalistų sąjunga Ž. 1922 m. sausio 13 d. 
lietuvių žurnalistų būrelis paskubom išrinko laikinąją valdybą — 
J. Tumą, A. Klimą ir J. Laurinaitį, kurie lietuvių literatų drau- 
gijos vardu pasiuntė latviams sveikinimo laišką 3, 

Sausio 31 d. įvykęs steigiamasis susirinkimas apsvarstė J. Tu- 
mo parengtą ir duotą visuomenei susipažinti * Lietuvių rašytojų 
ir žurnalistų sąjungos įstatų projektą ?. Patys įstatai, įregistruoti 
Kauno miesto ir apskrities viršininko raštinėje kovo 11 d., buvo 
paskelbti balandžio viduryje 9. Sąjungos tikslas tenai nusakytas 
taip: „Žinoti lietuvių plunksnos darbininkus ir turėti santykius 
su jais: lavintis savo profesijoj, pažinti asmenis kaip literatūros 
istorijos objektus, suskaityti rašomąsias lietuvių pajėgas, keistis 
mintimis, kai kada sutaikinti veiksmą, saugoti savo reikalus, 
šelptis nelaimei ištikus, santykiauti su užsienio panašiomis orga- 
nizacijomis“. 

Įstatuose mėginta derinti ir rašytojų, ir žurnalistų interesus. 
Numatyta įsteigti literatūros muziejų, leidyklą sąjungos narių 
raštams leisti, knygyną, gausinti organizacijos iždą, kurio vienas 
svarbiausių įplaukų šaltinių būtų paskaitos. Tai iš dalies kartojo 
Lietuvių meno kūrėjų draugijos užmojus. Įkurtos trys komisi- 





— 


! Karys, 1921, Nr 2, p. 249—250. 

2 Laisvė, 1921, liepos 24, 30. 

š Lietuva, 1922, sausio 21. Latvių spaudos šventėje dalyvavo M. Bir- 
žiška, J. Laurinaitis, J. Paleckis, J. Pronskus.— Ten pat, kovo 9. 

* Ten pat, 1922, sausio 21. | 

5 Paleckis J. Iš Lietuvos žurnalistų sąjungos istorijos.— Pirmasis 
Lietuvos žurnalistų sąjungos metraštis. K., 1934, p. 22. 

“ Tėvynės balsas, 1922, balandžio 15—16. 

jos: literatūros istorijos — rašytiniams ir daiktiniams ekspona- 
tams muziejui rinkti, bibliofilų — privalomiems leidinių egzemp- 
lioriams kaupti ir leidėjų — narių kūrybai leisti ir platinti. 

Į pirmąją sąjungos valdybą buvo išrinkti: J. Tumas-Vaižgan- 
tas — pirmininku, M. Šalčius — vicepirmininku, A. Klimas — sek- 
retoriumi, A. Žukauskas-Vienuolis — kasininku, J. Laurinaitis — 
nariu 7. Laikina draugijos būstine tapo J. Tumo butas Alekso- 
to g. 6. Sąjunga pasišovė aprūpinti rašytojus ir žurnalistus pa- 
šalpomis ir pensijomis, gauti nemokamą vasarnamį 8, J. Tumas 
pradėjo skaityti visuomeninio pobūdžio paskaitas ?, 

Jau pirmuosiuose pasitarimuose spaudos darbuotojai ėmė 
skųstis negalį pragyventi iš plunksnos. Valdinių periodinių lei- 
dinių redaktorių 1921 m. gegužės 24 d. ir 1922 m. balandžio 
24 d. posėdžiuose mėginta sureguliuoti honorarų normas !9, tą- 
čiau laikraštininkų jos nepatenkino. 1922 m. liepos mėnesį žur- 
nalistai pareikalavo pakelti 5 kvadratų eilutės kainą nuo 3 iki 4 
auksinų *!, spalio mėnesį, įsigalėjus litui, už redaguotinų raštų 
eilutę jie sutarė prašyti ne mažiau kaip 5 centus, už publicistikos 
ir originaliosios kūrybos eilutę — 10 centų !2, 

1924 m. balandžio mėnesį buvo svarstomas P. Rusecko straip- 
snis „Rašytojai ir jų honoraras“. Pašnekovai piktinosi, Kad „vie- 
no dienraščio vadinamoji redaktorė [aišku — F. Bortkevičienė) 
atsisakė Mokėti honorarą vienam bendradarbiui vien tik dėl to, 
kad tas bendradarbis greitai ir lengvai rašąs straipsnius. Tad, 
girdi, už ką čia galima mokėti, jei bendradarbis rašydamas ne- 





7 Lietuva, 1922, balandžio 2. 

8 Tėvynės balsas, 1922, balandžio 4. 

? Lietuvos žinios, 1922, liepos 2; Lietuva, 1922, gruodžio 12. 
0 VYVUBR, F 108. 

!! Lietuva, 1922, liepos 25, 

12 Laisvė, 1924, spalio 8. 

pailso ir jokio vargo nepajuto“ Iš, Dėl honorarų Žurnalistai te- 
bediskutavo ir gegužės mėnesį 14. 

Lietuvių rašytojų ir žurnalistų sąjunga laišku pasveikino ju- 
biliatą Maironį !?, J. Tumas paskaita pagerbė A. Kriščiukaitį- 
Aišbę !9. Nusistovėjo tradicija ketvirtadieniais rinktis pasikalbė- 
jimams apie literatūrą bei žurnalistiką. A, Kiliukas skaitė savo 
poemos „Svietjurgis“ ištrauką V, buvo aptarta periferijos laik- 
raščių būklė, keistasi mintimis dėl nemokšiškų rašybos naujovių 
ir lėkštų sensacijų laikraštėlio ,„Mūsų mintis“, nagrinėta apie 
„Keturis vėjus“ susispietusių rašytojų kūryba, J. Tumas perskai- 
tė S. Šemerio eilėraščių rinkinio „Granata krūtinėj“ kritiką. 
Buvo svarstytas kamuojantis redakcijas didžiųjų raidžių rašy- 
mas ir atmestos puristinės A. Vireliūno reformos. Gyvai buvo 
diskutuojami spaudos platinimo reikalai. A. Bružas reikalavo 
priverstinio laikraščių skaitymo: jeigu per metus Lietuvos gy- 
ventojai išgerią už 32 mln. litų degtinės, tai kodėl nebūtų galima 
200 tūkst. egz. tiražu leisti iliustruotą savaitraštį, kuriam pakaktų 
1 mln. 200 tūkst. litų? Iš 

1923 m. sausio 31 d. kilo sumanymas išleisti Lietuvių rašyto- 
jų ir žurnalistų sąjungos organą — iliustruotą kultūros, kritikos 
ir bibliografijos žurnalą „Literatūros naujienos“ !?, Tačiau pra- 
ėjo aštuoneri metai, kol pasirodė taip pavadintas bibliografijos 
laikraštėlis; 1934 m. jo oficialusis redaktorius spaustuvės darbi- 
ninkas J. Steponavičius perdavė leidybą ir redagavimą A. Ri- 


13—4 Lietuva, 1924, balandžio 7, gegužės 26. 


15 Tėvynės balsas, 1922, spalio 24. 

16 Lietuva, 1924, rugsėjo 23. 

17 Ten pat, 1922, lapkričio 5. 

8 Ten pat, 1924, vasario 8, 15, kovo 1, lapkričio 5, 17, 29, gruo- 
džio 4, 19, 

19 Krašto balsas, 1923, vasario 3, 

mydžiui 2. Tokios buvo Lietuvių rašytojų draugijos laikraščio 
„Literatūros naujienos“ ištakos. 

Organizaciniu atžvilgiu sąjunga buvo silpna, nors visą laiką 
kiekybiškai augo (1922 m. buvo 14 narių, 1929 m.—-71)2!, Ją, 
kaip ir Lietuvių meno kūrėjų draugiją, palaikė gražūs sumany- 
mai ir susiėjimai. Visuomenei pastebima tebuvo reta Lietuvos 
žurnalistų reprezentacija savo krašte ir užsienyje. Iš įdomesnių 
sąjungos užmojų Minėtina M. Šalčiaus veikla steigiant tarptau- 
tinio PEN klubo skyrių. 

Politinė opozicija priekaištavo, kad Lietuvių rašytojų ir žur- 
nalistų sąjunga rūpinasi tik paradine ir materialine padėtimi, o 
ne teisine ir moraline spaudos būkle, kvietė kovoti už spaudos 
laisvę, kurios netekę „žurnalistai nustoja savo kultūrinės misi- 
jos“ 2, ragino kelti balsą prieš finansines ir kalėjimo bausmes 
redaktoriams, laisvesnio žodžio suvaržymus įstatymais ŽŠ. Social- 
demokratai lietuvių žurnalistų sambūrį pravardžiavo ,„Kazionų 
[valdžios] buterbrodininkų sąjunga" 24. 

1925 m. pradžioje persikėlus į V. Dubeneckio išdekoruotą 
sąjungos klubą, turintį savo valgyklą, skaityklą ir kortų kam- 
barį, tik neturintį bibliotekos?“, vieši spaudos darbuotojų pa- 
šnekesiai dingo. Rudenį lankytojus kelis kartus palinksmino 
aktoriai, įvyko literatūrinis „Geltonų lapų vakaras“ 26. Užuot ta- 
pes turiningų sueigų vieta, Lietuvių rašytojų ir žurnalistų sąjun- 
gos klubas virto dar viena Kauno smuklė mažapinigiams inteli- 
gentams, kurie ją greitai suvarė į bankrotą. Apeitas steigiant 


2 LTSR CVA, £. 402, ap. 6a, b. 88, I. 23. 

ŽGerulaitytė J. Iš žurnalistų sąjungos istorijos.— Lietuvos žurna- 
listų sąjungos metraštis III. K., 1940, p. 83. 

22 Lietuvis, 1925, Nr 31, p. 2. 

2 Lietuvos žinios, 1925, liepos 22, 

24 Socialdemokratas, 1925, lapkričio 12. 

2 Rytas, 1925, liepos 30. 

2 Lietuva, 1925, rugsėjo 28, spalio 10, 17, lapkričio 3, 7. 

klubą J. Tumas 1925 m. liepos 23 d. parašė protesto laišką — 
atsistatydino iš pirmininko posto 27. Iki 1928 m. klubui vadovavo 
p. Kirša. 

Naujasis pirmininkas J. Purickis ėmėsi sąjungą reformuoti. 
Jos įstatai daugiau tiko rašytojams, o daugumą narių sudarė 
žurnalistai; praktinė veikla irgi siejosi ne tiek su knyga, kiek 
su spauda. 1929 m. kovo 22 d. pavadinę organizaciją Lietuvos 
žurnalistų sąjunga ir pakeitę įstatus, žurnalistai atsiskyrė nuo 
rašytojų ŽŠ, 


PASKUI NAUJOVES 


1920 metais B. Sruoga buvo paskirtas valdžios oficiozo „Lie- 
tuva" faktiškuoju redaktoriumi (redakcijos vedėju) !. Išėjus iš 
redakcijos V. Bičiūnui, metų viduryje F. Kirša tapo sekretoriumi 
(vedėjo pavaduotoju) 2. Naujieji laikraščio vadovai sumanė kul- 
tūros medžiagą kaupti atskiruose ketvirtadalio lapo formato 
puslapiuose. Nuo 1921 m. kovo mėnesio iki metų galo kas sa- 
vaitę ėjo aštuonių puslapių ,SEKMOJI DIENA“, pavadinta „Lie- 
tuvos“ literatūros priedu. Trisdešimt vieną jo numerį parengė 
F. Kirša, palikęs visus kitus redakcinius darbus3. Nr 32—45 
(spalio—gruodžio mėn.) suredagavo S. Šmerauskas-Šemerys. Kol 
studijavo mediciną, jis dirbo laisvai samdomu vertėju ir kalbos 
taisytoju Krašto apsaugos ministerijos Karo mokslo skyriuje, 
bet tą trumpą tarpą, kai, nutraukęs studijas, atsidūrė kryžkelėje 
ir reikėjo apsispręsti, ką toliau veikti, buvo perėjęs į „Lietuvą“. 
„Šekmosios dienos“ rengimas S. Šmerauskui buvo antraeilis dar- 


27 MACBR, f. 150—31. 

28 Pirmasis Lietuvos žurnalistų sąjungos metraštis, p. 23. 

1 J[ocailtisĮ V. Penkeri laikraštinio darbo metai.— Lietuva, 1924, 
sausio 11. 

?-3 VRBR, f. 35—29, 1. 36, 42. 

bas, kurį jis dirbo atlikęs kitas redakcijos užduotis. Laikraščio 
priedui buvo atidedama tai, kas susikaupdavo stalčiuose meno 
tematika per savaitę. Leidinį sulaužydavo metranpažas pagal 
savo skonį. Redaktoriui priklausė perskaityti antrąją korektūrą 
ir pasirašyti puslapius spaudai *. 

Estetinę linkmę „Sekmosios dienos“ poezijai, kalbėdamas apie 
liaudies dainas, pirmojo numerio straipsnyje „Epikūro prategė" 
mėgino nubrėžti B. Sruoga (Padegėlis Kasmatė). Jo žodžiai kirste 
kirtosi su dienraščio ideologija. Aiškindamas, kad dainas pagim- 
dė būtinybė byloti iš širdies į širdį, autorius būgštavo dėl jų 
nykimo. Aeroplano, tankų ir nuodingų dujų laikais jausmą slo- 
pinąs šaltas racionalizmas. Kai iš dainos reikalaujama, kad joje 
„Dūtų reiškiama tam tikra idėja, ir, mūsų supratimu, kuo aukš- 
čiausia, kaip ji yra išrašoma laikraščiuose pirmoj vietoj prieš 
skelbimus, politikos vyrų prakalbose, storose knygose ar baž- 
nyčios sakyklose skelbiama“, jaunoji karta turinti pasirinkti arba 
širdį — poezijos šaltinį, arba protą — jos žūtį. 

„Lietuvos“ literatūros priedo poezijoje vyravo neoromanti- 
niai bei simbolistiniai kūriniai. Gamtos, meilės, neaiškių nuojau- 
tų, naujų žygių troškimo ir kitokie vaizdiniai pleveno B. Sruo- 
gos ir F. Kiršos lyrikoje, J. Mikuckio romansuose ir P. Vaičiūno 
idilėse, dainingose trumpasakėse J. Tysliavos eilėse, rodančiose 
spartų autoriaus kūrybinį brendimą. Jie pripildė padrikus 
B. Sruogos sekėjo P. Būdvyčio ir B, Buivydaitės posmus. 

1921 m. pabaigoje simbolistiškomis „amžinasties giesmėmis" 
debiutavo S. Zaleskis, pasirašęs Stasiu Sątvarų. Ne pirmąkart 
poezijos mėgėjai susidūrė su Žvainio slapyvardžiu. Nepriekaiš- 
tingai sueiliuotą jo poemėlę „Sfinksas“ daugelis galėjo palaikyti 
M. Lermontovo vertimu. Kūrinio autorius Karo mokslo skyriaus 
valdininkas Juozas Stanišauskas turėjo puikią poetinę klausą, 


4 Iš 1969 balandžio 18 pokalbio su S. Šemeriu, 

kuri jam ne tiek padėjo, kiek pakenkė: jis nejučia talentingai 
įmitavo romantinės prigimties poetus. 

Paprastų ir nuoširdžių eilėraščių ciklą išspausdino M. Bagdo- 
nas (A. Vabalkšnis), „Lietuvos“ redakcijos narys, vėliau du kar- 
tus dirbęs laikraščio faktiškuoju redaktoriumi; savo poetinius ir 
žurnalistinius gabumus jis paskandino stiklelyje. 

„Sekmojoje dienoje“ anoniminis autorius Maironio „Jauno- 
sios Lietuvos“ įžangos tema parašė eilėraštį „Kur Vilkolakis dai- 
nuoja“. Jame kandžiai pašiepė „seiminės“ Lietuvos moralinį 
smukimą: girtavimą, vagystes, biznį (,šmugelį“). Eilėraštį persi- 
spausdino komunistinė spauda ?, Tėvynės meilės dainiaus lyrika, 
kurios tauriam turiniui prieštaravo gyvenimas, greitai tapo pa- 
rankiu akstinu įvairaus masto parodijuotojams. 

„Sekmosios dienos“ prozoje gausu neaukšto meninio lygio 
vaizdelių bei impresijų gamtos ir įvairių vidaus išgyvenimų 
motyvais. Daugumo autorių kūrybinė individualybė blanki. Porą 
vaizdelių pateikė savo sentimentalumu žavėjusi prieškarinį jau- 
nimą Pušaitė (M. Šveikauskaitė-Klevinskienė), rašiusi ir „Darbo 
balse“. Leidinys neapsiėjo be Aišbės satyros tęsinio. Šalia P. Vai- 
čiūno, M. Grigonio, J. Murkos ir kitų pavardžių atsirado slapy- 
vardžių: Laisvyda (K. Matukaitė) ė, A. Svėrė (A. Mosteikis), Jur- 
gis Daina (kareivis Brūsokas), Uogelė (,Lietuvos“ techninė dar- 
buotoja S. Bitautytė)". Pastarąją V. Bičiūnas išaiškino kaip 
plagiatorę: „Lapelyje iš mano knygutės“ pasisavintos K. Tetma- 
jerio eilės proza „Rožė“ 8, 

Ne vieno literato slapyvardžiai buvo panašūs arba sutapo. 
Būsimasis kalbininkas P. Būtėnas, ką tik pradėjęs rašinėti spau- 


5 Raudonoji vėliava, 1921, Nr 14, p. 6—7. 

6 VVUBR, F 247. 

7 Pastaruosius du slapyvardžius atskleidė S. Šemerys. 

8 MACBR, f. 189—882, 1. 1. Į lietuvių kalbą K. Tetmajerio kūrinį 
„Rožės“ vertė S. Dabušis.— Iliustruotoji Lietuva, 1926, Nr 49, p. 403—404. 

dai, pareiškė nepasitenkinimą, išvydęs humoro skyriuje „Šiaudi- 
nė atkarpa“ P, Butėno slapyvardį, kurį jau seniai vartojo K. Ja- 
siukaitis. Žinomas rašytojas turėjo teisę pasijuokti iš tokio su- 
tapimo ?, tačiau „Sekmojoje dienoje“ šitaip jis pasirašinėjo 
vienadienius feljetonus. Pavarde išspausdintas K. Jasiukaičio 
feljetonas „Geležėlė“ — nepalyginti vertingesnis dalykas. 

Karininkas J. Balčiūnas, gyvenimo mėiytas ir vėtytas lite- 
ratas!?, pradėjęs rašinėti 1912 m. daugiausia J. Švaisto slapy- 
vardžiu, jau turėjo keletą neskelbtų stambesnių kūrinių. Dabar 
jis dirbo Karo mokslo skyriuje ir buvo atsidėjęs tik literatūrai. 
„Sekmojoje dienoje“ J. Švaistas publikavo nedidukes minia- 
tiūras. 

Vaizdelių kūrėjas Ainis (J. Pronskus), ironizuodamas B. Sruo- 
gą-Padegėlį Kasmatę, pasirinko Aklasmatės slapyvardį, kuriuo 
išspausdino pluoštą feljetonų, įėjusių į pirmąją jo prozos kny- 
gą „Magaryčios“. Tai buvo produktyviausias leidinio autorius, 
neturintis didelių literatūrinių ambicijų. 

Melodramatiškais egocentriniais ir apybraižiškais visuomeni- 
nio turinio apsakymais ,Sekmojoje dienoje“ pradėjo reikštis stu- 
dentas Z. Kuzmickis (Zigmas Kz.). Stambią apysaką „Laimę at- 
radęs“ davė jau žinomas autorius teisininkas P. Penkaitis (Pr. 
Pen-tis), perėjęs į diplomatinę tarnybą Berlyne. Ištęstas kūrinys 
apie miesčionišką Rusijos lietuvių buitį, parašytas dar 1916 me- 
tais, ėjo per dvylika numerių. 

Romantiški poetų posmai, buitinė ar lyriška impresionistinė 
proza galėjo skaitytojams patikti arba nepatikti, tačiau jų taip 
nenustebino kaip nauji K. Binkio eilėraščiai. Neseniai išleistą 
jo „Eilėraščių“ knygelę kritika garbstė už „tikrosios poezijos gra- 
žumus, kuriais pakartotinai galima gėrėtis ir kurie taip lengvai, 


"9 Butėnas P. Du Butėnai — Sekmoji diena, 1921, Nr 15, p. 8. 
10 MACBR, f. 45—106, 1. 49; f. 96—25, I. 51. 

taip maloniai pagauna jausmų paversmius“ !!, o poetas tyčio- 
damasis nusigręžė nuo tų gražumynų į pašiurpusį, ligotą, ironijos 
tevertą pasaulį. „Skaitymuose“ išspausdintame eilėraštyje „„Vėja- 
vaikis“ K. Binkis veržliais chorėjiniais ketureiliais paskelbė iš- 
šūkį kasdienybės rutinai. „,Sekmojoje dienoje“ įdėtuose ekspre- 
sionistiniuose eilėraščiuose „Tragedijos antraktas“, „Vokiškas 
pavasaris“, „Botanika“, „Aplinkui tik dairosi akys nustebusios" 
poetas suspaudė ketureilius į vientisus luitus, prislopino ritmo 
šokį ir rimų skambesį verlibriškomis šnekamosios kalbos into- 
nacijomis, ėmė dirginti skaitytojus šiurkščiais vaizdais. 

K. Binkis ne pirmasis iš lietuvių poetų atvėrė duris į neiš- 
tirtus ekspresionizmo labirintus — neseniai Berlyne jau buvo iš- 
ėjusi tenai studijuojančio Butkų Juzės eilėraščių knyga „Žemės 
liepsna“ (1920), kurią kartu su visa naująja meno kryptimi tuoj 
pat šoko pliekti A. Jakštas !2. Tačiau tik K. Binkio talento pake- 
rėti jaunieji staigiai puolė iš paskos ieškoti stulbinančios išraiš- 
kos, ir ne vienas pasiklydo tuose ieškojimuose. 

Pirmieji ekspresionistiniai K, Binkio eilėraščiai sukurti Leip- 
cige, kuriame jis nuo 1921 m. kovo iki spalio mėnesio buvo 
Švietimo ministerijos įgaliotas „pateikinėti užsakymus, rinktis 
popierių, spaudinių šriftus ir formatą, prižiūrėti jų spausdinimą 
ir atlikinėti galutinę korektūrą“ 12. Poetas greitai priėmė eks- 
presionizmo teoriją bei praktiką. Berlyne grafiką ir tapybą stu- 
dijuojantis A. Galdikas 1921 m. balandžio viduryje nupiešė vir- 
šelį antrajai K. Binkio eilių knygai !4 — neišėjusiai „„Agonijai“ 15. 


! Puida K. K. Binkio Eilėraščiai.— Lietuva, 1920, rugsėjo 16. 

I? Jakšias A. Ekspresionizmas dailėje ir poezijoje.— Draugija, 1921, 
Nr Es p. 104—108; Druskius, Butkų Juzės Žemės liepsna.— Ten pat, 
p. 135. 

'3 Bevollmachtigung.— LTSR CVA, f. 391, ap. 4, b. 1276, 1. 86. 

4 LKLIR, f. 45—118. 

Iš Sekmoji diena, 1921, Nx 30, p. 7. “ 

Ginčuose su lietuvių rašytojais poetas aukštino ekspresionizmo 
principus IŠ ir, protarpiais sugrįždamas iš Vokietijos, organizavo 
savo Mokinių būrelį. 

K. Binkio eilėraščiai „Sekmojoje dienoje“ jaunimą labai sų- 
domino nauja poetika, bet nesukėlė prieštaringų nuomonių, vie- 
šo literatūrinio šurmulio, kadangi juose iš esmės neatmestos, o 
tiktai praturtintos lietuvių poezijos tradicijos. 

Skaitytojai ir kritika tuo pat metu su pasipiktinimu sutiko 
skyriuje „Šiaudinė atkarpa“ pasirodžiusias K. Zikaus ir Ed, Bu- 
kelskio eiliuotas satyras bei parodijas: juos sukrėtė pastangos 
griauti žodį ir ardyti loginius žodžių ryšius. 

Niekam į galvą neatėjo, kad Ed. Bukelskis — pats „Sekmosios 
dienos“ redaktorius F. Kirša, slapyvardžiui panaudojęs mergau- 
tinę motinos pavardę !?. Vokiškai tada menkai mokėdamas, eks- 
presionizmą jis galėjo perimti tiktai iš antrų rankų. Veikiausiai 
su šios meno krypties esme F. Kiršą supažindino K. Binkis 18: 
K. Zikaus „Ekspresionizmo atgarsiai“, kurie atsiliepė Ed. Bukels- 
kio ir kai kurių keturvėjininkų eiliavimams, rašyti K. Binkio !?, 
“16 K. Binkis 1921 laiške L. Girai juokavo: „Aš jau prižadu ir su 
Tavim apie ekspresionizmą nebesiginčyti“.— VRBR, f. 7—74, 1. 1. 

17 Ten pat, f. 35—29. Bukelskio slapyvardį F. Kirša mini 1922 sausio 
30 laiške B. Sruogai.— LKLIR, f. 53—-760, 1. 4. 

Iš Vos nuvykęs į Vokietiją, F. Kirša 1921 lapkričio 12—17 laiške 
K. Binkiui rašė: „Ekspresionizmo idėjos, apie kurias Kaune taip skam- 
biai kalbama, mane visai apvylė, Tos plačiosios ekspresionizmo minties 
čia visai neradau. <...> jų literatūra, kiek teko taip apgraibomis pa- 
liesti — yra bulvarinių erzėjimų raugas. <...> Visur jauti naiviai 
rėkiantį vaiką, kad jo visas pasaulis klausytų. Man daugiau tinka tas 
faktinis palinkimas į naujenybę negu pati naujenybė, kaip ji reprezen- 
tuojama".— VRBR, £. 7—361, 1. 4. 

I? K. Binkio autorystę nustatė S. Šemerys. Literatas A. Kiliukas, 
kuris bendradarbiavo ir „Sekmojoje dienoje“, pavadino K. Zikaus eilė- 
raštį blevyzgomis, o patį autorių — beveik Bziku (lenk. bepročiu).— 
Laisvė, 1921, birželio 21. 

Šiame erotiškame eilėraštyje į akis krinta du nauji dalykai: mė- 
ginimas sukurti veiksmažodį iš bet kurio daiktavardžio (stogai 
katiniavo) ir drastiškas nesuderinamų sąvokų jungimas (iškabų 
lūpos, blaškėsi nekaltybės šiltinėj). Tokios konstrukcijos karto- 
josi Ed. Bukelskio cikle, pavadintame „Šėpšėrėrėp“, kuris šokira- 
vo keista stilistikos mišraine. Parodijinio stiliaus kūrinį dar kar- 
tą parodijavo tautininkų, klerikalų, o vėliau ir liaudininkų spau- 
da?0, palaikiusi jį nenormalaus grafomano pretenzijomis į 
„naująjį meną“. Baigdamas šį literatūrinį žaidimą, Ed. Bukelskis- 
F. Kirša savo kritikams atsakė pasakėčia „Ožys“ ir paskelbė iš- 
leisiąs du „Šėpšėrėrėp“ raštų tomus?!, Komunistinė lietuvių 
spauda Rusijoje padarė išvadą, kad K. Zikaus ir Ed. Bukelskio 
eiliavimai dar labiau suaktualina būtinybę kovoti su futurizmu 22. 

Kai „Lietuvos“ literatūros priedą perėmė S. Šmerauskas, avan- 
nio centrą. Saliu Šemeriu K. Binkio perkrikštytas jaunas literatas, 
mokėdamas neblogai vokiškai, vienuolikoje eilėraščių mėgino 
rimtai realizuoti estetinę ekspresionistų programą. Iš eilėraščio 
„Šiaudadūšis“, kurį V. Mykolaitis apibūdino kaip „pasišiaušusio 
padaiguoto simbolizmo pavyzdį“, buvo matyti, kad autorius silp- 
nai valdo formą 3. Tačiau grubų elgesį su poetine medžiaga 
daugelis ekspresionistų ir futuristų laikė ne trūkumu, o teigia- 

20 Gabija. Pėrėrėšpeš.— Lietuvos balsas, 1921, rugpjūčio 23—24; 
Bašibužiukas. Margumynai.— Laisvė, 1921, rugsėjo 4; Nakas. Šiupinį 
atsiminus.— Lietuvos žinios, 1922, birželio 4. 

2! Sekmoji diena, 1921, Nr 28, p. 8, Nr 30, p. 7. „Naujo žodžio“ 
bendrovė į ketintą leisti humoristinį knygynėlį buvo įtraukusi Ed. Bu- 
kelskio rašinius.— 7 meno dienos, 1930, Nr 51, p. 19, 

2 Raudonoji vėliava, 1921, Nr 21, p. 8. 


2 My[kolai]ltis V. Naujo Parnaso belaukiant.— Lietuvių balsas, 1921, 
lapkričio 8—9, 

mybe. Šiuo atžvilgiu S. Šemerys liko nepralenktas. Jis su vie. 
nodai nejaukia antiromantine nuotaika eiliavo ir apie kraujuo- 
jančią žemę, ir apie Žemaitės šermenis, ir apie Betliejaus žvaigž- 
dę („Tai kad žybtelė, tai kad ūžtelėjo...'). Jo „Sielvartos sutemų 
sonetas“ buvo įdomus tik tiems, kurie pastebėjo žodžių muštrą, 
jų rikiavimą į eilutes ne pagal prasmę, o pagal vienodas pir- 
mąsias raides. 

Būdingiausias S. Šemerio kūrybinei mManierai eilėraštis „Sek- 
mojoje dienoje“ —- „Pojūčių pokylio prožektorius", kuriame mė- 
gaujamasi fiziologine galia. „Raumenų liepsna“, „dirgsnių dina- 
mitas“, „sprogstanti širdies ekspliozija“ eksmedikui atrodo dar 
nepakankamai stiprūs įvaizdžiai, ir jis žada surengti „trimitin- 
gąjį stuburkaulių koncertą“, būgnuodamas „savo makaulės bo- 
suojamu būgnu“. Toks ketinimas sugriauna rimtą įspūdį ir dar 
kartą įrodo žinomą tiesą, kad nuo didingo iki juokingo — tik 
vienas žingsnis. Meninio saiko atrofija, nenoras ar nesugebėji- 
mas poetiškai įprasminti reiškinius karikatūrino ne vieno nau- 
jovių šturmuotojo kūrybą. Prieš ekspresionistinius žodžio ban- 
dymus ir „Pojūčių pokylio prožektorių“ iš filosofinių „meno gy- 
nėjo“ pozicijų užsimojo „Draugijoje“ karininkas V. Jasulaitis 24, 

Pilnu slapyvardžiu „Sekmojoje dienoje“ išdrįso pasirašyti 
J. Žlabys-Žengė. Harmoningo gamtos grožio ir meilės jausmų 
skanduotojas, S. Šemerio supažindintas su K. Binkiu ir veikia- 
mas jo „Botanikos“ įspūdžio ??, panoro tapti toks pat ekspresy- 
vus: ėmė ieškoti šėlstančių emocijų, vaizduodamas pažeme sklen- 
džiantį demoną, besijuokiantį Mefistofelį. Stipriu balsu jis pra- 
bilo kritikos nepastebėtame eilėraštyje „Jūromis“ — emocinga- 


** Jasulaitis V, Menui apginti. — Draugija, 1922, Nr 1—2, p. 49—54. 
5 Zlabys J. Atsiminimai apie poetą Kazį Binkį — LK 14, p. 485—487. 

me girto jūrininko monologe. Bet tai dar nebuvo nei ekspresio- 
nizmas, nei futurizmas. 
1921 metais Kauno rašytojai gyvai svarstė ekspresionizmo 


idėjas. Ekspresionistinį stilių perprato netgi tie, kurie šiai meno 
krypčiai buvo priešiški. Gruodžio 20—22 d. menininkų loterijai 
L. Gira parašė „Odę Šmugeliui“, kurios autorystės, savaime aiš- 
ku, niekas negalėjo atspėti. Apsigimęs romantikas stačiokiškai 
tyčiojosi iš lakštingalos giesmių, meilužių ekstazės, tėvynės ir 
žmonijos meilės, ragino, išmetus iš meno biržos į mMėšlyną kla- 
sikinės literatūros „karšinčių gaują“, garbinti „šmugelį“ „per 
specula speculorium“ 28, 

Avangardizmas leido savo atšakas netikėtose vietose, jis 
skverbėsi ne tik į „Sekmosios dienos“ poeziją, bet ir į kitus 
žanrus. 

Šviežiu žvilgsniu į tikrovę ir gyvu stiliumi patraukė skaity- 
tojus karo valdininko J. Petrėno (Petr. Tarulio) apsakymai „Pa- 
vasariniai posmai“, „Jos abi“, o ypač — „Alkanoji vilkė“. Ra- 
šytojo originalumą šiame kūrinyje lėmė netikėti vaizdų rakursai, 
sugebėjimas pristabdyti laiko tėkmę, kad skaitytojas geriau įsi- 
žiūrėtų į aplinką, ir lakoniškais sakiniais perteikta didelė veiks- 
mo įtampa. Tuo laiku „Lietuvos“ dienraštyje J. Petrėnas iš- 
spausdino apsakymą „Mėlynos kelnės“. K. Binkis jautė, kad 
talentingiausias „Sekmosios dienos“ beletristas, linkstantis į fu- 
turizmą, taps Nneeiline ketinamo leisti avangardistinio žurnalo 
figūra. Todėl poetas taip rūpinosi jau nebe pirmus metus ban- 
dančiu plunksną vaikinu, atbėgusiu į Kauną iš Utenos, kur jis 
dalyvavo kuriant Tarybų valdžią?7. Pats J. Petrėnas svajojo 
studijuoti literatūrą Maskvoje 28. 

L. Šlamo slapyvardžiu S. Šemerys paskelbė lig tolei lietuvių 
spaudoje negirdėto stiliaus vaizdelius „Mano jausmo markių 

26 LKLIR, f. 13—3804, 1. 1—12. 


2 Luputis. Bolševikai važiuoja į Kauną. — Laisvė, 1919, liepos 5; Iš 
1979 lapkričio 22 pokalbio su A. Šimėnu. 

kolekcija“ ir „,Dešimto dvidešimt devintoji“. Sumodernintą baro- 
kinę retoriką, kuria norėta išreikšti jausmų ir nuotaikų sąmyšį, 
vaizduojant lyčių potraukius ir atostūmius, skaitytojai palaikė 
humoristika, nors autorius čia rimtai ir visapusiškai demonstravo 
naujausią meno madą — ekspresionizmą. Pirmąjį kūrinį jis paly- 
dėjo Express slapyvardžiu pasirašytu atsakymu į skaitytojo klau- 
simą: „Kas tai yra ekspresionizmas ir kaip tapti ekspresioninin- 
ku?“ Remdamasis K. Edšmido manifestu „Apie ekspresionizmą 
literatūroje ir naująją poeziją“ *? (pagrindinis šaltinis ,Sekmo- 
joje dienoje" nenurodytas), S. Šemerys aiškino, kad ekspresio- 
nistai stiprius jausmus „išvysto ligi intuicijos entuziazmo, Jie 
nefotografuoja pasaulį. Jie kuria naują visatą. Jie nežiūri, Jie 
mato. <...> Jie neduoda nuogus faktus. Jie juos apvelka nau- 
jos žodžių kombinacijos rūbu. <...> Jie eina prie reiškimo prie- 
monių ekonomijos ir prie reiškinių ryškumo. Griežtu ir staigiu 
žodžių Žžybtelėjimu jie minčių dinamiką stumtelėja į posakių 
elektringą tėkmę. Ir, smegenų pistonu sudilginus jausmo para- 
ką, poetinės ekstazės kūrinys turi lėkti ir veikti kulipkos šo- 
vingumu", 

Šiuos postulatus S. Šemerys mėgino įkūnyti minėtuose savo 
rašiniuose. Naujoviški vaizdai čia kuriami tokiomis prozopopė- 


— 





28 J. Petrėnas 1921 gruodžio 31 laiške J. Tumui rašė: „Aš, norėda- 
mas kuo geriau pasiruošti pasirinktam literatoriaus darbui, sumaniau 
kuriuo nors būdu pasiekti Maskvą, kur neseniai atsidengė pirmasis 
Europoje literatūros institutas, aukštoji mokykla, vardu „TocynAapcTBeHK- 
HBI4 HucTHTYT CAaoBa“, Institutą veda rusų poetas Valerijus Briusovas, 
profesorių tarpe yra Aichenvaldas, Europos literatūros istorijos auto- 
rius Koganas ir daug kitų žymių rusų literatorių ir profesorių. Kiek teko 
sužinoti, įstaiga esanti visai rimta ir galinti suteikti daug naudos“.— 
VVUBR, F 16—23. 

28 Galinis V. Naujos kryptys lietuvių literatūroje, p. 185. 

jiškomis ir hiperboliškomis „žodžių kombinacijomis“, kaip: „Stai- 
ga svaigdama saulė atidarė savo smuklę“, „Langinės atsisegę 
atsimušė į sienos šonkaulius ir ėmė svyruoti —ar grįžti prie 
stiklo akių, ar lipti prie trobos išlaukinės plutos“, „Putojančiame 
dirgsnių svaigume pleveno lietaus žodmenės dirvos jaučiai ir 
eržilai“. „Minčių dinamika“ reiškiama trumpais ir mechaniškai 
suskaldytais sakiniais, Netikėto žodžių efekto siekiama dirbtinai 
juos kaitant bei jungiant (,„Nenorėjo savo veidingumo popierin- 
gumu vaizduotis mano akių taškuose“. „Tarė. Eisiant kaimyną 
vadinti namieti") ir netgi dadaistiškai sujaukiant sakinį („Ir per 
kiaurą naktį dienėjau virgilėdamas verksim vercharnais“). Ša- 
radiškas kūrybos rezultatas prieštaravo teorijai, Kuri perspėjo 
būsimuosius ekspresionistus nesimėgauti „tuščiais akrobatiniais 
mostais“. 

Ekspresionizmo principus S. Šemerys netrukus mėgino iš- 
samiau išdėstyti M. Rausko slapyvardžiu (šį ir kitus savo pseu- 
donimus atskleidė pats autorius) pasirašytame straipsnyje „„Reiš- 
kiamojo meno esmės tyrimo bandymas“. Ekspresionizmas čia 
vadinamas naujosios kartos menu, priešingu realistiškai objek- 
tyviam vaizdavimui, natūralizmui. Jame viešpatauja „ne daik- 
tiškumas, bet veiklioji kūryba“, „ne prasmė, bet dvasia“, ven- 
giama apibrėžtumo ir su juo susijusių smulkmeniškų aiškinimų, 
kūrėjo fantazija vėl atgauna savo teises, per ekstazę siekiama 
antgamtiškumo. „Ne tūkstančių žingsnių, bet vienu vieninielių 
šoktelėjimu jis stengiasi pasiekti savo tikslo.“ Įsidėmėtina, kad 
S. Šemerys ekspresionizmą norėjo atriboti ir apsaugoti nuo kitų 
avangardistinių krypčių, ypač futurizmo, poveikio: „Šiandien, dar 
gimimo audroje, gali pasitaikyti gimti neišnokusios lytys, kilti 
negriežti vaizdai, tiesiami keliai įeinant į pryšakį gali išsilaužti 
kreiva, žvaira arba netikra linkme įsiskverbiant į kubizmą arba 
futurizmą arba net į neturintį ateities kurčią ir aklą skersgatvį“. 

Tačiau atsitverti nuo stiprėjančių futurizmo tendencijų neįsten- 
gė ir pats šių žodžių autorius *?, 

Kad ir kaip būtų keista, būdingiausių avangardizmo pavyz- 
džių, kurie laiko ir meninės išraiškos atžvilgiu aplenkė „Keturių 
vėjų pranašą“, anuometiniai skaitytojai ir kritika nepastebėjo, 

Daug dėmesio „Lietuvos“ dienraščio redaktoriai skyrė verti- 
mams. Jie simpatizavo romantikams ir simbolistams. ,,Sekmojoje 
dienoje" F. Kirša pateikė garsųjį E. Po eilėraštį „Anabel Li“, 
toliau vertė pamėgto O. Vaildo prozą, B. Sruoga vykusiai iš- 
vertė V. Briusovo eilėraštį „Augustas“. Abu laikraščio vadovai 
reikalavo kūrinius versti iš originalo. Nustatęs, kad F. Kirša 
„Anabel Li“ laisvai atkūrė pagal K. Balmonto vertimą, V. Bi- 
čiūnas-Jurgis Šmalvaras apie tai parašė parodiją 3! M. Bagdonas 
iš rusų spaudos paėmė K. Hamsuno vaizdelį; šaltinį išduoda 
autoriaus pavardės forma Gamsun, Leidinyje pažymėta, kad 
U. Kacenelenbogeno apsakymą „Pelnininkas Notė“ iš žydų kal- 
bos vertė M. Ošimas. Šį kūrinį iš autoriaus duoto rusiško verti- 
mo išvertė S. Šemerys. Nuoroda į originalą, kaip prisiminė ver- 
tėjas, išspausdinta U. Kacenelenbogeno pageidavimuš?, 








„PAE T! 


30 1021 m. pradžioje S. Šemerys (Salys Janulaitis) šaipėsi iš I. Seve- 
rianino „poezokoncerto“ Kaune: „Nenorėdamas pamanai: nejaugi visi 
tie nuvalkioti, nunešioti, nudėvėti žodžių skarmalai dar neįkyrėjo vi- 
suomenei. <...> Kažin kaip man prisiminė kažin kur pasakyti Vladi- 
miro Majakovskio žodžiai: „Igoriau Severianine, kaip drįstate poeto 
vardą nešioti?“ ir dar kitur dėl jo išsitarė: „jeigu toki kaip jūs yra 
kūrėjai, tai spjauti į visokį meną ir geriau šmugeliu verstis! <...> 
Matyti, jis vis dar tvorele atsitvėręs nuo pasaulio ir savo sielos dar- 
želyje dausų migdolus svajoja ir myli limonadą su ananasais".— Karys, 
1921, Nr 15, p. 173. 

1 Sutkus A. Vilkolakio teatras, p. 43—44. Parodija išspausdinta: 
Jurgis Šmalvaras. Mano raštai.— K., 1922, t. 1, p. 21—22. 

92 Tai reikia turėti omenyje, lietuviškoje periodikoje susidūrus su šio 
autoriaus kūryba. J. Janonio pateikti trys U. Kacenelenbogeno vaizde- 
liai su literatūros tyrinėtojus gluminančiu prierašu „Iš žydų kalbos ver- 
tė Vaidilos Ainis“ taip pat neabejotinai išversti iš rusų kalbos. 

Slapyraidžiais J. X. pasirašyti S. Lagerlef pasakos „Kunga- 
chelos karžygiai“, J. J. raidėmis — J. Jablonskio sūnaus Jono 
parinkti H. Senkevičiaus apsakymų vertimai. K. Puida buvo 
pasižadėjęs išversti Servanteso „Don Kichotą“ *3, bet vietoj jo 
redakcijai įteikė B. Kelermano romaną „Jūra“, kuriame jaučia- 
mas neoromantizmo ir impresionizmo poveikis, Neabejotina 
K. Hamsuno įtaka. Romano herojus europietis, atsidūręs civiliza- 
cijos nesugadintų žmonių saloje, paniekinamai kalba apie jo 
paliktą pasaulį. Šitokia problematika, aišku, nepatiko A. Jakštui, 

A. Jakštas nepritarė ir L. Šestovo „Filosofijos ir gnoseologi- 
jos“ įžangos vertimui. Jis stebėjosi rusų filosofo teiginiu: „Pa- 
grindinė meno kūrybos savybė — visiškas prasimanymas: visuI, 
ir pagrinde, ir smulkmenose" 34, Bet po tokiu pasakymu būtų 
mielai pasirašę visi naujovių ieškantys lietuvių menininkai — 
tiek simbolistai, tiek avangardistai. 

„Sekmoji diena“ neturėjo nuolatinio naujų knygų recenzento. 
Dar negausią ir neįvairią spaudos produkciją „Knygų lobio“ 
skyriuje aptarinėjo J. Jablonskis (R. J), J. Tumas-Vaižgantas, 
B. Sruoga (Ašigalis), J. Savickis ir patys leidinio redaktoriai. 
B. Sruoga palaikė neoromantinius ieškojimus: „Pirmąjį barą“ ir 
„Dainavą“. „Pragiedrulių“ tritomį, naująją F. Kiršos poeziją. 
J. Savickis teigiamai įvertino Butkų Juzės „Žemės liepsną“ už 
proletarinę eilėraščių tematiką ir ekspresionistinę išraišką. 

Leidinyje stengtasi aprėpti visas lietuvių meno šakas. Dra- 
mos, operos, baleto spektaklius recenzavo daugiausia jauni li- 
teratai ir A. Sutkus. Platų straipsnį, kuriame meno požiūriu nag- 
rinėjamas J. Žulavskio „Mirtų vainikas“, parašė A. Šmulkštys- 
Paparonis. Vieni šį modernistinį kūrinį peikė, kiti gyrė dėl to, 
kad pagrindinių veikėjų elgesys prieštarauja katalikų etikos dės- 


38 Lietuva, 1921, kovo 27. 
34 Draugija, 1921, Nr 3—4, p. 131. 

niams. sPaparonis atmetė abi tendencijas ir teigė, kad „menui 
nerūpi pasaulėžvalgos nustatymas ar žmonių mokymas“, nes jis 
sukuria naują pasaulį ir tyrinėja turtingos sielos žmogų, nepai- 
sydamas jo moralės. Paparonio pozicija skyrėsi nuo A. Jakšto 
ir kitų klerikalinių vertintojų, ji buvo artima jaunosios kartos 
rašytojams. Į teatro recenzentų gretas įsijungė J. Petrėnas (Gil- 
menda). Muzikos klausimais rašė K. Banaitis, V. Žadeika, J. Ži- 
levičius. Eidamas LMKD reikalų vedėjo pareigas, L. Gira fiksavo 
meno kroniką, kūrią siuntinėjo „Sekmajai dienai“ ir kitiems lei- 
diniams tol, kol draugijos revizoriai uždraudė už ją mokėti 
honorarą **, 

Kultūros apžvalgas „Lietuvos“ literatūros priede praplėtė 
žvilgsnis į kaimynų latvių, vokiečių, Skandinavijos tautų gyvėe- 
nimą. A. Klimas (A. Kelmutis), naudodamasis A. Novako straips- 
niu, parengė čekų literatūros istorijos santrauką. S. Šemerys 
pirmąkart lietuvių spaudoje aptarė A. Bloko kūrybą („Dailiosios 
Damos Dainiaus paminėjimo minčių santrauka“) ir aprašė įžy- 
miam rusų poetui skirtą gedulo vakarą, kurį Kaune suorgani- 
zavo žurnalistai E. Gidoni, A, Buchovas, E. Škliaras 9, 

„Sekmoji diena“ negailėjo vietos lietuvių kultūros veikėjų 
paminėjimams. Išleisti specialūs M. K. Čiurlionio, J. Basanavi- 
čiaus, Žemaitės numeriai. Nelauktas siurprizas buvo kritiškas 
nekrologinis F. Kiršos straipsnis „Margalis“. Užuot pritaręs klę- 
rikalinės spaudos liaupsėms, F. Kirša ryžosi paneigti mitą apie 
J. Šnapščio-Margalio talentą. Visa, ką velionis palikęs gražes- 
nio, Kritiko nuomone, pasisavinta iš Puškino, Lermontovo, Kry- 
lovo, Sirokomlės. Vienadieniams Margalio eiliavimams stigę 
vaizduotės sparnų, „jis buvo nevykęs Puškino sekėjas ir nekoks 
mūsų liaudies dainų supratėjas“, kartojęs „seniai pasakytas ka- 


85 MACBR, £. 45—363. 
i Apie A. Bloko mirtį pranešė: Lietuva, 1921, rugpjūčio 17. 

latuškas“. F. Kirša pripažino tiktai jo vaidmenį „tautos atgimimo 
aušroje“, kada nebuvo žiūrima, „kaip ir kas parašyta, bet gerai, 
kad kas nors parašyta". Netrukus L. Gira „Skaitymuose“ pratęsė 
Margalio eilių kritiką su dar didesniu užmoju ir dar subjektyviau, 

F. Kirša, Vaižgantas, A. Vienuolis parašė „Sekmajai dienai" 
publicistikos straipsnių. Įdomiausias leidinio publicistas — I. Jur- 
kūnas-Šeinius. Šmaikščią „Politikos elegiją“, kuria jis norėjo 
„įnešti naujos gyvos srovės mūsų sustingusian gyveniman“, val- 
dantieji sluoksniai palaikė pamiletu, ir rašytojui diplomatui teko 
teisintis. Lietuvių spaudoje prasidėjus pokalbiui apie lietuvių 
rašytojų būklę ir K. Jasiukaičiui pasiūlius mokėti jiems algą *?, 
I. Šeinius suabejojo, ar valstybė tada „nespaus pačių rašytojų 
kūrybos dvasios“; kūrėjams daug svarbiau, kad ji gerbtų jų 
darbą ir rūpintųsi meno bei kultūros ugdymu. 

I. Šeiniui nepatiko ką tik pradėjusio eiti „Skaitymų“ Žurnalo 
išvaizda ir pobūdis. Tokie leidiniai, lyg prieškariniai literatūros 
kalendoriai („su žaliais viršeliais ir susiūti telefono viela“), tik- 
tai skurdiną dienraščius, kurie maitinamį ne kultūra, o „šiaudiniu 
maistu: politikos telegramomis, dienos nuotykiais ir skelbimais“. 
Jis pats dabar daugiausia rašė laikraščiams. Ignoruoti literatūrinį 
almanachą ar žurnalą — sunkiai išaugusią periodinės spaudos rū- 
šį — niekas iš lietuvių rašytojų nemėgino. I. Šeiniaus siūlymas 
Skandinavijos valstybių pavyzdžiu apsiriboti tik dviem spaudi- 
nių rūšimis — laikraščiu ir knyga — netiko Lietuvai. 

I. Šeiniaus straipsniai skyrėsi ne tiktai savitomis pažiūromis, 
bet ir savita rašyba, vartojama nuo „Pirmojo baro“ laikų. Jis 
pašiepė užsienietiškų pavardžių ir kitų tautų pavadinimų lietu- 
vinimo vajų, grasino nieko lietuviškai nerašysiąs, jeigu jo kū- 
riniai bus pertaisomi. 


37 Butėnas P. Toliau taip būti negali! — Ten pat, 1921, kovo 10. 

I. Šeinius teisingai pastebėjo, kad kol nėjo „Sekmoji diena", 
tol „Lietuva“ buvo įdomesnė. 1921 m. rudenį B. Sruogai ir 
F. Kiršai išvažiavus į užsienį studijuoti, neliko žmonių, kurie ga- 
lėtų išlaikyti pakenčiamą laikraščio kultūrinį lygį, išsaugodami 
atskirą literatūros priedą. Kitais metais „Sekmoji diena“ nebe- 
išėjo, o literatūros ir meno publikacijas vėl pradėta sklaidyti po 
visą „Lietuvos“ dienraštį. 

„Sekmojoje dienoje“ atsiskyrė avangardistinė lietuvių litera- 
tūros atšaka, Trumpalaikis šio neišvaizdingo leidinėlio redakto- 
rius S. Šmerauskas-Šemerys, o vėliau ir kiti jo kolegos, kuriuos 
patraukė K. Binkis, norėdami būti visiškai laisvi, pateko į nau- 
jovių nelaisvę. „Sekmoji diena“ parengė pirmąją poziciją de- 
monstratyviems „Keturių vėjų pranašo" šūviams. 

Avangardistiniai naujovių ieškojimai įsiterpė į daugialypius, 
nuo pat spaudos atgavimo pradžios vykstančius lietuvių litera- 
tūros vertybių perkainojimo procesus, kurie ganėtinai išryškėjo 
„Skaitymų“ žurnale. 


KINTANČIOS 
VERTYBĖS 


„kiekvienas veikalas sukeltų jausmų gi- 
lumu yra vertinamas, tų jausmų intensy- 
vumo matu yra matuojamas. 


VINCAS KREVĖ-MICKEVIČIUS 


Pirmasis pasaulinis karas ir kaizerinė okupacija padarė di- 
džiulę žalą krašto ūkiui, švietimui, kultūrai. Į Švietimo ministe- 
riją ėmė plaukti skundai, kad moksleiviams trūksta ne tik va- 
dovėlių, bet ir grožinės literatūros lietuvių kalba. Ministerija 
pavedė Knygų leidimo komisijai leisti susikaupusius pasaulinės 
klasikos vertimus. Šia situacija pasinaudojo ir rašytojai, pasiūlę 
įsteigti Žurnalą originaliosios literatūros veikalams, kritikos ir 
meno istorijos straipsniams skelbti !. 

Kokiomis aplinkybėmis žurnalas išvydo pasaulį, papasakojo 
V. Krėvė 1925 metais literatūros vakare: „Bandyta klabinti vy- 
riausybės duris, kad ji tam reikalui duotų atitinkamą sumą pini- 
gų. Numatyta sąmata, paduota šv. ministerijai prašymas subsidi- 
jos reikalu; čia sutikta, bet Valstybės kontrolėj šis prašymas 
atmestas, mat pripažinta bereikalingų pinigų eikvojimu!.. Nepa- 
sisekus tiesioginiu keliu, eita aplinkiniais keliais: šv. ministeriui 
įkalbėta, kad reikalinga mokykloms literatūros. Tuometinis šv. 
ministeris p. K. Bizauskas pritaręs tokiems leidiniams ir davęs 
lėšų". Taip 1920 m. pabaigoje atsirado literatūros ir kritikos 
žurnalas „SKAITYMAI" 2. Šios akcijos sumanytojas Knygų lei- 
dimo komisijos sekretorius V. Krėvė-Mickevičius buvo paskirtas 
neišradingu vardu pavadintų „Skaitymų“ ir ministerijos organo 
„Švietimo darbas" redaktorium. 


! Lietuva, 1920, spalio 23, lapkričio 7. 
2-3 Vidmantas A. Mūsų dailiosios literatūros vargai.— Klaipėdos ži- 
nios, 1925, spalio 4. 

Stambios apimties literatūros žurnalas savo poligrafine išvaiz- 
da mažai skyrėsi nuo kanceliariško „Švietimo darbo“. Iki 20- 
osios knygos antraštė „Skaitymus“ skelbė esant mėnesinį žurnalą, 
tačiau tik 1921 metais, spausdinamas ,„Varpo“ bendrovės spaus- 
tuvėje, jis ėjo kas mėnesį; Valstybės spaustuvėje gamybos ciklas 
truko pusantro mėnesio (1922 m. išleisti 8 numeriai). 1923 m. 
ministerija apkarpė savo spaudiniams išlaidas, tad nebeliko kitos 
išeities, kaip „Skaitymus“ paversti dvimėnesiniu leidiniu, patiks- 
linus paantraštę — „Literatūros ir kritikos žurnalas“. Šis pertvar- 
kymas susijęs su naujo švietimo ministro L. Bistro reformomis, 
dėl kurių tais pat metais žurnalas buvo uždarytas („rasta „Skai- 
tymai“ nereikalingi“) *. Iš viso išėjo 24 apystoriai numeriai, kurių 
tris paskutiniuosius suredagavo L. Gira. Tai buvo pirmasis lietu- 
vių literatūrinis periodinis leidinys, spausdinamas valdžios lėšo- 
mis ir mokantis autoriams honorarą. 

Laikantis K. Būgos ir J. Jablonskio rekomendacijų, Švietimo 
ministerijos „storųjų“ periodinių leidinių, taigi ir „Skaitymų“, 
atskiri numeriai buvo vadinami šiandien neįprastai skambančia 
daugiskaitine knygų forma (ne IV knyga, o IV knygos). Iškilie- 
ji kalbininkai tai motyvavo liaudies vartosena, nors ji jau buvo 
apnykusi, daugumas tarmių šio neaiškiais keliais į Lietuvą at- 
ėjusio žodžio* vienaskaitai žymėti vartojo vienaskaitos formą 
(A. Jakštas ironizavo, kad iš savo kerdžių ir piemenų jis tegir- 
dėjęs tiktai knygą)“, kurią po kelerių metų bendrinėje kalboje 
įteisino A. Salys ir P. Skardžius *. 

V. Krėvės redaguojami „Skaitymai“ ėjo 124—152 p. dydžio, 
vėliau žurnalas išaugo iki 168—188 p. Bendra savo apimtimi — 


* Sabaliauskas A. Žodžiai keliauja. — V., 1962, p. 37. 

5 Jakšias A. Kalbos dalykai.— Draugija, 1920, Nr 3—4, p. 151. 

5 Salys A. Vienerios knygos ir knyga.— Švietimo darbas, 1927, Nr 5, 
p. 443—451; Skardžius P, Bendrinės kalbos taisyklingumas.— Ten pat, 
Nr 6, p. 545. 

beveik 3400 puslapių! —- jis, galima sakyti, prilygo visai anks- 
tesnei lietuvių literatūrinei spaudai, daugiau Kaip tris kartus bu- 
vo storesnis už ,„Vaivorykštę“ ir liko nepralenktas iki tarybinės 
santvarkos metų. Jokiame kitame ligtoliniame literatūros žurnale 
nebendradarbiavo toks gausus būrys literatų — šešios dešimtys 
rašytojų, kritikų, vertėjų. 

Didėjant ideologinėms ir estetinėms lietuvių literatūros skir- 
tybėms, „Skaitymai“ stengėsi laikytis „aukso vidurio“, priimtino 
įvairių pažiūrų žmonėms. Trumpalaikiai pirmieji Kauno literatū- 
riniai leidiniai buvo jaunimo leidiniai; „Skaitymai“ telkė visas 
stipriąsias karo išblaškytas kūrybines jėgas. Žurnale pasirodė 
kūrinių, lig šiol tebesančių mūsų literatūros aukso fonde. 

„Skaitymai“ nepaskelbė jokios programos nei redakcinio 
straipsnio, žyminčio pagrindinę linkmę. Mes regime tik rezulta- 
tą, kuris paprastai nesutampa su redakcijos siekimais. Tačiau 
jis yra svarbiausias matas vertinant žurnalą. Archyvinė medžia- 
ga, kritikų atsiliepimai apie atskirus kūrinius tik paryškina vie- 
nokias ar kitokias idėjines, socialines, estetines ano meto ten- 
dencijas. Itin svarių, ne vienu atveju ginčytinų minčių pareiškė 
A. Jakštas, V. Jocaitis, Vaižgantas (tiktai šitaip J. Tumas pasi- 
rašinėjo „Skaitymuose" ir rašydamas apie „Skaitymus“). Šių ir 
nagrinėjant pagal žanrus žurnalo turinio bei formos dalykus ir 
leidybą. 


„SKAITYMŲ“ BELETRISTAI 


Į gyvenimą ,Skaitymus“ V. Krėvės ranka išvedė istorinė 
būtinybė. Žūtbūtinai reikėjo leidinio, kuris per trumpą laiką 
išvaduotų rašytojus nuo rankraščių slėgio ir pataisytų pašlijusius 
literatūrinius ryšius su skaitytojais. Pati žurnalo antraštė įpa- 


172 


reigojo duoti visuomenei pasiskaitymų -— beletristikos. Švietimo 
ministerijos reikalavimus geriausiai tenkino ištisinės prozos kū- 
rinių publikacijos. 

V. Krėvė ir L. Gira patys rašė dramaturgijos kūrinius, todėl 
žurnale mielai spausdino ir kitų autorių dramas. Daugeliu atve- 
jų tai irgi buvo skaitymai, tik surašyti dialogais ir monologais. 
Talentingas epo ir dramos hibridizavimas V. Krėvės kūryboje 
lietuvių literatūrą praturtino originalių atmainų veikalais, ku- 
riems netiko tradicinių žanrų Vardai, 

„Skaitymuose“ pasireiškė daugiau kaip dvidešimt prozininkų 
ir dramaturgų. Tame būryje buvo tik keli nauji autoriai, bet 
ir jie negalėjo vadintis žurnalo debiutantais. Garbiausios vietos 
tenka ne jiems, o šio amžiaus pradžioje ir prieš Pirmąjį pasaulinį 
karą pagarsėjusiems rašytojams. 

Produktyviausias „Skaitymų“ autorius buvo pats redaktorius 
V. Krėvė-Mickevičius, iki 13-osios knygos, galima sakyti, vieš- 
patavęs žurnale, Mažne kiekviename numeryje jis spausdino po 
vieną ar kelis savo grožinius kūrinius, slapyvardžiais paskelbė 
stambių straipsnių ir recenzijų. Jo kūryba užima daugiau kaip 
500 puslapių — beveik keturis numerius! Didžioji jos dalis atsi- 
vežta iš Baku, kai kurie dalykai 1914 m, siūlyti L. Giros reda- 
guotai „„Vaivorykštei“ 7. 

Vos tik atvykęs į Kauną, 1920 metų visuomeninėje politinėje 
periodikoje V. Krėvė pažėrė pluoštą impresijų Š. „Skaitymams“ 
jis davė Vaižganto išgirtą „Rugiapjūtės pasaką“ ? ir supeiktą 
lyrinių miniatiūrų ciklą „„Nusiminimo aidai“ („Gal iš tikrųjų 
tai betikslis darbas gaišinti save tokiomis smulkmenomis, ištesint 


7 PA, p. 266—267. 

Šš Lietuva, 1920, rugsėjo 12, 13, 15; Tauta, rugsėjo 14, 21, 27; Var- 
pas, Nr 8—9, p. 236—237. 

9 Laisvė, 1921, vasario 114. 

jas supinti į ką didesnį“) !?. Vaižganto priešiškumą impresijoms 
galima suprasti: spauda nebeatsigynė nuo panašaus pobūdžio 
jaunų literatų rašinių. Tačiau V. Krėvės „Nusiminimo aidai“ 
turėjo ir bendresnę, visuomeninę prasmę, kurią pajuto komunis- 
tinė spauda, apibūdinusi juos kaip nusivylimo buržuazinę tikrove 
dainą !!. Netrukus šie kūriniai buvo pakartoti „Švyturio“ bend- 
rovės išleistų V. Krėvės raštų 1 tome. 

Pavymui išėjo V. Krėvės raštų 2 tomas — Lietuvos kaimo 
žmones romantizuojantis realistinių apsakymų rinkinys „Šiau- 
dinėj pastogėj“, kurio didžiumą sudarė „Skaitymuose“ skelbti 
septyni kūriniai. Žurnalas prasidėjo apsakymu „Bedievis". „„Be- 
dievis nebaisus, nes temanąs dievą esant kitokį negų žmonės 
sau vaizdinas, kas dalimi, žinoma, yra tiesa“ — šyptelėjo A. Jak- 
štas. Tačiau jis pasipiktino žodžio dievas rašymu mažąja raide: 
autorius turėjo „teisės tai daryti kokiame „Socialdemokrate“, 
„Llietuvos] ūkininke“ ar kitur, tik jau ne šviet. ministerijos lei- 
džiamame organe...“ 12 Matyt, ne be A. Jakšto įtakos autorių 
piktai užsipuolė ir kiti kunigai rašytojai. Dėl dievo rašybos ir kri- 
tikos tono tolerantiškasis Vaižgantas „Škaitymus“ apkaltino bol- 
ševizmu !š, o M. Vaitkus savo redaguojamame kunigų žurnale, 
išdrožęs ilgą pamokslą, pareiškė: „Jeigu kartosis, tai tuokart 
mes visi, kam dar brangi tikyba, stosim kovon su laikraščiu, su 
redaktorium ir su šv[ietimo] ministeriu"“ 4. A. Jakštas nemokėjo 
nutylėti ir smulkesnės V. Krėvės „nuodėmės“ — apsakyme „Iš- 
sibarė“ pavaizduoto valstiečio pykčio ant kunigo dėl išnaudoji- 
mo. Pasaką „Perkūnas, Vaiva ir Straublys“, kurią Vydūnas siūlė 








10 Tėvynės balsas, 1922, sausio 26—27. 

"!! Kapsukas V. Nusivylė.— Raštai — V., 1970, t. 9, p. 322; straips- 
nis paskelbtas „Komunare“, 1922, Nr 6. P[ovilas] Alušrotas-Valaittis Z.]. 
Julius Janonis.— Naujoji gadynė, 1222, gruodis, p. 4. 

12 Draugija, 1921, Nr 1—2, p. 65. 

Iš Laisvė, 1920, gruodžio 18. 

"4 Ganytojas, 1921, Nr 1, p. 23. 

„į atmintį kalti“ IŠ, senas kerdžius, A. Jakšto nuomone, galėjo 
papasakoti trumpiau ir gyviau !?: kritikui nepatiko pagonybės 
poetizavimas. 

V. Krėvės apsakymai „Žmoną pamokė“, ,Vargihgas gyveni- 
mas“ („Dvainiai“) „Vis toji Amerika, kad ji pražūtų...“ nesusi- 
laukė aiškesnių vertinimų. Tik „„Antanuko rytą“ sutartinai išgyrė 
„Bedievio“ smerkėjai M. Vaitkus !? ir Vaižgantas, kuris stebėjosi 
V. Krėvės sugebėjimu atspėti vaiko sielą ir laukė panašių kūri- 
nių, itin reikalingų mokyklai '8, Vien primityviais turinio ko- 
mentarais buvo palydėta buitinė psichologinė drama „Žentas“. 
Menkindamas šį veikalą ir apsakymus, klerikalinis apžvalginin- 
kas S. Tijūnaitis kaltino V. Krėvės polinkį vaizduoti sodiečius 
„Ne tokius, kokie jie yra, bet tokius, kokius — tam tikru savo 
„nusistatymu“ — jis norėtų matyti" 19, 

„Skaitymuose“ išspausdinta V. Krėvės misterijos „,Nemirtin- 
gieji' (tokį pavadinimą kūriniui „Likimo keliais“ buvo įpiršęs 
L. Gira) pirmoji dalis — herojinė lietuvių tautos kelio alegorija. 
Kaimo bernelis Vincas Višvilis, išėjęs prikelti iš miego karaliaus 
Žvaigždikio (Lietuvos), patiria ir realistinių, ir fantastinių nuo- 
tykių praeities ir dabarties sandūrose. Nelengvai šifruojamas tu- 
rinys glumino skaitytojus ir kritikus. Tik Vaižgantas, neieškoda- 
mas teksto ūkanose paslėptų prasmių, žavėjosi „poetiškuoju me- 
lagiu“ 20, pajėgiu sukurti M. Meterlinko vertą dramą 2! 
Klerikalinis Amerikos lietuvių kritikas A. Tamoliūnas, pamėginęs 
išsiaiškinti V. Krėvės požiūrį į religiją, apstulbo, kad autorius 
nusistatęs prieš dievą ir bažnyčią, „liepia grįžti į stabmeldybės 
15 Darbymetis, 1921, Nr 2, p. 41. 

16 Draugija, 1921, Nr 1—2, p. 66. 
17 Ganytojas, 1922, Nr 5, p. 146. 
Iš Tėvynės balsas, 1922, gegužės 31. 


19 Lietuvos mokykla, 1921, sąs. 4—6, p. 213. 
20—2! Lietuvos balsas, 1921, rugsėjo 13—14, 24—25, 

laikus ir pradėti garbinti Perkūną ir Ugnį, nes iš ten visoji ga- 
lybė ateičiai" 22, nors iš tikro amžinoji ugnis rašytojui buvo vien 
tautos kūrybinės galios simbolis. 

Šalia tautosakinės, realistinės epiškos ir romantinės lyriškos, 
istorinės alegorinės tematikos išsišakojimų V. Krėvės kūryboje 
vešėjo ir orientalinė atšaka. Legenda „Azerstano šalis“ pratęsė 
„Rytų pasakų“ ciklą. Žurnalo 18-ojoje knygoje V. Krėvė pa- 
skelbė seniai pradėto rašyti dramatizuoto biblinio epo, pavadinto 
poema „Dangaus ir žemės sūnūs“, įžangą, kurioje stipriai nu- 
skambėjo mistinio dangaus kolizijos, bet dar neatsiskleidė že- 
miškomis intrigomis pripildytų rytietiškų vaizdų ir ornamentuo- 
to stiliaus grožis. 

J. Tumas-Vaižgantas pirmosiose penkiose „Skaitymų“ knygo- 
se publikavo populiariąją savo apysaką „Dėdės ir dėdienės"“. 
Rašytojas bandė tęsti ,Pragiedrulius“, paskelbė literatūros moks- 
lo ir kritikos darbų; įvairiuose laikraščiuose, visų pirma tauti- 
ninkų spaudiniuose, jis nuosekliai anotavo ir recenzavo žurnalą. 

Baudžiavos žlugimo dienų ir pobaudžiavinio kaimo socialiniai 
santykiai, charakterių grožis ir iškalbingų meno detalių tiesa 
„Dėdėse ir dėdienėse" atsiskleidė ne iš karto. Kūrinio pradžiai 
A. Jakštas dosniai šiūptelėjo pagyrų 23, bet šito neužteko, kad 
apysaka taptų svarbiu literatūrinio gyvenimo įvykiu. Baigiamo- 
joje dalyje rašytoją įskaudino neskaityta korektūra. Pacitavęs 
kelis „liapsusus“ (per metus vietoj permetus, oras minkšta su 
dūmais vietoj minšta ir kt.), autorius pareiškė užsakęs „ratadailai 
ratus dirbti toms šiukšlėms vežioti ir keturiapirštes šakes joms 
mėžti“ 24, 

i Tam-as A. Skaitymai. Dešimtosios knygos.— ks 1922, Nr 2, 
p. 51. 


2 Draugija, 1921, Nr 1—2, p. 66. 
24 Lietuvos balsas, 1921, balandžio 28. 

Vaižgantas buvo sumanęs parašyti trečiąją „Pragiedrulių“ 
dalį „Audra“ (ar „Aldra“), vaizduojančią 1905 metus 2, „Skai- 
tymuose" įdėta jos ištrauka V. Jocaičiui pasirodė be galo ištęsta, 
personažai negyvi, o istorijos faktai neteisingai atpasakoti" 20, 

Švietimo ministerijos Knygų leidimo komisijoje kurį laiką 
dirbo ir „Skaitymų“ medžiagą redagavo A. Vienuolis-Žukauskas. 
Mažai pastebimas kritikų, jis bendradarbiavo nuo 4-osios iki 
15-osi0s knygos, kol išleido savo raštų 2 tomą (1922), kuriame 
sudėjo tenai skelbtus kūrinius. Tarytum prisiminęs „Vejos“ žlu- 
gimą, apsakyme „Redaktoriaus laimė“ A. Vienuolis ironizavo 
nepastovų, priklausomą Nuo visuomeninės aplinkos ir likimo klas- 
tų redaktoriaus darbą. Prieš karą pradėtas rašyti apsakymas 
„Idealistas“ irgi rėmėsi skaudžių patyrimu. Vaizduodamas mišrios 
šeimos koniliktus, autorius ryškino ne tiek tautinius ir religinius 
jaunų žmonių skirtingumus, kiek socialinį ir individualų cha- 
rakterių nesutapimą. Sentimentaliai dviejų sesučių istorijai „„Ru- 
dens gėlės“ stigo tokio psichologinio skvarbumo. 

„Skaitymams“ A. Vienuolis davė tris apybraižas iš karo ko- 
respondento užrašų knygelės. Rašytojo pacifizmas ir sodrus rea- 
listinis gyvenimo reiškinių vertinimas skyrėsi nuo primityvių 
trafaretų, kuriais vertėsi daugumas jo kolegų žurnalistų. Apy- 
braižoje „,„Bermontininkai“ jis papasakojo apie šiurpų interventų 
susidorojimą su paklusniais valstiečiais. Tačiau didžiausią įspūdį 
darė A. Vienuolio apysaka „Inteligentų palata“, kurią parašyti 
paskatino apsilankymas Tauragės psichiatrinėje ligoninėje 27. Vi- 
sa nugarmėjusi carinė santvarka apysakoje apibendrinta kaip 
beprotybė. Kritiški realistiniai „Inteligentų palatos“ vaizdai, psi- 


2 Zr. 1925 birželio 8 laišką L. Didžiulienei.— LK 2, 1957, p. 390. 

2 Lietuva, 1922, rugpjūčio 24. Antrą „Audros“ fragmentą Vaižgan- 
tas paskelbė — Gubos, 1927, p. 14—32. 

2 Šalienis R. A. Vienuolio gyvenimo pėdsakais.— V., 1982, p. 131. 

chologinis rašytojo įžvalgumas ir meniškumas lėmė kūriniui ilgą 
gyvenimą. 

V. Krėvė susirašinėjo su uolia katalikių moterų spaudos tal- 
kininke M. Pečkauskaite-Šatrijos Ragana. Ji teisinosi dėl menkos 
pažinties ir medžiagos stokos Negalėsianti parašyti Žemaitės 
biografijos 2, bet pažadėjo duoti apysaką, jeigu Švietimo mi- 
nisterija mokėsianti bent 2 auksinus už eilutę ir nieko nebus 
taisoma ?*, Ta apysaka — „Sename dvare“ — buvo išspausdinta 
per tris numerius laikantis šių sąlygų, tačiau honoraras vis tiek 
nepatenkino autorės 30, 

Reikšmingiausią M. Pečkauskaitės kūrinį entuziastingai su- 
tiko ir lydėjo Vaižgantas š!. Jis neatsidžiaugė lyg mozaikos ak- 
menėliai nugludintais epizodais, natūraliu stiliumi, ragino įsi- 
žiūrėti į pedagoginę kūrinio vertę: „Juk tai klasinis dalykas! 
<...> jis reikia jaunuomenei klasėse skaityti, iš jo rašyti, jį 
atpasakoti, svarstinėti“. Matyt, todėl M. Pečkauskaitės „Sename 
dvare" taip greitai išgarsėjo. Subtili autobiografinė apysaka bu- 
vo ne vien jos, bet ir, V. Mykolaičio-Putino žodžiais tariant, 
„Visos mūsų mirštančios bajorijos gulbės giesmė“ 32, 

Pradedant 19-ąja knyga, Lazdynų Pelėdos slapyvardžiu „Skai- 
tymuoše“ išspausdinti keturi S. Pšibiliauskienės ir vienas M. Las- 
tauskienės prozos kūrinys. S. Pšibiliauskienė, virtusi praktikuo- 
jančia katalike, bendradarbiavo tiktai krikščionių demokratų 
spaudiniuose ir klerikalinėje moterų periodikoje. Jos ūkio ir 
sūnaus bėdos ryte rijo pinigus, tad neturėtų stebinti vis didėjan- 
tis rašytojos produktyvumas ir smuktelėjęs meninis kūrybos 1y- 








28 LK 17, 1981, p. 154. 

2 LKLIR, f. 1—421, L. 1, 

0 LK 17, p. 162. 

3! Tėvynės balsas, 1922, rugpjūčio 31; Krašto balsas, 1922, lapkri- 
čio 19, 23. 

32 Mykolaitis-Putinas V. Naujoji lietuvių literatūra, t. 1, p. 372. 

gis. „Paėdė man širdį reikalai su tomis redakcijomis, iš tikrųjų 
iš visų laikraščių, kokie tik eina, gaunu nuolat pakvietimus 
sandarbininkauti, laiškai pilni smilkalo ir mandagumo, apart prie- 
žadų „gero“ apmokėjimo“, — 1922 m. ji skundėsi J. Tumui-Vaiž- 
gantuišš, Savo slapyvardžiu ji gobė ir sesers M. Lastauskienės 
kūrybą. 

„Skaitymuose“ išspausdinti vieni geresnių S. Pšibiliauskienės 
ano meto kūrinių. Apsakymuose „Velykos“, „Kareivio paskola“ 
ir „Paleistuvė“ ji realistiškai vaizdavo socialinių aplinkybių nu- 
lemtus moralinius padarinius: kareivis turi šauti į savo brolį 
revoliucionierių, pinigų troškimas nusikaltėliu paverčia buvusį 
samdinį, darbdavės neišleista iš darbo motina randa mirusią duk- 
relę, kuri „sustingusiomis rankutėmis dengiasi <...> nuo bai- 
sios kapitalizmo šmėklos“. Apysakoje „Klaidūs keliai“ rodomi 
smulkiaburžuaziniai revoliucionieriai ir neigiamai vertinama pati 
revoliucinė veikla; šis trumpesnis ir blankesnis S. Pšibiliauskie- 
nės „Klaidos“ variantas veikiausiai buvo taikytas klerikalinei 
spaudai. 

Idėjiškai ir meniškai tokia pat menka M. Lastauskienės apy- 
saka „„Verpete“. Pradžioje lyg ir simpatizuodama revoliucionie- 
riams, galiausiai autorė juos paverčia teroristais, kurie nužudo 
niekuo nekaltą menininką. 

1923 m. birželio 26 d. Knygų leidimo komisija, apsvarsčiusi 
S. Pšibiliauskienės siūlymą išleisti „apysaką iš priešrevoliucinio 
gyvenimo Petrapily“ ir prašymą duoti 1000 litų avanso, patarė 
kreiptis į ,„Skaitymų“ redakciją: jeigu L, Gira sutiks kūrinį spaus- 
dinti, tai ministerija avansą išmokėsianti 34. Paskutiniame žurna- 
lo numeryje L. Gira įdėjo žinutę, kad didžiulę apysaką „Švie- 


| 8 Lazdynų Pelėda. Raštai. — V., 1955, t. 7, p. 494. 
34 LTSR CVA, f. 391, ap. 4, b. 1272, 1. 57. 

suoliai ir šešėliai“ iš 1905 m. revoliucijos S. Pšibiliauskienė per- 
leido amerikiečiams išleisti *“. 

Vos ne kiekviename „Skaitymų“ numeryje iki 1923 metų 
reiškėsi O. Pleirytė-Puidienė. Jos kūryba linkusi į fragmentišką 
kompoziciją, impresionistinę stilistiką. Ji publikavo daugiau kaip 
per dešimtmetį susikaupusius poezijos, prozos, dramos kūrinius, 
dienoraščio ištraukas, straipsnius apie literatūrą, dailę, rašė te- 
atro recenzijas. Dalis šių kūrinių jau buvo siūlyti ,„Vaivorykš- 
tei" 36, Vaidilutės slapyvardžiu O. Puidienė paskelbė dviejų bū- 
simų knygų — „Kada rauda siela“ (1922) ir ,,„Audroms siaučiant“ 
(1931) — tekstus. 

V. Krėvė išprašė ir negrąžino jai pluošto eiliuotų rankraščių, 
kurių dalies pati autorė niekam nenorėjo rodyti 37. Žurnale įdėti 
du jos eilėraščiai apie laimės ilgesį, tačiau kiti, pernelyg moki- 
niški eiliavimai šviesos neišvydo 3. „Skaitymų“ redaktorius pri- 
kalbino O. Puidienę spausdinti lyrinių vaizdelių ciklą „Kada 
rauda siela“ ir tol jį gyrė pažįstamiems, kol A. Jakštas ir Ed. Bu- 
kelskis (F. Kirša) pasijuokė iš rašytojos 39. Vydūnui patiko gyvas 
sakinių ritmas *0, Šiuo ciklu susižavėjo ir Vaižgantas. Išleistus 
atskira knyga ir mirusiam broliui dedikuotus kūrinėlius jis pri- 
lygino J. Kochanovskio „„Raudoms“: „Tai veikalas sielos, amži- 
nai vienos, amžinai svetimos, amžinai klaidžiojančios. <...> Jei 
mr Šis kūrinys išspausdintas „Klaipėdos žiniose“ 1925—1926 metais. 

86 PA, p. 197—198, 

37 VVUBR, D 840—16, 

8 MACBR, f. 96—181, 1. 1—2, 

8 VVUBR, D 840—15, 16. Apsimetes, kad nežino, ką slepia Vaidi- 
lutės slapyvardis, A. Jakštas ironizavo: „Jei autorė tebėra ketvirtos 
klasės gimnazistė, tai suaugus galės, rasit, ir geresnių dalykų parašyti" 
(Draugija, 1921, Nr 1—2, p. 66), F. Kirša (Ed. Bukelskis) sukritikavo 
pirmąjį O. Puidienės apsakymų rinkinį „Gyvenimo akordai“ (Sekmoji 
diena, 1921, Nr 11, p. 7). O. Puidienė Ed. Bukelskiu laikė B. Sruogą. 

19 Darbymetis, 1921, Nr 2, p. 41. 

Vaidilutė būtų šį savo veikalą paskelbusi patį paskutinį, dar 
geriau, testamento vietoje, įspūdis būtų buvęs neregėto stipru- 
mo: desperato, nusiminėlio drama ar nusižudėlio paskutinis laiš- 
kas, nuo kurio ilgai vaidinasi“. Tačiau autorės pesimizmą kriti- 
kas buvo linkęs laikyti poetiniu melu *!. 

Su tokia nuomone nesutiko O. Puidienė, savo dienoraštyje 
1922 m. liepos 15 d. įrašiusi: „Jei kada, jau man gyvųjų tarpe 
nebesant, intelektuali rimtesnė ir kultūringesnė Lietuvos visuo- 
menė skaitys šitą mano pačios užrašytą nekrologą, tada — juk 
taip visuomet buvo, yra ir bus — ji daug giliau supras mano 
būtybės skurdžias dainas ir daug ryškiau atspės Vaidilutės vei- 
dą, kuri, gyva būdama, dėvėjo ne kartą svetimą savo sielai 
kaukę, po kuria slėpė savo būtybės tragediją. <...> Pats save 
per laidotuves apraudojęs, gyveni, nes turi gyventi, neturėdamas 
teisės mirti..." 42 

O. Puidienės kūriniai, sudarę knygą ,„Audroms siaučiant“ 
(be apsakymo „Griuvėsiai“, vėliau išspausdinto Gairėse“), — dveė- 
jopo turinio: vienuose autorė vaizdavo 1905—1907 m. revoliuci- 
jos įvykius Latvijoje, kituose — Pirmojo pasaulinio karo nelai- 
mes Rusijoje. Idealizuoti revoliucinės kovos vaizdai ir taurūs 
revoliucionierių paveikslai, karo pabėgėlių vargai, ligoninių 
košmarai, belaisvių kančios plėtojo demokratines lietuvių lite- 
ratūros tradicijas ir kai kuriais momentais priartėjo prie prole- 
tarinės literatūros, O, Puidienės „Karo vaizdai“ Vaižgantui atrodė 
„kronikinis, ne dailės kūrinys“ *š, 

O, Pleirytės-Puidienės brolis Juozas į „Vilties“ redakciją 
1911 m. liepos 20 d. buvo atsiuntęs pagal G. Chruščiovo-Sokol- 
nikovo romaną „Žalgirio kova“ parašytos latvio J. Dravnieko 


*1 Tėvynės balsas, 1922, liepos 14. 
42 VVUBR, F 453—21. 
* Tėvynės balsas, 1922, sausio 26—27. 

lietuviškos tematikos pjesės „Skirmunda“ vertimą, prašydamas 
125 rublius honoraro **. Taip pavadintą veikalą su paantraštę 
„Penkių veiksmų istorijos drama iš G. A. Chruščiovo-Sokolniko- 
vo istorinio romano chronikos „Griūnvaldo kova“ O. Puidienė 
„Skaitymuose“ išspausdino savo pavarde. Koks šio kūrinio ori- 
ginalumo laipsnis, ryšys su J. Dravnieko kūriniu ir J. Pleirio 
vertimu — tesprendžia literatūros ir teatro istorikai, 

Su impresionistinę K. Puidos rašymo maniera kritika jau bu- 
vo apsipratusi. Vydūnas godojo jo „ypatingą patosą“ *?*. „Skaityti 
<...> „Karalių Garaldą“ tiesiog nuobodu. Matyt, „karaliams“ 
šiandien visur nevyksta, net ir literatūroje", — žnybtelėjo A. Jak- 
štas *9, Ištęstą pretenzingą K. Puidos apysaką „Vien aidai pa- 
sakys...“, baigtą spausdinti „Gairėse“, J. Tumas aptarė šitaip: 
„įsimylėjęs Vizgirda kenčia pragaro kančias ir tampa sau mu- 
ziku. Pagarsėjęs visame pasaulyje, tedrįsta artintis... prie sveti- 
mos pačios. Yra gražių ir stiprių vietelių apie Lietuvą, bet visa 
gadina dirbtinė, sunki ilgais periodais ir perdėm nelietuviška 
kalba. <...> beskaitant šaltas prakaitas išmuša“ +7. 

Panašiai literatūros vertintojus turėjo nuteikti 1915 metais 
rašyta, ar tik ne antrojo „Baro“ redakcijos atmesta *8, V. Bičiūno 
impresijų poema „Menui“. Į ją ir į gerėlesnį kūrinį — romantinį 
apsakymą „Vogelsang“ niekas rimtai nežiūrėjo ir nelaukė paža- 
dėtų „keliolika tomų dramų, apysakų, eilių ir ekspresionistinių 

* VVUBR, F 615—40. Šio prieškarinės lietuvių saviveiklos scenoje 
statyto kūrinio vertėja laikoma O. Puidienė (Nastopka K, Lietuvių ir 
latvių literatūriniai ryšiai. — V., 1971, p. 132, 203—204). Jis vadinamas 
jos kompiliacine pjese (Maknys V. Lietuvių teatro raidos bruožai— 
V., 1972, t. 1, p. 195). 

* Darbymetis, 1921, Nr 2, p. 41. 

* Draugija, 1921, Nr 1—2, p. 66. 


47 Tėvynės balsas, 1922, gegužės 31. 
48 Žr.: PA, p. 379, 

vaizdų su paties autorio padarytomis iliustracijomis“ *?, o dau- 
giausia kūrybinės sėkmės tikėjosi iš jo kritikos straipsnių. 

„Skaitymuose“ ryškėjo ir avangardistinė prozos atšaka. J. Pet- 
rėnas-P. Tarulis čia išspausdino pirmuosius stambesnius kūrinius 
„Vilko galas“ ir „Stabas“, kuriais remdamasis L, Gira siūlė au- 
torių priimti į Lietuvių meno kūrėjų draugiją, rekomendavo 
valstybės stipendijai, kad jis galėtų užsienyje pastudijuoti li- 
teratūrą ar bent išsivaduotų iš kariuomenės tarnybos *?. Ekspre- 
syvų „Vilko galą“ M. Gustaitis ištisai perspausdino savo „Stilis- 
tikoje" (1923, p. 130—132). Rafinuotas senmergės Izabelės tipas 
dirbtinių situacijų novelėje „Stabas“ glumino skaitytojus, nesu- 
vokiančius, ar čia autorius tyčiojasi iš sadistiškų moteriškės 
polinkių, ar ją užjaučia. 

Žurnalą paįvairino Amerikos lietuvių literatų kūriniai. Sava- 
mokslis žurnalistas P. Bajoras, 1918 m. išleidęs apsakymų ir vaiz- 
delių rinkinį „Laimės beieškant“, atsiuntė redakcijai prozos ir 
dramos vaizdelių, eilėraščių?! kartu su trumpa autobiografija, 
kurioje pažymėjo savo kūrybos artumą A. Čechovui ?2. L. Gira 
pasirinko sentimentalų vaizdelį apie tenykštį lietuvį bedarbį. 

Tikras atradimas buvo čikagiškio studento A. Tulio apsa- 
kymai. V. Krėvei išspausdinus 1921 m. vasarą gautą „Vajolą““s, 
autorius atsiuntė bene devyniolika prozos kūrinių, iš kurių L. Gi- 
ra suspėjo paskelbti pusantro apsakymo: „Laukinė žąsis. Studento 
Gaubos užrašai“ ir „Tama Janošiūtė“ (nebaigtas publikuoti) ?*, 
Rūsti amerikietiška tikrovė čia atskleista impresionistinį pasako- 
jimą jungiant su natūralistiniu faktų ir įvykių perteikimu. 


49 Sekr Sekmoji diena, 1921, Nr 29, p. 7. 

50 MACBR, f. 45—107, 1. 4, 5; f. 45—150, 397. 

51 VVUBR, D 639, 1. 1—63. 

5Ž MACBR, f. 96—295, 1, 1—4, 

5 LTSR CVA, f. 391, ap. 4, b. 1276, 1. 62. 

5* Septyniolikos A. Tulio apsakymų rankraščiai — VVUBR, E 209, 
1. 1—157. 

„Skaitymuose“ kaip ir nebuvo publicistikos. A. Vienuolio 
apybraižos panašios į apsakymus. Tokia ir L. Sakalinio apybraižą 
„Paskutinė kova Karpatuose“: rūstūs realistiniai vaizdai, kuriais 
buvo nepatenkinta buržuazinė kritika *?, atkūrė revoliucines nuo- 
taikas baigiantis Pirmajam pasauliniam karui. 

Žurnale atsisakė bendradarbiauti ankstesnės literatūrinės spau- 
dos dalyvis ir jos ideologas I. Šeinius. Laiške V. Krėvei jis iš- 
dėstė savo nepasitenkinimą „Skaitymais“. I. Šeiniui atrodė, kad 
pats leidinio vardas įžeidžia geresnius kūrinius, ir siūlė parinkti 
skambesnį, reikšmingesnį pavadinimą: „Patrimpas“, „Kaukas“, 
„saulės metas“, „Dienovidis“. Nepatiko jam ir leidinio išvaizda, 
kurią, kaip jau minėta, pašiepė „Sekmojoje dienoje“. Viršelis — 
vaidilutės, atnašaujančios storus knygų tomus, — I. Šeiniui atrodė 
kaip „dvi šlapios gurkliuotos bobos su plytomis“. Tai paskatino 
V. Krėvę po trijų numerių pašalinti išties nepasisekusį A. Gal- 
diko piešinį ?9, 

Pagrindinė priežastis, kodėl I. Šeinius nedavė savo kūrybos 
„Skaitymams“, buvo nepriimtina jam žurnalo rašyba. „Vėlgi 
niekuomet nesutiksiu dėti savo meno rašiniuose neestetingas ir 
jokios prasmės neturinčias raidžiu „„uodegutes“. <...> Niekuo- 
met nesutiksiu išmesti savo rašiniuose garso n. Aš mėgstu kal- 
bos sklanduma ir muzika ir niekuomet neleisiu, kad filologas 
mekanikas, kuris žiuri in kalba, o ne klausos jos, „taisitu“ mano 
rašinius. Verčiau visai nerašisiu, bet niekuomet nei principe 
nesutiksiu, kad Lietuvos kalviai, nors ir šaltkalviais save vadin- 
tu, „,mokintu“ rašytojus kalbos jautriu ir jausmingų instrumentu 
groti. Ne filologai sutvėrė pasaulio kalbas, ne ju uždavinis jas 
ir „koreguoti“;— arogantiškai teigė I. Šeinius 97. Jis laikėsi nuo- 

55 Kiliukas A. Skaitymai, penktosios knygos.— Laisvė, 1921, liepos 5. 

56 LK 17, p. 143—144. 

67 Cituojama autentiška autoriaus rašyba.— VRBR, f. 9—73, 1. 2. 

monės, kad visiems žurnalo autoriams taikoma vienokia „jab- 
Jonskinė“ ortografija varžo Menininko laisvę. 

Ne vieną autorių „Skaitymai“ pakylėjo grožinei kūrybai, o 
V. Biržiška alegoriniu apsakymėliu „Motulės malda“ atsisveiki- 
no su ja. 

V. Krėvė atmetė 1921 m. viduryje „Skaitymams“ atsiųstą 
R. Striupo (R. Str.) padrikų minčių pluoštą „Kibirkštys amžinos 
ugnies“ apie žmogaus gyvenimo laikinumą, tolstojišką dievo ieš- 
kojimą, asmenybės tobulėjimą *8. Šioms mintims trūko viso to, 
kuo gyva aforistika: skvarbios ir šmaikščios minties, netikėtų 
išvadų. Medicinos felčeris, priklausęs buržuazinėms Rusijos lie- 
tuvių draugijoms, bendradarbiavęs laikraščiuose „Rygos garsas“ 
ir „„OpaoBckMū BecTHHK“. apsigyvenęs Kaune, vos ne iš naujo pra- 
dėjo kūrybinę biografiją, kadangi Oriolo žandarai 1917 m. su- 
degino karo laiku parašytus jo raštus“?, R. Striupas skelbė nuo- 
bodžius alegorinius apsakymus. „Skaitymų“ atmestą medžiagą 
1923 m. atsisakė spausdinti netgi specialus tolstojininkų žurnalas 
„Atgimimas“, teisindamasis tuo, kad „nenurodyta, kurios mintys 
originalinės ir kurios kitais autoriais sekant nusakytos“ 90, Šen 
bei ten prakišamus savo mintijimus R. Striupas 1929 m. paga- 
liau išleido atskira knygele. 

„Skaitymų“ dramaturgijoje, be V. Krėvės ir O, Puidienės, sa- 
vo žymių paliko Maironis, J. Dobilas, M. Vaitkus, P. Vaičiūnas, 
J. Švaistas, A. Giedrius. Ne vienam, netgi Maironiui, tai buvo 
debiutas šiame žanre. 

Išspausdinus penkių veiksmų istorinę Maironio dramą „Kęs- 
tučio mirtis“?! apie lietuvių tautos kovą su kryžiuočiais, Vaiž- 
gantas pareiškė, kad veikalo apmatai imti iš A. Asnyko „Kęstu- 
8 MACBR, £. 96—268, 1. 60—64; f. 96—295, I. 15. 

59 Striupas R. Curriculum vitae.— Ten pat, f. 142—7, 1. 7. 


60 Atgimimas, 1923, Nr 1, p. 24. 
6! Drama iš „Skaitymų“ 1921 m. buvo išleista ir atskiru leidiniu. 

čio" ir nepakankamai dramatizuoti 9. Tokį vertinimą palaikęs 
dramos pasmerkimu, S. Tijūnaitis stebėjosi, kodėl Maironis išvis 
ėmėsi rašyti šį kūrinį 93, 

Nedėmesingumą pirmajai „Kęstučio mirties“ publikacijai kri- 
tika su kaupu atsvėrė po trejų metų, kai drama buvo pastatyta 
Valstybiniame dramos teatre. Maironio veikalo savitumą patei- 
sino V. Jocaitis, detaliai parodęs „Kęstučio mirties“ skirtybes 
nuo A. Asnyko dramos?*. Teatro direktorius L. Gira paaukojo 
ištisą dieną, kol surežisavo butaforišką Maironio veikalo triumfą 
ir autoriaus vainikavimą““. Paremdami vyriausybės pastangas pa- 
naudoti kūrinį oficialiajam patriotizmui žadinti, buržuaziniai kri- 
tikai jį perdėtai išgyrė, 

M. Vaitkus ir P. Vaičiūnas savo dramomis siekė simbolinių 
apibendrinimų. Žurnale išspausdinta pusė teatro veikalų kon- 
kurse premijuoto M. Vaitkaus fantastinio alegorinio kūrinio 
„Žvaigždės duktė" *9. Kūrinyje Žvaigždės gyventoja Linlija ne- 
sėkmingai moko Žemės gyventojus doros. Kai drama 1924 m. 
išėjo atskira knyga, dvasininkai pradėjo varyti akciją, „kad vys- 
kupas tą veikalą uždraustų platinti ir skaityti kaipo nemoralų, 
priešingą tikybai etc.“ 97, nors nieko amoralaus tenai nėra, tik 
peržengta kunigui leista erotikos riba ir parodytas dvasinio ide- 
alo likimas. Kunigų organo „Ganytojas" redaktorius pats ne- 
atsigynė ganytojų. 

Populiarios dainos „„Nurimk, sesut!" autorius P. Vaičiūnas, 
išleidęs dvi dramų knygas, dirbo Panevėžyje nepakenčiamą teis- 


—— 


62 Lietuvos balsas, 1921, balandžio 28. 

63 Lietuvos mokykla, 1921, sąs. 4—6, p. 208. 

64 J[ocaitis] V. „Kestučio mirtis“.— Lietuva, 1924, vasario 20. 

65 LKLIR, f. 13—1796, 1. 25—26. 

66 „Skaitymų" redakcijai konkurso vertinimo komisijoje atstovavo 
S. Čiurlionienė.— Žr.: Laisvė, 1923, balandžio 14, 

“ M. Vaitkaus 1924 rugpjūčio 8 laiškas M. Grigoniui.— VVUBR, 
D 1206—6. 

mo tardytojo darbą, kurį, kurstomas J. Zikaro, ryžosi mesti, ap- 
sigyventi Kaune ir atsidėti kūrybai: „aiškiai išgirdau savo sieloj 
menininko šauksmo dykumoįj atgarsius, suliepsnojau kaitros ug- 
nimi ir vėl supratau, kad nenoriu merdėt, bet — degt, degt ir 
degt...“ 98 P. Vaičiūną priėmė dirbti į Valstybinio dramos teatro 
direkciją. Pasikonsuliavęs su L. Gira ir K. Binkiu“?, jis davė 
V. Krėvei pluoštus savo eilių, kurias aptarsime vėliau. Žurnale 
išspausdintos draminės trilogijos antrojoje dalyje „,Žemėtos kau- 
kės“ P. Vaičiūnas poetizavo „svajonių beprotį' skulptorių Faustą 
Gungą, kalantį Laisvės simbolį, 

Kiti „Skaitymų“ dramos kūriniai buvo arti žemės. 

V. Krėvė susirašinėjo su Šenberge tebekunigaujančiu J. Lin- 
de-Dobilu, kuris atsiuntė žurnalui apie 1912 m. sukurtą dramą *?, 
paties autoriaus vadintą „Petrelis, arba širdys neišturėjo“ 7!, re- 
dakcijos pakeistą į „Širdis neišturėjo“ 72. J. Dobilas gvildeno 
nepraradusią aktualumo temą — gimnazistų vertimą eiti į ku- 
nigus. Nors dramos įtampa nepasiekė tikro dramatizmo, o penk- 
tasis veiksmas, kaip nujautė Vaižgantas, buvo išvis nereikalin- 
gas 9, bet pati kūrinio dvasia, vėliau neatsitiktinai lyginta su 
V. Mykolaičio-Putino „Altorių šešėly“, turėjo visuomeniniu at- 
žvilgiu reikšmingų autobiografinių bruožų 7*. 

Įsitraukdamas į literatūros mokslą ir kritiką "9, J. Dobilas no- 
rėjo būti arčiau Lietuvos kultūrinio gyvenimo, pakeisti kuniga- 
vimą pedagoginiu darbu; V. Krėvė jį rekomendavo į Kauno 


68—69 LK 17, p. 134, 135. 

70 Lietuvių literatūros istorija.-— V., 1958, t. 2, p. 612. 

"1 MACBR, f. 276—145, 1. 2. 

72 LK 17, p. 101. 

"3 Lietuvos balsas, 1921, spalio 13—14, 

“ J. Šlaltenis]. Dobilas-Lindė.— Lietuvos žinios, 1934, gruodžio 7. 

“S Jau 1920 m. rudenį J. Lindė-Dobilas buvo nusiuntęs į „Lietuvos“ 
dienraštį straipsnį, kuriame piktinosi Maironio niekintoju A. Šmulkščiu- 
Paparoniu (LK 17, p. 142), bet oficiozas nesiryžo kritikuoti Steigiamojo 
seimo atstovo. 

komercinę mokyklą dėstyti lietuvių, vokiečių arba lotynų kal- 
bas 76, 

Kaip prozininkas ir dramaturgas užsirekomendavo J. Balčiū- 
nas-Švaistas. Jo kūriniuose atsispindėjo didelė gyvenimo patir- 
tis. Papiemenavęs, patarnavęs dvaruose ir zakristijose, mokytojo 
diplomą pakeitęs karininko antpečiais, pauostęs Galicijos fronte 
parako, J. Švaistas įsitaisė Skemų dvaro Rokiškyje administra- 
toriumi ir buvo besusitelkiąs literatūros darbui, kurį pradėjo 
prieš karą „Šaltinėlyje“ ir tęsė Rusijoje, rašinėdamas rusų kalba, 
bet įsivėlė į revoliucijos malšintojų avantiūras ir, traukdamasis 
nuo atsakomybės, atsidūrė Kaune, Įsitvirtinti literatūroje jam 
padėjo J. Tumas-Vaižgantas, „Skaitymų“ redakcija ir jos bend- 
radarbiai 77, 

Savo apsakymuose J. Švaistas vaizdavo visuomenės padug- 
nių — valkatų, vagių, prostitučių — buitį. Jo tipai tarytum per- 
kelti iš prieškario natūralistinės rusų literatūros. Kai kurie vei- 
kėjai — carinės biurokratinės sistemos atgyvenos (pamišęs ge- 
nerolas, gogoliško tipo revizorius) — atskleisti feljetoniškai, 
Urapatriotinę „Skemų periodo“ J. Švaisto pjesę „Taip dievas 
davė“ buvo pastačiusi J. Vaičkaus teatro studija 7, bet visiškai 
ją sudarkė, ir pats autorius nevykusį savo kūrinį tuoj pat išėmė 
iš trupės repertuaro *?. Geriau J. Švaistui nusisekė istorinė dra- 
ma „Lenkų karalaitė“, rodanti Lenkijos didikų intrigas kovoje 
dėl sosto ir nelaimingą karalaitės Jadvygos meilę. Paparonis net 
pažymėjo veikalo naujumą lietuvių dramaturgijoje: jame greitai 
keičiasi scenos ir atsisakyta monologų??, 


76 LK 17, p. 100. 

77 MACBR, f. 96—277, 1. 2; LKLIR, f. 13—1795, I. 22, 24, 26, 27, 32, 

78 Lietuvos balsas, 1921, birželio 7. Kūrinys labai patiko V. Krėvei— 
Žr.: Bičiūnas V. Jaunajam autoriui.— Rytas, 1925, spalio 24, 

79 MACBR, f. 45—106, 1. 27, 

$ Kūrybos keliais, p. 24. 

Jurbarkietis pedagogas ir vaikų rašytojas A. Giedraitis 
(A. Giedrius), kelių knygelių autorius, „Žiburėlio“ redaktorius, 
per brolį „Skaitymams“ atsiuntė antialkoholinės tematikos pjesę 
„Latrai“ š!. „Neblogai parašyta, bet vis dėlto lesedrama, ne vai- 
dinti. Tr per daug nyki“,— samprotavo savo dienoraštyje L. Gi- 
ra8Ž, Žurnale spėta išspausdinti du to lėkštoko kūrinio veiks- 
mus. Vargais negalais „Latrų“ rankraštį atgavęs iš L, Giros („Jau 
trečią kartą kreipiuosi į Tamstą...")83 ir ketindamas išleisti, 1926 
m. A. Giedrius konsultavosi su J. Tumu — aiškino, kad tai tėra 
sumanyto didesnio veikalo pusė. „Čia — tik pesimistai, despera- 
tai, beveik žuvę be vilties atsigauti, nors epiloge ir nurodoma 
neaiškiai, kur jų išganymas. O antrojoj dalyje („Šviesos kara- 
lius"“) bandysiu spėt, sakyt, kur yra tokių (latrų ir kitų panašių) 
išganymas, išsivadavimas iš gyvenimo svaigulio“ 84, 

Grįžtelėję atgalios, matome, kad iš „Skaitymų“ beletristikos 
geriausiai istorijos bandymus atlaikė V. Krėvės „Šiaudinėj pa- 
stogėj" apsakymai ir trys apysakos — Vaižganto „Dėdės ir dė- 
dienės"“, M. Pečkauskaitės „Sename dvare“ ir A, Vienuolio „tTn- 
teligentų palata“. Šie kūriniai, palytėti vienokių ar kitokių mo- 
dernizmo įtakų, yra stiprūs psichologiniu atžvilgiu, jie gražiai 
jungia epinius ir lyrinius, romantinius ir buitinius elementus. Į 
priešakines literatūros kūrėjų eiles išsiveržė P. Tarulis su ori- 
ginaliu apsakyniu „Vilko galas“. Naujoviškai įprasmintas impre- 
sionizmas pasiteisino tik A. Tulio kūryboje. Nutilus I. Šeiniui, 
ši daug ką suviliojusi kūrybos maniera Puidų rašiniuose daug 
ką ir apvylė. 

Iš žurnalo dramų labiausiai išpopuliarėjo „Kęstučio mirtis“, 
bet tik V. Krėvės veikalai išgyveno ilgiau už autorių, o „Žentas“ 


8! VRBR, f. 7—222, 1. 1. 

82 LKLIR, f. 13—1795, 1. 22. 
5 VRBR, f. 7—222, 1. 4. 

* VVUBR, F 6—8. 

tvirtai įėjo į nacionalinį teatrų repertuarą, nors tai toks pat 
„Skaitytinis“ kūrinys (lėzedrama), kaip ir kitų rašytojų istoriniai, 
simbolistiniai, buitiniai bandymai šiamc sunkiausiame literatūros 
žanre, nedaug tepastūmėję į priekį lietuvių dramaturgiją. 

Temų įvairovė „Skaitymuose“ nuo fantastinių, mistinių ale- 
gorijų, istorinių tautos būties apmąstymų, pranokusių anuome- 
tinio skaitytojo supratimą, siekė iki idiliškos dvaro nostalgijos, 
skaudžiai realistiško beprotnamio ir natūralistiško kosmopolitinių 
miesto padugnių vaizdavimo. 

Kritika negalėjo aprėpti visos „Skaitymų“ medžiagos, tačiau 
net ir prabėgomis paliktuose jos vertinimuose nenustojo kry- 
žiuotis nuomonės, ryškinančios visuomeninę ir estetinę kūrinių 
reikšmę. Liko nepastebėti kai kurių rašytojų demokratiniai ir 
revoliuciniai motyvai ar kontrrevoliucinės tendencijos, užtat ne- 
prasprūdo V. Krėvės kūrybos ,,pagoniškumas“, o pats redaktorius 
buvo įtartas esąs bažnyčios priešas. Poezijos publikacijose ir jų 
vertinimuose į pirmą vietą iškilo estetinė kūrinių vertė. 


LYRIKOS PLATUMOSE 


„Skaitymuose“ maždaug tiek pat poetų, kiek prozininkų bei 
dramaturgų. Iš 16 autorių, kurių V. Krėvei daugiau negu paka- 
ko, didžioji dalis buvo pastovūs žurnalo bendradarbiai: Maironis, 
L. Gira, Putinas, B. Sruoga, F. Kirša, P. Vaičiūnas, A. Lastas, 
K, Binkis, J. Tysliava, P. Būdvytis, S. Čiurlionienė, B. Buivy- 
daitė. Per trumpą savo redaktorystės laiką L. Gira papildė tą 
būrį vos ne dešimčia pradedančiųjų, bet gražios jo pastangos tik 
patvirtino teiginį: poetae nascuntur! ! 


! Poetais gimstama (Iot.). 

Kaip ir „Vaivorykštėje“, V. Krėvė mėgino įteisinti lietuvių 
tautosakos publikacijas. Pirmojoje knygoje jis įdėjo 16 liaudies 
dainų Ž. Tuo folkloro skelbimas ir baigėsi. Jis buvo paliktas 
V. Krėvės sumanytam specialiam Švietimo ministerijos leidiniui 
„Tautosaka“ 3, kuris, jo ir K. Būgos redaguojamas, Lietuvos uni- 
versiteto humanitarinių mokslų fakulteto leidžiamas, pradėjo eiti 
1923 m. pakeistu pavadinimu — „Tauta ir žodis“. 

Pelnyta pagarba „Skaitymuose“ buvo rodoma Maironiui, bet 
jo kūryba nesukėlė didesnio visuomenės susidomėjimo. Be kitų 
kūrinių, žurnale įdėtos dvi jo romantinės baladės — „Dyvitis“ ir 
„Užkeiktas Skapiškio varpas“. Pastaroji išlaikė būdingiausius 
žanrinius baladės požymius ir galėjo varžytis su panašios tema- 
tikos M. Gustaičio kūriniu ,„Vaivorykštėje“, tuo tarpu paviršuti- 
niška „Dyvičio“ vaizdų tėkmė vargiai galėjo patraukti Maironio 
poezijos gerbėjus. Raseiniškis J. Gudauskis, tarsi rungdamasis su 
Maironiu, vėliau atsiuntė į „Skaitymų“ redakciją 1913 m. para- 
šytą primityvų eilėraštį „Dyvytis“, kurį atmetė V. Krėvė“, bet 
išspausdino „Krašto balsas“ ?, 

Maironis buvo įteikęs eilėraštį „Pavojuj motina — tėvynė“, 
sukurtą Želigovskiui pagrobus Vilnių. („Jei tiks „Skaitymams“, 
meldžiu atspaudinti, jei ne, sugrąžinkite!"). Jis paskelbtas J. Tu- 
mo redaguojamame laikraštyje „Tauta“ Š. „Skaitymų“ redakcijos 
archyve likusi rankraščio dalis skiriasi nuo laikraštyje ir poeto 
raštų 1 tome (1927) esančio teksto papildoma paskutine strofa: 








2 Žr. M. Kemšiaus kvitą Švietimo ministerijos Knygų leidimo komi- 
sijos kasos knygoje.— LTSR CVA, f. 391, ap. 4, b. 1203, 1. 8. 

3 Būga K. Pratarmė.— Tauta ir žodis, 1923, kn. 1. 

4 MACBR, f. 96—93, 295, I. 9. 

5 Krašto balsas, 1923, sausio 27. 

Š J. M. Poloniada.— Tauta, 1920, spalio 16. 

„Už Vilnių, Lietuvos sostinę,/Už laisvę brolių seserų/Tarp savo 
upių ežerų/Į kovą stosme paskutinę/Nuo priešų gintis nedorų" 7, 

Jautria intymiąja lyrika XX a. pradžios skaitytojus masino 
L. Gira. Jo poezija, išspausdinta pirmosiose keturiose „Skaitymų“ 
knygose ir paskutinėse trijose, Kai poetas perėmė redakciją, rodė 
jo kūrybos stagnaciją. L, Giria dabar buvo atsidėjęs kritikai, 
1917—1918 m. pasiektą aukštį, kurį žurnale reprezentavo elegi- 
jos „Vai, sunku“ ir vėliau be reikalo suskaldyta į dvi dalis 
„Graužte graužia jauną širdį...“ („Skaudžios godos“ ir „Dar man 
reikia“), 1920 m. poetas pakartojo žinomuoju „Išėjau į lygų lau- 
ką...“ 1922 m. meistriškai sukomponuotas epinis eilėraštis „„Par- 
ke, liepoms žydint...“ nebepaliko gilesnio įspūdžio, o trioletai 
(paskui pavadinti „Oktavomis“) veik nesiskyrė nuo daugybės 
panašių versilikacijų periodikoje. 

Kai kurie L. Giros erotiniai eilėraščiai išspausdinti Vito Va- 
kario slapyvardžiu. Tai Vilniaus laikotarpio kūryba. Iš visų ket- 
virtosios „Skaitymų“ knygos eilių Vaižgantas išskyrė Vito Va- 
kario „Mažai ramumo aš mačiau, labai mažai..“Š Taigi poetas 
ne pirmą sykį galėjo įsitikinti objektyvia savo poezijos verte, 

„skaitymuose“ vyravo simbolistinė poezija. Gausi ir stipri 
kaip jokiame kitame lietuviškame leidinyje, čia ji pasiekė savo 
zenitą, kurį žymi V. Mykolaičio-Putino lyrika. 

Putino eilėraščiai pasirodė 10-ojoje „Skaitymų“ knygoje, kai 
autorius buvo bebaigiąs Fribūro universitetą. Veikiausiai jo kū- 
rybos paprašė L. Gira-E. Radzikauskas, paskelbęs žurnale re- 
cenziją apie Putino raštų 1 tomą. Autorius dėl jos įsižeidė: re- 
cenzentas atskleidė visuomenei V. Mykolaičio pavardę, nutylimą 
todėl, kad skaitytojai jo poezijos nesietų su dvasininko padėti- 


“7 MACBR, £. 96—152, L. 1. 
8 Lietuva, 1921, kovo 25, 

mi ?,. Teisindamasis L. Gira parašė į Fribūrą atsakymą, kuris, de- 
ja, neišliko !*, 

Putino slapyvardis buvo įteisintas trimis brandžiomis knygo- 
mis. ,Skaitymuose“ poetas toliau skelbė savo simbolistinius ei- 
lėraščius, kurių publikacijos leidžia patikslinti jo kūrybos evo- 
liuciją. Putino kūriniai išspausdinti tokia seka: „Viršūnės ir 
gelmės“, „Taurė“, „Iš saulėtų vaišių“, „Poeto meilė“, ,Dūmuos 
cigaro“, „Rudens naktį“, „Margi sakalai“, „Žemei“, „Pabaiga“. 
(Pastaruosius du čia sukeitėme vietomis.) Kaip matome, žurnale 
pasirodė ankstyviausi „Tarp dviejų aušrų“ (1927) eilėraščiai bei 
jų ciklai, sukurti 1921—1923 m. Daugiaprasmiais simboliais jie 
atskleidė sudėtingos asmenybės vidinę kovą siekiant tiesos, gė- 
rio ir grožio idealų. 

„Dienojančios nakties pasaulio dainius“, kaip neilgai trukus 
Putiną apibūdino B. Sruoga !!, „Skaitymų“ kritikų buvo paliktas 
olimpiškoje ramybėje. Vaižgantas ne vienoje recenzijoje vis 
atidavinėjo jam pirmenybę, pabrėžė „Taurės“ „gilų įspūdį“, iš- 
kėlė „elegantišku ritmu ir tokiu pat turiniu“ pasižyminčias ne- 
rimuotas „Iš saulėtų vaišių“ eiles; „gilios kaip visada“ šiam Žur- 
nalo vertintojui atrodė „Dūmuos cigaro“, nes „nuo jų svilina 
ašara sunkią blakstieną“, ir tiktai „Poeto meilė“ jo „nepagavo“ 12. 
M. Vaitkui tarp poetų irgi „gražiausiai pasivaideno Putinas“ 18 


9 Mykolaitis-Putinas V. Raštai. — V., 1969, t. 10, p. 659—660. Reikia 
pasakyti, kad tuo laiku Amerikos lietuvių spaudoje Putino autorystė 
jau buvo atskleista — net su nuotrauka: „Putinas (kun. V. Mykolaitis). 
Jaunas talentingas poetas, gausiai puošiąs jauną mūsų literatūrą. Lanko 
Fribourgo universitetą Šveicarijoje“.— Vytis, 1920, Nr 3, p. 5. 

10 Zirgulys A. Pastabos ir paaiškinimai. — Kn,; Mykolaitis-Putinas V. 
Raštai, t. 10, p. 759. 

ž Sruoga B. Žemės-Rūpintojėlio dainius.— Lietuva, 1927, vasario 
17—18, 

12 Lietuvos balsas, 1921, spalio 13—14; Tėvynės balsas, 1922, sau- 
sio 26—27, kovo 9—10, gegužės 31, rugpjūčio 31. 

13 Ganytojas, 1922, Nr 2, p. 56. 

Tuo tarpu Putinas atsiprašinėjo V. Krėvės tegalįs „vien menk- 
niekiais“ bendradarbiauti !4. Iš Miuncheno, į kurį buvo išvykęs 
ruoštis profesūrai, jis pasiuntė porą eilėraščių Maironio nų- 
meriui 15, 

Produktyviausias „Skaitymų“ poetas F. Kirša paskelbė dau- 
giau kaip 70 ciklais suskirstytų eilėraščių ir tris poemos „Pele- 
nai“ dalis. Ir idėjiniu turiniu, ir meniniu atžvilgiu tai nelygia- 
vertė poezija, sukurta 1918—1923 m., gyvenant Lietuvoje ir už- 
sienyje. Ji veikia skaitytoją ne tiek atskirais kūriniais, kiek 
kontrastinga jų visuma, apimančia gamtos realijas nuo Nemuno 
karklų iki Bornholmo granito, individualistines refleksijas nuo 
trumpalaikio džiaugsmo iki juodos nevilties, naivoką patriotinę 
patetiką ir kandžią socialinę satyrą. 

F. Kiršos eilėraščiai žurnale sudarė pagrindą rinkiniui „Su- 
verstos vagos“ (1926, p. 25—86, 99—-114), kurį V. Mykolaitis 
pavadino susimbolinta erotika ir susimbolintu sentimentalizmu !8, 
Čia poetas išsakė savo žinomą troškimą, kad gyvenamojo meto 
ir nelaukiamo rytojaus šešėliai kūryboje „viens širdį glaustų, 
kits dangų siektų“. Idealo ir tikrovės nesuderinamumas verčia 
poetą gūžtis, niekinti aplinką ir bėgti į svajonių pasaulį, Tai 
tipiška simbolisto pozicija. Dualistiniuose F. Kiršos miražuose 
nerasdamas aiškios prasmės, poetui pastoviai replikavo Vaižgan- 
tas. „75 nuoš. Kiršos eilių nesucementuota. Gal tai ir yra aukš- 
čiausias poetingumo laipsnis, bet mes iki tam nesame išaugę..."— 
ironizavo kitokios kūrybinės prigimties rašytojas !7. 

„Jo „Karalių“ iš „Idioto“ cikliaus aš visai nesuprantu, tai nė 
nežinau, ar yra senso“,— atvirai prisipažino Vaižgantas, kalbė- 
damas apie „Vejoje“ pradėto spausdinti F. Kiršos kūrinio tę- 








4 LKLIR, f. 51—651, L. 1. 

5 LK 17, p. 162. 

16 Mykolaitis V. Suverstos vagos.— Lietuva, 1926, sausio 18. 
17 Krašto balsas, 1922, lapkričio 19. 

sinį 18. Ši ir kita poeto pašaukimui skirto ciklo dalis „„Klajūnas“ 
nebuvo geriausi kūrinio fragmentai, bet jie paįvairino F. Kiršos 
poeziją sodresniu žodžiu ir problemiškesnė mintimi. „Karaliuo- 
se" jau pasigirdo būsimų juvenališkų „Pelenų“ sarkazmas, Pla- 
čiau „Klajūną“ panagrinėjęs V. Jocaitis šitaip apibūdino viso 
F. Kiršos ciklo esmę: „Poetas, su minia gyvendamas ir ją griež- 
tai paneigdamas, <...> imas juokdario rūbą ir juo prisidengęs 
skelbia amžinas tiesas“ !9, 

Literatūrinę erudiciją B. Sruoga gavo Miuncheno universiteto 
auditorijose, o F, Kirša bandė įgyti Berlyne, laisvu klausytoju 
studijuodamas filosofiją ir literatūrą. Tai buvo nelygiavertės stu- 
dijos, bet jos vienodai paveikė abiejų ekspresionizmo ignoruo- 
tojų kūrybą, suartindamos ją su šia triukšminga literatūros kryp- 
timi, atliepiančia didmiesčių ritmą. „Berlynas — naujas gyveni- 
mo žaltys. Jis primena kuliamąją mano mažoje Lietuvoje. 
Braška, ūžia, sukas, pinas, šliaužia, čirškia, rėkia“, — rašė F. Kir- 
ša savo dienoraštyje 20. „Berlyne Pegasas mažu velniuku bėgi- 
nėja",— juokavo jis laiške V. Krėvei 2!. Tenai gyvendamas F. Kir- 
ša pradėjo „Skaitymuose“ spausdinti satyrinę poemą „Pelenai“, 
kurioje ekspresionistiškai šakojosi lig tol poeto kūryboje nere- 
gėti aštrių kontūrų Lietuvos visuomenės gyvenimo vaizdai. Su- 
sikaupęs nepasitenkinimas pirmųjų buržuazijos valdymo metų 
tikrove pratrūko skaudžiai pagiežingais kaltinimais valdantie- 
siems sluoksniams dėl jų parazitiško gyvenimo. Nieko nuosta- 
baus, Kad iš pradžių F. Kirša nenorėjo „Pelenų“ leisti savo 
pavarde. („Po mirties bausme įsakau arba dėti po pseudonimu, 
arba visai nedėti"), ir tam pritarė B. Sruoga. 


— 





18 Tėvynės balsas, 1922, liepos birželio] t. 

I9 Jocaitis V, Mūsų naujausioji poezija.— Lietuva, 1923, liepos 29. 
2 VRBR, f. 35—29, 1. 44, 

21 LK 17, p. 158. 

F. Kiršos poema staiga atkreipė literatūros kritikų dėmesį, 
Išspausdinus pirmąją jos giesmę, V. Jocaitis apsidžiaugė, kad 
poetas galiausiai „parskrido iš tų svetimų ir keistų pasaulių į 
žemę, į savo namus“, nuoširdžiai padėkojo už pastangas vaizduo- 
ti tiesą, kurios be galo pasiilgęs lietuvių skaitytojas ir kuri gali 
būti įdomi kitataučiui 2. Vaižgantas atleido F. Kiršai „suktus 
mažmožius“ ir skeptiškiems „Pelenų“ vertintojams (spaudoje jų 
balso nesigirdėjo) patarė klauptis ant kelių prieš talentingą kū- 
rini, rašytą tulžimi ir krauju. Aptardamas antrąją poemos dalį, 
jis pabrėžė karčią poeto pašaipą: tai ne tyčiojimasis iš tėvynės, 
o „Spazmų pagautos širdies kūkčiojimas“. Vaižgantas gėrėjosi 
taikliai aforistišku poemos stiliumi Žš. Tiešiog keista, kad vals- 
tiečių liaudininkų „Lietuvos žinios“, pacitavusios atsitiktinį „Pe- 
lenų“ dvieilį, mėgino nuvertinti trečiąją poemos dalį 24, kurioje 
itin stipriai skamba demokratiniai motyvai. 

Nors ir įsitraukęs į „Lietuvos“ laikraščio redagavimą, B. Sruo- 
ga neužmiršo poezijos. „Skaitymams“ jis davė 35 simbolistinių 
eilėraščių ciklą „Dievų takais“, tuo pačiu vardu pavadintoje 
knygoje (1923) pertvarkytą ir sumažintą iki 29 lyrikos kūrinių. 
Šalia F. Kiršos „Aidų aidužių“ tai antras tolygios meninės vertės 
literatūros paminklas meilei. Poetas čia jautriai ir gaivališkai 
išsako savo jausmus mylimajai, kurios paveikslas ne vienu at- 
veju susilieja su simbolišku gimtosios žemės vaizdu, Erotinis 
atvirumas neįprastai veikė ano meto skaitytojus, o ypač erzino 
visuomenės auklėtojus. Pacitavęs kelias B. Sruogos strofas, tarp 
jų trieilį „Kraujas vyno svaigume!/Išbučiuosiu kaitrume/Nuo- 
gą lauką ir tave!“, S. Tijūnaitis autoriui patarė: ,(Gerbiamasis! 
Pasidairyk „pasauly nebe vienas“ ir dievo įsakymu be svaigumo 

22 Lietuva, 1922, rugpjūčio 29. 

2 Krašto balsas, 1922, lapkričio 23. 


24 Servus. Skaitymai. XXI knygos.— Lietuvos žinios, 1923, ba- 
landžio 26. 

sunaudoki jėgas lietuvių giminei plėsti“ 22. „Dievų takais“ ciklą 
parodijavo poeto literatūrinis auklėtinis P. Būdvytis 26. 

Išradingos ritmikos posmų ir klasikinių sonetų cikle „Romu- 
va“ B. Sruoga simbolistinėmis priemonėmis, tik labiau užšifruo- 
tai kalbėjo apie kelionės nerimą, „naujų altorių ir dievų“, naujos 
aušros lūkesčius. Šis ciklas nesusijęs su poeto išvykimu mokytis 
į užsienį, kaip gali pasirodyti iš pirmo žvilgsnio, — jis parašytas 
seniau 27, 

Studijos Miunchene B. Sruogos grožinei kūrybai buvo nena- 
šios. Tačiau čia jis, nors ir nepriėmęs avangardizmo, literatūriš- 
kai atsinaujino. Tai rodo ,Skaitymuose“ išspausdinta poemėlė 
„Miestas“, kuri nustebino negailestingai ironišku žvilgsniu į 
Vakarų Europos didmiesčio socialines opas ir originalia rondo 
tipo strofika. „Tavo eilės „Miestas“ labai įdomios. Sujungi ir 
nauja, ir sena“, — savo laiške B. Sruogai teigė F. Kirša 28, „Sruo- 
ga — tai stambus dailininkas, Jis labai plačiai užsimoja, tepa 
savo paveikslą neapsakomai plačiais, net šiurkščiais bruožais, 
bet paveikslas išeina toks ryškus, kad net akį veria, nepaprastai 
gilus ir reikšmingas“, — rašė „Lietuvos“ recenzentas ?9. Veikiai 
pasipylė „Miesto“ literatūriniai sekimai 30. P. Ancevičius apie 
šį kūrinį pradėjo spausdinti, bet nebaigė, sociologinę studiją?!, 

Vokiečių ekspresionistų estetika, kurios poveikis „Miestui“ 
visuotinai pripažįstamas, palietė ir kitus du žurnale paskelbtus 


25 Lietuvos mokykla, 1921, sąs. 4—6, p. 218. 

* Bangu Lyngūnėlis. Iš Dievų Poezijos. Žalio Slogos „Vyžų ta- 
kais“. — Lietuvos žinios, 1923, sausio 28. 

27-28 P, Kiršos 1922 sausio 30 laiškas B. Sruogai.— LKLIR, f. 53— 
760, 1. 3. 

2 Yzis. Skaitymai, XIII knygos.— Lietuva, 1922, kovo 12. 

30 Būdvytis P. Keunas.— Lietuvos žinios, 1923, vasario 18; Kesiū- 
nas P. Palanga.— Skaitymai, 1923, kn. 23, p. 119; Šimkus J. Rygos įspū- 
džių žiupsnelis. — Naujas žodis, 1925, Nr 7, p. 6. Kūriniu sekė K. Kor- 
sakas. (Apie jo eil. „Miesto bulvaruose" žr.: Varpai, 1927, Nr 2, p. 12.) 

s Balio Sruogos „Miestas“.— Kultūra, 1926, Nr 2, p. 119—122, 

B. Sruogos poezijos kūrinius: „Iš himnų gripei“ ir „Sodo meilė“, 
Naujoje literatūrinėje aplinkoje jo eilėraščiai ėmė vaduotis iš 
simbolistinių abstrakcijų, tapo gyvenimiškesni, aiškesni, išbaig- 
tesni. Tokie yra 21-osios „Skaitymų“ knygos kūriniai „Kaip 
žuvėdra klykdama“, „Be palaiminimo“ [„Kaip šventoriuj, kaip 
bažnyčioj...“|, kurio tolimas atgarsis — S. Nėries „Be bažnyčios, 
be altorių...“, ir kiti. 

„Miesto“ autoriaus kūryba „Skaitymuose“ praplėtė lietuvių 
poezijos socialinį akiratį ir menines galimybes. Žurnale B. Sruo- 
ga reiškėsi ne vien kaip poetas. Nemažą reikšmę nacionalinei 
kultūrai turėjo jo kritika. 

P. Vaičiūnas „Skaitymuose“ paskelbė daugiau kaip 60 eilė- 
raščių, sujungtų į keliolika ciklų, išspausdino minėtą dramą ir 
straipsnių teatro reikalais. Su jo kūryba skaitytojai susidūrė vos 
ne kiekviename numeryje. P. Vaičiūno eilėraščiai skambūs, ro- 
mantiškai pakilūs, bet gana abstraktūs, pagrįsti simboliniais ir 
alegoriniais vaizdais. Juose įvairiais pavidalais varijuojama sau- 
lės ir šviesos tema, apimanti daugiau kaip pusę ciklų pavadini- 
mų. L. Gira, rengdamas P. Vaičiūno eilėraščius spaudai, pastebėjo, 
kad eilutės „Imtum ugnį, imtum saulę —/Ir nuplauktum per pa- 
saulį...“ yra K. Balmonto vertimas: „BaaTr oroKB GEI, COAHa AyY—/ 
HaA 36MAeH NOINABITE CpeA6 TyY4|"' 32. 

„Skaitymuose“ pasirodę P. Vaičiūno eilėraščiai sudarė pa- 
erindą būsimiems jo poezijos rinkiniams ,„Rasoti spinduliai“ 
(1923) ir „Tekanti saulė“ (1925). Anuometiniai kritikai poetui 
buvo nepalankūs, Pirmąsias publikacijas neišmintingai pajuokė 
S. Tijūnaitis: „Eilėraščiai — apie „ją“. Meilė, jos akys, lūpos, 
krūtinė, bučinys... Kad laisvių gadynėje gyvenam, tai visa ir 


32 MACBR, f. 96—233, 1. 3. 

pradedama rinkoje valkioti“ 2. „Lietuvos“ recenzentas ,,„Džiaugs- 
mo karalijos“ ciklo refleksijose pasigedo tikro poetiškumo 3*, 

P. Vaičiūno simbolizmas V. Jocaičiui atrodė tarsi kažkoks 
pakartojimas, girdėto tono aidas — siauresnis, menkesnis, pavir- 
šutiniškesnis *?. Plačiai aptardamas ciklą „Saulėžalsvis žaislas“, 
jis vis dėlto iškėlė poetą kaip formos meistrą. „Jo eilių turinys 
perpus realus ar beveik nerealus, nors jis dažniausiai ar net 
primygtinai vien apie realius gamtos įvykius ir žmogaus jausmo 
atošvaistas (ne patį jausmą) dainuoja, — teigė kritikas.— Gi kur 
į tas savo taip plonas gijas tenka jam įterpti kokia sunkesnė, 
šiurkštesnė realybė, ten jis ją būtinai sušvelnins, „susaulins“ 
<...>. Kietesnės, realesnės psichės žmogui Vaičiūno eiliaviniai 
gali pasirodyti paprastu, nors ir skambiu, žodžių žaislu, ir tiek, 
žodžių, kurie nepasiekia jo sielos ir nieko ten neužgauna, ne- 
paliečia, kadangi eilių muzika juk tą pat akimirką išdyla“ 36, 

P. Vaičiūno velykinį ciklą „Griaučiai ir dvasia“ parodijavo 
B. Sruoga*?. Jis pašiepė miglotą poeto rašymo manierą, dar 
labiau sutirštindamas ir sušiurkštindamas grubokus vaizdus, ku- 
riais P. Vaičiūnas šįsyk bandė atsiplėšti nuo įprastinio savo idi- 
liškumo. 

Gausiai žurnalui rašė A. Lastas, Marijampolės realinės gim- 
nazijos mokytojas, kovojęs prieš klerikalų įtaką *8, Lietuvos mo- 
kytojų profesinės sąjungos pirmojo organo „Beraštis“ redakcijos 
narys, 1922 m. džiovos priverstas pasitraukti iš darbo. Pora de- 
šimčių jo eilėraščių žurnale literatūrine verte nepasižymi. Tai 


33 Lietuvos mokykla, 1921, sąs. 4—6, p. 218—219, - 

34 Yzis. Skaitymai, XIII knygos.— Lietuva, 1922, kovo 12. 

95 Jocaitis V. Mūsų naujausioji poezija — Ten pat, 1923, liepos 29. 

35 Ten pat, 1922, rugpjūčio 24. 

37 Padegėlis Kasmatė, Plaučiai ir stibinkauliai, — Lietuvos žinios, 1923, 
sausio 21. 

38 Žr.; Lietuvos mokykla, 1920, kn. 2, p. 456—464; 1921, kn. 3, 
p. 613—616. 

kelių tipų lyriniai kūriniai, būdingi visai A. Lasto poezijai, kų- 
rią jis pats vėliau apibūdino šitaip: „vienos [eilės] paremtos 
muzikaliniu garsu, kitos vaizdu, trečios reljefu, ketvirtos eksta- 
zės regėjimais..," 8? 

Įdomiausi „Skaitymuose“ A. Lasto eilėraščiai „„Aš dūmoju, 
abejoju ir tyliai tyliai svajoju..."“, „Daina sode“, ,,Knyvės daina“, 
iš dalies — „Saulėta šluota“. Kritika poetui pagrįstai priekaiš- 
tavo. Vaižgantas pašiepė dirbtinius A. Lasto posakius (bejuosta, 
lyrikų tvoros širdyj subraškėjo, balti migtinai) rimams priderin- 
ti*0 ir išjuokė karikatūrišką eilėraščio „Baletas“ vaizdą („Kai 
sviedė koją — ugnis, žaibai./Tu lyg apsvaigęs širdim graibai“") *!. 
V. Jocaitis panagrinėjo sonatą „Ties duobe" Žemaitės mirčiai 
paminėti +, pažymėdamas, kad eilėse stengtasi perteikti simbo- 
lišką ir mistišką Ūpą, vaizdai jose ryškūs, mintis aiški, kompozi- 
cija išlaikyta, bet ten daugiau versifikacijos negu „neišspausto 
įkvėpimo“. Kritikas pastebėjo nepataisomą A. Lasto poezijos 
ydą — nejautrumą žodžių prasmės atspalviams. („Tik blakt —/ 
ir jau užgeso ta...") 43 

A. Šmulkštys-Paparonis pateikė du eiliuotus kūrinius, kuriuo- 
se stipriai skamba konfliktas tarp laisvės ir pareigos („Ir nu- 
grimzti būtų laimė,/by laisvai, by tik laisvai...“). „Skaitymuose“ 
nepasirodė M. Vaitkaus eilių, nors redakcijoje jų būta. Atrodo, 
V. Krėvės ranka prie eilėraščio „Liūdnoj valandoj“ prirašyta 
pastaba: „Nedėti?“ L. Gira, pradėjęs redaguoti šį ištęstą kleri- 
kalinės didaktikos kūrinį (pataisyta antraštė: „Liūdną valandą“), 


3 Adomo Lasto biografijai žinios [rankr.] — MACBR, f. 219—27, 1. 5. 

40-31 Tėvynės balsas, 1922, sausio 26—27, liepos [birželio] 1. 

42 Sonatą, skaitytą prie Žemaitės kapo, redakcijai perdavė J. Petrė- 
nas, aprašęs rašytojos laidotuves „Sekmojoje dienoje“ -- Žr.: MACBR, 
f. 96—295, 1. 18. 

43 Lietuva, 1922, rugpjūčio 29, 

nubraukė klaustuką ir užrašė: „Silpnas“ **, Tapęs redaktoriumi, 
L. Gira spausdino „Skaitymuose“ jau aptartą M. Vaitkaus dramą. 
S. Čiurlionienė-Kymantaitė, 1919—1921 m. įsitraukusi į dar- 
bą Krašto apsaugos ministerijos Švietimo skyriuje, daugiausia 
publikavo pedagoginius rašinius kariuomenei. Pirmiesiems „Skai- 
tymų" numeriams ji davė alegorinį poetinės prozos vaizdelį 
„Baltoji gėlė“ ir 1916 m. Voroneže (veikiausiai antrajam „Barui') 
rašytų eilėraščių ciklą „(Gyvenimo burtai“. Kai 1921 m, rudenį 
išėjusią iš tarnybos ir apsistojusią Viekšniuose rašytoją V. Krė- 
vė paragino toliau bendradarbiauti žurnale, ji įteikė dar du ei- 
lėraščių ciklus, kurių vienas jau buvo skelbtas hektografuotame 
kareivių laikraštėlyje. S. Čiurlionienė blaiviai žiūrėjo į savo poe- 
tinę kūrybą: „Aš prie savo eilėraščių nelabai teturiu pasitikėji- 
mo — mat su forma visai ne taip kaip pas kitus, taip dailiai 
nesipina <...>. Teisybę pasakius, tankios rifmos man ir ne „po 
širdies“ *5. Kūrybos darbui S. Čiurlionienė turėjo galimybę reng- 
tis išvykusi į Vokietiją „užmegzti santykius su tenykštėmis lite- 
ratūros organizacijomis ir meno spaustuvių įstaigomis" 20, 
Eilėraščius iš Skuodo ir Veiverių redakcijai siuntinėjo moky- 
toja B. Buivydaitė. Ką tik pasirodžiusį jos eilėraščių rinkinį 
„Vasaros šnekos“, papuoštą „cukriniais“ gražumynais, kuriais 
piktinosi pati autorė *7, „Skaitymuose" recenzavo B. Sruoga, pa- 
rodydamas, kad toks pat naivus, paviršutiniškas yra ir eilių tu- 
rinys. Tyrų Dukters slapyvardį žurnale B. Buivydaitė palaidojo, 
tačiau kūrinių pobūdis nedaug tepakito: jos eilėraščių ir lyrinių 
vaizdelių turinys sukosi apie gėles, lengvą flirtą, krištolinį džiaug- 
smą, o jeigu užkliudė „sopulius“, tai jie irgi atrodė pačios auto- 
rės asmeninis reikalas. Sklandžią, bet skaitytojų nejaudinančią 
41 MACBR, f. 96—239, 1. 1—2, 
45 LK 17, p. 153. 
4 MACBR, f. 45—147, I. 91. 
4 Tyrų Duktė. Laiškas į redakciją. — Lietuva, 1921, balandžio 24. 

B. Buivydaitės kūrybą „Skaitymuose“ Vaižgantas pavadino „įma- 
noma puspoezija“ 48, 

Vaižgantas vienintelis atsiliepė apie ilgą B. Buivydaitės mito- 
loginę poemą „Indeivės“ — skaitytų ir girdėtų dalykų juodraštiš- 
ką sueiliavimą, įdomų nebent asmenvardžiais. Jis replikavo dėl 
primityvių rimų: ieškėjo—stovėjo, viliojo—ielkšojo, nejoja—eik- 
voja, kiloja—išdėlioja *9. Įsigilinusi į mitologiją, B. Buivydaitė 
pradėjo rašyti „Anykščių balades“; „Budragaidžio ežerėlį“ 1923 
m. kovo pabaigoje pasiuntė „Skaitymams“ ?0, bet jis liko redak- 
cijos archyve. Dar kelis eilėraščius ji atsiuntė L. Girai, kai Žur- 
nalas jau nėjo *!, 

P. Būdvyčio-Svyrūnėlio bendradarbiavimas „Skaitymuose“ su- 
tapo su jo kūrybos pakilimu. Pradėjęs reikštis kaip poetas 
1917 m. Petrogrado „Ateities spinduliuose“, 1922 m. jis išleido 
Jekaterinoslave ir įvairiose Žemaitijos vietovėse parašytų eilių 
knygą „Ištrėmimo keliais“, 1923 m.— antrąjį eilėraščių rinkinį 
„Klystantis lapas“. Jaunas autorius jau buvo šen bei ten pa- 
dirbėjęs, atitarnavęs kariuomenėje ir pėsčias išvaikščiojęs šiau- 
rės Lietuvą, fotografuodamas kryžius A. Varno kolekcijai. K. Bin- 
kio įtrauktas į spaudą, jis rašė įvairiems leidiniams, o nuo 
1922 m. rudens iki 1923 m. vasaros dirbo „Lietuvos žinių“ re- 
dakcijoje 92. | 

Lyrikos plotuose P, Būdvytis buvo bespalvis. Dvylika jo eilė- 
raščių „„Skaitymuose“ rodo sumažėjusią B. Sruogos įtaką ir, deja, 
savitos kūrybinės individualybės stoką. Su romantikų ir simbo- 
listų įteisintu atsidavimu likimui jis bylojo apie rudenišką „ty- 
lųjį merdėjimą“, „klaikius kelius“, kuriais reikia amžių keliauti 


48 Lietuvos balsas, 1921, spalio 13—14, 

*9 Krašto balsas, 1923, sausio 16. 

50 MACBR, f. 96—68, 1. 3—11. 

51 VRBR, f. 7—110, 1. 1—2. 

52 Prano Būdvyčio autobiografija [rankr.]. 

tremtinio kelionę. Tiktai eilėraštis „Jūrose“ poetizavo kylančią 
širdyje drąsą, kai „kerštas didis dangui kaupias“. Melancholiški 
P. Būdvyčio posmai žurnale patiko „Lietuvos“ recenzentui — 
jie atliepė epochos dvasią *3. P, Vaičiūnas teigė: „Kai „Klystan- 
čio lapo“ dainius nustoja skųstis, jį labai malonu skaityti“ ?4. 
Netgi labai kritiškai vertinant P. Būdvyčio poeziją ir sutinkant 
su „Jaunimo“ recenzento nuomone, kad daugelyje jo eilių „tiek 
poezijos, kiek paprastame geografijos vadovėly“ "5, negalima 
nepastebėti, kad „Skaitymuose“ jis gerokai pasitempė literatūri- 
nės formos atžvilgiu. Buvo ruošiami spaudai P. Būdvyčio eilė- 
raščiai „Saulėtas ilgesys“, ,„Vylių jūrės“, „Jūrės laisvos" (vėliau 
pavadintas „Jūriose“)?6, kuriuose jis pasiekė bene aukščiausią 
savąją meniškumo pakopą. 

Pirmosiose „Skaitymų“ knygose įdėtos kun, A. Sabaliausko 
(Ž. Rūtos) epinės poemėlės „Skynimas“ ir „1917 metai“. Netu- 
rintis literatūros pajautimo trijų veikalų autorius be galo iš- 
tęstais miško nelaimių aprašymais simbolino pasaulinio karo 
padarinius. Pakenčiamas ,„Kalevalos“ vertėjas kalevališku met- 
ru, kurį jau gerai valdė ne vienas lietuvių poetas, neįstengė 
suprantamai atpasakoti savo įsivaizduojamų revoliucijos blogy- 
bių. Jis mechaniškai kapojo žodžių galūnes ir vis tiek neišlaikė 
ritmo. Nevykusiam eiliuotojui įsikeroti žurnale neleido L. Gira, 
kuris griežtai jam patarė liautis darkyti lietuvių kalbą ir erzinti 
skaitytojus ?7, 

K. Binkio autoritetą tarp rašytojų įtvirtino jo parengta nau- 
įesniosios lietuvių poezijos antologija „Vainikai“ (1921) — viena 


53 Yzis. Skaitymai, XIII knygos.— Lietuva, 1922, kovo 12. 

5 Vaičiūnas P. P. Būdvytis. Klystantis lapas.— Krašto balsas, 1923, 
gegužės 9. 

55 N. Š. P. Būdvytis. Ant marių krašto — Jaunimas, 1926, Nr 18, 
p. 12. 

5 MACBR, f. 96—67, 1. 1—6. 

97 Skaitymai, 1920, kn. 1, p. 112. 

įspūdingiausių ano meto knygų. Jo poezija „Skaitymuose“ at- 
stcvavo ekspresionizmui. Nesutramdomas polėkis, simboliškai 
apibendrintas, žurnale paskelbtą ,„Vėjavaikį“ neatsitiktinai paver- 
tė „Keturių vėjų“ sąjūdžio emblema. Tačiau kūrinio prasmė at- 
siskleidė ne iš karto, ji gilėjo kartu su keturvėjininkų įtakos 
plėtimusi. ,„Vėjavaikio“ autoriui B. Buivydaitė tuoj pat parašė 
intymų eilėraštuką, kuriame ji išreiškė susižavėjimą poeto jaut: 
rumu grožiui ?š, Pirmajam kūrinio vertintojui S. Tijūnaičiui „„Vė- 
javaikis" atrodė tiktai „nepaprastai smagus penkių punktų eilė- 
reštis“ ??, Dabartiniame lietuvių literatūros istorijos kontekste 
jis deklaruoja „naujo aktyvaus santykio su pasauliu triuškinan- 
čią jėgą ir plataus dvasinio maišto nutrūktgalviškumą“ €?, 

Visi patikėjo ypatingu ,„Vėjavaikio“ originalumu, nors tie- 
sioginį impulsą šiam kūriniui parašyti davė Butkų Juzės eilė- 
raštis „Dangaus svečias“ — užmirštas lietuviškojo ekspresionizmo 
vedamasis: „In liepsnojantį vežimą /Žaibo žirgą insikinkęs,/Griau- 
smo varpą prisirišęs, / Ei! Plačiuoju aš pasauliu/Važinėju! / / Kas 
užstos man laisvą kelią/Ar mėgins prislėgti žemę,/Kad jos lieps- 
ną nebučiavus —/ Tą be gailesčio mažiausio/Sudaužysiu!“ 

Kiti du K. Binkio eilėraščiai žurnale — „Iš ciklo „Agonija“ 
(„C 40“) ir „Įkyrėjo taip po svietą..." — perteikia niūrias, depre- 
siškas nuotaikas. Ligos deginamo ligonio kliedesys jaukia mintis, 
kelia nervingą nerimą, ardo ritmiką. Skubinoje anotacijoje Vaiž- 
gantas pastebėjo, kad „Agonija“ — „laisvas, drąsus išsireiškimas 
ir griežtai nešabloninis“ — galėjo išaugti iki poemėlės *!. Vėliau 
išspausdintoje K. Binkio „100 pavasarių"“ recenzijoje jis jau kri- 
tiškai žiūrėjo į daugelį „berniokiško stilizavimo“ pavyzdžių, buvo 
nepatenkintas eilėraštyje prasikišančia antiklerikaline poeto ten- 








5 Tyrų Duktė. Mergužėlė.— Skaitymai, 1921, kn. 5, p. 70. 
59 Lietuvos mokykla, 1921, sąs. 4—6, p. 21. 

60 Lietuvių literatūros istorija.— V., 1979, t. 1, p. 465. 

“| Tėvynės balsas, 1922, sausio 26—27, 

dencija ir samprotavimu apie menką žmogaus kūną, „kuriam 
sudaužyti pakanka kruopelės švino“ 62, 

Dar kraupesnė neviltis, galbūt susijusi su kai kuriais poeto 
išgyvenimais, atsiskleidžia K. Binkio eilėraštyje „Įkyrėjo taip po 
svietą...“ Vienišo žmogaus tragizmą čia išreiškia pašauto seno 
vilko įvaizdis. Žodžio įtaigą abiejuose eilėraščiuose sustiprina 
satyrinės spalvos. Jokio kito anuometinio lietuvių poeto kūry- 
boje nebuvo tiek piktos ironijos sau ir aplinkai, 

Giliausios žmogaus dvasinės krizės apraiška visoje trečiojo 
dešimtmečio lietuvių poezijoje — K. Binkio eilėraštis ,„Nusižu- 
dėlio idilė". Šio kūrinio „Skaitymų“ redakcija nesiryžo spaus- 
dinti: jo rankraštis be poeto pavardės užsimetė archyve tarp 
nežinomų autorių eilių 93. Žurnale kažkodėl nepasirodė K. Bin- 
kio išverstas H. Heinės eilėraštis „Sapnų regėjimai“, kurį, pa- 
taisęs mažmožius, spaudai parengė L. Gira 9*, | 

„Skaitymuose“ randame du S. Šemerio simbolistinius eilėraš- 
čius. „Saulėjant“, pasirašytas S. Jasulaičio slapyvardžiu ir iš- 
spausdintas pirmojoje žurnalo knygoje, poetizuoja jausmais te- 
pasiekiamą ,„bekraštį tolį“, kur žvaigždžių kaspinas skiria „dvi 
erdvi“. A. Jakštas, pastebėjęs, kad veiksmažodis „saulėti“ — jau- 
no literato išmonė, teisingai konstatavo, kad „pačios eilės men- 
kokos“ 69, „Rūpestis“, pasirodęs 1922 m., piešia pasaulinių sker- 
dynių vaizdą. Dabar jau žinome, kad šis eilėraštis parašytas 
1919 m.*ė, ką tik nugriaudėjus karui ir šėlstant socialinėms poli- 
tinėms vėtroms. Tačiau postūmį tokiam vaizdui sukurti davė 
eschatologiškos nuotaikos J. Baltrušaičio eilėraštis „„Neviltis“ 
(rink. ,,„Žemės laiptai"), iš kurio paimtas įspūdingiausias motyvas 
„Ir nėr mirimo, nėr gimimo...“ Nesaikingai kraupius eilėraščio 





62 Lietuva, 1926, rugsėjo 22, 

60—64 MACBR, f. 96—265, I. 4: f. 96—62. 

65 Draugija, 1921, Nr 1—2, p. 65—66. 

66 Šemerys S. Granata krūtinėj.— V., 1969, p. 52. 

įvaizdžius Vaižgantas pavadino keturvėjiškais -absurdais, nuo 
kurių užkursta ausys 97. 

Redakcijos atmesti trys ankstyvieji S. Šemerio eilėraščiai 98 
literatūriškai neapdoroti, ypač „Lūkestis“. Šiurkštus jų luobas 
rodo ne tik eiliuotojo neigudimą, bet ir priešiškumą romantiniam 
glotnumui, Eilėraštyje „Sodri sprogulė“ jis jau nelabai paiso 
prasmės ir krauna į strofas vienodomis raidėmis prasidedančius 
žodžius — kaip ,Sekmojoje dienoje“ išspausdintame ,„Sielvartos 
sutemų sonete“. „Vilktakis“, parašytas 1920 m. pavasarį, pęrtei- 
kia vilku paversto ir surakinto maištautojo prieš žmogų ir dievą 
įniršį, savigraužą. 1926 m. S. Šemerys šį eilėraštį perkūrė 6?, 

„Skaitymuose“ išspausdinta įvairių laikraščių ir „Eltos“ bend- 
radarbio J. Tysliavos per dvidešimt eilėraščių, Kurių tik dalis 
pasirodė jo rinkiniuose „Žaltvykslės“ (1922) ir „Traukinys“ (1923). 
Tai buvo prasidėjusios poeto kūrybinės brandos metai, kai jis 
vadavosi iš simbolizmo įtakos ir bandė išreikšti savo individua- 
lybę. Kai kurie eilėraščiai dar užgriozdinti skolintais iš visuotinio 
klišių fondo simbolistiniais įvaizdžiais (slėpiningi amžių bokštai, 
dausų paukščiai, supančioti vergai ir pan.), bet poetas jau ir 
savitesniu žodžiu mėgino kurti paslaptingą nuotaiką. Pelkės, žali- 
vykslės, žalčių karalybė ir panašūs vaizdai (ciklas „Klajonė“) 
vėliau davė pagrindo gretinti J. Tysliavą su keturvėjininkais. 

Su jais J. Tysliavą susiejo optimistinė pasaulėjauta, begalinio 
pasitikėjimo savimi kompleksas, kurį atitiko veržli, dinamiška 
jo eilėraščių ritmika, valiūkiškas žodžių žaismas. 1922 metais, 
16-ojoje „Skaitymų“ knygoje, poetas jau be sentimentų apibūdi- 
no gamtos atbudimą: „Kaimas džiaugias./Eržilai iš tvartų plinta“. 
Šio eilėraščių ciklo, pavadinto „Pavasaris“, V, Krėvė iš pradžių 


87 Tėvynės balsas, 1922, rugpjūčio 31, 
686 MACBR, f. 96—107, 1. 1—4. 
6? Semerys S. Granata krūtinėj, p. 58. 


206 


nepraleido 70, Kad jis vis dėlto išspausdintas žurnale su kita ant- 
rašte — „Gegužinės“, rodytų V. Krėvės užmaršumą, nuolaidą ar 
L. Giros paramą. „Skaitymai“ nepadarė klaidos: V. Jocaitis pa- 
gyrė J. Tysliavą už realesnį, energingesnį pavasario ūpą negu 
daugelyje bendraminčių poetų kūrinių 7! 

J. Tysliavos „Nostalgijoje“ „žemė erdvėjosi“ kaip S. Šemerio 
poezijoje. „Kriokiančioj, dūkstančioj gatvėj paslydau,—/Vėl ma- 
ne pašaukė žemės keliai...'— teigė poetas. Tačiau jis nenutraukė 
ryšių su simbolistine tradicija, kuri ryški emocingame eilėraštyje 
„Romantika“ (24-oji „,Skaitymų“ knyga). Iš diametraliai priešingų 
literatūros krypčių atsirinkdamas tai, kas jam artimiausia, J. Tys- 
liava darė staigią kūrybos pažangą. 

Ieškantis savo kelio J. Žengė, mėgindamas geriau įvaldyti 
eiliavimą, gausiai rašinėjo trioletus ir sonetus. „Skaitymuose“ 
išspausdintas jo trioletas „(Vakare prie upelio“ ir „kiršiškas“ trijų 
dalių ciklas „Kryžių sonetai“ nedavė nieko nauja Nei žurnalui, 
nei jauno poeto kūrybinei biografijai. 

Kaip matome, „Skaitymuose“ išspausdinta nevienodos vertės 
poezijos kūrinių. Žurnalo medžiaga vaizdingai iliustruoja svar- 
bius literatūros istorijos puslapius: Maironis per L. Girą perduo- 
da kūrybos ugnį jaunimui — simbolistinės krypties poetams. Pu- 
tino knygos „Tarp dviejų aušrų“ pradžia, B. Sruogos rinkinys 
„Dievų takais“, stipriausi F. Kiršos, P. Vaičiūno lyriniai kūriniai 
neprarado savo kaitrumos ligi šiolei. 

Žurnalas įamžino keistą, bet įsidėmėtiną reiškinį — avangar- 
dizmo poetikos poveikį kraštutinių literatūros naujovių prieši- 
ninkams. Daugelio mėgdžiojimų susilaukusi B. Sruogos poemėlė 
„Miestas“, o ypač F. Kiršos „Pelenai“ įrodė kūrybinio atsinau- 
jinimo būtinybę menininkų brandai. Ekspresionistinę manierą, 


70 MACBR, £. 96—224, 1. 1. 
"| Lietuva, 1922, rugpjūčio 29. 


207 


kurią žurnale savitai perteikė „Vėjavaikio“ autorius, kaip ir 
trumpalaikius jos ekscesus, sužadino ne vien užsienio mokykla, 
bet ir pačios literatūros raidos poreikiai: visuomenės ir žmogaus 
gyvenimo disharmonijai parodyti simbolistinės išraiškos nebe- 
pakako. Avangardizmo sparnas, užkliudęs J. Tysliavą, „Skaity- 
1muose“ šmėkštelėjo kaip neatsitiktinė visos mūsų literatūros ap- 
raiška, 

Poeziją lietuvių kritikai buvo įpratę matuoti Maironio lyri- 
kos matmenimis, tačiau talentingi visų literatūros krypčių kūri- 
niai žurnale buvo greitai pastebėti ir daugeliu atvejų deramai 
įvertinti. 


NUO PRADŽIOKŲ IKI KLASIKOS 


Solidų akademiškumu dvelkiantį „Skaitymų“ žurnalą, tapęs 
redaktoriumi, L. Gira sumanė pagyvinti, padaryti prieinamesnį 
jauniems literatams ir įdomesnį eiliniams skaitytojams. Pritar- 
damas tokiam užmojui, „kad jį galėtų skaityti ne tik tie, kurie 
iš nuobodumo mirti rengias“, B. Sruoga laiške iš Miuncheno 
linkėjo: „Tegu nebus aukštybės Parnaso ir Zeuso mandrybės, 
bet tegu žmonės galvoja, tegu ginčijas, tegu plakas, o vis tik 
tvikstels skaisti kibirkštėlė“ !. Rašantiesiems padrąsinti reikėjo 
kuo daugiau debiutantų kūrybos, plačiajai visuomenei patraukti 
geriausiai tiko vertimai. Šiomis dviem linkmėmis L. Gira ir pa- 
sinešė. 

1 VRBR, £. 7—794, I. 8. 

Didžioji poezijos pretendentų dalis buvo vyresnių klasių gim- 
nazistai. Tarp jų L. Gira ieškojo rašytojo užuomazgų ir, radęs 
savarankiškesnę mintį, įdomesnį vaizdą, stipresnį formos jutimą, 
negailėjo laiko rankraščių redagavimui, ruošimui spaudai. „Ot, 
turiu, matau, maniją naujiems talentams globoti ir „į žmones" 
vesti — patinka man tas nuolatinis bendravimas su jaunaisiais“ — 
1923 m. birželio 16 d. įrašė jis savo dienoraštyje2. L. Gira iš- 
rūpino M. Yčo stipendijas pradėjusiems universitete studijuoti 
„Skaitymų“ bendradarbiams L. Kuodžiui, J. Petruliui, taip pat 
J. Paukšteliui, Šiaulių gimnazijos auklėtiniui, atsiuntusiam Vals- 
tybinio dramos teatro scenos veikalų konkursui pjesę „Šilka- 
ruožė skara“, kuri sukėlė žiuri susidomėjimą 3. 

Panevėžio vyrų gimnazijos lietuvių kalbos ir literatūros mo- 
kytojas M. Grigonis kūrybai skatino savo mokinius, iš kurių 
anksčiausiai spaudoje pasireiškė L. Kuodys, J. Petrulis, K. Kum- 
pauskas, 

Abiturientas L. Kuodis (nuo 24-0sios knygos — L. Kuodys) 
atsiuntė „Skaitymams“ eilėraščių, būgštaudamas, ar ne per drą- 
sus žingsnis bus žengtas *, tačiau L, Gira į žurnalą įdėjo net šešis 
jo lyrinius kūrinius. Jaunas literatas artėjo prie simbolizmo: by- 
lojo apie slaptingus ženklus sieloje, kurie atskleistų amžino 
saulės ilgesio prasmę. Netrukus L. Gira „Skaitymuose“ išspaus- 
dino dar du jo eilėraščius, nors ir pažymėdamas, kad „Prie tau- 
Tių“ kiek sunkokas?, o kitus du, siųstus 25-ajai knygai ?, per- 
davė „Vairui“ 7. L. Kuodys norėjo studijuoti Vokietijoje š: likęs 
Kaune, atsidėjo lietuvių kalbos mokslui. 


— 


2-š LKLIR, f. 13—1795, 1. 41; f. 13—2058, 1. 1. 

* VRBR, f. 7—416, 1. 1. 

5 LKLIR, f. 13—1088, 1. 1. 

6 VRBR, f. 7—416, 1. 3. 

7 Žr.: Vairas, 1923, Nr 8, p. 16—17, Nr 10, p. 10. 
š VRBR, f. 7—416, L. 3. 

Panevėžio gimnazijos VII kl. moksleivis J. Petrulis 1922 m, 
davė žurnalui tris Činaro slapyvardžiu pasirašytus eilėraščius, 
bet jie buvo atmesti ?. Rugpjūčio mėnesį jis atsiuntė L. Girai 
pavarde pasirašytų eilių, nesitikėdamas, kad jos tiks „Skaity- 
mams“, tiktai prašydamas peržiūrėti ir tarti kritikos žodį !Ū, L. Gi- 
ra išspausdino du eilėraščius — „Pasaulin“ ir „Einu per žemę“ 
apie jaunystės siausmą ir menininko pašaukimą skaidrinti sielą. 
Kitus, tarp jų K. Balmonto vertimą „Aš užgimiau trokštąs aukš- 
tybių saulės“, grąžino su pastabomis. 

„Skaitymų“ archyve likę redaktoriaus subraukyti rankraš- 
čiai !! atskleidžia jo reiklumą eilėraščių formai. L. Girai kliuvo 
neestetiški J. Petrulio vaizdai (graužiu mokslo kaulą), nudėvėti 
poetizmai (banga okeano), tarmiškas kirčiavimas ir žodynas, ga- 
diną galūnių sąskambius (aš Iendu — gandą, nutiesęs — šviesias, 
daugiaus — lygaus), ir primityvūs Timai (nuodėmingą — pavojin- 
gą). Jis pašiepė kai kuriuos netaisyklingus ir nelogiškus posakius 
(„Aš plauksiu žemės pažadėtos...'—-,Ieškoti gal? bet ne plaukti 
žemės...“ „Žvaigždės aš gaudau žydriai šviesias/Ir jas nešuosi į 
laivyną".-—-, „Argi net visu laivynu, bet ne laivų plauko auto- 
rius?!"), pagyrė pavykusį ketureilį (žr, rankraščio faksimilę). 

Spaudai buvo parengtas didaktiškas, bet skambus periferijos 
laikraščių bendradarbio K. Kumpausko eilėraštis „,„Neverk, ne- 
keik, nusiramink" !2, 

Skaitant žurnale daugiaprasmių užuominų A, Kirtiklio eilė- 
raštį „Burtų šypsena“, sunku patikėti, kad jį parašė Marijampolės 
Rygiškių Jono gimnazijos penktaklasis. Jaunutis literatas dvejus 
metus susirašinėjo su „Skaitymų“ redakcija, atsiuntė kelis eilių 
sąsiuvinius, poemėlę ,„Užmirštas balsas“ !Š. Jis buvo parašęs du 








?* MACBR, f. 96—71, I. 1—2. 

10 VRBR, f. 7—641, L. 1. 

U! MACBR, f. 96—178, 1. 1—5, 

12-13 Ten pat, f. 96—135, I. 2; f. 96—123, 1. 1—40. 

dramos dalykus; istorinei dramai K. Būgos prašė parinkti seno- 
vinių Vardų ir džiaugėsi, kad žymiausias lietuvių kalbininkas 
pažadėjo padėti !4. Gabaus moksleivio patarėjas L. Gira savo 
rengiamam vienkartiniam leidiniui „Mūsų paroda“ suredagavo 


LE 2 LA) 


Vėliau literatą konsultavo J. Tumas !?. Baigęs gimnaziją, A, Kir- 
tiklis studijavo literatūrą, priklausė „Šatrijos“ būreliui, kurį lai- 
ką bendradarbiavo spaudoje, išleido eiliuotą dramos kūrinėlį 
„Gegužės vakaras“ (1928), bet darbas provincijos mokyklose ati- 
traukė jį nuo kūrybos !*, 

Į literatūrą L. Gira pamėgino vesti Šiaulių gimnazijos šešta- 
klasį J. Baldauską, kuris jam asmeniškai įteikė stambų eilių 
pluoštą ir referatą. Labai kalbus jaunuolis patosiškai skundėsi 
„esąs didelis pesimistas, pasisakė — įo autobiogralija esanti pir- 
mosios eilės viename sąsiuvinėlyje, baisios aimanos“ !'. Tarp 
rankraščių, kuriems žurnalo redaktorius užrašė rezoliucijas ,„Skai- 
tymams“ netinka“, buvo sekimų vokiečių ir rusų autoriais 
(A. Kolcovu). Pradedantysis literatas, galima sakyti, plagijavo 
B. Sruogą („Šiandien mano sieloj trumias — /Eikit, broliai, šen 
greičiau!", „Supasi, supasi švelnūs niuansai...“ ir kt.)!Š. J. Vi- 
suomio slapyvardžiu pasirašytame referate „Kultūros krizio be- 
laukiant“ J, Baldauskas siūlė pakeisti tvankią socialinio gyveni- 
mo atmosferą visoje Europoje: „Aš noriu, kad mūsų kvaituliu 
sergančion sąmonėn perkūnas trenktų ir tuo visas mūsų jėgas 
iš sustingimo nagų išplėštų. <...> reikalinga mums savo jčėgo- 
mis žemę pajudinti, gyvenimo skritulį nuo tradicinių konserva- 


4 LKLIR, f. 22—91, L. 1, 4. 

IS VVUBR, F 10—69. 

16 Iš 1981 balandžio 23 pokalbio su Ą. Žirgulių, 
17 LKLIR, f. 13—1795, 1. 41, 

Iš MACBR, f. 96—49, I. 2—34, 


211 


tingų dulkių apvalyti“ !?. Čia atgruma ne vien literatūrinio avan- 
gardizmo atgarsiai. 

Pirmajame J. Baldausko kūrybos pluošte L. Gira rado tinka- 
mą eilėraštį ,,Mūsų parodai“? Matyt, gavus iš autoriaus naujų 
kūrinių, buvo parengta publikacija ,Skaitymams“ — dvi liaudies 
dainų imitacijos ir eilėraštis „Dainiui“ — gana išraiškinga laisvės 
poetizacija. Siųsdamas L. Girai dar kelis eilėraščius, J. Baldaus- 
kas savikritiškai pažymėjo, kad jo kūryboje „dažniausiai filoso- 
finė mintis suslegia lyrinį elementą ir nustelbia emociją“ 2!, 
Šis bruožas ryškus antrojoje jo eilių publikacijoje, kurios te- 
matika sukasi apie tokias abstrakcijas, kaip laikas, protas, am- 
žinybė. L. Giros globa ir debiutas „Skaitymuose“ turėjo neabejo- 
tinos reikšmės J. Baldausko apsisprendimui pasirinkti filologijos, 
o ne filosofijos studijas. 

L. Girą patraukė aktorė E. Žalinkevičaitė-Lesevičienė, kuri, 
B. Sruogos paskatinta, periodikoje buvo išspausdinusi eilėraštį 
„Varpas gaudžia...“ ?2 Literatūros srityje ji nebuvo naujokė — 
rašinėjo eiles, mokydamasi Petrogrado gimnazijoje 22. Sugrįžusi 
į Lietuvą, E. Žalinkevičaitė vaidino teatruose ir drauge mokėsi 
dramos meno, baleto, dainavimo, 1922 m. viduryje L, Gira išsi- 
kvietė ją iš Berlyno konservatorijos į savo vadovaujamą Valsty- 
binį dramos teatrą ir tėviškai globojo sunkiais pirmaisiais darbo 
metais 24, 

L. Gira parinko jai slapyvardį. („Pačios juoką vadina sidab- 
riniu.., Siūlyčiau pasirašyti Sidabraite“.)2 Alė Sidabraitė rašė 
impulsyviai, ekspromtu 2, Iš trijų pluoštų juodraštinių rankraščių 


19-20 Ten pat, f. 96—50, 1. 8; f. 96—49, 1. 1. 

21! VRBR, f. 7—33. 

22 Iš 1981 balandžio 14 pokalbio su E. Žalinkevičaite. 

2 LKLIR, f. 13—745, 1. 4. 

24 MACBR, f. 45—337, I. 21, 

2 Būtėnas J. Pseudonimai, arba slapyvardžiai. — V., 1981, p. 82. 
26 Iš 1981 balandžio 14 pokalbio su E. Žalinkevičaite. 


212 


įr mašinraščių 27 L. Gira „Skaitymams“ parengė du eilėraščių cik- 
lus — „Pajūryje“ ir „Ūkų sonatos“, kurie atskleidė romansiškai 
dainingą meilės jausmų reiškėją. Poetas vykusiai paredagavo 
ne vieną eilutę ar posakį, pagyvindamas vaizdą (Aš tik nakties, 
nakties draugužė-—>Aš — tik naktų šelmens draugužė), patiks- 
lindamas žodį (Pinas rankos, kūnai rangos—>Pinas rankos, lie- 
mens rangos), rimą (žiedus — žiaurus—-žiedus — gūdus). Perkur- 
damas atskiras eilutes, L. Gira mėgino kilstelėti Alės Sidabraitės 
poeziją į aukštesnį literatūrinį lygį. Poetas smarkiai taisė eilėraštį 
„Tyliai šlamėjo aukštos liepos“, ne tik patobulindamas rimavimą, 
bet ir pagilindamas prasmę. Vietoj antrojo dvieilio „,Pageltę krito 
žemėn lapai,/Šiureno ilgesio raudas...“ jis parašė keturias eilu- 
tes: „Ir krito lapai jau pageltę./Ėjau taku, tylėt paliepus/Aš savo 
širdžiai, kur mane/Kamavo ne per mano kaltę...“; nubraukė pa- 
skutines keturias eilutes ir vietoj jų sukūrė aštuonias. Ir mažiau 
taisytas eilėraštis galėjo pasirodyti „Skaitymuose“. Dabar jis 
laikytinas kolektyviniu kūriniu. Tokiomis paslaugomis L. Gira 
vėliau ne sykį bandė spartinti savo jaunųjų auklėtinių kūrybinį 
brendimą. Jis parengė ir 1923 m. „Vaire“ pasirodžiusias stambias 
Alės Sidabraitės poezijos publikacijas 28, 

Žurnalo 24-ojoje knygoje išspausdintas nerimuotas B, Meln- 
gailio eilėraštis „,Nežinomajai“, kuriame grakščiai žarstomi pa- 
radoksai („Kodėl tiek tūkstančių dalykų/Vienam veide!"), tačiau 
žurnalo archyve likęs jo eiliuotas kūrinėlis „,Raudonų gėlių ne- 
nori tu...“ stebina elementariomis kalbos klaidomis ir literatūriniu 
neraštingumu 29, L. Gira buvo palankus šiam literatui, kuris Žža- 
dėjo pateikti latvių spaudai jo eilėraščių 30. 


27 MACBR, f. 96—198, L. 1—30. 
28 LKLIR, f. 13—1795, 1. 60. 
2 MACBR, f. 96—158, 1. 1, 
80 LKLIR, f. 13—1795, 1. 47. 

Visose grožinės literatūros srityse mėgino reikštis iš Rokiškio 
atvažiavęs į Kauną studijuoti ir mokytojauti P. Kesiūnas. Su juo 
L. Gira dar 1921 m. susirašinėjo dėl dramos „Slaptoji vergija“ 
leidimo $!. (Kūrinys išėjo 1924 m., pavadintas „Vergijos griuvė. 
siuose"“.) P. Kesiūnas kūrė ilgus elegiškus eilėraščius, iš kurių 
L. Gira žurnalui parinko tris anaiptol ne pačius geriausius, Eilė. 
raštį „Nėra jos...“ menkino nesaikingas irazių kartojimas. Ne 
itin skoningai P. Kesiūnas parodijavo Palangos kurorto pramo- 
gas. Spaudai L, Gira ruošė dar du eiliuotus kūrinius: „Kryžkely“" 
ir „Meilės kardu sušvytuosiu" 32, Per du numerius „Skaitymuose“ 
išspausdintas P. Kesiūno prozos bandymas iš moksleivių gyveti- 
mo „Liūdna gegužinė“, kurį rašant dalykiškų patarimų davė 
L. Gira 33, 

„Skaitymuose“ norėjo pradėti savo kūrybos kelią 1922 m. 
pavasarį už antiklerikalinius išsišokimus pašalintas iš Utenos 
gimnazijos penktos klasės ir laikinai įsidarbinęs raštvedžiu T. Til- 
vytis3*, bet L. Gira jo eiles sulaikė trumpomis rezoliucijomis: 
„Netinka“ ir „,Nedėtinos“, Pateikdamas spaudai „pirmąjį kūrinė- 
lį", autorius rašė: „Aš jaučiu, kad daug jame rasis šlubumų, 
imitacijų ir gal net nelogiškumų, bet atmindamas, kad be pra- 
džios nebus nieko — išdrįsau jį Tamstai pasiųsti“ 39. Veikiausiai 
šis raštas lydėjo žurnalo archyve likusias „Saulėlaidžio gies- 
mes" 3 — blankų impresionistiškai simbolistinių eilėraščių ciklą, 
paveiktą F. Kiršos „Aidų aidužių“ ir B. Sruogos poezijos. 

1922 m. rugsėjo pradžioje T. Tilvytis atsiuntė vasarą sukurtą 
penkių eilėraščių ciklą „Naujos, žibančios rasos“ su tokiu prie- 


31 MACBR, f. 96—295, 1. 10. 

82 Ten pat, f. 96—121, 1. 1—2. Eilėraščiai išsp.: „,Kryžkely“— Lietu- 
vos žinios, 1923, spalio 14; „Meilės kardu sušvytuosiu“— Jaunimas, 
1923, Nr 19, p. 4. 

33 LKLIR, f. 13—1795, 1. 16. 

34 LTSR CVLMA, f. 153, ap. 1, b. 89, 1. 66—67. 

35-37 MACBR, f. 96—295, I. 19; f. 96—223, 1. 1—9. 

rašu: „Skaitymuose“, kaipo tokiuose, gal ir nesiras galimybės 
talpinti, bet atleiskit — aš kažkaip keistai žiūriu į eiliuotą kalbą 
savaitraščiuose bei dienraščiuose, todėl kitur, apart „Skaitymų“, 
nė nebandau siųsti savųjų eilėraščių“ *7. 

Nors ir neturėdamas noro rašyti laikraščiams, pradedantysis 
poetas pastarąjį ciklą pateikė „Lietuvos žinioms“, ir trys gero- 
kai pataisyti eilėraščiai 1923 m. birželio mėnesį buvo išspaus- 
dinti 98, Tais pat metais „Lietuvos žiniose“ pasirodė meniškai 
brandesnių T. Tilvyčio poezijos kūrinių — eilėraštis „Vasara“ ir 
simbolistinis ciklas „„Požemin“, kurį literatūros debiutantas, ru- 
denį apsigyvenęs Kaune, buvo atsiuntęs „Skaitymams“ 39, kai 
žurnalas jau nėjo. 

Šešiolikametis Marijampolės mokytojų seminarijos moksleivis 
K. Boruta atsiuntė „Skaitymams“ K. Arutos slapyvardžiu pasi- 
rašytą poemą „Pasaka“ *?, kuri V. Krėvės buvo atmesta ir lig šiol 
nežinoma literatūros tyrinėtojams. Rankraštis, pažymėtas 1921 m. 
data, įdomus ieškantiems K. Borutos kūrybos ištakų. Jaunas li- 
teratas, įsijautęs į B. Sruogos poeziją ir ją imituodamas, poemoje 
piešia mitologinius vaizdus, parafrazuoja tautosakinius motyvus, 
kuria simbolius. 


Kerštingi Miglų šalies žmonės, gesindami Meilės šalies Pranašo ži- 
bintą, šviesiom žvaigždėm ir klaikiais žiburiais nusėja žemę, ir „nuo 
tos dienos / Nėra pasauly / Šventos meilės ir keršto didžio“. Rugiapjūtės 
vaizdai išryškina Mirties ir Žiedo simboliką. Šaltinėlis, Aukštas dvaras 
ir Gabija lydi sesutę ir jos „sapnų karaliūną“ meilės keliu iki altoriaus, 
tačiau Kraujo puotoje bernelis žūsta už tėvynę. Nakties žvaigždės vel- 
2 Tilvytis T. Žibančios rasos.— Lietuvos žinios, 1923, birželio 16, 
7.21. | 


3 VRBR, f. 7—881, I. 1. 
10 MACBR, f. 96—43, 1. 1—16. 

tui guodžia sielvartaujančią mergelę, kuriai „džiaugsmas — sapnas", 
Klausydamiesi neramaus ežero šniokštimo, žemės sūnūs sapnuoja tą 
pačią pasaką. 


K. Boruta ne pagal amžių gerai valdo nerimuotą poetinį žodį, 
lietuvių liaudies dainų ir kalevališką eilėdarą, vykusiai jungia 
išorines detales su įvairiomis emocinėmis būsenomis, atskleis- 
damas gana vientisą siužetą. Ši poema nors ir stokoja meninio 
savitumo, bet yra reikšmingiausias būsimo rašytojo kūrybos ban- 
dymas iki 1923 metų, pranokęs visas jo publikacijas šapirogra- 
fuotuose „Ateities žieduose". 

Nė eilutės „Skaitymuose“ neprakišo P. Biržys *!, J. Stanikū- 
nas. Pastarojo kūrybą V. Krėvė sutiko publikuoti, tik siūlė pa- 
keisti seną Žemės Dulkės slapyvardį panašiu į pavardę *Ž. Žur- 


)w.b— 


nės, S. Laucevičiaus, K. Bajerčiaus (K. Sūkurio), K. Vaičio 
eilėraščių *. Raseinių gimnazijos ketvirtaklasis Julius Savickis 
(Pumplys Vėželis), vėliau pasireiškęs literatūroje Juliaus Lend- 
rės slapyvardžiu ir pavarde, atsiuntė kelis sklandžius, bet nesa- 
varankiškus eilėraščius. Pradedantysis literatas sekė Maironiu, 
nenurodydamas autoriaus pavardės, išvertė A. Puškino „Aidą“ 4, 
Gana skambų, bet neoriginalų trumpų eilučių eilėraštį „Aidų aidui 
nuriedėjus"“, sudėliotą iš gatavų klišių („Daina plaukia,/Stygos 
skamba, /Siela verkia“ ir pan.), buvo atsiuntęs tos pačios gimna- 
zijos VI klasės mokinys P. Ancevičius (Pranas), būsimasis kri- 
tikas 49, 

Pradedantieji ano meto literatai buvo įpratę lavinti savo ran- 
ką poetine proza — sunkiai apibrėžiamo žanro miniatiūromis bei 
impresijomis, kurias spausdino ne tik jaunimo leidiniai, bet ir 
dienraščiai. „Skaitymai“ buvo nusistatę prieš tokias pratybas, 


41-45 Žr. rankr, ten pat: £. 96—41, 46, 63, 142, 196, 211, 235, 295. 

bet jų irgi neišvengė. Lyrinės prozos, kaip pastebėjome, pateikė 
ir patys žurnalo redaktoriai V. Krėvė ir L. Gira (Vitas Vakaris). 
Be aptartų Vaidilutės, S. Čiurlionienės, V. Bičiūno šio žanro 
kūrinių, žurnale išspausdinta P. Mašioto miniatiūra „Daina“, pri- 
pažintos impresijų kūrėjos M. Šveikauskaitės-Pušaitės vaizdelis, 
debiutanto V. Švipo „tagoriški“ mintijimai, 

Kiti šios rūšies rašiniai liko žurnalo archyve. Nepasirodė jau 
parengusio pirmąją knygą Berlyno universiteto studento D, Ja- 
saičio (Dasaičio) ritminės prozos kūriniai“, šiauliečio gimnazisto 
V. Jakševičiaus (Vytauto Svajonio) impresija „Mirtis“ *7, būsimo 
satyros laikraštėlio „Rykštė“ (1924) redaktoriaus, apsiskelbusio 
Aspazijos ir J. Druckio-Liubeckio kūrinių vertėju **, I. Zeziliaus- 
kio rašinėlis „Dausose“ *9, Žurnalo barjero neperžengė kitiems 
leidiniams trumpais prozos kūrinėliais talkinę demokratinių pa- 
žiūrų literatai P. Čiučelis9?, O. Puodžiūnaitė (O. Skirutė) ?!, 
A. Mosteikis (A. Svėrė) *2, rašęs ir Vargo Aido slapyvardžiu *3; 
„Skaitymams“ jis siūlė atsiminimų, kuriuos L. Gira lyg ir buvo 
linkęs spausdinti 5*, 

Iš visų debiutantų, kuriuos L. Gira žurnale „darė poetais", tik 
Alė Sidabraitė 1930 m. išleido eilių rinkinį „Eskizai“. J. Petrulis 
vėliau atsidėjo dramaturgijai. L. Gira, išspausdinęs „Skaitymuo- 
se" jo straipsnį apie B. Sruogos lyriką, jį įtraukė į lietuvių li- 
teratūros tyrinėjimus, 








48-47 Ten pat, f. 96—105, 1. 1—4; f. 96—212. 

45 Lietuva, 1922, lapkričio 8. 

* VRBR, f. 7—979, 1. 1. Ketvirtajame dešimtmetyje I. Zeziliauskis 
nuskardėjo kaip grafomanas Įg. Z. Antidas. 

50-52 MACBR, f. 96—295, 1. 6; f, 96—202, 1. 1—2; f. 96—203, 1. 1—6; 
i. 96—213, 1. 1—5. 

53 Iš 1981 lapkričio 30 pokalbio su A. Mosteikiu, 

54 LKLIR, f. 13—1795, 1. 46, 

Pradėjus eiti žurnalui, A. Jakštas tikėjosi, kad jis skelbs 
Švietimo ministerijos ketinamų leisti pasaulinės klasikos veikalų 
ištraukas !, tačiau V. Krėvė nesirengė jo paversti Knygų leidimo 
komisijos priedėliu. Visas dėmesys buvo sutelktas į originaliąją 
literatūrą. Kaip matysime, redakcijoje būta ir vertimų, bet jie 
liko nespausdinti, išskyrus L, Giros išverstą H. Heinės poemą 
„Vokietija“. Naujasis redaktorius tuoj pat ėmė ieškoti vertėjų, 
pajėgių lietuviškai perteikti pasaulinės poezijos šedevrus, 

Penkis kūrinius iš Rigvedo davė Maironis. Susidomėjimas 
orientalizmu buvo naujas reiškinys jo literatūrinėje veikloje, 
Poetą patraukė archainio indų epo Maldos Agniai — Ugniai, am- 
žinatvės sūnui Varūnui, Surjai — Saulei panašumų į pagonišką 
lietuvių tikėjimą 2. Klasikiniais ketureiliais Maironis išvertė jau 
„Dainavoje“ B. Sruogos perteiktą himną, pavadinęs jį „Daiktų 
pradžia“. Senovės indų poezijos vertimai įvairių tautų literatū- 
rose buvo gyvenamojo meto dėsningumas. Kaip ir kitus lietuvių 
rašytojus, Maironį veikė literatūrinė aplinka, modernizmo ten- 
dencijos, kurios skatino ieškoti kūrybinio atsinaujinimo. Susi- 
gyvenusiems su Maironio eilėraščių logika, griežtais metrais ir 
tiksliais rimais neįprastos buvo nerimuotos įvairiastrofės vaizdų 
ir emocijų kaskados. Poetas parodė, kad jis pripažįsta ir laisves- 
nę eilėdarą. 

Ne sykį savo eilėraščiuose Maironis sielvartavo dėl suvaržytų 
meilės jausmų. Galima suprasti, kodėl jį sudomino gaivališkos 
jėgos erotika, apdainuota XI a. indų poeto Bilhanos kūrinyje 
„Čaura Pančasikha“. L. Gira su M. Vaitkum kalbino Maironį 
duoti ištrauką „Skaitymams“ ir pasirašyti savo literatūrine pa- 
varde, tačiau poetas, nors ir būdamas patenkintas vertimu („gė- 


1 Draugija, 1921, Nr 1—2, p. 65. 
2 Skaitymai, 1923, kn, 22, p. 3. 

rėjosi, bet bijąs dėti savo pavardę, kad meilingos“) *, jį paskelbė 
„Vaire“ su slapyraidžiais J. M“ 

Švietimo ministerijos Knygų leidimo komisija ir LMKD Li- 
teratūros sekcija ieškojo žmogaus, galinčio išversti „Dieviškąją 
komediją“. „Dantės metais“ (1921 m. buvo minima jo 600-ųjų 
mirties metinių sukaktis) L. Giros paklaustas M. Gustaitis atsakė 
neverčiąs šio veikalo ?. Lietuviškai atkurti didžiojo florentiečio 
tercinas J. Tumas prišnekino iš Vatikano misijos sugrįžusį ka- 
nauninką J. Narjauską, kuris Karštai stvėrėsi darbo ir 1923 m, 
pradžioje jau turėjo 1000 eilučių. Kad neišblėstų J. Narjausko 
ūpas, J. Tumas jam siūlė monumentalųjį kūrinį dalimis spaus- 
dinti „„Skaitymuose“. Jis pasikvietė į namus V. Krėvę supažin- 
dinti su vertėjų". 

Perėmęs „Skaitymų“ redakciją, L. Gira kreipėsi laišku į 
J. Narjauską, prašydamas Dantės vertimo, kurį, žurnalui pradė- 
jus eiti kas antras mėnuo, ragino tuo pačiu užsimojimu tęsti 
(„išversit pirma negu išspausdinsim“) ir žadėjo vėliau iš rinkinio 
parengti atskirą leidinį 7. „Skaitymų“ 23 ir 24 knygose buvo 
paskelbtos aštuonios „Dieviškosios komedijos“ giesmės — ketvir- 
tadalis „Pragaro“ (1083 eilutės). Nuo 1922 m. gruodžio iki 1923 m. 
gegužės pabaigos J. Narjauskas išvertė visą pirmąją veikalo dalį 
(4717 eilučių). „Įsitikinau, kad pasiryžęs žmogus gali pusę metų 
daužyti akmenis ant plento po 10 valandų per dieną — ir nepa- 
ilsti“,— rašė vertėjas J. Tumui, vadindamas jį „mieluoju ,„Pra- 
garo“ Tėvu" Š, 


3 LKLIR, f. 13—1795, 1. 26. 
* Vairas, 1923, Nr 6, p. 16. 
5 M. Gustaičio 1921 liepos 4 laiškas L. Girai.— LKLIR, f. 13—1314, 
5 LK 17, p. 163. 
e € 4 1923 kovo 5 laiškas J. Narjauskui — LKLIR, f. 13— 
110, L. 1. 
š J. Narjausko 1923 gegužės 25 laiškas J. Tumui.— VVUBR, D 295—2. 

Skubotą, neaukšto meninio lygio J. Narjausko vertimą visiš- 
kai sukritikavo J. Jablonskis ?. Jis teisingai pastebėjo, kad „pa- 
prastajam skaitytojui dažnai sunku bus sugaudyti <...> atskirų 
veikalo sakinių prasmė (reikšmė); gyvos ir skambios poetiškosios 
kalbos veltui čia skaitytojas ieškos“. Tačiau žymusis kalbininkas 
supliekė ir gana įdomų rimavimą, neatsižvelgdamas į sunkumus, 
su kuriais pirmąkart susidūrė ne tiktai neįoudęs vertėjas, bet ir 
neišmankštinta lietuviška poetika. Jis reikalavo tokio pat didelio 
rimų tikslumo kaip ir A. Jakštas, visai nepripažino asonansinių 
sąskambių. M. Gustaitis žinojo, kad „begalinę“ tercinų grandinę 
grakščiai sunarstyti jam nepavyks, todėl ir nesiėmė šio sudėtingo 
uždavinio. Beje, recenzijos pabaigoje J. Jablonskis prisipažino 
sėdęs ne į savo ratus. Ir vis dėlto jo išvada buvo negailestinga: 
„Skaitymai“, pradėję šitą vertimą spausdinti, bus klaidą pada- 
re“. J. Jablonskis patarė Dantės kūrinį perteikti prozos kalba. 

J. Narjausko ryžto išversti „Dieviškąją komediją“ J. Jablons- 
kio kritika nesužlugdė, nors ir atvėsino įkarštį. Vertėjas įsitikino, 
kad jam vienam, be redaktorių talkos, Dantės genijus nepaklus. 
„Dieviškoji komedija“ lietuviškai išėjo tiktai 1938 m. Tačiau 
dar 1927 m. pradžioje švietimo ministras V. Čepinskis buvo už- 
sidegęs spausdinti „Pragarą“, kuris prieš tai turėjo pereiti J. Šla- 
pelio kalbinę ir K. Šakenio poetinę redakciją !?. 1934 m, J. Nar- 
jausko vertimui taisyti L. Gira rekomendavo studentą A. Chur- 
giną!!, matyt, nujausdamas, kad jis Dantės veikalą ateityje 
atkurs tobulesnių žodžiu. 


3 Jablonskis J. Dantės „Dieviškoji komedija": „Pragaro“ I—IV gies- 
mės / vertė J. Narjauskas (žr. „Skaitymai“, XXIII kn., p. 3—22)— Vai- 
ras, 1923, Nr 8, p. 23—24. 

10 J. Narjausko 1927 sausio 4 laiškas J. Tumui.— VVUBR, D 295—5. 

HL, Giros 1934 vasario 15 laiškas J. Narjauskui.— LKLIR, f. 13— 
1110, 1. 2, 

J. Narjauskas buvo pradėjęs versti F. Petrarkos sonetus (vie- 
ną šio Europos lyrikos karaliaus sonetą ne iš originalo „Skaity- 
muose" perteikė A. Lastas), 25-0joje žurnalo knygoje turėjo būti 
išspausdinta jo išversta ištrauka iš Ovidijaus ,,Metamorfozių“ 12— 
meninio antikinės mitologijos sąvado. 

Vokiečių literatūrą „Skaitymuose“ reprezentuoja L. Giros 
1919 m. pradžioje išverstos H. Heinės poemos „Vokietija“ (,Žie- 
mos pasaka“) ! aštuonios dainos (452 eilutės). Išraiškingo XIX 
amžiaus panoraminio paveikslo kadaise nenorėjo matyti vokiečių 
biurgeriai. Nepatiko jis ir kai kuriems lietuvių kritikams. Vaiž- 
gantą vertėjas labiausiai „nustebino pasirinkimu mums visai 
neįdomaus veikalo, nesigailėjimu tiek laiko sugaišti ne klasiki- 
niams dalykams versti ir — visai ne „giriškai“, nelygia forma“ 14, 
Tokią nuomonę it aidas atkartojo kritikos debiutantas P. Gau- 
čys 5 įr S. Tijūnaitis 19, Tačiau kitaip manė J. Lindė-Dobilas, 
kuris 1921 m. gegužės 19 d. laiške V. Krėvei rašė: „Į smulkmenas 
dar nespėjau įsigilinti, bet Heinės turtinga ir turininga, lengvi, 
liuosi lig šelmiškumui, žaidžianti ir sykiu rimta, stebėtinai gili 
dvasia gyva liet[uviškame] vertime, Šitai svarbiausia. Vaižgantas 
galėjo nuplakti Heinę už jo „paleistuvavimą“, tik mėginti peš- 
telėti poeto vainiką — švelniai kalbant, bergždžias dalykas. O 
p. L. G. peikti, mano nuomone, jis visai teisės neturėjo" !7, 

V. Krėvei redaguojant „Skaitymus“, nuolat buvo puolamas 
A. Jakštas (apie tai rašoma tolesniame knygos skyriuje), kuris 





12 Skaitymai, 1923, kn. 24, p. 178. 

Iš „Skaitymuose“ poema pavadinta „Žiemos pasakos. (Deutschland)". 
1 Lietuva, 1921, kovo 25. 

I5 P. Gs. Skaitymai, 1—4 kn.— Ateitis, 1921, Nr 4—5, p. 111. 

!ė Lietuvos mokykla, 1921, sąs. 4—6, p. 213, 

1 LK 17, p. 141. 

kritikavo ir ignoravo žurnalą '8, L. Gira jį atsikvietė į „Skaity- 
mus“. 24-ojoje žurnalo knygoje A. Jakštas paskelbė G. Lesingo, 
J. V. Getės, F. Šilerio, M. Lermontovo aforizmų bei epigramų ir 
Lietuvoje nežinomų autorių — XIX a. austrų poeto A, Griuno 
ir XX a. vokiečių rašytojo ir mokslininko K. Flaskampo eilėraš- 
čių vertimų. 

Nespausdinti „Skaitymų“ vertimai — taip pat įdomūs litera- 
tūrinio gyvenimo reiškiniai, 

Žagariškių (Punsko vls.) mokytojas J. Daugėla V. Krėvei at- 
siuntė V. Šekspyro „Makbeto“ pirmąjį veiksmą, kurį teigė iš- 
vertęs 1916 m., naudodamasis rusiškais, lenkišku ir vokišku ver- 
timais !?. Neiššifruotais slapyraidžiais X. Y. Z. pasirašytas ver- 
timas yra išlikęs 20: V. Krėvė jį perdavė Švietimo ministerijos 
Knygų leidimo komisijai ?!. 

Iš rusų klasikų jaunimui labiausiai patiko romantiška M. Ler- 
montovo kūryba. Menkų šio poezijos milžino vertimų „Skaity- 
mams" buvo pateikę B. Zubrickas 2, Joniškio literatė A. Gleba- 








Iš Provokaciniais pareiškimais A. Jakštas kurstė uždaryti „Skaity- 
mus“. Vos tik žurnalui išėjus, jis rašė: „Literatūros gi, ypač tokios kaip 
„S[kaitymuolse“, vertė (atskyrus vieną kitą dalyką) yra ne per didelė, 
ir garbės mlinisteri]jai iš jos bus nekiek. Visuomenė susipratus gali dar 
padaryti paklausimą, kas įgaliojo p. ministerį leisti jos pinigus grynam 
„literatūros leidiniui“. Bent, kiek mes žinom, kitų kraštų šv. min[iste- 
rilįos literatūros platinimu neužsiima. <...> Taigi, ponai ministeriai, 
atsargiai su literatūra“ (Draugija, 1921, Nr 1—2, p. 67). Valdančiosios 
krikščionių demokratų partijos organe „Laisvė“ A. Jakštas netrukus 
viešai replikavo, kad „lėšų <...> atsiranda tokiems visai nereikalin- 
giems leidiniams kaip „Skaitymai“ (žr. jo str.: Lietuvos valstybės met- 
raštis.— Laisvė, 1921, vasario 16). 

19 MACBR, f. 96—273, I. 4, 

20 VVUBR, D 619. 

21 Žukas V. V. Šekspyro lietuviškoji bibliografija.— Kn.: Judelevi- 
čius D. Gyvasis Šekspyras. V., 1964, p. 177. 

vičaitė (A. G.)23. Žurnalo redakcijoje liko gerai lietuviškai 
atkurtų „Mcyrio“ ir „,Demono“ ištraukų, kurių vertėju pasirašęs 
Erškėt-Radastas 2*, Šis slapyvardis skaitytojams buvo pažįstamas 
iš periodikos. 1921 m. L, Gira paskelbė žinutę, kad išeinančios 
dvi Erškėt-Radasto knygos — originalūs eilėraščiai ir M. Ler- 
montovo vertimai 29, Tačiau jokia jo knyga nepasirodė, ir vy- 
resniosios kartos literato, Kaimelio parapijos (netoli Jurbarko) 
kunigo A. Burdulio pavardės poezijos mėgėjai nesužinojo. L. Gi- 
ra ėmėsi redaguoti ne jo vertimus, o Švietimo ministerijos už- 
sakymu A. Valaičio parengtus M. Lermontovo „Raštus“ (1922), 
kurių tomelis susilaukė vien tik neigiamų atsiliepimų 26. 

Siųsdamas „Skaitymams“ M. Lermontovo kūrybos fragmentus, 
vertėjas ketino jiems parašyti pratarmėles. A. Šmulkščio papra- 
šytas tarpininkauti 27 L. Gira ieškojo A. Burdulio raštams leidėjo, 
tačiau jo neatsirado. „,Nejausdamas savyje tiek talento, kad ga- 
lėčiau ką nors svarbesnio originalaus sukurti, buvau manęs bent 
savo vertimais visuomenei pasitarnauti. Bet jeigu ta visuomenė 
panašių dalykų nenori priimti, tuo pačiu dingsta ir noras toje 
srityje darbuotis. <...> Mano giesmelė, matos, jau atgiedo- 
ta..." — 1921 m. pabaigoje rašė jis L. Girai 28. 

1922 m. rudenį laiške J. Tumui? A. Burdulis guodėsi: 


„Originalių — nedaug esu parašęs, ir tie nesvarbūs“. Svarbesni 
verstieji. Taigi turiu išvertęs arti 100 ar net su viršum trumpesniųjų 


2-2 MACBR, f. 96—257, 1. 1—5; f. 96—88, 295, 1. 7. 

24 Ten pat, f. 96—69, 1. 1—13. 

2 Sekmoji diena, 1921, Nr 29, p. 7. 

26 Straigis L. [Bičiūnas V.]. Knygų lobis.— Krivulė, 1923, Nr 5, p. 27. 
2 VRBR, f. 7—858. 

2 Ten pat, f. 7—115, I. 2, 4, 7. 

2 VVUBR, F 69—31. 

30 Iki 1928 m. „Ateityje“, „,Žvaigždėje“, „Pavasaryje“, „Trimite“ iš- 
spausdinta keliolika A. Burdulio originalių eilėraščių ir sekimų. 

rusų klasikų eilėraščių“! daugiausia iš gimnazijoms kitados skiriamų 
rusų chrestomatijų. Šių eilių rinkinėlis, išleidus jį skyrium, tiktų mūsų 
gimnazistams apsipažinti su rusų gimnazistų mėgiamais eilėraščiais. 

Turiu, toliau, išvertęs: Žukovskio pasaką „Mieganti carytė“ (eilėm), 
Puškino pasaką „„Mieg. carytė ir 7 karžygiai“ (irgi eilėmis), Lermontovo 
šias poemas: „Bėglys“3ž, „Lietuvaitė“, „Demonas“ ir „„Mcyri“. 

Šie dalykėliai, manau, galima būtų išleisti vienoje knygelėje — jie 
tiktų ir mūsų jaunuomenei ir gal inteligentijai. 

Pagalios verčiu J. Kraševskio ,„(Vytauto kovos“. Tuo tarpu turiu 
lygiai pusę (100 p.) išvertęs. Baigti tikiuosi kada, jei pavyks, prieš 
vasarą“. 


Vertėjai buvo dėmesingi lenkų romantikams. P. Vaičiūno 
įteiktą nesklandų J. Slovackio lyrikos šedevro „Liūdna man, die- 
ve...“ lietuvišką tekstą, taisydamas rimavimą, L. Gira bandė pa- 
tobulinti 33. Šis kūrinys, kaip ir Erškėt-Radasto išverstos J. Kra- 
ševskio „Vytauto kovos“ ištraukos 4, žurnale neišspausdintas 99, 

Ir B. Sruoga, ir F. Kirša palaikė ryšius su J. Baltrušaičiu, bet 
jo kūrybos „Skaitymuose“ nebuvo. Skaitytojai laukė poeto lite- 
ratūrinio atgimimo — žadamo išleisti lietuviškų eilėraščių rinki- 
nio „Amžių ugniavietė“, kuriam V. Jomantas piešė viršelį 39, 
Suderinęs su autoriumi, F. Kirša atsiuntė iš Berlyno bandytą 
versti, bet netesėtą išversti J. Baltrušaičio „raštą, kuris yra at- 


31 Paskelbti tiktai keli A. Burdulio išversti M. Lermontovo, F. Tiut- 
cevo, A. Maikovo eilėraščiai. 

92 Lietuva, 1920, vasario 28. 

38 MACBR, f. 96—204, 1. 1—2, 

34 Ten pat, f. 96—69, 1. 14—21, 

85 P. Vaičiūno išverstas J. Slovackio eilėraštis „Liūdna man, die- 
ve...“ pasirodė ,„Vaire“, 1923, Nr 5. J. Kraševskio „Vytauto kovos" ver- 
timo ištraukas A. Burdulis skelbė „Draugijoje“, 1922, Nr 11—12 (Erškėt- 
Radasto slapyvardžiu) ir „Lietuvyje“, 1927, spalio 1 (pavarde). 

38 Sekmoji diena, 1921, Nr 30, p. 7. 

spausdintas rusų žurnale Rusijoj“ 37, Tai buvo straipsnis „JKepT- 
5eHHOS HCKYCCTBO“ 38. vėliau lietuviškai perteiktas B. Sruogos *?, 

V. Krėvė atmetė A. Rimkos (A. R.) iš anglų kalbos išverstas 
A. M. C. raidėmis pasirašiusio amžininko laisvas eiles *?; jos 
buvo išspausdintos dienraštyje „Lietuva“ *!, 

Didesnės vertimų atsargos, iš kurios būtų galima rinktis teks- 
tų publikacijoms, redakcija neturėjo. Svarbesnius kaimynų ir 
pasaulinės literatūros reiškinius mėginta nušviesti žurrnialo kriti- 
kos skyriuje. 


KANDŽIOJI TRIJULĖ 


„Skaitymai“ — me tik literatūros, bet ir kritikos žurnalas, Ko- 
ne kiekviename numeryje (iki 18-osios knygos — su rubrika „„Mū- 
sų raštai“, vėliau — be jos) buvo spausdinamos recenzijos. Pir- 
masis jų pluoštas įširdino Vaižgantą. Krikščionių demokratų 
oficioze išliejęs nepasitenkinimą tuo radikalumu, „kuriuo čia 
griežtai visi naujieji leidiniai pasmerkta“, jis pažadėjo apie tai 
parašyti atskirą straipsnį !. Netrukus tas straipsnis — 7Knygoms 
apginti... nuo kritikų“2 — buvo išspausdintas pačiuose „Skaity- 
muose“. Iš savo patyrimo Vaižgantas pamėgino apibrėžti kritikų 
ir recenzentų vaidmenį. 


37 LK 17, p. 160. 

8 BaaTpyUaGTuc KO. JKeprBeunoe HCKyCCTBO.— B Ku: MEICAb H 
CAO0BO/ Dunocobckui e5KeTOAHYK, H3AABA6MBIA IOA peAakųueG I. Ilne- 
Ta.— M., 1918—1921, T. 3, ų. 1, c. 219—224. 

3 Baltrušaitis J. Ars sacrificans.— Vairas, 1931, Nr 3, p. 265—270. 

+ MACBR, f. 96—173, I. t. 

*1 Žr.: Lietuva, 1922, spalio 12, 

! Laisvė, 1920, gruodžio 18. 

2 Antraštėje perfrazuotas „Skaitymuose“ skelbtos B. Sruogos recen- 
zijos „,„Knygoms apginti" pavadinimas. Ž 

„Kritiką aš vaizduojuosi kaip chemiką analitiką. Duota jam 
sudėtinė organinė ar neorganinė substancija ir prašoma surastį 
sudedamosios jos dalys. Jis suranda, kurių čia gamtos elementų 
esama, pavadina juos vardais; be to, suseikėja, kurio kiek čia 
esama. Vadinas, padaro kokybinę ir kiekybinę analizę. lr tiek, 
Nebent prideda, kaip šis ar tas elementas sukimba su anuo, 
Analitikas nesprendžia paduotosios substancijos naudingumo, ža- 
lingumo ar Vvartotinumo. Tai jau kitų uždavinys — sanitarų ar 
technikų“, — samprotavo Vaižgantas. Kritikas, kuris pastebi vien 
trūkumus ir juos iki smulkmenų suregistruoja, tik sudarko vei- 
kalą. Apie kūrinio tinkamumą paprastai sprendžia kelių žmonių 
žiuri. Kritikas, kaip ir kiekvienas skaitytojas, iš esmės tegali 
pasmerkti išorinį leidinio nevalyvumą, nerūpestingą korektūrą, 
pornografiją ir kitus sielą žeidžiančius dalykus. O jeigu kas 
"nueina kitoniškais keliais ar mažokai talento parodo — už ką jį 
peikti? 

Vaižgantas atmetė šališkus kritiko B. S, priekaištus „Skaity- 
muose“ simbolistinei Šatrijos Raganos dramai „Pančiai“ ir ap- 
maudavo dėl užgaulios jo rezoliucijos „Veikalas griežtai nepri- 
imtinas“. Jis neabejojo, kad šios raidės reiškia B. Sruogą. Jį 
Vaižgantas įtarė priekabiaujant Maironiui ir kerštaujant A. Jakš- 
tui. Tačiau netrukus B. S. žurnale susidvejino į B, Sruogą ir 
B. Sirakuziną. Tapatinti juos pagal vienodas pirmąsias raides 
pasidarė keblu, juoba kad pats B. Sruoga viešai išsigynė rašąs 
tokiu slapyvardžiu, 

Nuolaidesnis Vaižgantas buvo kritikui M. K., jo laikomam 
„Skaitymų“ redaktoriumi, kuris žurnale stebėjosi, kaip atsirado 
žmonių, nesigėdijusių išleisti P. Vaičiūno knygą „Milda, meilės 
deivė“. Tačiau veikiai M. K. virto M. Kemšiu, sumėtydamas pė- 
das V. Krėvės autorystės ieškotojams, 

„Vaivorykštės“ ir „Vejos“ kritikas E. Radzikauskas, Vaižganto 
pabartas, kam pirmajame „Skaitymų“ numeryje išpeikė dvi dra- 

mas — Žalios Rūtos „Laumes“ ir P. Vaičiūno „Mano taurę“, — 
irgi slėpė savo tikrąją pavardę, nors artimiausiems žurnalo bend- 
"radarbiams čia jau nebuvo jokios paslapties. | 

Ši aštriaplunksnė trijulė — E. Radzikauskas, B. Sirakuzinas ir 
M. Kemšis,— nepatenkinta skurdžiais lietuviško meno vaisiais, 
pradėjo sutartinai kaitinti kūrybines rašytojų aistras ir spartinti 
literatūros brandą. Tai buvo laiko padiktuota veikla, tačiau ji 
net ir gana kritiškiems kolegoms pasirodė smulkmeniškas lite- 
ratūros peikėjų vajus. Priešindamasis kritiniam maksimalizmui, 
„skęstančiųjų gelbėtojas“ Vaižgantas3 rašė: „Recenzentas, im- 
damas į rankas knygas, iš anksto turi būt į jas palinkęs <...>, 
kaip esam, ir kitaip neprivalom būti, palankūs artimui, kol jo 
nedorumą patirsim aiškiai, neabejojamai. Bet kuris leidinys li- 
teratūroj yra pliusas, didesnis ar mažesnis. Taigi kiekvienu lei- 
diniu pirmų pirmiausia reikia pasidžiaugti. <...> Recenzija pri- 
valo —į tai dora, teisingumas ir visuomeninė nauda verčia — 
pirmon galvon surejestruoti visa, kas tik yra gera, nors bent 
kiek gera, ir atspėti bendrąją nuotaiką, kurią naujas veikalas 
galės skaitytojams sudaryti. Trūkumus kiek tiek tepaliesti; jie 
autoriaus vis tiek nepamokys <...>, o skaitytojus tik be reikalo 
atšaldys ir atstums nuo to, kas geriau yra padarius, neg nepa- 
darius, — nuo skaitymo". 

Nuolaidžiaujantį autoriams Vaižgantą tame pačiame „Skaity- 
mų“ numeryje ėmė kedenti L, Gira, 1920 m. rugpjūčio pabaigoje 
atsipalaidavęs iš administracinių pareigų*, kurios jį ištisus metus 
buvo atitraukusios nuo kūrybos, jis atsidėjo kritikai. Bendradar- 
biavimas „Skaitymuose“ metus laiko buvo pagrindinis jo pra- 
gyvenimo šaltinis. Savo pavarde L. Gira išspausdino tik P, Rimšos 
biografiją. Visi kiti jo straipsniai ir recenzijos pasirašyti E. Ra- 
dzikausko slapyvardžiu. 


3 Kirša F. Petras Vaičiūnas. Tekanti saulė.— Baras, 1925, kn. 6, p. 56. 
4 LKLIR, f. 1—4045, 1. 1. = 

Polemiškame straipsnyje „Literatūrai ir kritikai apginti nuo 
diletantizmo ir sustingimo“ — atsakyme Vaižgantui L. Gira pa- 
judino ištisą spiečių galbūt tik S. Čiurlionienės taip suinteresuotai 
teliestų ? teorinių ir praktinių kritikos klausimų. Jis nepasikliovė 
savo išmone, bet rėmėsi rusų revoliucinių demokratų estetikos 
teiginiais. „„„Pačios savo esmės atžvilgiu kritika yra ne tiek 
direktyva skaitytojų visuomenei, kiek pačiai literatūrai“ — pa- 
stebėjo L. Gira. Kritikas — toks pat kūrėjas kaip ir rašytojas, 
todėl jo veiklos nuvertinti nevalia. L. Gira pakiliai kalbėjo apie 
kritiko pašaukimą — tarpininkauti tarp menininkų veikalų ir pa- 
čios visuomenės. 

Straipsnio autorius bandė pagal V. Belinskio apibrėžimus at- 
narplioti Vaižganto supainiotas kritikos ir recenzijos sąvokas, 
„Žodis „kritika“ nėra tai lyties, bet esmės sąvokos definicija: 
ir todėl gali būti kritika — didžiausias atskiras savitas veikalas 
ir taip pat kritika bus kad ir trumpas straipsnelis, jei tik jis 
<...> kalba apie vidinę veikalo vertę ir ypatybes. <...> O 
recenzija tėra vien „paprastas išreiškimas nuomonės apie kurį 
nors literatūros dalyką...“ Kritika privalanti auklėti būsimąjį 
genijų net ir tuo atveju, kai dar nėra literatūros; reikalui esant, 

-ji turinti stoti į kovą su viešąja nuomone ir visada — būti vi- 
suomenės priešakyje. „„...Jau didžiausias metas išleisti nusisto- 
vėjusios balos dumbluotas vandenėlis, kad išnyktų pagaliau tas 
nesveikas maliarijos tvaikas, kuris taip pavydžiai gobia dar 
mūsų literatūrinių santykių kampelį. <..> Vaižgantas ragina 
tik džiaugtis, džiaugtis ir džiaugtis — ir kas iš to išeina — rašyti 
vien panegirikas mūsų knygoms arba nieko nerašyti. O aš sa- 
kyčiau: teesie mūsų kritika geriau per daug aštri ir negailestinga 
negu per maža. Nesibaiminkime, kad galės per tai sudužti vienas 
antras stabukas — jei jis suduš, tai, matyt, buvo tikrai sudauužy- 


— 





5 Čiurlianienė (Kymantaltė) S. Lietuvoje — V., 1910, p. 42—46. 

tinas. Tikrieji talentai, juoba genijai, ir jų kūriniai nebijo. kad ir 
smarkiausios kritikos; ji tik padeda geriau atskirti juos nuo er- 
zactalentų ir erzacgenijų'. 

L. Gira pabrėžė, kad „Mūsų raštų“ skyriui „Skaitymuose“ 
netinka Vaižganto receptai recenzijoms lipdyti: tai ne recenzi- 
jos, o kritikos kūriniai. „Vaižgantas, turėdamas tikro publicisto 
instinktą, rodos, įspėjo ,Skaitymų“ žurnalo redaktoriaus, o taip 
pat ir žemiau pasirašiusio pasiryžimą pradėti pagaliau seniai jau 
reikiamą mūsų literatūros senųjų ir naujųjų vertenybių reviziją- 
perkainojimą...“ : 

L. Gira kandžiai atsiliepė apie savuosius palaikančią dogma- 
tinę A. Jakšto kritiką. Kliuvo ir visuomenės vadams — „„dėdėms“, 
kurie dėl tariamo patriotizmo remia sau reikalingas, bet anaiptol 
ne talentingas meno „garsenybes“. „Ne tik „Varpo“, „Apžvalgos“, 
bet ir „Aušros“ ir dar senesnės gadynės dailiosios mūsų raštijos 
kūriniams tėra ir tegali būti vienas, vis tas pats Matas, kaip ir 
mūsų pačių gadynei, būtent — tikrojo grožio, neuždrapiruoto jo- 
kiais utilitarizmais bei protekcionizmais, matas“, — pareiškė L, Gi- 
ra. Šiam reikalavimui galima prikišti istorizmo stoką (kiekvienai 
epochai dera savi matai!), tačiau negalima sakyti, kad čia atme- 
tamos idėjinės kritikos funkcijos ir propaguojamas „grynasis me- 
nas“. Kritikas čia teisingai, tegu ir kategoriškai, pabrėžė meniš- 
kumo svarbą. 

Su kai kuriomis straipenio išvadomis nenorėjo sutikti T. No- 
kubas, „Skaitymuose“ išspausdintoje replikoje „Vėjo malūnai“ 
prikišęs L. Girai, kad jis be reikalo leidosi į dvikovą su Vaiž- 
gantu, kurio nuomonė „aiškiai priešinasi nuo amžių nustatytiems 
kritikos dėsniams“. L. Giros metaforas literatūriniam gyvenimui 
apibūdinti pavadinęs puikiomis, bet perdėtoinis, T. Nokubas gy- 
nė rašytojus ir neigė kritikų sprendimų neklaidingumą. 

J. Būtėnas šios replikos autoriumi spėjo esant B. Sruogą ?, bet 
A. Samulionis, aptikęs jos rankraščio dalį, pastebėjo, kad ji ra- 
šyta ne B. Sruogos, o bene K. Bukanto ranka. Tai anagraminis 
slapyvardis, kurį skaitant iš galo išeina Bukanto pavardė. 
Šis prieškarinio „Šaltinio“ bendradarbis, Židikų vikaras, palaikė 
artimus ryšius su M. Pečkauskaite". 

Atsakydamas T. Nokubui, L. Gira mitriai išsisuko iš keblių 
padėčių ir apgynė pagrindinius savo straipsnio teiginius, Lite- 
ratūros „dievukų“ ir „balos“ metaforas jis konkretizavo lietuviš- 
kų kūrybos mokyklų pavyzdžiais: Maironio balsą lyg aidas kar- 
kūryboje, vienam kitam įtaką darąs Vydūnas, didelį jaunučių 
sekėjų būrį turįs B. Sruoga. Nuverstini „dievukai“ — ne tik se- 
nimas; revizijos reikalingi menkų gabumų literatai, lengva en- 
tuziastų ranka lyginami su V. Šekspyru ar H. Ibsenu. L. Gira 
atmetė ne tik T. Nokubo priekaištą dėl tariamo kritikų neklai- 
dingumo, bet ir amžinus kritikos dėsnius: „Kritika, kaip ir menas, 
yra ir tegali būti gyva ir balzamuojama būti negali". Jis dekla- 
ravo ir rašytojų, ir kritikų būtinybę eiti naujais keliais. 

Vaižgantas tolerantiškai priėmė L. Giros kritiką (est modus in 
rebus) 8, tik šyptelėjo, kad joje ypatingų naujovių, kaip ir jo 
poezijoje, nepastebėjęs. „Jis nė „nemėgina“ „ieškoti naujų ke- 
lių“, nors nuolat tai žada. Ir gerai daro", — padilgino Vaižgantas 
ketvirtą dešimtį bebaigiantį poetą ir kritiką, tebesiveržiantį į 1i- 
teratūros novatorius ?. 

Opių kultūros problemų L. Gira palietė straipsnyje „Litera- 
tūros kūryba ir mūsų visuomenė“. Su nerimu stebėdamas, kaip 


“ Būtėnas J. Paaiškinimai.— Kn.: Gira L, Raštai. V., 1962, t. 4, p. 532. 

7 Samulionis A. Balio Sruogos raštų bibliografija — V., 1970, p. 217, 
Dėl str. autorystės žr.: Žėkaitė J. Šatrijos Ragana.— V., 1984, p. 187—189, 

5 Viskam yra saikas (Iot.).— Sekmoji diena, 1921, Nr 3, p. 8. 

? Lietuvos balsas, 1921, rugsėjo 13—14. 

materialinė kultūra stelbia dvasinę, kritikas šaukėsi lietuvių val- 
dančiosios buržuazijos finansinės pagalbos ir inteligentų morali- 
nės paramos meno kūrėjams. L. Gira karštai įrodinėjo, kad poli- 
tinis nepriklausymas tėra priemonė visuomenei bręsti o ne 
galutinis tikslas; milijonai, švaistomi valdininkijai, kariuomenei, 
valstybės aparatui išlaikyti, atstovybių reprezentacijai, akimirks- 
niu gali nueiti niekais, ir tik dvasinės kultūros reikalams išleisti 
skatikai nežus per sunkiausius perversmus — jie sutvirtins tau- 
tos egzistencijos pamatus ir padės užauginti kūrybos vaisių, ku- 
rie garsins Lietuvą. Deja, „„pasinėrę tvankiose politikavimo ban- 
gose" valdžios veikėjai neranda menui nei laiko, nei lėšų, nei 
nori jį pripažinti. ,,Menas pas mus niekam, išskyrus pačius meni- 
ninkus ir neturintį dar balso jaunimą, nerūpi“. Prisiminęs J. Tur- 
činiškio rezoliucijos sužlugdytą LMKD leidyklos projektą, L. Gira 
ironizavo: „Norite gauti pinigų literatūros leidiniams? Ne, ne, 
literatūra — menas „neprigulmingas“! Tegyvuoja savomis jėgo- 
mis, tai yra teskurstie pusbadžio gyvenimu, nes ji mums nė ne- 
reikalinga (pastarasis sakinys, aišku, viešai netariamas)“. Pirmą- 
sias valdžios dotacijas, kurias vargais negalais menininkams pa- 
vyko išsikovoti, sutikęs „nepatenkintas politinių zubrų mur- 
mėjimas“. 

Savo straipsnyje L. Gira iškėlė klausimą, kodėl inteligentija 
nesidomi lietuvių literatūra, ir padarė išvadą, kad iš vyresniosios 
kartos, kuri apskritai abejinga savai kultūrai, nėra ko laukti, 
Inteligentijos ir knygos santykiai veikiai tapo populiaria kultū- 
rinės publicistikos problema. L. Gira ragino politikos ir komerci- 
jos nualintoje aplinkoje ugdyti meno kultivavimo tradicijas, 
grąžinti nepamatuotai giriančios kritikos atbaidytiems inteligen- 
tams pasitikėjimą lietuvių literatūra. Todėl jis su lūkesčiu Žiū- 
rėjo į reiklią ,Skaitymų“ kritiką. 

E. Radzikausko slapyvardžiu L, Gira išspausdino 12 recenzijų, 
kurios sudarė jo „Kritikos raštų" (1928) didžiumą. Šioje knygoje 

yra viena kita ir „Vaivorykštėje“ bei ,„Vejoje“ skelbta recenzija, 
tad atsiskleidžia ilgalaikis nuoseklus poeto darbas gretimoje lite- 
ratūros srityje, pelnęs jam autoritetingo kritiko vardą. Apibūdin- 
damas L. Giros recenzijas, „Skaitymų“ redaktorius V. Krėvė 
pabrėžė jų skirtingumą nuo kalbos klaidų ieškotojų, pasaulėžiū- 
rinės (aišku, A. Jakšto), subjektyvistinės kritikos ir nurodė kaip 
sektiną pavyzdį tiems, kurie imasi literatūros vertinimo !V, 

Jokių naujų literatūros analizės metodų nei aptartuose straip- 
sniuose, nei savo recenzijose L. Gira neatredo. Jo kritika darė 
įspūdį logišku argumentavimu, polemine aistra, estetinių spren- 
dimų taiklumu. Jo recenzijos — tai ne vien kūrinio teigiamybių 
ir trūkumų sąvadai, bet ir įdomūs, problemiški pašnekesiai apie 
literatūrą. 

L. Gira recenzavo įvairių Žanrų kūrinius. Iš penkių dramos 
veikalų jis teigiamai vertino Putino „Valdovo sūnų“ (recenziją 
aptarsime vėliau) ir S. Čiurlionienės „Pinigėlius“, išspausdintus 
jos „Komedijų“ (1920) knygoje. Papildydamas ,„Vejoje“ pareikš- 
tas mintis apie matytą „Pinigėlių“ spektaklį, L. Gira pagyrė au- 
torės pastabumą, scenos paslapčių pažinimą, bet kritikavo per 
didelį gyvenimo karikatūrinimą ir moralizavimą. Realistiniame 
A. Ostrovskio komedijų tipo kūrinyje jis pasigedo gilesnio žvilg- 
snio į vaizduojamus gyvenimo reiškinius. 

Kritikas teigė, kad be filosofinio pamato, žmogaus būties 
pradų svarstymo grožinė kūryba mažavertė, tačiau jam nepatiko 
ir kitas kraštutinumas, išryškėjęs K. Puidos vidinių nuotaikų 
dramoje „Stepai“ — pseudofilosofiniame dialoge. Nepataisoma 
kūrinio yda jis laikė nuobodumą. „O kur jau prasideda nuobo- 
dumas, žiovulio karalija, ten baigiasi tikrasai grožis ir menas“, — 
pabrėžė kritikas, nagrinėdamas A. Sabaliausko [Žalios Rūtos] mo- 


10 Krėv Krėvė-Mickevičius V. Įvado žodis— Kn.: Radzikūuskas E. (Gį- 
rū L.). Kritikos raštai. K., 1928, p. 3—4. 

ralizuojančią simbolių dramą „Laumės“. Abiejuose kūriniuose jis 
pastebėjo veikėjų nenatūralumą, dramatizmo ir psichologinio 
motyvavimo stoką, pašiepė dirbtines tautiškumo deklaracijas. 

Žaliai Rūtai, kaip jau užsiminta skyriuje apie „Skaitymų“ 
poeziją, L. Gira prikišo kuriozišką kalbos darkymą. Jo slapyvardis 
paskatino kritiką pakalbėti apie keistus Šatrijos Raganos (jau 
spausdinančios kūrybą savo pavarde), Lazdynų Pelėdos, Dievo 
Muzikanto, Tyrų Dukters, Smydro Šakelės ir kitų lietuvių rašy- 
tojų bei pradedančiųjų literatų parašus: „Po meno dalykais, ku- 
rie gali šiandien jūsų vardą ir Europai paskelbti, pasirašinėkite, 
jei jau pseudonimais, tai bent žmoniškais, kurie skambėtų rim- 
tai, lyg tikros pavardės, bet neatsirūgtų kažkokiomis baidyklėmis 
ar saldžiarūgščiu limonadu"“. Taigi L. Gira-pradėjo nesėkmingą 
spaudos darbuotojų akciją prieš komišką, daugeliu atvejų me- 
būtiną dangstymąsi slapyvardžiais, 

Kad ir stengdamasis būti kritiškas, L. Gira vis dėlto pakan- 
čiau žiūrėjo į silpną dramaturgo P. Vaičiūno debiutą: su šiuo 
jaunu rašytoju jis bendravo, ruošdamas spaudai jo eilėraščius. 
Savo „Kritikos raštuose“ P. Vaičiūno „Mano taurės“ recenzijos 
jis neperspausdino. 

„Skaitymuose“ L. Gira recenzavo dvi prozos knygas. Prieš 
aptardamas Vaidilutės „Gyvenimo akordus“, jis dirstelėjo į lie- 
tuvių beletristiką; tame fone nagrinėjami rašytojos Kūrinėliai, 
ieškant juose apysakų pradų, pasirodė esą silpnučiai moterų sie- 
los akordai, tegul ir pranašesni už gimnazistiškas improvizacijas 
„Kada rauda siela". 

L. Gira parašė pirmąją A. Vienuolio kūrybos studiją, kuri lig 
šiol neprarado vertės. Recenzuodamas jo raštų 1 tomą, L. Gira 
prieštaravo A. Jakšto „partyvinėms subjektyvinėms kritikoms“. 
Jis paneigė „Draugijos“ kritiko priekaištus „lyriniam realistui“ 
dėl jo tariamo bedieviškumo. Užstodamas numenkintą „Pasken- 

duolę" („Vaizdelis visai neatitinkąs tikrumai“")!!, L. Gira pa- 
reiškė: tai yra tikroviškas ir subtilus kūrinys, vadintinas šedev- 
ru. Jis išaukštino A. Jakšto nutylėtas Kaukazo legendas, gėrėjosi 
meistriškai nutapytais Krymo peizažais, pabrėžė A, Vienuolio 
apsakymų veikėjų psichologizmą. 

Labiau negu „pasaulėžiūros tiesą“ grožinėje kūryboje L. Gira 
vertino objektyvią grožio, t. y. meno, tiesą. Tai buvo vienpusė, 
bet neišvengiamai reikalinga atspara prieš dogmatizmą. L. Gira 
gynė klerikalinėje spaudoje iškoneveiktą A. Vienuolio apsakymą 
„Užžėlusiu taku“: ,Katalikiškosios moralės saugojimo žvilgsniu 
tai gal ir neskleistina apysakėlė. Bet grožio tiesos saugojimo 
žvilgsniu ji, anot mano gerb. kolegos B. Sirakūzino, visai „pri- 
imtina“. 

Paprasčiau ir aiškiau už daugelį mūsų kritikų L. Gira suprato 
literatūros tipiškumo esmę: „Rašytojas nebūtinai privalo imti 
savo apysakų, poemų ar dramų veikėjais tipingus asmenis, at- 
stovaujančius daugeliui panašių. Jis lygia teise gali sau imtis 
veikėjais žmones charakteringus, kad ir nesudarančius tam tikro 
tipo, betgi gyvenime esančius“. L. Gira kritikavo A. Vienuolio 
kūrybai kenkiantį „„amžinatilsį sentimentalizmą“ ir pigų eiekty- 
vumą, bet pastebėjo, kad šis talentingas menininkas „sugeba 
paberti gražiausių įkvėpimo karolių net ir tada, kada jis savąją 
rašytojo dovaną lyg tyčia pats sulamdyti stengias“. Nepagrįstai 
jis priekaištavo A. Vienuoliui dėl asociatyvaus reminiscencinio 
dėstymo, kurį vadino rašymu ne faktais, o jų atpasakojimu. 

L, Giros straipsniai ir recenzijos apie Margalio, J. Mikuckio, 
M. Vaitkaus, A, Lasto, Putino kūrybą nubrėžė išraiškingą po- 
maironinės poezijos raidos kreivę, 

Studijiniame straipsnyje „Ką mums paliko Margalis“, pava- 
dintamę Maironio periodo literatūros monografijėle, L. Gira nu- 


1 Jakštas A, Mūsų dailioji literatūra. — Draugija, 1920, Nr 11—12, 
p. 472, 

vainikavo neseniai mirusį Vaižganto išgirtą klerikalinį poetą !2. 
Jo kūrybos reikšmę neigė B. Sruoga, vilniškėje spaudoje recen- 
zuodamas 1918 m. išleistą eilėraščių rinkinį „„Ašarėlės“ („Ir vi- 
sa — nėra lyrika, nėra poezija“) !?, Lyginant su dalykišku F. Kir- 
šos nekrologiniu straipsniu „Sekmojoje dienoje“, L. Gira nedaug 
ką nauja tepasakė, tačiau savo teiginius parėmė gausia faktine 
medžiaga ir šmaikščiai juos argumentavo. 

L. Gira samprotavo, kad nuomonei apie Margalio talentą 
susidaryti padėjusi nekritiška provinciali kultūrinė aplinka. Ri- 
muodamas laiko dvasiai reikalingus šūkius, Margalis vergiškai 
kartojęs Maironio, Baranausko ir kitų lietuvių poetų frazes, Vi- 
suomeninė jo poezija — „tai tie patys iš bažnytinių sakyklų 
skambą žodžiai — užjaučią vargdienius, bet faktinai naudingi 
tik jų išnaudotojams“. Intymesnėje, peizažinėje lyrikoje Marga- 
lis sekęs F. Kiršos nurodytais rusų ir lenkų autoriais. Humoristi- 
nės jo dainuškos tiesiog profanavusios poeziją. „Sekė jis visais, 
ką žinojo, ir plagijavo iš visų, kas jam po ranka buvo pakliu- 
vęs“;— apibendrindamas pareiškė L. Gira, Ši kategoriška išvada 
netruko įsitvirtinti, nors Margalį, anaiptol ne menkiausių gabu- 
mų eiliuotoją, stojo ginti A. Jakštas !*, 

J, Mikuckio ,„Aušros rasose“ L. Gira pasigedo ne tik poetinės 
vaizduotės, bet ir paprasčiausios estetinės nuovokos. Proziški, 
nevalyvo stiliaus eiliavimai, tarp kurių dingsta geresni eilėraš- 
čiai, trečiojo rinkinio autorių, pasak jo, leidžia laikyti tiktai 
„pradedančiuoju“. Kritikas pabrėžė, kad kalba neatskiriama nuo 
poezijos esmės kaip dažai — nuo tapybos. 

Nagrinėdamas M. Vaitkaus ir A. Lasto eilėraščių rinkinius, 
L. Gira stengėsi atskleisti šių poetų kūrybines individualybės 

12 Laisvė, 1921, kovo 31; Skaitymai, 1921, kn. 6, p. 76—81. 

iš Srfuoga] B. Margalis. „Ašarėlės“— naujausios dainos.— Lietuvos 


aidas, 1918, rugsėjo 12. 
4 Draugija, 1921, Nr 5—6, p. 234—239. 

ir nustatyti, kodėl jų poezija neturi meninės jėgos. M. Vaitkaus 
„Liepsnelių“ jausmas budriai pažabotas: emocijas pakeičia „re- 
zonavimas su nervingu rankų mostagavimu, mirkčiojimu blaks- 
tienomis ir šnypštuku užantėje“. Vienoda poezijos ramybė, sen- 
timentalūs verkšlenimai ar melodramatiškos afektacijos nejau- 
dina. M. Vaitkaus bandymai suaktualinti poeziją pasaulinės po- 
litikos temomis — betiksliai, o satyra — netaikli: „Jei poetas ir 
turi būti, anot Puškino, panašus į aidą, kuris atsiliepia ir į rago 
garsą, ir į perkūniją, ir į merginos dainą, tačiau jis nieku būdu 
nėra gramofonas...“ 

Abstraktesnės poezijos už ankstyviausių A. Lasto eilėraščių 
rinkinį „Auksinės varpos“ su jo neaiškiomis svajonėmis, „„sap- 
nais iš tolo“, tylumos pamėgimu L. Gira neįsivaizdavo. „Forma 
yra kardinalinis meno dalykas, kurio laikosi netgi ekspresionis- 
tai, bet jeigu rašytojui tenka rinktis, ką aukoti — formą ar mintį, 
jis nedvejodamas turį gelbėti mintį“, — aiškino kritikas. Tuo tar- 
pu dėl rimo ar ritmo A. Lastas ją užtemdo ar iškraipo, mėgsta 
keistus suktus posakius, kurie tarpais tik prajuokina. Impresio- 
nizmo ir simbolizmo lopiniai senoviniame jo poezijos audinyje 
rodo nenusistovėjusį stilių. 

Šiose recenzijose vyravo trūkumų analizė, bet L. Gira ieško- 
jo ir pozityvių bruožų, skatinančių poetus pasitempti. Kritikas 
neragino pulti prie naujausių literatūros krypčių, nes ir pats į 
jas įtariai žiūrėjo. Jo patarimai poetams tegalėjo padėti išsaugoti 
natūralų balsą, atsisakant svetimų įtakų, apvaldant profesinį 
meistriškumą. Imdamas smulkmeniškai mokyti rašytojus, L. Gi- 
ra, regis, užmiršdavo, kad tarpininkauja visuomenei. 

L. Gira recenzavo abu Putino raštų tomus. Nagrinėdamas 
pirmajame tome išspausdintą poeziją, jis džiaugėsi, kad atkrinta 
nemaloni pareiga nurodinėti eiliavimo trūkumus. Tačiau vien 
pagal dailų skambesį dar negalima spręsti apie poezijos vertę, 
kaip tai daro kai kurie lietuvių kritikai, nors „šiandien grynai 

estetinė kritika <...> yra jau seniai pašarvotas ir apgiedotas 
numirėlis“. Poeto kūrybos reikšmę lemia ne išorinis eilių grožis, 
o vidaus jėga, gyvoji aistra — tai, ką V. Belinskis vadino kūrėjo 
patosu., 

Savo recenzijoje L. Gira mėgino atskleisti vidinį Putino poe- 
zijos turinį: stipriau už visuomeninę tematiką joje skamba in- 
tymūs žodžiai apie gamtą, vienatvę, laimės ilgesį, dvasios kovos 
motyvai. Putinas natūraliai atėjo į simbolizmą. L. Gira plačiai 
citavo ir nagrinėjo eilėraščius, gėrėjosi jų vaizdais ir reileksijo- 
mis, bet ne mažiau atkakliai ieškojo irūkumų. 

Į L. Giros recenziją atsiliepė autorius: „Įkyrėjęs jau buvo ir 
be to spengiąs viduj disonansas, bet jausti tą disonansą ne tik 
savo, bet ir visuomenės akivaizdoj — ir drovu, ir koktu“. Savo 
laiške Putinas pabrėžė kūrybos spontaniškumą, dažnai einantį 
prieš teorinius įsitikinimus, motyvuotai atsakė į neesminius prie- 
kaištus ir paneigė daugumą jam primestų literatūrinių įtakų!5, 

Gvildendamas Putino dramą ,„Valdovo sūnus“, išspausdinią 
antrajame jo raštų tome, L. Gira pažymėjo, kad ji „visais žvilgs- 
niais priklauso vadinamajai herojinei (karžygių) dramai, kurią 
ypač mėgo romantikai ir kurią, simboliniu šydu prisidengęs, iš 
nauja kulto sostan įkėlė neoromantizmas, ypač trąšiai prigijęs 
pas mus“. Jis lygino kūrinio monumentalumą su „Hildebrando 
giesme“, atskirose scenose įžvelgė šekspyrišką užmojį, pabrėžė 
įspūdingą charakterių gyvybę, iškeldamas „(Valdovo sūnų“ aukš- 
čiau už visas kitas jo recenzuotas dramas !9S, Kai kurios jo 
pastabos pravertė Putinui ruošiant naują kūrinio variantą ,„„Val- 
dovas". 


15 Mykolaitis-Putinas V. Raštai, t. 10, p. 658—663. 

IS Jau pastebėta, kad L. Gira rašytojus „gretino gana lengva ranka, 
nesileisdamas į nuodugnesnę struktūrinę, stilistinę tekstų analizę“.— 
Žiu i L. Lietuvių literatūros istoriografija ligi 1940 m. V., 1982, 
p. 315. 

Tiems, kurie nežinojo nesenos L. Giros kontrrevoliucinės veik- 
los, E. Radzikausko siekimai dvelkė „bolševizmu“!?: jis labai 
kritiškai žiūrėjo į valdančiąją buržuaziją, neigė klerikalinius 
autoritetus, norėjo ūmai reformuoti literatūrą, Polemiškį L. Gi- 
ros straipsniai ir recenzijos, kurių autorius pasirodė gerai nu- 
simanąs ne tik apie lietuvių, bet ir apie užsienio literatūras, 
reikliai vertino plunksnos draugų kūrybą, dar ilgai tarnavo idė- 
jinei ir meninei lietuvių literatūros pažangai. Nagrinėdamas 
sudėtingus teorinius kritikos klausimus, charakterizuodamas au- 
torius ir jų kūrinius, L. Gira pareiškė įsidėmėtinų minčių, tačiau 
neišvengė ir subjektyvizmo. Be kita ko, jo kritikos rimtumui 
kenkė lengvai barstomi, bet nevykdomi vieši pažadai: apibūdinti 
A. Vienuolio kūrybos visumą, recenzuoti Putino poemą „Kuni- 
gaikštis Žvainys“, smulkesnes S. Čiurlionienės komedijas!8, 

„Skaitymų“ kritikos baruose L. Gira plušėjo nepilnus metus — 
iki 11-osios knygos. Nuo 1921 m. rugsėjo mėnesio jis pradėjo 
dirbti LMKD reikalų vedėju ir Dramos sekcijos pirmininku, o 
nuo 1922 m. sausio iki balandžio mėnesio ėjo dar ir iždininko 
pareigas !?, Dabar L. Gira vos spėjo rengti meno biuletenius 
spaudai. Žurnalo puslapiuose jį pakeitė, bet neatstojo V. Bičiūnas. 

Keturiolika recenzijų ir straipsnių „Skaitymuose" paskelbė 
B. Sruoga. Studijuojančiam Miunchene autoriui tai buvo gera 
materialinė paspara. Trys jo recenzijos, pasirašytos raidėmis 
B. S., pirmojoje knygoje išsiskyrė ypatingu subjektyvizmu, puo- 
lančiu didelius taikinius. Be M. Pečkauskaitės „Pančių“, jis 
triukšmingai sutiko Maironio „Pavasario balsų“ V leidimą ir 
A. Jakšto „Rudens aidų“ II leidimą. 


1 Iš 1981 sausio 15 pokalbio su A. Žirguliu. 
Iš Skaitymai, 1921, kn. 4, p. 15, kn. 5, p. 160, kn. 7, p. 133. 
9 LKLIR, £, 13—2034, 1. 1. 


238 


1920 metais šv. Kazimiero draugijos išleisti „Pavasario bal- 
sai“, kurių apipavidalinimu rūpinosi seminaristas J. Jankevi- 
čius 29, buvo prigriozdinti tipografinių „paveikslų“, pieštinių vin- 
ječių, atvirukų ir nuotraukų iš poeto albumo. B. Sruogos žo- 
džiais, „iš viso to mMaterialo išvirta tokia tyrė, kad nei išsrėbsi, 
nei išspjausi“. Nepatiko kritikui ir nauji satyriniai Maironio 
eilėraščiai. Apgailestaudamas leidybinį nesusipratimą, B. Sruoga 
rašė: „Neturime knygų, kurios savo pavidalu arba leidėjo užuo- 
darbiu nesirūpintų, arba spaustuve nekvepėtų, arba pigios pub- 
likos į prekymetį nešauktų“. A. Jakštas atsakė, kad daug kas 
į naujuosius „Pavasario balsus“ yra patekę be leidėjų žinios, 
tačiau neilgai trukus iliustravimą ėmė teisinti, o įkvėpėjų — 
„sesučių“ veidelius patarė ir kitiems poetams spausdinti 2!, 

B. Sruoga „Skaitymuose“ išjuokė nuolatinio savo literatūrinio 
priešininko, neseniai sukritikavusio rinkinį „Saulė ir smiltys“ 22, 
A. Jakšto eiles. Epigrafu recenzijai „„Akrobatika poezijoje“, ku- 
rios antraštė, A. Jakšto nuomone, labiau būtų tikusi paties kri- 
tiko eilėraščiams 4?, jis parinko natūralistinę „Rudens aidų“ ei- 
lutę „Šovė jis snargliu į skriejančias smagenis..“ A. Jakšto 
citatomis B. Sruoga atskleidė antipoetišką jo mąstyseną ir atsi- 
likusią eiliavimo techniką, pažymėdamas, kad rinkinyje tėra 
vykusi epigrama „Diplomatas“ ir kelios neblogos parodijos, bet 
tai dar neleidžia „nei apie poeziją, nei apie autoriaus poetingus 
gabumus užsiminti“. Ir kitomis dingstimis B. Sruoga kibo prie 
A. Jakšto kūrybos 2* (nors teigiamai vertino jo publicistiką!) 25, 


20 Zaborskaiiė V. Maironis.— V., 1968, p. 416. 
2! Draugija, 1921, Nr 1—2, p. 66, 1922, Nr 5—6, p. 217. 
22-23) Ten pat, 1920, Nr 3—4, p. 159—166; 1921, Nr 1—2, p. 66. 
4 Skaitymai, 1921, kn. 6, p. 130, 132; 1922, kn. 15, p. 125; 1923, 
kn. 21, p. 75, 77; kn. 23, p. 150, 152, 154, 171. 
2 Ten pat, 1923, kn. 21, p. 22. 

kaip ir šis nepraeidavo neužkabinęs savo priešininko 26. Tokie 
abipusiai priekabių ieškojimai virto tikru nervų karu 7. 

„Skaitymams“ B. Sruoga buvo atsiuntęs straipsnį ,„Carthagi- 
nem esse delendam“ 28, kuriame piktinosi į lietuvių kalbą iš- 
versta ir kelis kartus Kaune suvaidinia L. Andrejevo drama 
„Mūsų gyvenimo dienos“. Šis veikalas, vėliau įėjęs į lietuvių 
profesionalaus teatro repertuarą, kritikui atrodė kondensuotas ni- 
hilizmo padaras, slegiantis ir nuodijantis dvasią. Vadindamas jo 
pasirodymą skaudžia klaida, B. Sruoga kaip romėnų cenzorius 
Katonas reikalavo imtis kraštutinių priemonių: „Kartaginą būti- 
na sunaikinti“. V. Krėvė užrašė rezoliuciją: „„2-ms knygoms pa- 
baigt, jei reikės“, bet straipsnis žurnale nepasirodė. Ir vis dėlto 
jo žymė „Skaitymuose“ liko. Straipsnis buvo pasirašytas mote- 
rišku slapyvardžių Bronė Sirakuzinavičiūtė ir čia pat pertaisytas 
į vyrišką: B. Sirakuzinas, Taip atsirado recenzento B. Sruogos 
pseudonimas, rašomas ir su trumpąja u, ir su ilgąja ū. 

Naujas knygas B. Sruoga-B. Sirakuzinas kaip ir L. Gira dau- 
giausia nagrinėjo meniškumo požiūriu, keldamas retam rašytojui 
tepasiekiamus reikalavimus; kvalifikuota, skvarbi, ne visuomet 
tiksli, bet labai kandi tekstų analizė ir šiurkštoki apibendrinimai 
nirtino kritikuojamus autorius. 

Žmogaus dvasios tobulintojo pavyzdžiu XX a. pradžioje tapo 
Vydūnas. „Skaitymų“ redakcija sumanė patikrinti naujųjų jo 
grožinių kūrinių įtaigą. Vydūno „Jūrų varpuose“ B. Sruoga ne- 
rado nieko gera, nors A. Jakštui tai buvo antrasis po Vaižganto 
„Pragiedrulių“ veikalas, verstinas į kitas kalbas??. B. Sruoga 





2 Draugija, 1921, Nr 5--6, p. 213; 1922, Nr 1—2, p. 74, Nr 9—10, 
p. 389, 

7 Iš A. Jakšto šaipėsi ir F, Kirša „Skaitymuose" spausdinamoje poe- 
moje „Pelenai“: „Kai taip pasižvalgai— ir kuo gi aš ne Jakštas? / Ir aš 
eilėkalis, ir mano eilės aukštos", 

2 MACBR, f. 96—199, 1. 1—8. 

2 Draugija, 1920, Nr 5—6, p. 227. 

metė Vydūnui tokį pat priekaištą kaip ir M. Pečkauskaitės ,„Pan- 
čiams“: misterija meno atžvilgiu esanti nepriimtina, — paaiškin- 
damas, kad“dėl to kalčiausias psichologinis kūrinio svetimumas 
ckaitytojui. 

Pasišaipęs iš smulkmeniškų Vydūno remarkų, kritikas ai- 
skleidė didžiausią „Jūrų varpų“ bėdą — abstraktumą, prieštarau- 
jantį pačiai misterijos sampratai: „Figūruoja manekenai, kalba 
aukšto stiliaus ir kilnios minties žodžius, ir eina visokios kom- 
binacijos su ūkanomis ir šviesomis. <..> po tomis visomis 
figūromis reikia suprasti kokios nors kilnios idėjos, jų kovos, 
laimėjimai ir pralaimėjimai. <...> Jei nėra jausmų, nėra pa- 
tyrimų —ir misterijos nėra. Yra tiktai viena — mistifikacija...“ 
Gausybė filosofuojančių veikėjų (vos ne visuotinė mobilizacija), 
kurių elgesys neretai prieštarauja logikai, ne paryškina, tik dar 
labiau užtemdo nuobodaus, padriko kūrinio prasmę. Su pagrin- 
dinėmis B. Sruogos išvadomis sutiko vėlesni „Jūrų varpų“ ty- 
rinėtojai — V. Mykolaitis *0, J, Lankutis?!. 

Ironiški kritiko teiginiai pagyrimų įpratusį klausytis rašytoją 
išvedė iš pusiausvyros. Savo leidžiamame žurnale „Darbymetis“ 
Vydūnas pavadino B. S. (ne B. Sirakuzino!) recenziją šmeižtu. 
Jis nesidrovėdamas tvirtino, kad „žiūrint į idėjinį turinį, Jūrų 
Varpai stovi mūsų raštijoj pirmoj eilėje“. Vydūnas priekaištavo 
V. Krėvei — „Skaitymų“ redaktoriui ir rimčių rimčiausiai apelia- 
vo į Švietimo ministeriją („Kaip atsakys švietimo ministras prieš 
historę?"), seimą („Gal ir tautos atstovybė sugebės čia tarti žodį. 
Jau, rodos, aukščiausias laikas, kad apsvaigę žmonės nežemintų 
valdžios autorito jos pačios laikraštyje“)32, 


30 Mykolaitis V. Vydūno dramaturgija.— Darbai ir dienos. K., 1935, 
t. 4, p. 111—116. 

3! Lankulis J. Lietuvių dramaturgijos raida —V., 1979, p. 141, 
149-—150. 

32 Darbymetis, 1921, Nr 3, p. 56—57. 

Iš skundeiviškos Vydūno apologijos ,Skaitymuose“ pasišai- 
pė B. Sirakuzinas, neigdamas šio slapyvardžio priklausymą 
B. Sruogai. „Nejau p. Vydūnas mano, kad dėl Skaiiy'nų kritikos 
linijos yra B. S. tiktai kaltas, ir nenujaučia bendro idėjinio ryšio 
tarp visų Skaitymuose rašančių kritikų: E. Radzikausko, M. Kem- 
šio, J. Kindaro, B. Sirakuzino? — Klausė kritikas.— Kas padary- 
ti — gyvenimas nesustabdoma galia žengia prieš, ir vienos ver- 
tybės nustoja būti tokiomis, o kitos — vakarykščiai stabai — 
reikalingos yra kito įvertinimo? <...> Švietimo ministerijos lei- 
džiamieji Skaitymai <...> į meną, į literatūrą žiūri menininko 
akimis ir, šventindami meno kūrinį, visų pirma žiūri, kiek tasai 
veikalas yra tobulas meno žvilgsniu". 

Vydūno kiršinimu nepatenkintas Vaižgantas pranašavo, kad 
„B. Sirakuzino akiplėšiškas būdas neleis jam patapti rimtu kriti- 
ku, destis, tokiu, kurio klauso, nors kažin kaip mokėtų pasergėti 
veikalo trūkumus“ Š3, 

Dar smarkiau „Skaitymuose“ B. Sruoga triuškino silpnus poe- 
zijos rinkinius. Recenzuodamas Butkų Juzės „Žemės liepsną“ ir 
„Verkiančias rožes“, jis šaipėsi iš formos nejautimo, naivių pi- 
lietinių deklaracijų, įvairiopų sekimų ir pretenzijų į keturvėjišką 
moderniškumą *4. Butkų Juzė išsiaiškino B. Sirakuzino autorystę 
ir rengė kontrkritiką 35, bet, užuot puolęs, parašė teigiamą re- 
cenziją apie rinkinį „Dievų takais“ *?, Seklią B. Buivydaitės-Tyrų 


$3 Lietuvos balsas, 1921, spalio 13—14. 

34 B. Sruogos ir Butkų Juzės koniliktąų „Skaitymuose“ parodijavo 
J. U. humoreska „Kodėl jam nepatiko“ (Laisvė, 1921, balandžio 3). Poe- 
tai užšifruoti Balio Tolkos ir Cinikaičio pravardėmis, Butkų Juzės kny- 
ga vadinama „Molio liepsna“. Humoreską veikiausiai parašė J. Urbšys, 
tuo metu gyvenęs Kaunė. 1983 vasario 27 pokalbyje jis neatmetė ga- 
limos savo autorystės, bet ja paabejojo. 

85 Butkų Juzės 1921 kovo 9 laiškas S. Lukauskaitei — LKLIR, f. 
50—8, 1. 4, 

3 Klaipėdos žinios, 1924, lapkričio 16. 

Dukters eilėraščių knygelę B. Sruoga apkaišė mergautinių godų, 
vasaros skanaus limonado, palaidų barščių ir kitokiais epitetais, 
kurie pasmagino skaitytojus, bet labai įskaudino jauną literatę 
ir paakstino atsisakyti slapyvardžio 37, juoba kad ir A. Jakštas 
išjuokė jos naivią erotiką, patardamas vadintis Bučkių Juze Š*, 
Abiem autoriams B. Sirakuzinas prikišo neigiamą B. Sruogos po- 
veikį, bet tai buvo ne savikritika, o veikiau piktas pasididžiavi- 
mas. Netgi ekspresionistinio Butkų Juzės eilėraščio „Dangaus 
Ne prie visų B. Sruoga taip priekabiavo. 1923 m. pradžioje 
jis teigiamai įvertino savo bičiulio J. Pronskaus-Aklasmatės kny- 
gą „„Magaryčios“, kuriai pats sugalvojo antraštę3?, bet recenzi- 
joje išpeikė ją kaip banalią. Nuolaidas šiai knygai B. Sruoga 
pateisino debiutanto žurnalistinio darbo skuba, pareiga visų pir- 
ma tiksliai, o tik paskui meniškai atkurti gyvenimo kroniką. 
Brandžiai ir rimtai tais pat metais B. Sruoga nagrinėjo K. Jur- 
gelionio ir J. Savickio knygas, pastarojo knygos recenziją pa- 
sirašydamas jau pavarde. Per karą išėjusio Amerikoje, bet Lie- 
tuvoje beveik nežinomo eilėraščių rinkinio „Glūdi liūdi...“ au- 
torių K. Jurgelionį kritikas vadino „poetu iš pašaukimo ir 
prigimimo“, trečiuoju kelio skynėju po Maironio ir „ne per 
stipriausiųjų dainių atstovo“ L. Giros. Žavėdamasis romantinė- 
mis jo eilėmis, B. Sruoga drauge išlaikė deramą kritiškumą. 
Siųsdamas „Skaitymams“ studijėlę apie J. Savickio knygą 
„Šventadienio sonetai“, B. Sruoga prisipažino parašęs per ilgą 
įžangą, tačiau ją pateisino būtinybe kovoti su „scholastikų dile- 
tantiškumu“. Ką jis čia turėjo galvoje? B. Sruoga neigė A. Jakš- 
to, V. Mykolaičio ir V. Bičiūno (T. V.) estetinius sprendimus 


—— 


37 Iš 1973 liepos 19 pokalbio su B. Buivydaite. 

38 Draugija, 1921, Nr 3—4, p. 137, 

39 Kirša F. Mūsų beletristai ir Tarulio „Gyvas stebuklas".— Klaipė- 
dos žinios, 1924, liepos 13. 

apie J. Savickio kūrybą, kuriai jis, per daug nesigilindamas į 
rašytojo ekspresionisto „naująją mokyklą“, taikė metaforinių 
konstrukcijų matą: „Savickis vietoj trilypės formulės — fakto 
konstatavimo, palyginimo, atotraukos bei perkėlimo — duoda vie- 
ną metaforą. <...> Šventadienis — darbo dienų vainikas; sone- 
tas — eleginė formulė, vainikuojanti tūlą literatūros formų išsi- 
vystymo procesą“. Literatūros kritikas, norėdamas įvertinti tokį 
meną, turi geriau už autorių nusimanyti apie dalykus, kurių iš 
jo reikalauja, antraip graibys sauja mėnulio atvaizdą bangose. 

Studijos Miunchene lenkė B. Sruogą į literatūros mokslą. Jis 
rengėsi rašyti ,Skaitymams“ straipsnį, kuriam susikaupė medžia- 
gos klausantis paskaitų „Vokiečių impresionizmo ir ekspresio- 
nizmo literatūra“ *?, žadėjo atsiųsti studiją „Lietuvių dainų ele- 
mentai“. Žurnalo redakcijoje užsimetė jo straipsnis apie „Šarūno“ 
iliustracijas *!. 

B. Sruogos straipsniai „Skaitymuose“ išspausdinti jo pavarde. 
Pusantro lanko apimties „Laiškus apie kultūrą“, pradėtus rašyti 
1916 m. antrajam „Barui“ *2, jis dar 1921 m. atsiuntė V. Krėvei, 
tačiau šis atidėliojo įų publikavimą ir nepersiuntė „Lietuvos Ži- 
nioms“, kaip to reikalavo autorius *3, Didelio palankumo straips- 
niui nerodė ir naujasis redaktorius L. Gira, tiktai B. Sruogos 
spaudžiamas perduoti jį „„Gairėms“ ** ryžosi paskelbti „Skaity- 
muose“. „Gairių“ tvarkytojui V. Bičiūnui B. Sruoga rašė: „Jeigu 
jis pozitingai ir nėra tobulas ar labai mandras, bet jame yra 
pakankamai medžiagos, kad mūsų publicistikoj pradėt skandalą 
ir smegenų pažaliavusią košeleną piktais pipirais pabarstyti" 45, 


— 


40 LTSR CVA, f. 391, ap. 4, b. 1276, 1. 25. 

11 VRBR, f. 7—794, 1. 7. 

*2 Skaitymai, 1923, kn. 22, p. 79. 

* B. Sruogos laiškas [b. d.] V. Krėvei.— LKLIR, f, 1—422, 1 1. 
4 VRBR, f. 7—794, L. 6. 

* VVUBR, F 262—68, 

„Laiškai apie kultūrą“ nesukėlė diskusijos, nors ten buvo aps- 
čiai ginčytinų minčių. Vadovaudamasis idealistiniu istorijos su- 
pratimu, autorius samprotavo apie tautos ir kultūros .pagrindus, 
kūrybinį individualumą ir tautybę. „Kultūringumo versmė glūdi 
žmogaus kuriamojoj pajėgoj, toje įgimtoje galioje, kuri moka 
suvartoti žinias savo individualiems tikslams ir norams“ — aiš- 
kino B. Sruoga. Per tautiškumą jis skatino siekti tarptautiškumo. 
B. Sruoga neigė tokias paties gyvenimo diferencijuotas sąvokas, 
kaip socialistinė kultūra, proletarų kultūra, krikščionių kultūra 
ir kt. Dėl dviejų sakinių: „Krikščionybės kultūra yra fikcija, 
lygiai kaip ir luomų kultūra. Tų obalsių skelbimas yra smulkių 
amatininkų pirklių darbas“, — pasipiktino „Lietuvos mokyklos“ 
redaktorius P. Dovydaitis *. „O kad būčiau neišleidęs visai ano 
jo skyriaus apie tikybos prietarą — tai jau būtų „Skaiiymams“ 
tikra anatema",-— pažymėjo savo dienoraštyje L. Gira *!. 

Didesniame negu dviejų spaudos lankų darbe B. Sruoga pir- 
mąkart lietuvių skaitytojus supažindino su įžymaus prancūzų 
rašytojo R. Rolano gyvenimu ir kūryba. Nepriklausomos dvasios, 
tautų brolybės skelbėjas sužadino B. Sruogai troškimą „gyventi 
tiktai amžinybe, pilnybe ir turiniu“. Neatitokdamas nuo šio mąs- 
tytojo idėjų, jis rašė būsimai žmonai: „„Amžinastį mes galime 
regėti tiktai pro dabarties prizmę: mes esame žmonės, ir kitų 
galimybių neturime. Bet jei esame žmonės, tai turime gyventi, 
o ne girtis neurastenija arba, išglebimą dainuodami, gyvąsias 
sielas marinti“ 48, 


4 Skaitymai, XXII knygos. — Lietuvos mokykla, 1923, sąs. 6, virš. 


p. 3. 

47 LKLIR, f. 13—1795, 1. 48. 

4 Ten pat, f. 53—469, 1. 2, Straipsnis apie R. Rolaną „Naujas idea- 
lizmo istorijos lapas“ (spausdintas ir Amerikos „Naujienose“, 1922, ge- 
gužės 11—29) sužavėjo Vaižgantą (Krašto balsas, 1922, lapkričio 19). 
A. Žirguliui teko girdėti piktų užuominų, kad tai nesąs originalus 
B. Sruogos darbas. 

B. Sruoga greitai pajuto kritikos trūkumą „Skaitymuose“ pa- 
sitraukus E. Radzikauskui. Poleminiame straipsnyje „Keli žo- 
džiai“ jis ironizavo, kad žurnalas, suerzinęs senų tradicijų gy- 
nėją J. Tumą-Vaižgantą, bandantį „savo sieloj sutaikinti galingą 
meno kūrėją su politiniu pastumdėliu“, ir sukėlęs savimeilės 
pilną Vydūno isteriją, pašūkavo ir nusiramino. Norint atgaivinti 
kritinį idealizmą, būtina iš esmės nagrinėti lietuvių lyriką, įsi- 
terpusią į visas literatūros šakas, ir šiai problemai rasti tinkamą 
sprendimo plotmę. E. Radzikauskas iš lyrikos duomenų tik „mis- 
tifikuoja autoriaus ideologiją ar mąstymo sistemą“, o M. Kemšis, 
nenusimanydamas apie kūrybos procesą (B. Sruoga tvirtai neži- 
nojo ar dėjosi nežinąs, ką dengia šis slapyvardis), kaltina jau- 
nuosius poetus, Kad jų kūryboje nieko lietuviško, ypač formos 
atžvilgiu, nėra. Tačiau tautiškumo reikia ieškoti ne kūrinių ior- 
moje ir ne turinyje. „Jeigu mūsų poetai giedotų partines riete- 
nas, reikalautų iš Santarvės nepriklausomybę pripažinti ir skelbtų 
lenkų neapykantą, o dailininkai pieštų tautinius sijonus, ir pils- 
tytuvę, ir žemės reformą — tai jie kaip tiktai pataikintų pirštu 
į skiauterį...'— šaipėsi B. Sruoga. Tad kurgi slypi tas lietuviškas 
elementas? „Jeigu ieškotį tautinės dvasios meno kūriniuos, tai 
tik analizuojant, kaip tą ar kitą reiškinį lietuvis, kaipo psicha- 
loginis tipas, jaučia, tai yra kaip jį priima ir kaip į jį reaguoja, 
ir kiek to priėmimo bei reagavimo sistema išlaikyta veikale“, 
Tokia pažiūra ne tik gerokai praplėtė, bet ir pagilino jau seniai 
lietuvių menininkų diskutuojamą meno tautiškumo sampratą. 

Ištisa problema — V. Krėvės straipsniai ir recenzijos „Skaity- 
muose“: jis nė vieno jų nepasirašė pavarde, tik slapyraidžiais 
M. K. ir slapyvardžiais M. Kemšis, J. Kindaras. Redaktoriaus eti- 
ketas reikalauja bant jau išorinio pakantumo visiems žurnalo 
autoriams, Pseudoniminė jų kūrinių kritika tokiu atveju supran- 
tama ir pateisinama. Kita vertus, ,Skaitymuose“ tiek daug 
V. Krėvės grožinės kūrybos, kad pavardės kartojimas galėjo tik 

išplėsti šnekas apie personalinį rašytojo žurnalą. Būta ir kitų 
motyvų (honorarinio, galbūt nepakankamo kai kurių rašinių ori- 
ginalumo, bendraautorystės), kuriuos sunku įrodyti. 

V. Žukas, apibendrinęs ilgamečius ginčus dėl slapyvardžio 
M. Kemšis ir remdamasis aptiktais rašytojo autobiogratiniais 
dokumentais, kuriuose jis pats yra išvardijęs savo straipsnius, 
padarė išvadą: „Skaitymuose“ tuo pseudonimu ir kriptonimų 
M. K. pasirašyti straipsniai ir recenzijos yra V. Krėvės. Straips- 
niai apie rusų literatūrą greičiausiai parašyti V. Krėvės; jie 
galėjo būti rašomi ir kartu su M. Banevičium (1921 m. abu mo- 
kytojavo Kauno komercinėje mokykloje)" *?, V. Žukas taip pat 
pagrindė J. Kindaro slapyvardžio priklausymą V. Krėvei. Viena 
kita naujai rasta smulkmena patvirtina tokią nuomonę. 

Honorarą už „Skaitymuose“ išspausdintą medžiagą Švietimo 
ministerijos Knygų leidimo komisijos buhalterija mokėjo ir pagal 
autorių pavardes, ir pagal slapyvardžius. Kai kurie pseudonimai 
kasos dokumentuose atskleisti (E. Radzikauskas, Paparonis, netgi 
Vitas Vakaris), o M. Kemšis su savo buhalteriniais variantais 
M. Kemšius, M. Kemša ir J. Kindaras neišaiškinti. Honoraras 
už slapyraidžiais M. K. pasirašytas recenzijas išmokėtas pagal 
M. Kemšio (ar M. Kemšiaus) kvitus“?, kaip ir už šiuo slapyvardžiu 
pasirodžiusias publikacijas?!. J. Kindarui irgi apmokėta kaip rea- 
lam asmeniui?ž, Neaptiktas bonoraras už F. Kiršos eilėraščių 
knygos recenziją, tačiau tai menka bėda: tos knygos autorius 
aiškiai žinojo, kas yra M. Kemšis“3, Iš buhalterinių duomenų 
nustačius slapyraidžių M. K. ir slapyvardžio M. Kemšis tapatu- 
mą, galima būti tikriems, kad visos taip pasirašytos recenzijos 


19 Žukas V. Dėl pseudonimo M. Kemšis.— LK 17, p. 551. 
50 LTSR CVA, f. 391, ap. 4, b. 1203, 1. 8, 12. 

5! Ten pat, b. 1203, 1. 26, 40; b. 1212, 1. 3; b. 1274, 1. 43. 
52 Ten pat, b. 1203, I. 15, 

98 LKLIR, f. 1—419, L. 1. 

apie lietuvių rašytojų kūrinius „Skaitymuose“ priklauso V. Krė. 
vei. 

Tolydžio vis ilgesniais straipsniais V. Krėvė žurnale nagrinėjo 
tris dramos kūrinius ir du poezijos rinkinius: smulkmeniškai 
pasakojo ir komentavo jų turinius, citavo atskiras scenas ir išti- 
sus eilėraščius. Į modernistinį sąlygiškumą linkstančiai P. Vai- 
čiūno „Mildai, meilės deivei“, impresionistiniu sąlygiškumu grin- 
džiamam K. Puidos „Rytų svečiui“ ir alegoriniams mistiniams 
Vydūno „Žvaigždžių takams“ kritikas kėlė vienodai aukštus dra- 
maturgijos reikalavimus. 

Silpnoje mitologinėje P, Vaičiūno pasakoje V. Krėvė (M. K.) 
pastebėjo dar menkesnio Žalios Rūtos veikalėlio įtaką ir, sukri- 
tikavęs palaidą kompoziciją (visas knygos turinys esąs „balastas“ 
ir „šlamštai“), recenziją baigė smogiančiais žodžiais apie bepras- 
mę tokių kūrinių leidybą. 

Recenzuodamas K. Puidos „Rytų svečią“, V. Krėvė (M. K.) 
iš anksto pašaipiai atsiprašė Vaižganto, šios istorinės dramos 
krikšto tėvo, dėl būsimo nepasitenkinimo kritika. Šįsyk jis iš- 
juokė kūrinio emocijas („demoniškumo nematau, audringų jaus- 
mų irgi“), tipus, kalbą („visi jie lyg dvyniai <...>, vieno tėvo 
K. Puidos tikriausi vaikai. Visi jie kalba šiurkščiai, lyg kirviu 
malką kapoja ir lyg vakar tik — lietuvių kalbos išmokę“), vardus, 
netikslias epochos detales. Atsikirsdamas nežinomajam M, K., 
Vaižgantas priminė jo kompetencijos ribas: nuolatiniai kreipi- 
maisi į „gerbiamąjį skaitytoją“ taip nuteikia, „lyg kritikas būtų 
prokuroras, skaitytojai — teisėjai, o autorius ne rašytojėlis, tik 
kriminalistas <...>, kad jis neištesėjo vieno savo veikėjo pa- 
daryti <...> Orestu, Šekspyro Hamletu, kito Klitemnestra ar 
Ibseno Jordis — visais tais, kurie kritikui patinka“ +, 


M Laisvė, 1921, vasario 11. 

Vaižganto žodžiai paveikė V. Krėvę. Recenzijoje apie Vydū- 
no draminę pasaką „Žvaigždžių takai“ jis atsisakė retorikos, 
sušvelnino kritikos toną, bet dar labiau pasmailino ironijos strė- 
les, esmingesniais argumentais palaikydamas Vydūną įžeidusį 
B. Sruogos puolimą. V. Krėvė iškėlė klausimą, kodėl Vydūną 
taip visi gerbia, bet mažai kas skaito. Pašiepdamas „inteligenti- 
nę minią“, kuri brangina sunkiai suvokiamus veikalus, jis pa- 
reiškė, kad „kiekvienas genialus išradimas mums atrodo labai 
paprastas ir suprantamas. Juo labiau tas turi būti meno srity, 
kur kiekvienas veikalas sukeltų jausmų gilumu yra vertinamas, 
tų jausmų intensyvumo matu yra matuojamas. Dailiosios lite- 
ratūros veikalas, kuris, paties Vydūno žodžiais, virsta ,galvosū- 
kiu“, vargu gali pretenduoti net meno kūrinio vardo“. Nuo 
„Probočių šešėlių“ Vydūnas nepažengęs nė žingsnio į priekį. 
„Jo misticizmas ir filosofavimas sunkūs kaip plaukiantieji Ne- 
munu sieliai, sunkūs ir, dovanokit, svetimi mums“ 53, 

Savo recenziją V. Krėvė pasirašė J. Kindaru, kad niekas net 
neįtartų, kas jos autorius. V. Krėvės kritiką Vydūnas nutylėjo 
ir toliau širdo ant B. Sruogos, mėgino paveikti švietimo ministrą, 
kad jis „reikalautų rimtumo savo leidžiamų laikraščių recen- 
sėms“ 56. 

Veikiausiai V. Krėvės paprašytas P. Vaičiūnas parašė „Skai- 
tymams“ recenziją apie F. Kiršos eilėraščių rinkinį „„Aidų ai- 
dužiai“, bet tai buvo tokia impresija, kurioje dėstomi žodžiai 
ir nelabai paisoma jų prasmės. Ji liko nespausdinta. Šią knygą 
ėmėsi recenzuoti V. Krėvė (M. Kemšis). 

Kritikas tikėjosi „„Aidų aidužiuose“ rasiąs „aidus visų tais 
laikais pergyventų jausmų, sielos pakilimo, aidus laikino nusi- 
BV Krėvės (J. Kindaro) kritiką parėmė V. Jocaitis (V. J.), ma 
zuodamas Vydūno „Žvaigždžių takų“ pastatymą Tautos teatre.— Lietu- 


va, 1923, gruodžio 18. 
9 Darbymetis, 1921, Nr 4, p. 47. 

minimo“, tačiau pasirodė, kad gyvenimas „poeto visai neužgavo 
savo ugniniu sparnu“. Meilės ir gėlių dainius, kuriam galėtų 
pavydėti H. Heinė, nemėgsta audių ir trokšta tylos. „Jei kuo 
skiriasi F. Kiršos eilės nuo kitų poetų, kurie rašė dainas apie 
meilę, tai tik savo lygsvara bei saldumu, kas visuomet atsitinka, 
kai poetas nori gražiai ir maujai prakalbėti apie jausmus, kurių 
savo širdyje aiškiai neatjaučia". 

V. Krėvė teigė, kad egoistinės laimės siekimas niekad žmogui 
nesuteiks dvasinio pasitenkinimo, tiktai tas poetas, kuris kenčia 
už milijonus, ras kelią į žmonių širdis. „Kas negyvena drauge 
su tauta, kam neskaudu tautos skaudos, kas nenori ar negali 
atjausti tautos širdies plakimo, tasai tautiško meno nesukurs, ir 
visos pastangos liks bergždžios. Tokių menininkų tauta nesupras, 
ir liks jie visai svetimi savo šaliai, ką iš dalies ir šiandien jau 
matome“;— tvirtino V. Krėvė, Jis kritikavo patosišką F., Kiršos 
sentimentalumą, rado nevykusių palyginimų, naujadarų, bet ne- 
palietė kur kas svarbesnių poetikos ir eilėdaros dalykų. Jo siū- 
lomas tautinės kūrybos, kelias, pailiustruotas sekliu „liaudišku“ 
poeto eilėraščiu, rodė kritiko abejingumą ir netgi priešiškumą 
naujiesiems lietuvių poezijos ieškojimams, juoba ekspresionizmui, 

V. Krėvė laikė F. Kiršą neoromantiku, tačiau jo knygoje jau 
buvo apstu metaforiškų simbolistinių sąlygiškumų. Neoromanti- 
kas veikiau buvo pats kritikas, lyrinių impresijų autorius. Re- 
tas ir dabar įžvelgia liniją tarp šių dviejų artimų literatūros 
krypčių: vienoje pusėje vyrauja tautiniai motyvai, kitoje — 
bendražmogiški internacionaliniai, vieni rašytojai ieško kuo na- 
tūralesnės, nesudėtingos tormos, kiti ją komplikuoja, Tos ribos 
neperžengė Vaižgantas, ant jos svyravo L, Gira, M. Vaitkus, 
Neatsitiktinai M. Vaitkus parėmė V. Krėvės kritiką, tik nepri- 
tarė F. Kiršos lyginimui su H. Heine *?, 


"m Ganytojas, 1922, Nr 2, p. 6. 


1922 m. vasario 3 d. F, Kirša iš Berlyno išsiuntė į „Skaitymų“ 
redakciją ekspromtu sukurtą eilėraštį „Išovojam mes. (Kritikui 
p. Kemšiui)" 9, kurį netrukus laiške V. Krėvei apgailestavo ra- 
šęs: ten neišreikšta norimos pasakyti minties *?. Ji iš tiesų mig- 
lota, bet argi aiškumas būdingas F. Kiršos kūrybai? Eilėraštyje 
poetas atmetė visuomeninių aktualijų poeziją ir klausė kritiką: 
„Jūs norit, kad sapnų poetas,/Kurio daina — pasaulis netikė- 
tas, —/Kaip nervas, ištemptas ant kardo,/Kraujuos mirkytų savo 
vardą?“ 

F. Kiršos pusę palaikė B. Sruoga, kuris jau aptartame ,Skai- 
tymų“ straipsnyje „Keli žodžiai“ piktai pasišaipė iš V. Krėvės 
peršamo vien lietuvišku turiniu ir forma, bet ne nacionaline 
psichologija pagrįsto tautiškumo. Jo aiškinimus apie poezijos pi- 
lietiškumą B. Sruoga pavadino „įgudusio agitatoriaus šypsena 
triukšmingoj mugėj“. 

V. Krėvė ruošė B. Sruogai atsakymą, bet, matyt, privengė 
pavojingo polemisto. Išlikusiuose juodraštiniuose straipsnio ap- 
matuose mėginta aštriu sąmoju atremti priekaištus ir apginti 
pilietinę kūrybos svarbą. Gesindamas B. Sruogos ironiją, kad 
populiariausi poetai Lietuvoje yra eiliakaliai, V. Krėvė pareiškė: 
„Ką mes rašom, mes patys tik ir skaitom, ir visi mūsų ginčai 
iš mūsų ankšto ratelio neišeina, <...> Menas mums dar nerei- 
kalingas“ 90, 

Plačiausiai V. Krėvė (M. Kemšis) nagrinėjo komunistinės 
„Šviesos“ leidyklos išleistus J. Janonio raštus. Pusantro spaudos 
lanko apimties darbe kritikas lyg ir priešiškai pažiūrėjo į kūry- 





5 MACBR, f. 96—122, L. t. 
59 LKLIR, f. 1—419, L. 1. 
“0 VRBR, f. 9—21, 1. 12—13. 

bos pilietiškumą. Jis įsivaizdavo poetą nusivylusį ir savo meile, 
ir savo idealais 6! 

M. Vaitkus, pritaręs M. Kemšio vertinimams, pasigedo „,ašt- 
rios — subtilės grožio nuovokos" 92. Ginti J. Janonio kūrybos pro- 
letariškumą ir klasinį pobūdį, nuoseklią jo pasaulėžiūrą, tikrus 
proletarų poezijos perlus stojo legalus komunistinis leidinys 
„Naujoji gadynė". „Kalvis taip įtikinančiai, grasinančiai kvato- 
ja, kad net M. Kemšis <...> savo poetine intuicija, nujautimų 
tarė: Kapitalistinė eksploatacijos tvarka kerštą Lietuvoj sukels. 
„Ne ryt, bet sukels, nes kiekvienas bjaurus darbas keršto rei- 
kalauja“,— teisingai sako M. Kemšis. Bet tai bus ne vien keršto 
aktas ir ne vien kerštui atliekamas. Tai bus pirmiausia naujo 
pasaulio kūrimo aktas!" 03 

1926 m. prie M. Kemšio dukart prikibo „Skaitymų“ atmestas 
poetas — socialdemokratinės pakraipos kritikas P. Ancevičius ?*, 
Jis irzo ir dėl šio žurnalo, ir dėl komunistinės spaudos požiūrių 
į J. Janonį. V. Krėvė buvo bepuoląs su juo ginčytis, bet parašė 
tik vieną atsakymo pastraipą 6*. 

Objektyvus V. Krėvės straipsnio turinys nesutapo su rašytojo 
ketinimais. Ką tik aptartame rankraštiniame atsakyme B. Sruo- 
gai, kuriam irgi nepatiko M. Kemšio samprotavimai apie J. Ja- 
nonio kūrybą, V. Krėvė teisinosi: „Man buvo įdomus Janonis 
ne kaipo rašytojas, bet kaip asmuo, aš domėjausi jo pergyventa 
sielos tragedija, jo pačia siela, bet ne trūkumais jo raštų“ 6?, 


6! Plačiau žr.: Korsakas K. Kovoje dėl Juliaus Janonio.— LK 8, 1966, 
p. 427—430. 

62 Ganytojas, 1922, Nr 5, p. 146, 

6 P. A. Julius Janonis.— Naujoji gadynė, 1922, gruodis, p. 11. 

* Rogūza F. Julius Janonis (Vaidilos Ainis)— Kultūra, 1926, Nr 3, 
p. 163—164; Faustas Kirša ir jo kūriniai [kritikai] — Ten pat, Nr 9, 
p. 287. 

65 LKLIR, f. 51—291, 1. 1. 

66 VRBR, f. 9—21, 1. 15, 

V. Krėvės sprendimai apie lietuvių poetus ir poeziją pravar- 
tūs jo paties visuomeninėms estetinėms ano meto pažiūroms iš- 
siaiškinti. Tai ne kritiko, bet prozininko, dramaturgo žvilgsniai į 
gretimą literatūros šaką. Dramaturgijos kuluaruose jis jautėsi 
kaip namuose, o poezijos valdose buvo svečias, nors ir mėgino 
šeimininkauti. 

M. Kemšio slapyvardžiu „Skaitymuose“ išspausdinti trys 
straipsniai apie naująją rusų poeziją. Dėl jų autorystės iškilę 
daugiausia neaiškumų. 1922 m. balandžio 17 d. O. Pleirytė-Pui- 
dienė rašė V. Krėvei: „Nesuprantu Tamstos dangstymįo| M. Kem- 
šio (Banevičio), nes ir jo, ir savo kritikas dangstai vienu pseu- 
donimu. Gali išeiti nemalonių tam žmogui priekaištų — o juk jis 
„bogu ducha winien“ 97. nes nežino liet. kalbos" *8, Vadinasi, 
ji kažką nuvokė apie V. Krėvės ir M. Banevičiaus kūrybinį ben- 
dradarbiavimą. M. Banevičius kaip „Skaitymų“ autorius prista- 
tytas „Lietuviškojoje enciklopedijoje“ 99. Menkinti ar neigti šito 
fakto nereikėtų. 

V. Krėvę su A. ir M. Banevičiais siejo Baku laikų bičiulystė, 
uždaro literatūros ir meno būrelio prisiminimai *?. M. Banevi- 
čiaus šeima Lietuvoje atsirado V. Krėvės pastangomis. Šis L. Gi- 
rai kartą prasitarė: „Jų Banevičius esąs ne Banevičius, tik jis jo 
pavardės negalįs pasakyt, <...> jis buvęs rusų dramos artistas 
žymus, kadetas“; tai, kad anksčiau jo pavardė buvusi kitokia, 
patvirtino L. Giros pažįstama Polonskienė („jis ne iš Lietuvos, 
bet tikras rusas, buvęs kadetas, vaidinęs žymų vaidmenį Baku 
politiniam gyvenime“). Pasiteiravęs apie tai Banevičienės, L. Gi- 

67 Visiškai nekaltas (Ienk.). 

6 LKLIR, f. 1—420, 1. 2. 

6 Lietuviškoji enciklopedija.— K., 1934, t. 2, sk. 1092. 


“0 A. Banevičiaus 1921 liepos 5—7 laiškas V. Krėvei.— LKLIR, f. 
13—2862, 1. 4, 

Ta ją labai užpykdė?!. 1923 m. M. Banevičius kaip teisininkas 
padėjo V. Krėvei apsiforminti kompanionu rusiškomis knygomis 
prekiaujančiame „Literatūros“ knygyne, kurio reikalams rašyto- 
jas įnešė dalį savo santaupų *2. V. Krėvei ir M. Banevičiui, su- 
sietiems visokių savitarpio paslapčių, bendradarbiavimas „Skai- 
tymuose“ prisidengus vienu slapyvardžiu buvo visai įmanomas 
dalykas. 

M. Kemšio straipsniai apie rusų poeziją — kompiliacinės ap- 
žvalgos, kuriose daugiausia remiamasi eserinių pažiūrų literatū- 
rologu ir sociologu Ivanovu Razumniku. Čia pirmąkart lietuvių 
spaudoje taip plačiai aptarta porevoliucinė literatūros padėtis, 
supažindinta su nemažo būrio poetų kūryba — originalais ir pa- 
žodiniais vertimais. Išsamiausiai apibūdinta A. Bloko kūryba, 
ypač poema „Dvylika“, kuriai skirtas visas spaudos lankas. „Kad 
ir kaip vertintumei Bloko poemą socialiniu atžvilgiu, bet dailės 
atžvilgiu ji yra nepaprastas reiškinys“ — apibendrino M. Kemšis. 
„Skaitymai“ įspūdingiausiai atsiliepė į žymiausio rusų poeto mir- 
tį, kurią taip pat paminėjo „Sekmoji diena" ir „Aušrinė“ 78, 

Atskirame 20 puslapių straipsnyje M. Kemšis aptarė A. Bloko 
„Skitus" ir A. Belo „Kristus kėlės", Šių poemų nagrinėjimo me- 
todas nesiskiria nuo „Dvylikos“ analizės ir nuo kitų rusų poetų, 
J. Janonio, F. Kiršos poezijos apžvalgų. Tačiau straipsniuose 
keistai atrodo stilistinis netolygumas: greta sklandžiai skaitomų 
puslapių yra ir tokių, kuriuose kliūva vertiniai iš rusų kalbos ir 
slaviškos sandaros sakiniai. Šią mišrainę paaiškina Respublikinės 
bibliotekos rankraščių skyriuje aptikta M. Kemšio straipsnio 


"1 Ten pat, f. 13—1798, 1. 57—58, 

"2 Ten pat, f. 13—1795, 1. 38; Toliušis Z. Vincas Krėvė. Medžiaga 
biografijai [rankr.].— VRBR, f. 66—-22, 1. 28. 

"3 „Aušrinėje“, 1923, Nr 1, V. Karosa išvertė A. Bloko straipsnio 
„KABETeMAHrenųuA H peBoAmojua“ ištrauką „Pasaulio muzika“ (vertėjas 


nepažymėtas). 

nuotrupa „Xpacroc sockpec" 74 apie revoliucijai palankų A. Belo 
kūrinį. Ji parašyta V. Krėvės ranka rusų kalba. Turbūt ne vienas 
vertėjas tuos straipsnius vertė, o gal ne vienas redaktorius re- 
dagavo. 

Čia būtų galima tarti, kad straipsnių apie rusų poeziją „Skai- 
tymuose“ autorystė jau persisvėrė į V. Krėvės pusę. Tačiau kas 
garantuos, kad neatsiras kada nors ir M. Banevičiaus rašytų 
fragmentų? O jeigu ir neatsiras, tai ar galima paneigti jo kūry- 
bines sąsajas su V. Krėve? Tegul kol kas tie trys straipsniai 
lieka M. Kemšio straipsniais — jie, šiaip ar taip, ne itin origi- 
nalūs, 


KRITIKAI IR REDAKTORIAI 


Recenzijų, literatūrologijos ir menotyros darbų ,Skaitymuo- 
se“ paskelbė 24 autoriai. Be aptartos trijulės, kritikos baruose 
itin kūrybingai reiškėsi V. Bičiūnas, Vaižgantas, Paparonis, J. Do- 
bilas, A. Voldemaras, O. Puidienė, 

V. Bičiūnas, 1922 m. kiekviename „Skaitymų“ numeryje 
spausdindamas ištęstas recenzijas, pakeitė L. Girą-E. Radzikaus- 
ką. Iš pradžių jis dar teisinosi nesąs kritikas, laikė save „paprastu 
mėgėju pasiskaityti", „meno nuovokos, bet ne kritikų nuovokos 
žmogumi“. Su tokiu teigimu iš dalies galima sutikti sklaidant 
„Aidų aidužių“ recenziją, nedaug tesiskiriančią nuo atmesto 
P. Vaičiūno rašinio. Nesaikingai mėgaudamasis F. Kiršos eilė- 


"* VRBR, f. 9—244, 1. 17. 

raščiais, V. Bičiūnas ragino įsiklausyti į jo poeziją, neminėdamas 
simbolizmo vardo, spėliojo jos simbolių prasmę. Palankiu knygos 
vertinimu redaktorius diplomatiškai atsilygino poetui, aktyviam 
žurnalo autoriui, už M. Kemšio kritiką. Tačiau jau čia V. Bičiū- 
nas užsiminė apie kritikos uždavinį — „ne <...> badyti pirštu 
įjakį, bet <...> vesti akį ten, kur klaidi akis kartais neįžvelgia 
ar nepratus įsižiūrėti ko nors įstabu, verta dėmesio“. Jam kliuvo 
ne tik „sustingusio savo hiperkriticizme Jakšto“, bet ir E. Radzi- 
kausko kritika, kurios jis nelaikė objektyvia. 

Galima buvo manyti, kad kitose recenzijose V. Bičiūnas steng- 
sis kuo objektyviau įvertinti nagrinėjamus kūrinius, tačiau išėjo 
priešingai, Vis labiau pasiduodamas lietuvių kritikoje trūkstamo 
esejinio laisvumo vyliams, taiklių pastebėjimų įspūdį jis gadino 
neslepiamais asmeniškumais, per mažai apmąstė savo teiginius. 
Šie nelemti bruožai išlindo L. Giros eilėraščių rinkinio „Žiežir- 
bos“ recenzijoje, pavadintoje „Mūsų vardas — praeitis". 

Teisingai papriekaištavęs L. Girai, kad jo knyga sumesta iš 
periodikos publikacijų be atrankos, ir nustatęs pagrindinį poeto 
motyvą — apraudoti savo dalią, V. Bičiūnas prarado saiką, kal- 
tindamas jį dėl esamų ir nesamų ydų. Jis prikišo L. Girai per- 
dėtą pasitikėjimą savimi, tuščią išdidumą ir bergždžią blaškymąsi 
iki juodo pesimizmo, neapykantą visuomenės vadams, pavydą ir 
keršto troškimą. Visa tai pastiprinta užgaulingais vaizdais: „Ji- 
sai susigaubia, susiriečia, susimeta į krūvą, sumažėja kaip nykš- 
tukas, kad staiga strykteltų ligi padangių, bet, deja, nepašoksta 
ir ligi lubų“; „Jis panašus voratinkliui, pakabintam kiaurai iš- 
muštame langelyje. Mažiausias oro judesys pali jį ne tik suju- 
dinti, bet ir sutraukyti ar, bent atleidus vieną galą, palikti karoti 
ore, kol kur nors vėl prie lango prilips“. Nepastebėjęs, kad 
atvirai išsakytos silpnybės lemia L, Giros poezijos stiprumą, 
V. Bičiūnas nuvertino dramatiškiausius jo posmus ir pagyrė men- 
kavertę pompastiką. 

Paparonio „Eilių rinkinio“ recenzija dar kritiškesnė, tačiau 
motyvuota pačios poezijos, 0 ne autoriaus trūkumais. V. Bičiū- 
nas čia rado ganėtinai lermontoviško pesimizmo ir „splino“, 
pasigedo savito stiliaus, naujesnės išraiškos. Jis parodė Paparo- 
nio nejautrumą žodžiui, kuriamojo intelekto stygių, pasmerkė 
lyg tyčia sugadinių ir papildytų vertimų-sekimų praktiką. Peik- 
damas Paparonio stiliaus „liapsusus“ ir paradoksus, V. Bičiūnas 
pažymėjo, kad galima ir paradoksaliai rašyti, kaip daro ekspre- 
sionistai keturvėjininkai, mokantys skaitytoją „naujos mintijimo 
ir pajautų abėcėlės“, bet tai turi išplaukti iš pačios literatūrinės 
krypties uždavinių. Jis pacitavo S. Šemerio ,„Vėlės be vietos“ 
ištrauką, pridurdamas: ,„Paskaičius tokį eilėraštį, galima plūsti 
arba „aiškūniškai“ ! jį imituoti, bet vis tik teks pripažinti, kad 
ši kalba ir šios sąvokos yra naujovė, kurią dera naujoviškai 
svarstyti ir suprasti“. 

Nors V. Bičiūnas buvo nusistatęs prieš L. Girą, bet, recen- 
zuodamas dar ,„Vaivorykštėje“ spausdintą M. Vaitkaus poemą 
„Upytė“, neatsiplėšė nuo jo vertinimų, pareikštų ,„Vejoje“ apie 
naujesnę poeto kunigo poemą „Brėkšta“: tai esąs toks pat kū- 
rybinis anachronizmas — „sentimentalingoji „empire“ dvasia po- 
ezijoje, <...> gimusi iš lėpnaus aristokratingumo ir svajotumo. 
<...> Tada tapytojai ieškojo grožės be įkvėpimo. Tada poetai 
šaukdavosi į mūzas, jausdami savo širdyje tikrojo įkvėpimo 
stoką“. Abi neoromantinės M. Vaitkaus poemos sklandžiai su- 
rimuotos. V. Bičiūnui atrodė, kad „Upytė“ savo „formos santar- 
me ir vaizdingumu“ pralenkia net Maironio poemas, tačiau tenai 
nėra tikrų, gyvų jausmų. Recenzento pažadu bešališkai įvertinti 
kūrinį neleido tikėti išplėtotos replikos poetui, nuorodos į 


! Turima galvoje Aiškūno (J. Tumo) parodija „Keturiems vėjams 
ataūžiant“.— Tėvynės balsas, 1922, balandžio 9. 

M. Vaitkaus konifesiją, pagaliau — vaizdingumo dėlei įterptas 
humoristinis vaizdelis — sapnas apie jį. 

V. Bičiūno kritiką „Skaitymuose“ atidžiai sekė Vaižgantas ir 
taisė jos deklinacijas: pašiepė „Aidų aidužių“ liaupses (, „Maniau, 
kad bus alachas radęs savo pranašą. Tik begirdamas nejučiomis 
įpynė tokių žiedelių, kaip putos, oro burbulai...") 2, nesutiko su 
„Žiežirbų“ niekinimu („Bičiūno pastabos teisingos, tik jis viena- 
šalis, tepagavo silpnumėlius, o L. Gira, be visa to, pirmaeilis 
poetas ir eilininkas") ?, bandė ginti „Upytės“ savitumą („Bičiūno 
mėgstamosios digresijos čia pavirto tiesiog monologu: „Kaip 
kenksminga rūkyti taboka") +, 

Trijuose numeriuose V. Bičiūnas recenzavo savo kritikos kri- 
tiko Vaižganto epopėją „„Pragiedrulius“. Tai ilgiausia „Skaitymų“ 
recenzija, užimanti 5 spaudos lankus, bet jos nepavadinsi stu- 
dija. Esejiniame rašinyje, padalytame į 17 skyrių, V. Bičiūnas 
garbstė autorių ir jo kūrinį, daugiažodžiavo iki nuobodumo ir 
painiojosi savo prieštaravimuose. Įsidėmėtina, kad šičia jis pri- 
sipažino esąs kritikas. V. Bičiūnas atsiprašinėjo dėl savo silpnų 
jėgų ir čia pat egzaltuotai samprotavo apie kritiko darbą, jo 
atsakomybę, tvirtino laikąsis tų pačių pažiūrų į kritikos užda- 
vinius kaip ir kiti „Skaitymų“ recenzentai. V, Bičiūnas pabrėžė 
kritikui būtiną nuoširdų atvirumą, nepaisantį jokių „„kūmysčių“ 
bei „giminysčių“, tačiau atmetė A. Jakšto (vėlgi jo!) ir B. Sira- 
kuzino kritinį subjektyvizmą. 

V. Bičiūnas nemokėjo būti objektyvus. Jis savaip ir ne visur 
įtikinamai komentavo „Pragiedrulių“ idėjinį turinį, žiūrėdamas, 
„kiek čia atvaizduota tautinio lietuvių kilimo realumas ir jo 
būtinumas". Veikėjų charakteriuose jis ieškojo Vaižganto bio- 
grafijos atitikmenų. Recenzentas nekukliai šliejosi prie epopėjos 


2-3 Ten pat, 1922, kovo 9--10, gegužės 31. 
* Krašto balsas, 1922, lapkričio 23. 

autoriaus, pasakojo savo atsiminimus, citavo pats save, darė ne- 
tikėtus ekskursus į pašalius, garsiai mąstė, kaip reikėtų rašyti. 

Neįprastai laisva „„Pragiedrulių“ interpretacija, kuri patiko 
žurnalo redaktoriui V. Krėvei ir autoriui ?, suerzino profesionalų 
kritiką V. Jocaitį. Pagyręs lengvą it romane V. Bičiūno stilių, 
V. Jocaitis replikavo, kad recenzentas eina slidžiais keliais: pra- 
deda nuo išvadų, bet jų neįrodo, mėgsta sofizmus, ištęstai ir 
netiksliai formuluoja teiginius, nukreipia skaitytojus nuo es- 
mės 9, Pats V. Bičiūnas buvo geros nuomonės apie savo jaunystės 
rašinį — po penkiolikos metų rengėsi jį išleisti atskiru leidiniu 7. 

Maironio 60-metis 1922 m. rudenį sutapo su J. Tumo-Vaiž- 
ganto darbo Lietuvos universitete pradžia. Spalio 1 d. Humani- 
tarinių mokslų fakulteto lietuvių literatūros lektorius pradėjo 
studentams skaityti apie Maironį specialų kursą, kurio įžanginę 
dalį žodis į žodį su visais kreipiniais paskelbė žurnaleš. Čia 
surinkta unikalios medžiagos apie poeto vaikystę, mokslo me- 
tus, pedagoginį darbą, pateikta jo raštų bibliografija. Stamboką 
biografinę apybraižą Vaižgantas parengė ir A. Dambrausko-Jak- 
što 60-mečiui. Joje aprašė universalaus kultūros veikėjo jaunas 
dienas, pasiaiškindamas, kad pastarosios jo dienos matomos vi- 
siems. Vaižgantas net nemėgino užtarti ką tik B. Sruogos iško- 
neveiktos A. Jakšto poezijos, o savo apybraižą baigė humoris- 
tiškai skambančiu sakiniu: „Ir sunku dabar bepasakyt, ar mes 
daugiau laimėjome, gavę Al. Dambrauską kunigą, ar būtume 
daugiau laimėję, gavę Al. Dambrauską — matematikos profe- 
sorių“. 


Š V. Bičiūno 1922 rugsėjo 29 laiškas N. Bičiūnienei — VVUBR, 
F 199—126. 

Š Lietuva, 1922, rugpjūčio 24. 

7 Rp. [Reporieris]. 25 Miteratūrinio darbo metai V. Bičiūnui.— Lie- 
tuvos aidas, 1937, kovo 28. 

Š Tolesnius studijos apie Maironį skyrius žr.: Tėvynės balsas, 1922, 
spalio 24—27; Atspindžiai, 1923, Nr 1, p. 1—11, Nr 2, p. 33—37. 


g* 259 


A. Šmulkštys-Paparonis, atsisveikinęs su eiliuota kūryba, vir- 
to teatro kritiku ?. „Skaitymuose“ jis daugiau reiškėsi kaip lite- 
ratūros kūrinių recenzentas: išspausdino studijėlę apie P. Vai- 
čaičio poeziją, mėgino įvertinti prieš karą išėjusius stambius 
Lazdynų Pelėdos ir J. Dobilo prozos veikalus. Nepatenkintas 
temine P. Vaičaičio eilėraščių klasifikacija kauniškiame jo poe- 
zijos 1921 m. leidime, Paparonis suskirstė juos į epinius, lyrinius 
ir vertimus bei sekimus. Lyrinę kūrybą smulkiau jis dalijo pagal 
klasicistų nustatytus, bet naujosios poezijos neaprėpiančius tra- 
dicinius žanrus — į odę, himną, satyrą, elegiją ir dūmą. Ir pats 
į šias schemas, Lietuviško vargo dainiaus kūrybą Paparonis nag- 
rinėjo tarytum autentišką jo biografijos dalį. Vesdamas skaity- 
tojus šiuo abejotinu keliu, kritikas suklaidino kai kuriuos vė- 
lesnius P. Vaičaičio tyrinėtojus, patikėjusius, kad poeto elegijos 
sietinos su jo liga ir artėjančia mirtimi !?, Paparonis išaiškino 
raščių formos trūkumus. 

Recenzuodamas Lazdynų Pelėdos apysaką „Klaida“ ir J. Do- 
bilo romaną „Blūdas“, Paparonis šalia turinio atpasakojimų, tipų 
analizės neišleido iš akipločio, ir kaip šiuose kūriniuose nušviesta 
1905 metų revoliucija. Jis padarė išvadą, kad „Klaidos“ autorė 
gerai nesuprato revoliucijos: įvairius gandus ir nusižengimus 
palaikė jos idėja. „Blūdą“, nepaisant jo formos trūkumų !!, Laz- 
dynų Pelėdos kūrinio fone Paparonis vertino teigiamai, tačiau 
nenorėjo sutikti, kad romane pavaizduoti Karklynkiemio gy- 





9 Jis spausdino teatro recenzijas „Lietuvoje“ 1921 m. „Laisvėje“ 
1922 m, „Ryte“ 1923 m. 

10 Tai atskleista str.: Zalaiorius A. Poeto dalia ir dainos.— Kn.: Vai- 
čaitis P. Lėkite, dainos. V., 1975, p. 22. 

1! Pripažndamas savo romano netobulumą, J. Dobilas vadino „„Biū- 
dą" „filius abortivus" (neišnešiotu kūdikiu) ir rengėsi jį perkurti — 
VVUBR, F 295—8, 

ventojai yra visos Lietuvos atstovai. Permąstydamas veikėjų cha- 
rakterius, Paparonis priartėjo prie demokratinės kritikos verti- 
nimų. Krikščionių demokratų partijos veikėjas, kuris tikybos 
reikalus laikė svarbiausiais !2, pasirodė pritariąs griežtai kunigi- 
jos ir klebonijos kritikai „„Blūde“, gerbiąs įsitikinusį savo tiesa 
socialistų agitatorių, besižavįs greitomis parodytu jaunu kunigė- 
liu, kuris, „sveikai žiūrėdamas į gyvenimą, supranta revoliucinio 
judėjimo prasmę, smerkia Kantičkų ir Ūsevičių tikybinį fana- 
tizmą ir su kiekvienu žmogumi elgiasi kaip lygus su lygiu“, 
„Blūdo“ autorius J. Lindė-Dobilas, toliau plėtojęs tikybos to- 
lerancijos idėjas, ieškojo artimų savo dvasiai žmonių. V. Krėvės 
žurnalui jis atsiuntė straipsnį „„Reikalingumas mums renesanso 
ir kun. Vienožinskis“. Šiame ištęstame ir nesistemingame raši- 
nyje jis palietė, nors ir neatskleidė iki galo, nemažai problemų. 
J. Dobilas kvietė visuomenę nuo fizine jėga imponuojančio kar- 
žygio atsigręžti į ramų artojėlį, reiškiantį tautos dvasią, ir pa- 
gerbti jos slaptavietes atspėjusį poetą A. Vienažindį. J. Dobilas 
laikė jį žmogumi, kuris išsivadavo iš A. Strazdą tebekausčiusios 
religinės vergijos: „Ne kokios religinės tiesos, ne sąžinė, ne 
baimė dėlei atsakomybės prieš dievą už savo darbus sukelia ja- 
me taip gilius jausmus, bet žvaigždėtas dangus, tas amžinas poe- 
zijos viliotojas jaunikaitis“. A, Vienažindžio kūrybą skatinęs das 
ewig Weibliche Iš ir galingi jausmai, sukelti galingų minčių. 
Jo dainos (rinkinio negavęs, autorius citavo jas iš atminties) sa- 
vo ekstaze jam rodėsi tolygios pagoniškam Punios kunigaikščio 
Margio susideginimui, priartinusiam lietuvių dvasią prie dievy- 
bės idealų. Mėgindamas įrodyti renesansinę A. Vienažindžio pri- 
gimtį, J. Dobilas tolimomis digresijomis jį lygino su A. Bara- 
12 Klasės ir politinės partijos Lietuvoje 1919—1926 metais.— V., 


1978, p. 166. 
Iš Amžinasis moteriškumas (vok.). 

nauskuų, Dante, M. Meterlinku. Kritiko argumentai buvo netikėti 
ir sunkiai įtikinami. 

„Mums, partiniams, religiniams arba patriotiniams karžy- 
giams, nebuvo nei laiko, nei noro, nei gal išgalių tą liaudies 
poetą, kaip mes jį su nekuria panieka vadiname, suprasti. 
<...> Visi poterių rašytojai beveik aukščiau už jį statomi" — 
ironizavo straipsnio autorius. Jis konstatavo lietuvių visuomenės 
abejingumą kultūrai ir dėl to kaltino kritiką. „Bet neseniai bū- 
relis mūsų inteligentų pasiskelbė nustatysiąs tam tikrą kritiką 
su plačia plačia, Kaip pasaulis, mintimi. Ir tikrai, kol teoretikai 
apie kritiką šnekėjo, daug vilties žadino, bet vos išėjo dirvonų 
plėšti, tuojau pamatėme, jog jaunutės entuziastų karžygėlių 
rankelės sunkaus kritikos arklo nepavaldo. Bet ir tuo galima 
būtų džiaugtis, kad mokosi darbo, tik, deja, kai kurie jų per 
daug išdidūs ir nereikalingai žmones užgauna“. Perskaitęs straip- 
snį, Vaižgantas pakiliai referavo: „Mes privalą atsigimti iš arto- 
jėlio dvasios slėptuvės. Taigi „į artojėlį"! M 

J. Dobilas užgesino „Skaitymų“ konfliktą su Vydūnu. Straips- 
nyje „Mintys ir pastabos, kaip Vydūnas suprasti“ jis bandė iš- 
narplioti filosofijos ir literatūros ryšius B. Sirakuzino užsipulto 
rašytojo kūryboje. Sugretintas su F. Niče ir L. Tolstojumi, Vy- 
dūnas iškilo kaip žmogaus kilnumo vaizduotojas, modernistas, 
sugebantis perkelti skaitytoją į žilą senovę ir atskleisti slėpinin- 
gas jėgas, Tautos dvasios, kaip ir straipsnyje apie A. Vienažindį, 
J. Dobilas neįsivaizdavo be misticizmo. O tokiai mistikai, jo 
nuomone, liuteronų tikyba palankesnė už griežtai apibrėžtą ka- 
talikybę, tad Vydūno kūryba lietuviams negali būti svetima. 
P. Vilūnas pasijuokė, kad J. Dobilas išteisino rašytoją filosofą, 
net neskaites B. Sirakuzino sukritikuotų „Jūrų varpų“ !?, tačiau 


14 Tėvynės balsas, 1922, rugpjūčio 31. 
15 Naujoji gadynė, 1922, gruodis, p. 24. 

ši apologija visiškai patenkino „Skaitymų“ redaktorių V. Krė- 
ve !Š — antrąjį Vydūno recenzentą žurnale. 

Išstumtas iš valdžios buržuazinis politikas, istorikas A. Vol- 
demaras, pradėjęs profesoriauti Lietuvos universitete, ėmėsi mok- 
slo darbo. Jis pakrypo į literaturos tyrinėjimus, kurių reikšmin- 
giausi paskelbti ,Skaitymuose“. Pustrečio spaudos lanko studijoje 
„Krėvė romantikas ir klasikas“ A. Voldemaras užsimojo, iš vie- 
nos pusės, parodyti visuomenei žymaus kūrėjo (jo pava- 
dinto genialiu rašytoju) paveikslą, o iš kitos — padėti rašytojui 
geriau pažinti pačiam save. Šiuos uždavinius, išnagrinėjęs psi- 
chologiniu aspektu V. Krėvės dvitomį „Šiaudinėj pastogėj“ ir 
„Dainavos šalies senų žmonių padavimus“, A. Voldemaras atliko 
su gera literatūros kritiko nuovoka. 

Studiją nesaikingai išplėtė bendra ano meto tyrinėtojų silp- 
nybė smulkmeniškai pasakoti turinius. A. Voldemaras išanaliza- 
vo viso labo 8 kūrinius, išdėstydamas juos įsivaizduojama tobu- 
lėjimo seka. Iš pradžių jis aptarė realistinius (vadinamus natū- 
ralistiniais) apsakymus „,„„Vargingas gyvenimas“ („Dvainiai"), 
„Silkės“, po t0 — dramatizuotą apysaką (A. Voldemaro termi- 
nas) „Žentas“, vėliau — tarpukelyje tarp realizmo ir romantizmo 
esančius apsakymus „Skerdžius“ ir „Bedievis“ (išryškino pante- 
istines ir animistines idėjas), pasaką „Perkūnas, Vaiva ir Straub- 
lys“, o galiausiai — padavimus „Gilšė“ ir „Milžinkapis“, kuriuos 
apibūdino kaip literatūros perlus. Daugelis jo charakteristikų 
ilgą laiką buvo kartojamos kitų V. Krėvės kūrybos tyrinėtojų 
ir populiarintojų darbuose. 

Lietuvių rašytojo kūrybą A. Voldemaras vertino ne naciona- 
linės literatūros, kurią turbūt mažiausiai pažino, o pasaulinės 
klasikos kontekste: „Dainavos šalies senų žmonių padavimus“ 
kėlė aukščiau už Ž. Bedje atgaivintą „Romaną apie Tristaną ir 


167 LK 17, p. 101, 103. 

Izoldą“, rodydamas didžiulę erudiciją, minėjo ar citavo antikos 
filosofus Ksenofaną, Demokritą, poetus Vergilijų ir Horacijų, 
patristą Tertulianą, romantizmo ir realizmo epochų milžinus 
J. V. Getę, A. Mickevičių, L. Tolstojų, A. Fransą, rėmėsi teori- 
niais prancūzų literatūros tyrinėtojų veikalais. Savo straipsnio 
A. Voldemaras ne tik nedavė skaityti V. Krėvei, bet ir neparodė 
korektūros !*, 

Neįtarsi, kad straipsnį „Balio Sruogos lyrika“ rašė gimnazis- 
tas. J. Petrulis gerai nutuokė apie simbolizmą — tai matyti iš 
paprasto ir aiškaus jo apibūdinimo: „Simbolizmas tuo svarbus, 
kad pasigaunant tam tikrų objektų, vaizdų, galima juo plati gili 
mintis išreikšti. <...> Simbolius galima įvairių įvairiausiai su- 
prasti. Jiems kiekvienas gali ypatingų reikšmių duoti ir tokiu 
būdu daugelis savo jausmus ten atrasti. Čia yra visuotinumas. 
<...> Kur reikia ieškoti, raustis, ten gyvybė. Bet, iš kitos 
pusės, "simbolizmas labai aptemdina, daro nepaprasta, ir dažnai 
būna nenatūralu“. J. Petrulis išnagrinėjo egocentrinius it visuo- 
meninius B. Sruogos poezijos motyvus, aptarė žodyną, literatū- 
rines įtakas ir laisvos improvizacijos nulemtus trūkumus. Straips- 
nio autoriaus išvada, kad „visas Sruoga — kontrastų ir disonan- 
sų sukaupimas“, nuskambėjo ne kaip jakštiškas priekaištas, o 
realiai apibendrino poeto kūrybos esmę. 

V. Mykolaitis!š originalia laiško savo bičiulei forma recen- 
zavo J. Sakalo ir Dasaičio (D. Jasaičio) poezijos knygą „„Padan- 
gėse“, subtiliai nurodydamas rimtus jos trūkumus. Jo nuomonė 
sutapo su A. Jakšto !? ir Vaižganto 2? nuomone, kad šiame kei- 
maryje visai menkos D. Jasaičio „lunatiškos“ eilės: ,„Be lyties 
[formos] nėra meno. <...> Poezija sutinka reikštis tik ritmu 
gyvenančia lytimi, sutinka reikštis „baltomis eilėmis“, sutinka 


——— 





1š Straipsnio parašas: P. Mykolaitis. 
19 Draugija, 1921, Nr 11—12, p. 385—300. 
20 Tautos balsas, 1921, gruodžio 29—30. 

net ir „eilėse prozoj" spindėti, Bet visa tai Nėra laisvas rašymas. 
<..>vidaus vienybė ir vidaus ritmas yra siela visokios poezijos 
ir dailės“, 

Literatūros ir didaktikos knygas nuo 1914 metų pradėjo leisti 
užsienyje baigę mokslus filosofijos daktaras J. Tumėnas. Pran- 
cūzijoje išspausdintoje brošiūuroje ,„Nuomonius“ (1917), papuoš- 
toje autoriaus portretu rokoko stiliaus rėmuose, jis apsiskelbė 
didžiu poetu ir filosofu („grand poėte et philosophe“), rašančiu 
šedevrus 2!, nors iš tikro jo grožinė kūryba buvo grafomaniška. 
Recenzentas V. Jocaitis (V. J.) 22 per nelietuviškos sandaros sa- 
kinių griozdus neįstengė prasibrauti iki „filosofiškai politiškos 
skaitytinės dramės“ apie 1794 m. sukilimą „Lietuvos neprigul- 
mys“ turinio. Autorių jis įsivaizdavo kaip graikų smilkalo dū- 
muose apsvaigusią pitiją, skubančią „tarti visą eibę daugiau ar 
mažiau keistų ir vargiai suprantamų žodžių, sakinių, minčių, 
vaizdų, kurie, be to, nėra pilni, pabaigti, o tik kažkokios nuo- 
trupos...“ 

Kaip matome, „Skaitymų“ kritikams nestigo pilietinės drąsos, 
nagrinėjant ir vertinant lietuvių rašytojų bei literatų kūrybą. 
Permainingoje pasaulėžiūrų kovoje pažangios, demokratinės kul- 
tūros tradicijos varžėsi su reakcinėmis ir konservatyviomis ien- 
dencijomis. Žurnale vis stiprėjo antiklerikalinis kritikos kryptin- 
gumas, palaikomas net ir liberalesnių kunigų. Kritikai pastebimai 
vadavosi iš provincialaus užsisklendimo, ieškodami lietuvių li- 
teratūros sąsajų su pasaulinę kultūra, naujų vertinimo kriterijų, 
periminėjo vienas kito patyrimą. Šalia studijinio pobūdžio straip- 
snių, tradicinės struktūros recenzijų ,„Skaitymuose“ atsirado nau- 
a Po dviejų dešimtmečių save jis vadino nesuprastu didžiuoju ge- 
nijumi.— Žr.: Justino Tumėno kūryba. K., 1938, p. 71. 


2 Autorystė nustatyta pagal Švietimo ministerijos Knygų leidimo 
komisijos kasos knygą — LTSR CVA, f. 391, ap. 4, b. 1203, 1. 82. 

jesnių, intymesnių kritikos formų, buvo linkstama į esejinį dės- 
tymą. 

1923 m. rugpjūčio 4 d. „Metropolyje“ įvairių meno sričių at- 
stovai iškilmingai sutiko J. A. Herbačiauską, atvažiavusį gyven- 
ti į Kauną *š., Ilgametis Krokuvos universiteto lietuvių kalbos 
lektorius buvo ištrauktas iš baisaus skurdo ir troškios aplinkos, 
kurioje jis skundėsi esąs žmogus be tėvymės, vienodai svetimas 
ir lenkams, ir lietuviams *. 

J. A. Herbačiausko, pirmojo lietuvių literatūrinio almanacho 
„Gabija“ (1907) redaktoriaus, modernizmą propaguojančių straip- 
snių rinkinio „Erškėčių vainikas“ (1908) autoriaus, tikrieji ir 
tariamieji nuopelnai jau buvo apsinešę laiko nuosėdomis. Retas 
Lietuvos rašytojas nutuokė apie jo grožinę ir literatūrinę-publi- 
cistinę kūrybą lenkų kalba — dar prieš karą Krokuvoje išleistas 
penkias knygas. Kauniečiams menininkams nepalyginti geriau 
buvo žinomos trys J. A. Herbačiausko politinės brošiūros, ne- 
seniai išėjusios Lenkijos legionierių atplėštame Vilniuje. Dau- 
geliui šypseną tebekėlė pasinešusio į diplomatines paslaugas 
literato bandymai tarpininkauti J. Pilsudskio ir M. Sleževičiaus 
vyriausybėms, jo nušvilpimas 1919 m. rudenį Kauno teatre, kai 
jis triukšmingai dėstė reikalą susiartinti Lietuvai su Lenkija??, 

Rašytojo sugrįžimą į gimtąjį kraštą išreklamavo L. Gira pas- 
kutinėje, 24-ojoje „Skaitymų“ knygoje. Leidinio redaktoriaus 
informacija apie J. A. Herbačiausko rašomą trilogiją „„Hierofan- 
tas Johannes“ — „naujojo Jono Krikštytojo naująją dramą" 20 — 
plunksnos žmonėms padarė įispūdi. Suglumo netgi toks kritiškas 
kolegoms literatas kaip V. Bičiūnas: „Taigi tikėdami „Skaitymų“ 
redakcijai ir gerai žinodami, jog mūsų literatūroje dar nėra buvę 


23 J. Vienožinskio laiškas J. Tumui.— VVUBR, E 122—33. 

2 J. A. Herbačiausko laiškas A. Dambrauskui.— Ten pat, E 112—37. 
25 Sėmis B [Biržiška M.|. Vilniaus Golgota— K., 1930, p. 48. 

2 J. A. Herbačiauskas Kaune.— Skaitymai, 1923, kn. 24, p. 176. 

pasaulinio įžymumo kūrinių, turime J. A. Herbačiauską pristatyti 
pirmuoju tarpe visų mūsų poetų“ ?7. 

Tame pačiame „Skaitymų“ numeryje išspausdinias J. A. Her- 
bačiausko straipsnis ,,Meno takai ir takeliai. (Iš vaidintuvės ae- 
roplano matomi ir svarstomi)“. Gerai įvaldytu retorišku stiliumi, 
šmaikštaudamas aforizmais ir paradoksais, autorius jame išdėstė 
savo idėjinę ir estetinę programą. 

J. A. Herbačiauskas, pasirodo, nusivylęs imperialistine Len- 
kijos vyriausybės politika ir dienos ūpui tarnaujančia literatūra. 
Jis nepatikliai žiūri ir į buržuazinės Lietuvos visuomeninį gy- 
venimą bei meno ateitį. Iš pavergtos šalies Lenkijai virtus vieš- 
pataujančia valstybe, tautos dvasia, jo nuomone, staiga apmirė: 
ipratusiems kovoti dėl laisvės menininkams pritrūko temų. Val- 
dovai, trokšdami paglemžti kaimyninius kraštus, susirgo tragi- 
komiška didybės manija. Prakilnūs romantikai tapo didžiausiais 
reakcininkais, netolerancijos ir neapykantos skleidėjais. Taurių 
idealų žūtis sunaikino meno turinį. Lietuvos menininkus J. A. Her- 
bačiauskas ragino ugdyti kūrybos galią, kuri pakeltų tautos 
prestižą, nepriklausyti nuo politinių partijų ir naujųjų „ponų“ — 
dvasinio chamizmo atstovų. Į visuomenės gyvenimą jis jau ne- 
bežiūrėjo dvasios aristokrato akimis kaip „Gabijoje“. Politiką, 
apvalytą nuo biznio, dabar vadino gilios prasmės mokslu ir me- 
nu, 0 tikrą menininką — gyvenimo artistu, nepralenkiamu dip- 
lomatu, liaudies balsu, jos skausmo skundu. Tačiau kūrybos 
klausimus po senovei aiškino idealistiškai ir mistiškai. 

Iš straipsnio išryškėjo griežtas nusistatymas prieš nesudva- 
sintą tikrovės vaizdavimą, autoriaus vadinamą cinišku realizmu. 
Jis dėjo galvą už romantinį meną ir maištaujantį menininką, 
kuris sugeba pakilti iki heroikos ir tragizmo, intuityviai ieško 


* Bičiūnas V. Nūdien dominuojantieji poetai [rankr.].— VVUBR, 
F 242—202. 

savyje gamtos stebuklų kaip magas ar hierofantas (senovės graikų 
ir egiptiečių tikybos apeigų aiškintojas). Naujosios meno kryp- 
tys — futurizmas, dadaizmas, ekspresionizmas ir kitos — vien 
mėgdžiojančios svetimas mintis bei vaizdus, įoms stinga gaiva- 
liškos širdies, gyvos formos, savito žodžio. 

Pasaulinės literatūros, istorijos, mitologijos pavyzdžiais 
J. A, Herbačiauskas aukštino nemarią Meno dvasią. Priešingai 
A. Jakštui, grožio kūrybos šaltiniu jis laikė ne dievą, o Liucife- 
Tį — šviesos nešėją, legendose iškylantį Prometėjo, Skrajojančio 
Olando, Amžinojo Žydo ir kitokiais pavidalais. Menininkas — 
viešpaties vagis, darantis įtaką pasaulio vaizduotei. Jis turi iš- 
drįsti laužtis į dangų ir išplėšti liepsną, kad taptų žemėje „ugni- 
niu Mozės stulpu, gražios naujienos žaibu ir griaustiniu“. Tokias 
mintis, būdingas Jenkų neoromantizmo estetikai, J. A. Herba- 
čiauskas vėliau su tam tikrais variantais kartojo daugelyje savo 
straipsnių ir grožinių kūrinių. 

Žurnalą paįvairino dažname numeryje spausdinama medžiaga 
apie užsienio rašytojus ir jų kūrinius. Nors čia nebuvo jokios sis- 
temos, bet ir iš atsitiktinių publikacijų susiklostė įdomi pasaulio 
klasikinės ir naujosios kaimyninių kraštų literatūros mozaika, 

Antikinės kultūros specialistas A. Voldemaras dalykiškai iš- 
nagrinėjo J. Ralio verstą Homero „Odisėją“. Ne vieną smulk- 
menišką pastabą laikas atmetė, nepasiteisino kritiko siūloma se- 
novės graikų vardų rašyba, bet įtaigiai argumentuoti reikalavi- 
mai atkurti poetinį žodį gimtosios kalbos dvasia, remiantis dainų 
bei pasakų stilistika, turėjo poveikio lietuvių vertėjams. 

600-0sioms Damtės Aligjerio mirties metinėms katalikiškoje 
spaudoje pasirodė A. Jakšto 2, V. Mvkolaičio 29, P, Dovydai- 


mr Draugija, 1921, Nr 6—7, p. 194—198, 
* Ateitis, 1921, Nr 6—7, p. 143—152. 

čio 30 straipsnių apie viduramžių ir Renesanso epochų sandūros 
genijų. Sugrįžęs iš stažuotės Italijoje *!, viešomis paskaitomis ir 
straipsniais apie Dantę 3? pradėjo Lietuvoje populiarinti Vakarų 
Europos rašytojus Aukštųjų kursų lektorius V. Dubas — Varšu- 
vos, Paryžiaus ir Maskvos universitetų auklėtinis, ikirevoliucinės 
rusų spaudos bendradarbis. 

„Skaitymuose“ išspausdinta trijų lankų A. Voldemaro studija 
„Dantė“ — išsamiausias lig šiol poeto gyvenamojo meto, jo bio- 
grafijos, kūrybos tyrinėjimas lietuvių kalba. Autorius, prieš karą 
specializavesis Italijoje 32, panaudojo nemažai itališkų, angliškų, 
prancūziškų, vokiškų, rusiškų šaltinių, rėmėsi lotynišku savo 
rankraščiu apie Vergilijų. Plačiausiai darbe nagrinėjamas istori- 
nis fonas ir pirmosios dvi „Dieviškosios komedijos“ dalys — 
„Pragaras“ ir „Skaistykla" (A. Voldemaro vadinama „Švaistyk- 
la“), drąsiai diskutuojama dėl scholastinės Kristaus teisingumo 
sampratos kūrinyje. Savo studiją A. Voldemaras baigė aukšti- 
nančiais „poeto amžinumą sulyginus su politikos galybėmis“ 
D. Kardučio žodžiais, bet pats vis brido gilyn į tautininkų poli- 
tikos raistą, užmesdamas rimtai pradėtus istorijos ir literatūros 
tyrinėjimus. 

Vaižgantas recenzavo Ž. Verno „Kelionės aplink pasaulį per 
80 dienų" vertimą. Pasidžiaugęs pozityviu knygos turiniu ir gera 
J. Balčikonio kalba, recenzentas palietė opią verstinių raštų 
problemą: kai kurie jų tiesiog demoralizuoją kalbą. 

Vertimai buvo raizgalynė, kurios niekas negalėjo sutvarkyti. 
Išgarsėjusią simbolistinę G. Hauptmano pasaką-dramą „„Pasken- 


30 Dovydaitis P. Dantė ir Beatričė.— Naujoji vaidilutė, 1921/1922, 
sąs. 2—5, 1922/1923, sąs. 1—3. Šia tema filologas N. Arsenjevas Kauno 
miesto teatre 1921 m. rugsėjo 11 d. skaitė paskaitą.— Žr.: Lietuva, 1921, 
rugsėjo 10. 

31 Lietuviškoji enciklopedija.— K., 1939, t. 7, sk. 65—66. 

32 Lietuva, 1921, rugsėjo 14; Lietuvos mokykla, 1921, p. 368—381. 

33 Mažoji lietuviškoji tarybinė enciklopedija.— V., 1971, t. 3, p. 826. 

dęs varpas“, lietuviškai išleistą Čikagoje ir Marijampolėje, teat- 
ro užsakymu iš naujo vertė K. Binkis, o šiam atsimetus nuo 
sutarties (nors ir paėmus avansą) — P. Būdvytis 34. „Skaitymuo- 
se“ V. Soblys recenzavo marijampoliškį J. Žiugždos vertimą 
literatūros požiūriu. Jis rūpestingai atpasakojo dramos turinį, 
išnagrinėjo veikėjų charakterius, atskleidė neišsprendžiamą sva- 
jonių ir realybės koniliktą, tačiau nepratarė nė žodžio, kaip 
kūrinys išverstas. L. Gira išnašoje pažymėjo, kad „vertimas be 
galo tolimas poezijos ir poetikos žvilgsniu nuo originalo“. 

Olandijos dramaturgo H. Hejermanso drama „Du keliu“, dar 
prieš karą lietuvių spaudoje sukėlusi karštą polemiką 39, J. Vaič- 
kaus pastatyta Kauno miesto teatre, susilaukė tokių pat prieš- 
taringų vertinimų *. V. Bičiūnas „Draugijoje“ irzliai pasmerkė 
antiklerikalines filosofines dramos idėjas ir apkaltino autorių — 
žydą svetimumu krikščionių psichikai, krikščioniškos tobulybės 
idealų  nesupratimus/.  Nesiginčydamas su tokiu požiūriu, 
A. Šmulkštys-Paparonis „Skaitymuose“ įrodė, kad meno atžvilgiu 
tai yra didžiai talentingas kūrinys, Kai kurie Paparonio eilėraščių 
motyvai, jo pastabos apie J. Dobilo kūrybą, pagaliau ši recenzija 
rodė atkaklias rašytojo kunigo pastangas įveikti klerikalinį dog- 
matizmą, siekiant laisvesnio mąstymo. 

Didžiausią įspūdį jauniems lietuvių literatams darė Nobelio 
premijos laureato R. Tagorės kūryba. Šis poveikis itin sustiprėjo, 
kai 60-osioms įo gimimo metinėms Frankfurte prie Maino at- 
naujinęs ekonomikos studijas būsimasis akademikas A. Rimka 
„Skaitymuose“ paskelbė vos ne šimto puslapių studiją apie indų 
4 LKLIR, f. 13—1706, 1. 10, 64. 

35 Žr.: PA, p. 162—165, 
8 J. Vaičkaus pastatytieji „Du keliu“.— Lietuva, 1919, birželio 6; 
Levitas V. [Jocaitis V.]. Trys keliai. — Ten pat, birželio 8. 

87 Bičiūnas V. Nelemtas išmislas.— Draugija, 1919, Nr 9—10, p. 412. 

rašytoją, M. Vaitkaus pavadintą naujuoju žmonijos pranašu Šš, 
„Man patiko jo gilus žmogaus sielos virpėjimų (psichologijos) 
pažinimas ir begalinis gyvenimo optimizmas. Kada privargdavau 
ką kita bedirbdamas arba sunkios mintys imdavo varginti vieno 
ar antro Europos šių dienų rašytojų pasiskaičius — imdavau Ra- 
bindranath Tagorės raštų, kuriuos beskaitant šviesiau sieloje 
pasidarydavo“, — rašė A. Rimka studijos pratarmėje. Jis labai 
pagarbiai apžvelgė egzotiško poeto, dramaturgo, romanisto, fi- 
losofo biografiją ir kūrybą, pateikdamas nemažai ištraukų iš 
R. Tagorės knygų, apibūdino jo pažiūras į tautą, mokslą, tikybą, 
šeimą, gyvenimo prasmę. Nors A. Rimka didžiausią dėmesį sakė 
kreipęs „į mintį bei dvasią, o ne į formą“, bet kai kurie jo 
išversti „,Gitandžali“ fragmentai, žurnalisto A, Braziulio palyginti 
su K. Vairo-Račkausko vertimais, net pranoko pastaruosius 9“. 
A. Rimka populiarino savo mėgstamą rašytoją liberalinėje spau- 
doje*?: pirmąją ir lig šiol Lietuvoje stambiausią studiją apie 
R. Tagorę jis vėliau papildė ir išleido atskira knyga *+!. 

Rekomenduodamas „Skaitymams“ stambų kompiliacinį būsi- 
mos žmonos V. Daugirdaitės (V. D-tės) straipsnį apie vokiečių 
rašytoją V. Bonzelsą, B. Sruoga rašė L. Girai: „Man pačiam 
teko jis redaguoti, ir Bonselsą aš gerai pažįstu: mano nuomone, 
straipsnis dėtinas. Tiesa, aš į Bonselsą žiūriu visai kitaip ir taip 
niekuomet apie jį nerašyčiau, kaip ten parašyta, bet galima apie 
[ji] ir taip rašyt — ir tai turi savo raciją" *2. 

Straipznis buvo išspausdintas su redakcijos pastaba: „Žemiau 
dedamas rašinys apie Bonselsą yra per daug jau entuziastingas 


38 Ganytojas, 1922, Nr 8, p. 243. 

3 Vidmonias G. Knygos, raštai. — Trimitas, 1924, Nr 196, p. 31. 

40 Lietuvos žinios, 1922, kovo 9—11, 23, 26, balandžio 26, birželio 
4; Jaunimas, 1923, Nr 22, p.5—6, Nr 23, p. 4—6. 

1! Rimka A. Rabindranath Tagore: Rašytojas ir žmogus.— K, 1924— 
128 p. 
12 VRBR, f. 7—794, 1. 8. 

ir priduodąs daug didesnės jam reikšmės, negu kad yra. Pan- 
teistinė Bonselso pasaulėžvalga, aišku, negali apginti savo po- 
zicijos nei nuo teistų, Nei nuo racionalistų puolimų, ir pati ji 
yra ne per sveikiausio dvasios stovio padaras. Tačiau neabejoti- 
nai ir Bonselso asmuo, ir kūryba — įdomus ir Mūsų laikams 
charakteringas reiškinys, ir dėl to mielai dedame šią apie jį 
studijėlę“. Redaktorius apsidraudė nuo galimo dvasininkijos ne- 
pasitenkinimo tokiais vokiečių poeto pareiškimais, kaip „Aš 
nieko bendra neturiu su jokia formalia religija, juo labiau ne- 
noriu naujos steigti“, ar dievo tapatinimu su meile, pačiu žmo- 
gumi („Dievas ir Žmogus — viena, tai Bonselso credo“). Plačiai 
apžvelgusi etines V. Bonzelso pažiūras ir įvairių žanrų kūrinius, 
autorė siūlė kuo greičiau išversti į lietuvių kalbą romantišką 
jo kūrinį apie gamtą „Bitė Maja ir jos nuotykiai“. P. Mašiotas 
tais pat 1923 metais pateikė mažiesiems skaitytojams šį romaną, 
o vėliau vaikų žurnaluose paskelbė dar kelias V. Bonzelso kū- 
rinių ištraukas 33, 

Lietuvos atstovas Kopenhagoje J. Savickis pirmajame „„Skai- 
tymų“ numeryje išspausdino vienintelį savo rašinį šiame žurna- 
le — straipsnį apie danų literatą ir kalbininką A. Benediktseną, 
kuris, 1893 m. atvykęs į Lietuvą, parašė knygą „Tauta, kuri 
atsibunda“, vėliau išleistą ir anglų kalba. Straipsnyje duota ke- 
liolika ištraukų iš jo knygos ir linkima iš naujo apsilankyti Lie- 
tuvoje. Ilgametę savo svajonę A. Benediktsenas įgyvendino, 
Iškilmingos jo sutiktuvės Kaune 1923 m.*4 ir mirtis 1927 m.“ 
sukėlė platų atgarsį lietuvių spaudoje. Nerami A. Benediktseno 








43 Ziburėlis, 1925, Nr 17, 1926, Nr 9; Saulutė, 1927, Nr 19. 

* Lietuva, 1923, rugpjūčio 23, 25, 26; Lietuvos žinios, rugpjūčio 25; 
Litova Stelo, 1923, Nr 10, p. 29. 

45 Savickis J. A. M. Benedictsen.— Lietuva, 1927, lapkričio 5 ir kitur. 
Lietuviškojoje enciklopedijoje (1935, t. 3, sk. 461) neteisingai nuro- 
dyta A. Benediktseno mirties data — 1928 m. 

asmenybė ir veikla lituanistikos srityje verta mūsų kalbininkų, 
literatų, istorikų dėmesio. 

Įvairiapusiškai žurnale nušviesta artimiausių kaimynų — lat- 
vių literatūros būklė. O. Puidienė, dar prieš karą papildžiusi 
E. Volterio apybraižą „Latvių literatūra“ *, parašė glaustą šios 
literatūros apžvalgą, kurioje suminėjo ar panagrinėjo maždaug 
60-ties autorių kūrybą — nuo pirmojo „Tėve mūsų“ maldos ver- 
timo iki proletarinės literatūros. „Skaitymuose“ išryškėjo abu 
kraštutiniai kaimyninės literatūros poliai: kairysis, nulemtas lat- 
vių proletariato žadintojo J. Rainio, kurį, rodydamas sąsajas su 
Lietuva, objektyviai charakterizavo L. Natkevičius (V. Paraus- 
vinis), ir dešinysis, atstovaujamas E. Prūsos (Prūsienės) mėgina- 
mo pateisinti politinio avantiūristo A. Niedros *7, 

Prisiminę ankstesniame skyriuje aptartą B. Sruogos straipsnį 
apie R. Rolaną ir M. Kemšio publikacijas, galime sakyti, kad 
„Skaitymai“ plačiau ar siauriau apibūdino visą būrį senovės 
graikų, italų, prancūzų, vokiečių, danų, olandų, indų, rusų, lat- 
vių rašytojų. Šiame būryje vyravo amžininkai su savo meto 
filosofijos, visuomenės, literatūros problemomis. 

Ne tik literatūros, bet ir meno pagrindiniai vertintojai spau- 
doje buvo rašytojai; „Skaitymuose“ jie kai kur reikšmingai pa- 
pildė specialistus. Tai pasakytina apie padrikas, bet atviras ir 
nuoširdžias P. Vaičiūno publikacijas, skirtas lietuvių dramos ne- 
galavimams ir teatro kritikai. Dramos teatrui, pasikeitus istorijos 
aplinkybėms, trukdąs „žygiavimas mažam rate“: skurdžiai at- 
rodo repertuaras, kuriame tarytum vengiama pasaulinio meno 
šedevrų („lietuviškas lietuviškumas“), trūksta artistų (vienas re- 
žisierius — dviem aktoriams). Turint tik mažutėlį teatro rūmų 
pamatą, dar Ne metas galvoti apie jo bokštus — meno krypsnius. 


* Zr.: Draugija, 1908, Nr 23, p. 252—258, Nr 24, p. 356—362. 
* A. Niedrą kritiškai įvertino E. Skujeniekas (Em. Pušinis) „Social- 
demokrate“, 1924, rugsėjo 25. 

Ši užuomina A. Sutkui, deja, sąlygota to paties „mažo rato“, 
P. Vaičiūnas smerkė tokią spaudos praktiką, kad apie teatrą rašo 
kas tik nori ir kaip tik nori. Kritikas turėtų atskleisti aktoriaus 
sielą, parodyti jo kūrybos procesą, o ne paviršutiniškomis pasta- 
bomis įžeidinėti kūrėją. Kita kritikų yda P. Vaičiūnas laikė jų 
norą, kad menas būtų utilitarus. Taigi jis perkėlė į teatrologijos 
dirvą kai kurias E. Radzikausko ir B. Sirakuzino estetines kcon- 
cepcijas. P. Vaičiūnas kritiškai atsiliepė apie S. Čiurlionienės 
„Pinigėlius“, ir ši vėliau atsilygino jam tuo pačiu *š, 

„Visas meno kritikos sritis stengėsi aprėpti O. Pleirytė-Puidie- 
nė. „Skaitymuose“ ji paskelbė aštrų straipsnį apie pirmuosius 
lietuvių operos žingsnius ir sukritikavo Dramos vaidykloje pa- 
statytą „Kęstutį“. Žurnale nagrinėjamus spektaklius — A, Asny- 
ko dramą, operas „Traviata“, „Rigoletas“, „Demonas“ — O, Pui- 
dienė jau buvo recenzavusi laikraščiuose *?, Muzikas ir literatas 
A. Vaičiūnas (poetės J. Augustaitytės vyras) stebėjosi nepasto- 
viais jos sprendimais: kas „Skaitymuose“ išpeikta, tas išgirta 
aptariant vokalistų koncertą *?. O. Puidienė pasišovė profesiona- 
liai įvertinti M. K. Čiurlionį. Jos straipsnyje yra unikalių dai- 
lininko ir kompozitoriaus biografijos faktų?!, tačiau teoriniai 
apibendrinimai nesavarankiški. „Reikia tik pasigailėti, kad p. 
Puidiėnė beveik pažodžiui cituoja žinomą B. A. Lemano knygą 
„Čiurlianis“ <...>, betgi to niekur nepažymėdama",— pareiškė 
pradedantysis vertėjas P. Gaučys. Pateikęs nenuginčijamų įrody- 








48 Zr.: Čiurlonienė-Kymantaitė S. Sudrumsta ramybė.— Baras, 1925, 
kn. 2, p. 73—77. 

* Lietuva, 1921, sausio 19, vasario 24; Tėvynės balsas, 1922, vasa- 
"rio 4—5, kovo 7—8. 

5 Tėvynės balsas, 1922, spalio 10. 

5! A. Žirguliui S. Čiurlionienė tvirtino, kad O. Puidienė apie savo 
ryšius su M. K. Čiurlioniu prasimaniusi nebūtų dalykų. (Iš 1978 balan- 
džio 5 pokalbio su A. Žirguliu.) 

mų, jis pridūrė: „Tai visai nedžentelmeniška, nors dabar ir XX 
amžius“ 92. Taigi jau ir aikštėn išėjo gerai apie save manančios 
literatės polinkis savintis svetimus tekstus. 

L. Gira išspausdino pirmą plačią P. Rimšos biografiją su vaiz- 
dingomis detalėmis iš skulptoriaus studijų metų. Be kita ko, 
čia prisimintas Krokuvos lietuvių studentų kuopelės susirinki- 
mas, kuriame sumanyta steigti dailės draugiją ir parašyti jos 
įstatai, 

Vaižgantas reikliai pažvelgė į Lietuvių meno kūrėjų draugijos 
Plastikų sekcijos meno parodą. Rašytoją papildė dailės kritikas 
I. Šlapelis. Jo nuomone, paroda atskleidusi kūrybos atitrūkimą 
nuo gyvenimo. Pozityvistiškai vertindamas meną, I. Šlapelis ne- 
pakankamai atsižvelgė į vidinius jo raidos poreikius, tačiau ir 
toks rakursas buvo visuomeniškai reikalingas: jis saugojo me- 
nininkus nuo formalizmo. 

Straipsnyje „Sulig Jurgio ir kepurė“, remdamasis dailės isto- 
rijos pavyzdžiais, I. Šlapelis konstatavo, kad naujų laikų menas 
yra toks pat gyvenamojo meto veidrodis, kuris atspindi žmogų, 
svyruojantį tarp dviejų polių — gyvulio ir mašinos. Vadinamie- 
siems žinovams menas yra salono pašnekesių objektas, kriti- 
kams — pragumas užsidirbti duonos kąsnį, vidutinei inteligentijai 
jis išvis nereikalingas, ir tiktai kultūros nesugadinta liaudis na- 
tūraliai jaučia jo poreikį. ,,Dabar negalima būti menininku, ne- 
sant revoliucionierium, žinoma, dvasios gyvenimo srityje“, — pa- 
reiškė I. Šlapelis, pridurdamas, kad tokiam drąsuoliui „visuomenė 
su savo ištikimais tarnais mokslininkais“ prisega nenormalaus 
žmogaus etiketę. Negalėdami pragyventi iš kūrybos, menininkai 
Lietuvoje jaučiasi posūniais. Iš valdžios jiems nėra ko tikėtis: 
Švietimo ministerijoje yra aukštų pareigūnų, kurie nusistatę ken- 


— 





52 Ateitis, 192i, Nr 4—5, p. 111. 

kti menui. I. Šlapelio kritiką palaikė V. Kapsukas, pabrėždamas, 
kad „kitokia buožių, ponais likusių, kultūra ir būti negali“ 8, 
Atviros replikos leidėjams negalėjo neatsiliepti Žurnalui. 

Lietuviškus kryžius, poetizuodamas pagonišką jų kilmę, api- 
būdino K. Šimonis. Skaitytojus turėjo sudominti savo originalu- 
mu M. K. Čiurlioniui prilyginto V. Svirskio charakteristika; apie 
šį liaudies menininką K. Šimonis ketino parengti atskirą lei- 
dinį ?*, 

Teatro reformų skatintojas A. Sutkus straipsnyje „Scena ir 
kostiumai“ pateisino absoliutų nuogumą scenoje, jeigu tai rei- 
kalinga meno tikslui pasiekti, bet kritikavo dirginančią žiūrovus 
konkurento J. Vaičkaus pastatytos Vydūno misterijos ,,Mūsų lai- 
mėjimas“ artisčių aprangą. Keista, kad pro A. Jakštą praslydo 
laisvoki autoriaus samprotavimai apie erotiką ir pastabos krikš- 
čionybei, kuri apšaukė moterį nuodėmės šaltiniu ir ėmė perse- 
kioti jos nNuogumą. 

Perėmęs redakciją, L. Gira išspausdino pažintinės reikšmės 
straipsnių: V. Laursono — apie režisieriaus, vadinamo sceniku, 
teatrą (versta iš latvių kalbos), P. Ysako — apie Lorensą Medičį 
ir jo laikus, J. Žilevičiaus — apie XVII a. muziką N. Dileckį, 
kurį V, Stasovas laikė lietuviškos kilmės kūrėju. 

„skaitymų“ publikacijos meno klausimais praplėtė kultūri- 
nius žurnalo akiračius, paryškino atskirus lietuvių teatro ir dailės 
raidos momentus, paįvairino estetinę mintį nauja medžiaga ir 
naujomis jos interpretacijomis. 

„skaitymų“ archyve liko pradėta V. Krėvės redaguoti pedan- 
liškai raštingo, bet ne itin kvalifikuoto autoriaus J. Sauliaus 





5 Komunaras, 1922, Nr 6, p. 182. Žr. Kapsukas V. Raštai — V 
1970, t. 9, p. 326. 

9* V. Svirskio kryžius K. Šimonis tyrinėjo 1920 m. vasarą.— Žr.: Me- 
nas, 1920, Nr 2, p. 5. (Dievdirbio pavardė iškraipyta: Švirekis.) 

(slapyvardis) recenzija apie menkavertį P. Biržio eilėraščių rin- 
kinį „Sielos sparnai", kurį buvo pagyręs A. Jakštas *?. V. Krėvė 
ketino paskelbti M. Grigonio poetikos kursą mokyklai „Dailio- 
sios literatūros keliais“ ?6: žurnalui sustojus, šią medžiagą išspaus- 
dino „Švietimo darbas“ *7. Almanacho „Lite“ redaktorius U. Ka- 
cenelenbogenas prašė L. Giros grąžinti į rusų kalbą išverstus 
savo rankraščius — straipsnį „Žydų literatūra ir Lietuva" ir no- 
velę „ĄoH-Orno6013“ („Don Iena“"): norėjo juos pataisyti ir duoti 
tikslesnį vertimą lietuvių kalba?š. Tai, kad redakcijoje neliko 
kritikos straipsnių ir recenzijų atsargų, patvirtina, jog šios rūšies 
publikacijų nuolatos trūko. 


2 


Didesnis laikraštis ar žurnalas paprastai turi savo redakciją. 
To negalima pasakyti apie „Skaitymus“: jų rankraščius taisė ir 
ruošė spaudai tie patys Knygų leidimo komisijos darbuotojai, 
kurie redagavo ar koregavo ir kitus Švietimo ministerijos leidi- 
nius. Komisija leido bibliografijos žurnalą „KNYGOS“ (1922— 
1926). Septyniuose jo numeriuose (trijose knygose) subibliogra- 
fuota 1915—1923 m. lietuviškos knygos, lituanika (nuo 1904 m.), 
periodikos straipsniai 1. Žurnalo redaktorius V. Biržiška paskel- 
bė nemažai straipsnių, anotacijų, kronikos žinučių. 

V. Krėvė, kaip „Skaitymų“ ir trumpalaikis „Švietimo darbo“ 
(1921 Nr 1— 1922 Nr 6) redaktorius, daugiausia organizuodavo 


55 MACBR, f. 96—194, 1. 18. 

56 VRBR, f. 7—238, L. 3. 

57 Švietimo darbas, 1924, Nr 6—8, 10. 

5 VRBR, f. 7—315, L. 1. Šių kūrinių rankraščiai — MACBR, f. 96— 
113, 115. 

! Lietuviškoji tarybinė enciklopedija. — V., 1979, t. 5, p. 582. 

medžiagą, užprašydamas vietinių autorių ir susirašinėdamas sų 
gyvenančiais kitur. Rankraščių sų jo rezoliucijomis „Dėti“ ar 
„Netinka“ yra išlikusių, o suredaguotų tekstų nepavyko aptikti, 
Beje, rastas ,,M. Kemšos kvitas už „Skaitymų“ X-jų knygų kalbos 
ištaisymą“?, tačiau, neturint aiškaus įrodymo, galima tik spėti, 
kad pinigus gavęs V. Krėvė. 

Kaip rodo V. Krėvės įrašai anų dienų užrašų knygelėje š ar 
pirmosios „Skaitymų“ knygos juodraštinis planas *, daugelį metų 
praleidęs svetur, rašytojas buvo atitolęs ir nuo lietuvių kultūros 
veikėjų, ir nuo literatūrinės kalbos normų. Vargu ar jis galėjo 
žurnalę taisyti kitų autorių kalbą, stilių. Jis turėjo pagalbi- 
ninkų, negarsėjančių pavardėmis, bet išmanančių savo darbą. 

Iš pradžių Knygų leidimo komisijos darbuotojai taip nepasi- 
tikėjo rašytojais, kad net užpykdė Vaižgantą: „Skaitymų“ bend- 
radarbiai patenkinti, kad ministerijos leidinys laikosi griežtai 
pasižymėtosios rašybos. Bet vis dažniau barba, kai taisytojas vis 
drąsiau imasi visų raštus saviškai perstilizuoti, pakeisti žodžius, 
kurių jis nesupranta, jam suprantamais ar tuos pačius apkraipyti 
paaiškinimais, dažnai visai nereikalingais, o kartais ir netinka- 
mais. Kam tai? Beletristika ne filologija, ne mokslo rašinys. Da- 
bar į „Skaitymus"“ dedamųjų straipsnių niekas negali cituoti kai- 
po A ar B pasakymų, nes visi jie — D pasakymai ar parašymai" Š, 
Vėlesniuose žurnalo numeriuose tokio kraštutinumo nebėra, bet 
neretos ir kalbos klaidos. 

Korektoriai taisinėjo korektūrose ne tik rašybą, bet ir stilių, 
medžiagos išdėstymą. 1921 m. rudenį B. Sruoga skundėsi V. Krė- 
vei dėl poligrafiškai sukimšto teksto, tarsi kaltindamas korekto- 
rių: „Turbūt Debesingasai mano eilių korektūrą dabušiavo, kad 


ž LTSR CVA, f. 391, ap. 4, b. 1203, 1. 55. 
Š LKLIR, f. 51—585, L. 8, 9, 17, 20. 

* VRBR, f. 9—244, 1. 10. 

9 Sekmoji diena, 1921, Nr 3, p. 8. 

išėjo eilės į vieną makalynę sujebronytos“ “. Nepritapęs Knygų 
leidimo komisijoje, į Anykščius išvažiavo A. Vienuolis. 1922 m. 
korektoriaus duonos pabandė J. Tysliava, visus 1923 metus juo 
išdirbo P. Janeliūnas 7. Korektorius A. Rasmužis prisimena, kad 
V, Krėvė tarnyboje buvo taktiškas, mandagus, greitai išspręsdavo 
neaiškumus, tik nelabai jam patikdavo, jei kas paprieštaraudavo 
jo minčiai ar sprendimui Š, 

Planuodamas „Skaitymų“ mumerius, V. Krėvė nepaisė jų žan- 
rinės įvairovės (pvz., 10-0joje Knygoje spausdinamos net trys 
dramos) ar tematikos kaprizų (19-ojoje knygoje greta sudėti 
Lazdynų Pelėdos ir Vaidilutės apsakymai apie brolžudystę). Gre- 
ta klasikinio brandumo kūrinių yra tokių, kurių meniškumas ne- 
atitinka žurnalo reikalavimų, ir reikia stebėtis, kaip medžiagos 
taisytojai juos praleido. V. Krėvė jų arba neskaitė, arba vado- 
vavosi motyvais, kuriems negalima pritarti. Kažkurio savo pa- 
dėjėjo paklaustas, ką daryti su silpnu žinomo rašytojo kūriniu, 
jis atsakęs: „Dėkim, spausdinkim, vėliau atsisijos pelai nuo 
grūdų" 9. 

Bendradarbiaudamas kaip kritikas, L. Gira visą laiką talkino 
redaktoriui. L. Giros pastabos „Skaitymų“ rankraščiuose byloja, 
kad jis maždaug nuo 19-osios knygos padėjo V. Krėvei tvarkyti 
poeziją. Ketindamas vykti į užsienį (nepavykus 1921 m. išva- 
žiuoti į Krokuvą !?, sakė norįs Prahos universitete pastudijuoti 
slavų literatūras !!), V. Krėvė 1923 m. pradžioje prašė ministeri- 





6 LK 17, p. 154. 

7 LTSR CVA, f. 391, ap. 4, b. 1273, 1. 15, 18. 

5 Rasmužis A. Iš korektoriaus kampučio [rankr.].— Knygos autoriaus 
išrašas, 

9 Vengris A. Aktorius Petras Kubertavičius. — Kn.: Petras Kuberta- 
vičius. V., 1970, p. 7. 

10 V. Krėvės-Mickevičiaus 1921 gegužės 26 laiškas Lietuvos universi- 
teto humanitarinio skyriaus vedėjui E. Volteriui.— VVUBR, F 85—154. 

!!| LKLIR, f. 13—1794, 1. 79, 

jos leidimo L. Girai jį pavaduoti 12, Iš L. Giros dienoraščio matyti, 
kad jis laukė nesulaukė tos minutės, kada galės kaip ,„„Vaivo- 
rykštės“ laikais atsistoti gyvojo literatūros proceso priešakyje, 
Netrukus V. Krėvės maršrutas pakrypo į Berlyną: ten jis norėjo 
išleisti savo „Šarūną“ ir šiek tiek atsidėti kūrybai. Redaguoti 
„Skaitymus“ ministerija siūlė naujam „Švietimo darbo“ redakto- 
riui A. Vireliūnui ir rašytojui P. Vaičiūnui, bet jie atsisakė!s, 
L. Gira su džiaugsmu perėmė redakciją, gaudamas du surinktus 
ir ištaisytus vėluojančio dvimėnesinio žurnalo 22-0sios knygos 
lankus 14. Jis tuoj pat stvėrė skaityti korektūras, ko V. Krėvė 
nemėgo !5, ir iš laužinio išėmė prozišką alegorinį S. Santvaro 
eilėraštį „Pilis“ ir naivią P. Krivaičio impresiją „Pavasaris“ !*, 

V. Krėvė buvo įpratęs numerį pradėti prozos ar dramos kū- 
riniais. L. Gira pirmenybę teikė poezijai. Jis ryžosi paįvairinti iš 
numerio į numerį keliaujančias tas pačias pavardes. V. Krėvės 
redaktoriavimo metu kiekviename numeryje buvo pristatoma 
vidutiniškai po dešimt autorių ir niekad jų skaičius neprašoko 
vienuolikos (20-ąją knygą sudarė trijų kūryba!), o L. Gira tuoj 
pat peržengė dvidešimties ribą. Jis tiesiog piktnaudžiavo kilno- 
damas medžiagą iš numerio į numerį (23-ojoje knygoje — keturi 
tęsiniai!), todėl liko nebaigtų publikuoti kūrinių. Plačiai atvėrus 
duris debiutantams, žurnalo publikacijos savaime susmulkėjo ir 
tokių vertybių kaip ankstesniuose numeriuose nebuvo, tačiau 
L. Gira to nepaisė ir laukė, kada jo pasėtas grūdas duos vaisių. 
Jis bandė artinti žurnalą prie nūdienos: įvedė bibliografijos 
skyrių, 24-0joje Knygoje parengė plačią lietuvių meno kroniką, 
ruošėsi atgaivinti pranykusias recenzijas, bet prie jų prisėsti 


— 


12 LTSR CVA, f. 391, ap. 4, b. 1271, 1. 53. 

13-15 LKLIR, f. 13—1795, 1. 8, 14, 16. 

Iš Kūrinių rankraščiai — MACBR, f. 96—132, 193. J. Tumas „Skai- 
tymams“ rekomendavo kitą S. Santvaro eilėraštį —,„Dienojant“ (VVUBR, 
P 76—99, 100), bet neaišku, ar jis buvo pateiktas redakcijai. 

trukdė pašaliniai darbai. L. Gira pradėjo eiti „Lietuvos gaisrinin- 
ko" žurnalo sekretoriaus pareigas ir rašyti vedamuosius už re- 
daktorių leidėją baltarusį D. Siemašką !7, Poetui nedavė ramybės 
vienkartinio leidinio „Mūsų paroda“ (1923) organizatoriai, rei- 
kalaudami medžiagos !Š, 

1923 m. pavasarį prisistatęs visuomenei „Skaitymų“ redakto- 
riumi, L, Gira pranešė, kad 21-0jį žurnalo knyga vėluojanti dėl 
spaustuvės kaltės, ir pažadėjo toliau jį leisti reguliariai !?. L. Gi- 
ra ėmėsi staigių žygių žurnalui pertvarkyti: Švietimo ministerijos 
Knygų leidimo komisijai parašė du raštus. Nerimaudamas dėl 
gandų seimo sluoksniuose apie galimą „Skaitymų“ uždarymą *?, 
kurį kurstąs žurnalo vėlavimas, jis ragino perkelti leidinį į kitą 
spaustuvę 2!, kad nebūtų „padaryta dideliausia mūsų kultūrai, 
ypač literatūrai, žala“. L. Gira prašė leisti jam įvykdyti kai ku- 
rias reformas: sumoderninti „Skaitymų“ formatą pagal latvių 
spaudinių „Ritums“, „Izglitibas Ministerijas Menašraksts“ ar če- 
kų „Topičuv sbornik“ formatus; leisti žurnalą vėl kas mėnesį, 
kad ir sumažintą iki 7 spaudos lankų; dėti lietuvių dailininkų 
darbų reprodukcijas; spausdinti pilkame viršelyje P. Galaunei 
užsakytą vinjetę; pagerinti techninę išvaizdą; be garmonto, nau- 
doti petitą, dailesnį antraštinį šriftą, dalį tekstų rinkti dviem 
skiltimis; jeigu jau ir nekeisti žurnalo vardo, kuris netinka t0- 


17 LKLIR, f. 13—1795, 1. 5; VRBR, f. 7—755, 1. 1. 

Iš LKLIR, f. 13—1795, 1. 48; VRBR, f. 7—185. Šitaip tąsomas į visas 
puses, žlugdydamas terminus, vėliau L. Gira parengė dar du buržuazi- 
nės patriotinės tematikos vienkartinius leidinius: „Vilniaus medis“ 
(1924) ir „Aušros medis" (1925). 

19 Lietuva, Lietuvos žinios, Krašto balsas, 1923, kovo 13. 

20 Tokią naujieną jis pirmąkart išgirdo iš V. Bičiūno.— LKLIR, 
f, 13—1795, 1. 8. 

2! Pirmosios devynios „Skaitymų“ knygos spausdintos „Varpo“ ak- 
cinės bendrovės spaustuvėje. Ministrų kabinetui uždraudus valdžios 
leidinius spausdinti privačiose spaustuvėse (VVUBR, F 546—105), žur- 
nalas buvo perkeltas į Valstybės spaustuvę, 

kiam leidiniui, tai bent jį modifikuoti į „Literatūros skaitymus", 
Šios reformos neatidėliotinos, kad „Skaitymai“ nenublanktų šalia 
netrukus pasirodysiančių naujų literatūros ir meno periodinių 
leidinių 22, 

L. Giros siūlomas reformas kovo 22 d. svarstė Knygų leidimo 
komisija.23, bet, matyt, patarė kol kas susilaikyti, juoba kad pats 
žurnalo likimas buvo neaiškus. 1923 m. liepos pabaigoje Knygų 
leidimo komisijos sekretorius pasiuntė raštą Valstybės spaustuvės 
vedėjui dėl „Skaitymų“ vėlavimų. Jame nurodyti kraštutiniai 
žurnalo išleidimo terminai: 24-0ji knyga — iki rugpjūčio 30 d., 
25-0ji — iki spalio 30 d., 26-oji — iki gruodžio 30 d.24 

Iš trijų numerių, turėjusių išeiti iki metų galo, teišėjo vienas, 
Anksčiau už oficialų pranešimą „Vairo“ žurnalas paskelbė žinutę 
„Kultūros nekrologas“: Knygų leidimo komisija nusprendusi dėl 
lėšų trūkumo „Skaitymus“ ir bibliografijos žurnalą „Knygos“ 
laikinai sustabdyti, nors seimo Švietimo komisija sumažinusi lė- 
šas tiktai knygoms leisti, o žurnalų poziciją palikusi; dabar gauta 
žinių, kad seimas kitų metų sąmatoje nusistatęs ir tą poziciją 
išbraukti 2. Žinutę veikiausiai parašė pats „Skaitymų“ redakto- 
rius L. Gira, pradėjęs tvarkyti „Vairo“ literatūrinę dalį ir kroniką, 

Knygų leidimo komisija bandė raminti visuomenę, prašė ne- 
tikėti gandais: ji nenusprendusi likviduoti „Skaitymų“ ir juo 
labiau „Knygų“ — viskas priklausys nuo seimo nutarimo 2ė, Ta- 
čiau pati Švietimo ministerija nesiėmė gelbėti žurnalų. Švietimo 
ministras L. Bistras rašte Biudžeto patikrinimo komisijai ir Vals- 
tybės kontrolei skundėsi, kad seimas sumažinęs kreditą, kuris, 
pabrangus spaudai, išsibaigė liepos mėnesį, ir prašė sutikimo 


2 Knygotyra.— V., 1970, Nr 1(8), p. 152—153. Publikaciją parengė 
V. Žukas, 

23-24 LTSR CVA, f. 391, ap. 4, b. 1272, 1. 54, 134, 

25 Vairas, 1923, Nr 7, p. 23. 

28-27 LTSR CVA, f. 391, ap. 4, b. 1272, 1. 8, 17. 

naudotis apyvartai Knygų leidimo komisijos pajamomis už iš- 
parduodamas knygas bei žurnalus 27, 

„Skaitymai“ ne tik vėlavo, bet ir turėjo menką paklausą. 
Žurnalo tiražas tikriausiai neviršijo 3000 egz. Išleidus 20 knygų, 
suregistruota 417 prenumeratorių. Šis skaičius mažai ką tesako, 
nes pavardės kartojasi. 1923 metų (20—24) knygos turėjo 84 
metinius ėmėjus, 21 žmogus žurnalą buvo užsisakęs pirmajam 
pusmečiui, 1 — antrajam, 2 užsienio skaitytojai jį prenumeravo 
metams, 1 — pusmečiui. Taigi iš viso „Skaitymus“ buvo užsisakę 
tik 109 žmonės. Tai gali atrodyti labai mažai, tačiau palyginimui 
reikia žinoti, kad oficiozą „Lietuva“ tada prenumeravo 304 žmo- 
nės 2. Žurnalas buvo siunčiamas mainais į „Lietuvos“, „Lietuvos 
žinių“, „Laisvės“, „Tėvynės balso“, „Draugijos“, „Mokyklos ir 
gyvenimo“, „Lietuvos mokyklos“, „Trimito“, „2xo“, „Naujienų“, 
„Vyties“ redakcijas 2, ir šios jį kartais paminėdavo ar pare- 
cenzuodavo. 

„Aušros“, A. Petronio, O. Vitkauskytės knygynai ėmė nuo 25 
iki 200 kiekvieno numerio egzempliorių, bet didesnė jų dalis 
1923 m. pabaigoje liko neišparduota 39, Pagrindinėje žurnalo ba- 
zėje — šv. Kazimiero draugijos sandėlyje 1924 m. sausio 1 d. 
trūnijo didžiulės visų numerių stirtos, kurių vidurkis — 1600 
egz 3! 

„Skaitymų“ redaktorius gavo pastovią algą — 1500 auksinų 
(vėliau — 150 It). Jis skirstė honorarą ir teikė jį Knygų leidimo 
komisijai patvirtinti. Buvo leista nemaža honorarų svyravimo 
amplitudė (poezijai — nuo 1 iki 4,5 auksino už eilutę, kitkam — 
neviršyti 2,7 auksino) 32, tad ir juos skirstant reiškėsi nemažas 


28 Lietuva, 1924, sausio 11. 

2 LTSR CVA, f. 391, ap. 4, b. 1287, 1. 14—24. 
30-31 Ten pat, b. 1274, 1. 28, 32, 33; b. 1792. 
32 VVUBR, F 108, 1. 69, 85—87. 

subjektyvizmas, kurį iki smulkmenų atskleidžia finansiniai do- 
kumentai: Knygų leidimo komisijos periodinių organų byla, ka- 
sos knygos, honorariniai autorių sąrašai **, 


V. Krėvė nenurodinėjo honorarų koeficiento — jį galima tik apy- 
tikriai nustatyti pagal autorių gautas sumas. Daugumui poetų (iš pra- 
džių net Maironiui) jis mokėjo 1,5 auksino už eilutę, o Putino, K. Bin- 
kio, L. Giros eilėraščiams -— po 2 auksinus, kai kurioms A. Lasto, 
B. Buivydaitės eilėms — auksiną už eilutę?4; M. Pečkauskaitės „Sename 
dvare" eilutė pagal autorės reikalavimą buvo įkainota po 2 auksinus, 
o Vaižganto „Dėdės ir dėdienės“— tik auksinas. Kritika buvo apmoka- 
ma nuo 1 iki 1,5 auksino už eilutę. Iki 13-osios „Skaitymų“ knygos 
V. Krėvė kiekviename numeryje skelbė savo kūrybą ir sėmė didžiulius 
honorarus, todėl ne be reikalo prasimanė slapyvardžių. Apmokėjimas 
neatskleidžiant kūrinių autorystės paliko plyšius finansinėms buklybėms. 

L. Gira honorarus skirstė skrupulingai, kiekvienam autoriui nustą- 
tinėjo įkainius cento (jau buvo įsigalėjusi nauja valiuta) tikslumu. Vie- 
ną skalę jis taikė pradedantiesiems (kritiką apmokėjo po 6 ct, pro- 
zą — po 8, 10 ir 12 ct, eiles — po 14 ct už eilutę), kitą — jau žinomiems 
rašytojams (vidutiniškos eilės — 20 ct, geros — 30 ct, kritika ir verti- 
mai — 20 ct, proza ir drama — 22 ct už eilutę). Tačiau čia buvo ir 
savotiškų išimčių: Alės Sidabraitės eilėraščiai įkainoti 30 ct, o B. Sruo- 
gos kritika — 14 ct už eilute. Itin reikšminga poezija išskirta 46 ct 
koeficientu. Taip įvertinti Maironio vertimai, Putino, K. Binkio, F, Kir- 
šos ir jo paties eilėraščiai. Taigi galutiniai rezultatai buvo panašūs į 
V. Krėvės skirstymą. 


Kaip matome, „Skaitymai“ buvo perdėm nuostolingi, ir Švie- 
timo ministerija negalėjo ilgai jų pakęsti. Rašytojai dėl žurnalo 
sustojimo kaltino Knygų leidimo komisiją, ši — seimą, seimas — 

83 LTSR CVA, f. 391, ap. 4, b. 1203, 1204, 1212, 1271, 1272, 1274. 

34 B. Buivydaitės teigimu, „Skaitymai“ jos lcūrybą spausdinę be ho- 
noraro. Rankraščius ji siųsdavusi paštu.— Žr.: Macijauskienė M. Žodžiai 
iš rytmečio spindėjimo.— Švyturys, 1980, Nr 23, p. 21, 

patį žurnalą, o kalčiausia buvo dvasinėms visuomenės reikmėms 
abejinga buržuazinė sistema, B. Sruogos išjuoktas biurokratinis 
požiūris į kultūrą. 

Sustojus „Skaitymams“, L. Gira sumanė atgaivinti tokio pat 
tipo pirmąjį lietuvių literatūrinį žurnalą „Vaivorykštę“ 39. Kaip 
buvęs jos redaktorius, jis kreipėsi į leidėją J. Rinkevičių, „Švy- 
turio“ bendrovės vedėją. Šis žmogus niekada neatsisakydavo 
padėti rašytojams. Tai rodo ir J. Rinkevičiaus 1923 m. rugsėjo 
7 d. laiškelis L. Girai: „Su Tamstos pasiūlymu sutinku. Tūkstantį 
litų apsiimu išmokėti ateinančiame trečiadienį, taigi ir sutartį 
pasirašysime tą dieną. Skaitau, kad principialiai esame susita- 
re" 39, L. Gira jau buvo pradėjęs rengti naująją „Vaivorykštę“ 
spaudai — tai matyti iš jo prierašų kai kuriuose rankraščiuose. 
Turimus A. Tulio apsakymus skirstydamas redakcijoms, jis „„Vai- 
vorykštei“ atrinko net 8 kūrinius: „Kaip mes mišką kirtom“, 
„Ir dešimti metai“, „Žvilgsniai“, „Meilė“, „Lolita“, „Išmestas į 
gatvę“, „Eulalė" ir „Saulėgaudžiai“ (pastarąjį — su klaustuku) 37. 
Lapkričio mėnesį spauda informavo apie L. Giros ir J. Rinkevi- 
čiaus derybas *8, Atgaivinti senelę „Vaivorykštę“, matyt, kliudė 
K. Puidos pradėtos leisti modernios išvaizdos „Gairės“, 


39 Vairas, 1923, Nr 9, p. 15. 

35 VRBR, f. 7—710, I. 1. 

37 VVUBR, E 209, 

8 Dxo, 1923, 18 Hoa6pa; P. Jlaneliūnas]. Sustojus eiti „Skaity- 
mams“.— Lietuva, 1923, lapkričio 23. 


PABAIGOS ŽODIS 


Po karo negandų ir socialistinės revoliucijos numalšinimo 
Lietuvoje įsitvirtino buržuazinis parlamentinis režimas, kuris 
stengėsi palenkti į savo pusę galingiausią poveikio priemonę — 
spaudą. Tačiau, kaip matėme, visuomenė buvo taip susiskaldžiusi 
ir įaudrinta, kad dažna politinė partija ar ideologinė grupė sa- 
vuose leidiniuose konfrontavo su valdančiaisiais sluoksniais. 

Lietuvių kultūros centras Kaune sutraukė talentingiausius me- 
nininkus. Čia pirmąkart rašytojai ir žurnalistai ėmė veikti kaip 
organizuota jėga. Sustiprėjo jų balsas visuomeniniuose politi- 
niuose laikraščiuose, žurnaluose, almanachuose. Menininkai vis 
labiau dygėjosi buržuazine tikrove. Dalis kūrybinio jaunimo, 
norėdami įveikti lietuvių literatūros provincialumą, pasiekti kuo 
didesnės meninės įtaigos, bandė atsitverti nuo tradicijų. Į realis- 
tinį vaizdavimą smelkėsi modernizmo tendencijos. Kai kurie li- 
teratai, nepatenkinti neoromantiniais, įmpresionistiniais, simbo- 
listiniais ieškojimais, suko į avangardizmą. 

Didumą lietuvių rašytojų rimtam kūrybos darbui sutelkė žur- 
nalas „Skaitymai“. Jame, tarytum viena kitos nestelbdamos, ša- 
kojo įvairios literatūros kryptys. Tačiau iš pažiūros ramus nacio- 
nalinio meno augimas rėmėsi išorės ir vidaus prieštaravimais 
prasiveržiančiais kritikoje. 

Detaliai panagrinėti ar prabėgom aptarti spaudos puslapiai 
leidžia geriau suprasti lietuvių literatūros raidą, kai kurių ra- 
šytojų veiklą. Literatūrinis gyvenimas 1918—1923 metais vos tik 

spėjo sugrįžti į normalesnes vėžes po didžiųjų istorijos pervartų, 
bet kūrybos baruose pakito meno vertybės, susikaupė tokių 
reiškinių, kurie iš esmės skyrėsi nuo prieškario. Jų sankaupas 
praplėšęs „Keturių vėjų“ sūkurys patikrino literatūros atžalų 
reikalingumą ir stiprybę. 

Tas antitradicinis žurnalas ir kiti literatūros leidiniai, kurie 
nuomonių mūšiuose laikėsi savo kelio, tolesnė spaudos sąjūdžio 
Lietuvoje kaita — jau kitos knygos objektas. 


SANTRUMPOS 


KPIB — Kauno Antano Sniečkaus politechnikos ins- 
tituto mokslinė biblioteka. 
LTSR CVA — Lietuvos TSR centrinis valstybinis archyvas. 


LTSR CVLMA — Lietuvos TSR centrinis valstybinis literatūros 
ir meno archyvas. 


LKLIR — Lietuvos TSR Mokslų Akademijos Lietuvių 
kalbos ir literatūros instituto bibliotekos rank- 
raščiai, 

MACBR — Lietuvos TSR Mokslų Akademijos Centrinės 
bibliotekos rankraščiai. 

VRBR — Lietuvos TSR valstybinės respublikinės bib- 
liotekos rankraščiai. 

VVUBR — Vilniaus valstybinio V. Kapsuko universiteto 
mokslinės bibliotekos rankraščiai, 

LK — „Literatūra ir kalba“, Lietuvių kalbos ir lite- 


ratūros instituto darbų tęstinis leidinys. 
PA — Gudaitis L. Platėjantys akiračiai — V., 1977, 

